
Upravljavska sposobnost lokalnih samoupravnih skupnosti 


TOMAŽ ROŽEN 


Povzetek Lokalne samoupravne skupnosti imajo velik družbeni pomen. V skladu z 
državno ureditvijo so nosilci družbenih nalog. Te naloge se izvajajo skozi lokalne javne 
politike. Procesi delovanja na lokalni ravni vključujejo lokalno demokracijo, javno 
upravo, ekonomski sistem ter družbene dejavnike. Ti procesi so preplet javnih in 
zasebnih nosilcev. Ravno tako imajo vse skupine nosilcev lokalnih procesov svoje 
značilnosti med katere spada tudi sposobnost. Sposobnost je integrirana s strani 
zunanjih in notranjih dejavnikov pri posameznih skupini nosilcev procesov. 
Upravljavsko sposobnost lokalni samoupravnih skupnosti pa sestavlja celota vseh 
skupin dejavnikov. Upravljavska sposobnost je konceptualno opredeljena z vidika 
dejavnikov in ne zgolj z vidika merjenja rezultatov. Lokalne samoupravne skupnosti 
imajo različno stopnjo sposobnosti opravljati svoje poslanstvo v družbi. Z 
raziskovalnim modelom in raziskavo na terenu smo preverjali domnevo, da lokalne 
skupnosti z višjo sposobnostjo nudijo širši spekter lokalnih javnih storitev. Obenem pa 
smo preverjali posamične dejavnike, kot sta politična stabilnost in avtonomija na 
upravljavsko sposobnost. Na reprezentativnem vzorcu občin v Republiki Sloveniji smo 
potrdili raziskovalne domneve. Postavljen konceptualni model upravljavske sposobnosti 
pa je lahko uporaben za analizo usposobljenosti in predlogi za izboljšave delovanja 
posamične lokalne samoupravne skupnosti ter sistema lokalne samouprave kot celote. 

Abstract Local communities have an important role in society. According to states 
legislature they execute local public policies. Those processes include local democracy, 
public administration, local economy and social entities. Also they combine public and 
private resources. All of these groups of factors have their own capacity. Capacity is 
their ability to achieve goals and consists from inside and outside factors. Capacity of 
local self-government is integrated capacity. It represents holistic capacity for those 
units. It tells us, whether they are capable of doing things they should do, according to 
social and political system and its demands. Local units have different level of capacity. 
With conceptual model and field research we tested our research hypothesis. Our 
hypothesis is that local self-government communities with higher capacity offer their 
residents broader local public services and goods. Also we studies influence of political 
stability and autonomy on capacity. On representative sample of municipalities in 
Republic of Slovenia we confirmed all ours research hypothesis. Conceptual model of 
capacity is a tool for analysing individual communities and for analysing the whole 
system of local-self government. Also many suggestions for improvement can be made. 

UPRAVLJAVSKA SPOSOBNOST LOKALNIH SAMOUPRAVNIH SKUPNOSTI n ] EX— 

Uvod 


Lokalne skupnosti so pomemben dejavnik sodobne druzbe. Obstajajo z namenom 
urejanja življenjskih razmer svojih prebivalcev. Na lokalni ravni se odvija lokalna 
demokracija, ki ljudem omogoča, da se vključujejo v oblikovanje lokalnih politik. Na 
lokalni ravni je poudarjena participacija, avtonomija in učinkovitost. To so tudi 
racionalne in etične utemeljitve obstoja lokalne samouprave. 


Lokalne skupnosti in upravljanje na lokalni ravni sta pomembna družbena dejavnika v 
sodobnem času. Sodobni čas globalizacije in informacijskega razvoja pred to družbeno 
realnost postavlja nove izzive. Upravna in politična znanost se s temi družbenimi 
realnostmi ukvarjata tudi teoretično. Znanstveno relevantno je, da na podlagi 
dejanskega dogajanja v družbi prihaja do koncipiranja in postavljanja teorij na področju 
lokalnih skupnosti in družbenih procesov v njih. Na svetu obstaja veliko lokalnih 
skupnosti, saj je praktično vsaka država razdeljena na lokalne enote. Tako je obravnava 
aktualnih upravnih in političnih dejavnikov v lokalnih skupnostih relevantna za znanost. 
V procesih globalizacije so lokalne skupnosti pred novimi izzivi in iskanji odgovorov 
na protislovne procese, ki jih prinašajo ti procesi (Mlinar 2012). Ravno tako je finančna 
gospodarska kriza pred celotno družbo postavila nove razmere, ki terjajo odgovore tudi 
na lokalni ravni. Iz obeh razlogov je postalo še bolj relevantno preučevanje lokalne 
ravni družbe in poudarjanje sposobnosti lokalnih enot za reševanje aktualnih 
problemov. To se poudarja tudi v razvojnih analizah Sveta Evrope, kjer se na podlagi 
povečevanja družbenih tveganj kot posledic gospodarske krize poudarja vloga lokalnih 
skupnosti pri izgradnji partnerstev med vsemi deležniki, ki lahko vplivajo na izboljšanje 
družbene situacije (Davey 2011). 


Globalizacija, ki je še v teku ter dobiva nove oblike v smislu politične, ekonomske, 
družbene in tehnološke globalizacije (Friedman 2005), velika količina informacij in 
komunikacij, ki veča negotovost v smer »kaosa« (Kaplan 2000) ter nenehne 
spremembe, ki se dogajajo izjemno hitro (Ogilvy 2002) od vlad in javnih uprav oz. 
družbenih struktur zahtevajo, da so ustrezno organizirane (Bogason 2000), usposobljene 
in zmožne voditi procese vladanja in upravljanja sodobne družbe. Javna uprava na 
državni in lokalni ravni mora biti ustrezno usposobljena z ekonomskega, političnega in 
upravnega vidika, da lahko išče in izvršuje ustrezne rešitve v smer blaginje državljanov. 
Tako je problematika preučevanja v smeri upravljavske sposobnosti javne uprave 
relevantna tako za znanost kot tudi za praktično uporabo reforme javne uprave, ki je 
nujnost sodobnega časa. Drucker (Drucker 2001, 320) ugotavlja, da so bile za 20. 
stoletje dovolj družbene spremembe in reforme, v 21. stoletju pa bodo potrebne 
družbene in politične inovacije. Hkrati lahko izpostavimo, da je javno-finančna vloga 

lokalne in regijske ravni upravljanja izjemno velika, saj je na tej ravni ustvarjenih 31 
odstotkov proračunske porabe, 22 odstotkov davčnih prihodkov in kar 66 odstotkov 
Javnih investicij med državami OECD (Bléchliger in drugi 2010). 


Potrebe ljudi na lokalni ravni se izražajo skozi javne politike, ki so usmerjene v skladu z 
družbenimi vrednotami in načelom javnega dobra (Kuster Lipicer 2009, 45). Ena izmed 
temeljnih funkcij vsakršnega političnega sistema je »doseganje konsenzualno sprejetih 
družbenih ciljev« (Tomšič 2002, 105), ki se v zelo veliki meri uresničujejo na lokalni 
ravni. Lokalna oblast je blizu občanom in se operativno ukvarja z njihovimi problemi 
(Stoker 2004, 24). Lokalna demokracija predstavlja raven družbenega delovanja za 
izgradnjo zaupanja v družbi (Blind 2007, 18). Hkrati se ugotavlja, da je lokalna 
demokracija osnova stabilnosti demokracije z visoko stopnjo politične in družbene 
kohezivnosti (Teune 2002, 24). Demokratičnost na lokalni ravni vpliva na splošno 
demokratičnost v družbi tudi v smislu iskanja novih družbeno-političnih rešitev. 


Lokalna politika v dobi globalizacije predstavlja pomembno polje reševanja družbenih 
vprašanj s prispevkom razumevanja lokalitet, ki so globalno povezane (Clarke 2006, 
56). Obenem je zelo relevantna iz vidika celotnega preučevanja družbe, saj zaradi 
značilnosti, kot so participacija, konsenz in bližina, predstavlja najbolj vitalen političen 
prostor, ki daje inovativne rešitve, ki se lahko prenašajo tudi na državno raven (Holland 
in drugi 2007, 118; Saffell in Baseheart 2009, 119). Na lokalni ravni je t.i. socialni 
kapital (Putnam 1993) zaradi bližine oblasti in ljudi lahko zelo visok in je skupnost 
lahko zelo uspešna (Brezovšek 2005), v kolikor je prisotna tovrstna dimenzija lokalne 
sposobnosti. 


Lokalna politika poteka v lokalnih skupnostih, ki so geografsko opredeljene družbene 
enote, organizirane kot samoupravne skupnosti. Tako imajo svoje lokalne politične, 
upravne, ekonomske in družbene dimenzije. Njihovi institucionalni elementi so 
določeni s procesi decentralizacije. S tem procesi se državna raven družbenega 
upravljanja odloči, katere funkcije želi imeti organizirane na lokalni ravni. V skladu z 
načeli subsidiarnosti in koneksitete so na lokalni ravni določeni viri, s katerimi 
razpolaga avtonomno. Avtonomija, poleg participacije in učinkovitosti, pa je temeljna 
vrednota lokalne samouprave. 


Lokalna demokracija je družbeno relevantna širše od lokalnega okolja. Predstavlja 
prostor aktivnega državljanstva, izhajajoč iz višje stopnje reprezentativnosti, 
participacije in zavesti o skupnosti. Tako lokalna demokracija omogoča inovativne 
politične prakse tudi ob pogoju zadostne lokalne sposobnosti z vidika političnih 
dejavnikov. Globalizacija, ki zadeva tudi lokalne enote delovanja družbe, predstavlja 
dodatne priložnosti za povezovanje in iskanje rešitev izven obstoječih paradigem. 
Ravno zaradi pestrosti in množičnosti lokalnih enot ter lokalnega znanja in odzivnosti je 
prostor lokalne demokracije ustrezno okolje za iskanje novih rešitev. To velja tudi 
zaradi zaostrenih ekonomskih in družbenih razmer, ki terjajo nove demokratične 
rešitve. Tako upravljavsko sposobnost povezujemo z razvojem lokalne demokracije, le- 
to pa z razvojem družbe kot celote. 

Ključen element preučevanja je upravljavska sposobnost lokalnih skupnosti, ki 
vključuje tako upravo kot politiko. Pristopili bomo s širšo obravnavo javne uprave, 
lokalne demokracije, lokalne skupnosti ter opredelili upravljavsko sposobnost. Le-ta bo 
opredeljena skozi različne skupine dejavnikov, v skladu z dognanji mnogih avtorjev ter 
empiričnih raziskav. Na podlagi pregleda teorije bomo postavili konceptualni model 
upravljavske sposobnosti kot lasten raziskovalni model. Ta bo utemeljeno povezoval 
kategorije dejavnikov, ki bodo kasneje operacionalizirani z namenom izvedbe raziskave 
med občinami Republike Slovenije. Izhajajoč iz raziskovalnega modela bomo postavili 
hipoteze, ki bodo povezovale upravljavsko sposobnost s celovitim spektrom javnih 
storitev, avtonomijo in politično stabilnostjo. Na podlagi teh preverjanj bomo prišli do 
poglobljenega razumevanja dejavnikov upravljavske sposobnosti in vpliva na 
posamične kategorije. Hkrati bomo s postavitvijo splošnega modela sposobnosti 
ponudili okvir za nadaljnje možnosti empiričnih raziskav, ki bi se osredotočile na 
posamezne skupine dejavnikov in povezave med njimi. Zaključili bomo s poudarkom 
pomena upravljavske sposobnosti za razvoj lokalne demokracije in sistema lokalne 
samouprave. V spremenjenih ekonomskih razmerah so potrebne reforme, ki 
odgovarjajo na spremenjene izzive, pri čemer je koncept upravljavske sposobnosti 
uporaben tako na lokalni ravni kot širše. 


Š 
UPRAVLJAVSKA SPOSOBNOST LOKALNIH SAMOUPRAVNIH SKUPNOSTI n ] EX— 
T. Rožen LOCALIS 


Utemeljitev preučevanja upravljavske sposobnosti 


1 Pomen in vloga upravljavske sposobnosti v lokalnih skupnostih 


Tema naše obravnave je relevantna tako za upravno-politično znanost kot tudi za 
sodobno družbo. Sodobna družba je izjemno kompleksna in javni sektor v njej 
predstavlja velik del." Javni sektor sestavljajo različni nivoji javnega upravljanja, ki 
vključujejo tudi upravljanje posameznih lokalnih skupnosti. Iz tega ekonomskega 
pomena izhaja politični in širši družbeni pomen javnega sektorja. Tako je preučevanje 
tega sektorja v smislu lokalne samouprave relevantno za upravno in politično znanost 
ter hkrati tudi aplikativno utemeljeno. 


Pri preučevanju lokalne samouprave bomo poleg upravnega vidika upoštevali tudi vidik 
politik. Oba vidika vplivata na upravljavsko sposobnost posamezne lokalne skupnosti. 
Pri ožji obravnavi lokalne skupnosti v skladu z normativno pravno ureditvijo bomo 
pozornost posvetili razmejitvi med političnim in upravnim vplivom na upravljavsko 
sposobnost. Politika (politični funkcionarji) in uprava (javni uslužbenci) sta v 
medsebojni povezanosti, vzajemnem odnosu in soodvisnosti, tako da njuno razmerje 
pomembno vliva na sprejemanje in izvajanje javnih politik in na upravljavsko 
sposobnost (Haček 2009, 158). Med upravnim in političnim delom sistema obstajajo 
različne predstave o odnosih med njima (Aberbach, Putnam, Rockman 1981), le te 
gredo v smer progresivne razširitve vloge javnih uslužbencev s funkcijami, ki se 
nanašajo bolj na pristojnosti politikov. To dejstvo moramo upoštevati pri obravnavi 
upravljavske sposobnosti, ki zajema oba tukaj omenjena dela dihotomije. Pri obravnavi 
bomo hkrati zajeli ekonomski vidik obravnave lokalnega nivoja upravljanja. S tega 
vidika lokalna raven razpolaga z določenimi viri, na katere ima v različnih sistemih 
različen vpliv. Ekonomske kategorije na lokalni ravni so povezane s prebivalci, 
lokalnim sistemom samouprave in lokalnim gospodarskim ter civilnim segmentom 
(Bailey 1999). 


Koncept lokalnega upravljanja je znanstveno relevanten, saj se ukvarja tudi s 
pomembnim strukturnim družbenim vprašanjem delitve nalog med različnimi ravnmi 
javnega sektorja (lokalno, regijsko, državno) in je posledica procesov decentralizacije, 
poleg dekoncentracije (organizacija državnih nalog na lokalni ravni) (Page in 
Goldsmith, 1987). Od lokalne uprave oz. lokalne oblasti se pričakuje, da v sodelovanju 
z državno ravnijo izvaja svoje poslanstvo: zagotavlja družbeno povezanost in 
kohezivnost med ljudmi na lokalni ravni; učinkovito izvaja javne storitve za občane, kar 


"Z družbeno ekonomskega vidika so namreč izdatki javnega sektorja v povprečju 42% celotnega 
družbenega proizvoda (OECD 2008). 

povečuje blaginjo ljudi; zagotavlja trajnostni razvoj lokalnega okolja in zagotavlja 
sodelovanje ter participacijo občanov in izgrajuje zaupanje (Lyons 2007, 64). Lokalno 
upravljanje v širšem smislu se opredeljuje tudi kot vodenje skupnosti oz. oblikovanje 
družbenega prostora (Madden 2010). 


Lokalno upravljanje mora biti v smislu samouprave, ki deluje v samoupravni lokalni 
skupnosti v skladu s prejšnjimi opredelitvami, avtonomno. Avtonomno v smislu lastnih 
političnih pooblastil (politična skupnost), ki ima svoje oblastne organe. V skladu s tem 
mora imeti lokalna skupnost avtonomne vire upravljanja. Na elemente upravljavske 
sposobnosti vpliva avtonomnost finančnih virov in pravica za ustvarjanje novih virov v 
smislu dobrega upravljanja (Jeong 2007, 92). Poleg tega so konkretni finančni viri 
neposredno odvisni od kadrovskih zmožnosti nosilcev upravljanja, kot dela 
upravljavske sposobnosti (Donahue in drugi 2000, 401). Avtonomija lokalne skupnosti 
je povezana s konsistentnostjo med prenosom nalog in finančnih virov (načelo 
koneksitete) z državne na lokalno raven. Konsistentnost in avtonomija neposredno 
vplivata na dobro upravljanje, raziskave pa kažejo, da je med različnimi državami to 
zelo dinamično razmerje, ki se spreminja (Oulasvirta in Turala 2009, 322). Obenem 
obstaja razlika med normativno-pravno avtonomijo in dejansko avtonomijo (Laegreid 
in drugi 2008, 95). Raven, na katero se prenašajo naloge in viri, mora biti ustrezno 
usposobljena. 


Znanstvena obravnava lokalne politike se navaja, kot »pepelka« sodobnih družbenih 
znanosti (Goldsmith 2006, 24). Ravno tako se ugotavlja, da je preučevanje lokalne 
politike »laboratorij« političnih znanosti (Baldersheim in Wollmann 2006, 124). 
Razlogi za to so naslednji: 

e Preučevanje lokalne samouprave je kombinacija preučevanja konkretnih 
družbenih problemov ob hkratni teoretični usmeritvi. 

e Lokalni »laboratorij« ima veliko lokalnih in državnih kontekstov in zunanjih 
vplivov. 

e Pozornost velja kulturnih dejavnikom v institucionalnem in političnem (policy) 
usmerjenem raziskovanju. 

e Pri proučevanju lokalne samouprave se odpirajo vprašanja identitet kot aktualno 
družbena vprašanja za ljudi. 

e Pomembno je razmerje med izbiro javnih politik in institucionalno izbiro. 

e Lokalizmi so odgovor na globalizacijo, ki ima lokalne učinke. 

e Preučevanje lokalne samouprave vključuje razumevanje učenja in prilagajanja, ki 
kljub ostrim kulturnim razlikam in različni institucionalni poti poteka med 
lokalnimi samoupravnimi skupnostmi. 

e Pri raziskovanju lokalne ravni so pomembna tudi etična vprašanja, saj se kot 
značilnosti političnega raziskovanja morajo ohraniti objektivnost, 
intersubjektivnost in integriteta. 


Ena izmed aktualnih konceptualnih razprav na področju lokalne samouprave razmejuje 
lokalno vladanje (local government) od lokalnega vladovanja (local governance) 
(Stoker 2004, Wollmann 2008, Haček in drugi 2008, 21). Gre za konceptualni premik 
od klasičnega hierarhičnega sistema vladanja v sistem vladanja, na način upravljanja 
lokalnega omrežja. Ta konceptualni premik ima mnoge posledice in vpliva tudi na 

upravljavsko sposobnost, ki se mora razvijati v skladu z omenjenimi realnimi 
družbenimi spremembami. Ravno tako je pomemben družbeni premik v smer večje 
participacije in usmerjenosti h konsenzu (Graham in drugi 2003) in je v skladu z 
osnovnimi načeli lokalne samouprave (avtonomnost, participacija, učinkovitost) in s 
tega vidika zlasti aktualen na lokalni ravni. Na lokalni ravni to pomeni veliko stopnjo 
participacije posameznikov, sodelovanje raznih deležnikov, kar pa preko porazdelitve 
odgovornosti in preko izgradnje zaupanja vodi v dobro javno vladovanje (Bovaird in 
Loeffler 2005). 


Sodoben pojem vladovanja je širši pojem od vladanja. Poleg vladanja s strani javnih 
institucij upošteva in vključuje tudi sodobne družbene trende, kot so: globalizacija, 
devolucija, regionalizem, mreženje, participacija, pomen civilne družbe in izgradnja 
socialnega kapitala. Tako je pojem upravljavske sposobnosti razširjen (vključuje 
politične, upravne, družbene in finančne dejavnike) in ključno povezan z dobrim 
upravljanjem (Hall 2002). Urbano vladovanje pa je vladovanje na lokalni mestni ravni, 
ki vključuje koordinacijo med zasebnimi in javnimi interesi in pomeni izboljšanje 
sposobnosti lokalnih enot (Pierre 1999, 375). Mnogi avtorji delovanje lokalnih 
skupnosti označujejo s pojmom sodelujočega vodenja (Agranoff in McGuire, 2003), kar 
pomeni vključevanje mnogih deležnikov v procese družbenega odločanja, tako v smislu 
politične participacije kot tudi širše. Vladovanje je predstavljeno kot oblika odločanja in 
pooblaščanja kolektivnih virov in akterjev ter je nasprotno od delovanja trga ali 
delovanja hierarhije (Bačlija 2010, 74). Gre za upravljanje kolektivnih virov, ki jih 
uporabljajo akterji javne, civilne in zasebne sfere. Pri vladovanju gre za menedžeriranje 
mrež akterjev, ki so soodvisni in se samoorganizirajo (Rhodes 1996, 658). Pri lokalnem 
vladovanju ima osrednjo vlogo lokalna vlada, ki je odvisna od skupka ekonomskih, 
družbenih, političnih in zgodovinskih dejavnikov ter razmerja med lokalno in državno 
ravnijo (Pierre 1999, 375). 


Lokalno upravljanje v splošnem smislu označuje pojme in procese ter opisani sistem 
upravljanja na lokalni ravni. To je posledica obstoja lokalne skupnosti, ter lokalne 
demokracije, ki sta se razvili s procesom decentralizacije, ki mora biti teritorialna, 
upravna, politična in fiskalna (Brezovnik in Oplotnik, 2003, 18). Na lokalni ravni je 
prisotna visoka stopnja participacije ljudi pri urejanju skupnih zadev, kar predstavlja 
njihovo politično angažiranost in izražanje svobode (Mill 1995). Proces upravljanja 
obstaja iz odločanja o ciljih in o sredstvih za dosego teh ciljev. Uprava je le del tega 
procesa. Upravo lahko opredelimo v organizacijskem ali funkcionalnem smislu (Haček 
2001, 14). Organizacijsko pomeni označitev določene entitete v sistemu upravljanja 
(npr. občinska uprava), funkcionalno za označitev dejavnosti oz. delovanja te entitete v 
sistemu. Za upravljanje je značilna vertikalna delitev pravic in odgovornosti, ki se v 
družbenem sistemu zgodi s sistemom lokalne uprave oz. lokalne samouprave. 
Upravljanje je po navedenih opredelitvah tudi izvrševanje, kar se smiselno navezuje na 
pojem upravljavske sposobnosti in posledično na predmet pričujočega dela. 


Preučevanje upravljavske sposobnosti in preko tega smiselnosti ter delovanja lokalne 
demokracije in širši kontekst tudi v smislu demokracije ter spremenjenih ekonomskih in 
družbenih razmer današnjega časa. Tako pred demokracijo kot tudi lokalno demokracijo 
so izzivi in odprta vprašanja, ki terjajo odgovore, kako naj se zadeve urejajo na lokalni 

ravni. Nesposobnost reševanja in korekcije le-tega zgolj na do sedaj običajen 
demokratičen način ne zadošča več. Kot bomo prikazali v našem delu, je globalizacija z 
mnogimi protislovji in zlasti zaostrene razmere postavila pred lokalno demokracijo 
nove izzive. Kako biti usposobljen pod temi pogoji in kaj je sposobnost današnjega 
časa? Zahteve časa se spreminjajo hitreje kot se najdejo odgovori in to konfliktno 
razmerje, ki je v nenehni napetosti, se v praksi rešuje hitreje kot v teoriji. Zato je 
teoretična refleksija stanja lokalne demokracije, ki je povezana s stanjem sposobnosti 
lokalnih samoupravnih skupnosti potrebna in aktualna. 


Lokalna demokracija je družbeno pomembna in relevantna, kar bomo obširneje 
prikazovali v nadaljevanju. Zadnje čase se na nivoju Evrope ugotavlja, da se tudi na 
lokalni ravni veča prepad med lokalnimi prebivalci in lokalno oblastjo (Daemen in 
Schaap 2012, 10). Tako slabi koncept reprezentativnosti in se načenja vprašanje 
legitimnosti. Toda ravno na lokalni ravni se ti družbeni problemi, ki vključujejo višjo 
stopnjo participacije, učinkovito rešujejo. To je odvisno od sposobnosti lokalnih enot in 
vpliva tudi na pričakovanja ljudi na širši demokratični ravni. Ljudje so potrošniško 
naravnani in imajo utilitaristična pričakovanja od oblasti. Tako želijo neposredno 
sodelovati pri reševanju posamičnih družbenih vprašanj. Vse te dileme in kontekst 
lokalne demokracije prinašajo inovativne politične prakse na področju demokracije. 
Različni avtorji in prakse zaznavajo poudarek na: neposredni demokraciji (referendumi, 
pobude državljanov, neposredne volitve), skupni demokraciji (vladovanje z omrežji), 
demokracija kot vladanje z razpravami (e-demokracija, participativna demokracija) 
(Daemen in Schaap 2012, 16). 


2 Opredelitev upravljavske sposobnosti 


Upravljavska sposobnost lokalne samouprave je osrednji predmet našega preučevanja. 
Izhaja iz upravljavske sposobnosti na splošno in na državnem nivoju ter je zaradi svoje 
aktualnosti relevantna tema za znanstveno preučevanje. Njena relevantnost se je 
povečala zlasti v obdobju finančno-gospodarske krize. 


Sposobnost je opredeljena kot zmožnost oblasti, da se uspešno odziva na spremembe, 
učinkovito in odgovorno sprejema odločitve ter obvladuje konflikte (Bowman in 
Kearney 2006, 3). Večina raziskav sposobnost lokalne oblasti proučuje skozi 
upravljavsko sposobnost, saj se med različnimi lokalnimi samoupravami kažejo velike 
razlike. Upravljavska sposobnost v današnjem času finančne krize, hiper-informacijske 
družbe, komunikacijskega kaosa ter deglobalizacije (glokalizacije) postaja zelo 
pomembna. Opredeljena je kot širok pojem, ki zagotavlja delovanje političnega in 
ekonomskega sistema, vladanje, izvrševanje politik in uresničevanje politične in 
družbene volje z organizacijo in vodenjem. Imenovana je »jedro vladanja« (Farazmand 
2009, 1016). Pri tem pojmu ne gre zgolj za razpolaganje z viri, ampak poleg virov 
vključuje tudi procese, institucionalne ureditve, sistemske rešitve (sistem lokalne 
samouprave) ter razmere v skupnosti. 


V Združenih državah Amerike odkrivajo velike razlike med svojimi državami, ki so 
posledica njihove različnosti, konkurenčnosti in odpornosti. Te lastnosti temeljijo na 
njihovi suverenosti in avtonomnosti, kot načelni podlagi lokalne samouprave. Bistvena 

pa je njihova različna sposobnost reševanja problemov in iskanja družbenih odgovorov 
(Bowman in Kearney 2006, 18). V ožjem smislu je upravljavska sposobnost 
opredeljena kot splet kvalificiranih, sposobnih in motiviranih človeških virov na vseh 
ravneh vladanja, ki poleg odločanja in spopadanja z izzivi sedanjosti vključuje tudi 
strateško odločanje za naprej (Farazmand 2004, 6). Pomen upravljavske sposobnosti se 
z vidika celotne družbe veča, saj tržni mehanizmi niso vedno učinkoviti, še manj pa 
pravični. Gospodarsko krizo, ki je nastopila konec prejšnjega desetletja, tako v veliki 
meri rešujejo vlade, ki potrebujejo ustrezno upravljavsko sposobnost (Fard 2009, 1027). 
V smislu oblikovanja makro strateške sposobnosti so pomembne tri strategije za javno 
politiko in upravljanje: strategija prilagoditev, strategija kvalitete izvajanja storitev in 
strategija razvoja in napredka (Farazmand 2009, 1010). Strategija prilagoditve vključuje 
prilagajanje in reagiranje na spremenjene razmere, tako da se ohranja sposobnost za 
učinkovito in uspešno upravljanje. Obenem se morajo oblikovati in načrtovati scenariji 
pro-aktivnosti, pričakovanja in ciljna usmerjenost v prihodnost (Argyis 2004, 35). 
Strategija - kvaliteta storitev, kot strateški vidik sposobnosti, pomeni učinkovito 
stroškovno in racionalno doseganje ciljev in namena organizacije (Denhart in Denhart 
2005, 82). Naslednja stopnja strateške sposobnosti je strategija razvoja in napredka, ki 
pomeni nenehno prizadevanje za razvoj, rast in napredovanje na vseh področjih ciljev in 
nalog uprave. Ključne zadeve za takšno kvalitetno upravljanje so participacija, 
demokratičnost, usposobljeno upravljanje, ki temelji na samozavesti-avtonomiji, 
transparentnosti, odgovornosti in učinkovitosti (Blind, 2007). 


Številni avtorji poznajo različne dimenzije upravljavske sposobnosti (Polidano 2000, 
Grindle 2006). Govor je o institucionalni, tehnični, upravni in politični sposobnosti in o 
sposobnosti oblikovanja politik, implementacije le teh ter operativne učinkovitosti. 
Dinamična upravljavska sposobnost, ki jo ima tudi država, povezuje štiri področja 
sodobne družbe (Cheung 2005 in 2009): javno upravo (birokracija oz. administracija v 
ožjem smislu), politično skupnost (legitimno vlada, avtoriteta), gospodarstvo ali 
ekonomski sektor in civilno družbo. Upravljavska sposobnost se lahko preučuje skozi 
različne vidike oz. discipline: pravni vidik, ekonomsko-organizacijski in družbeno- 
politični vidik (Nelissen 2002). Ta področja se v smislu interakcije in prepletanja 
združujejo v sposobnost države. Profesionalna kompetentnost, usmerjena v dobre 
rezultate in v učinkovitost, mora biti nadgrajena z etičnim delovanjem ter političnimi 
vrednotami poštenosti, pravičnosti in odgovornosti. Ti dve vrsti sposobnosti sta 
komplementarni in se medsebojno krepita (Farazmand 2002, 129). Tako se prepletajo 
različni vidiki politike in uprave. Te sfere enako delujejo tudi na lokalnem področju, kar 
bomo prikazali v nadaljevanju. Na področju lokalne samouprave in lokalne politike 
velja, da so avtorji v dosedanjem razvoju te politične vede dajali v preteklosti različen 
poudarek različnim temam. 


Za raziskave s tega področja se ugotavlja, da so prioritete v sedanjosti: analiza razlogov 
za različne stopnje razvitosti posameznih regij ali mest v primerjavi z ostalimi, razvoj 
lokalne samouprave v razvijajočem se svetu (Azija) in poudarek na normativni teoriji in 


“Od fokusa raziskav na področju moči v skupnosti (60'leta), preko reforme lokalnega vladanja 
(60'leta), poudarek na rezultatih (70leta), mednivojsko vladanje (80'leta), vladovanje - 
governance (90' leta), participacija, lokalna demokracija in demokratična prenova (90'leta), do 
današnjih aktualnih raziskovalnih tem (Goldsmith 2006). 

empiričnim raziskavam, saj je to področje za razliko od drugih znanstvenih disciplin 
odprto za nove teoretske in metodološke pristope in pripravljeno za izrazito 
interdisciplinarnost (Goldsmith 2006, 24). Obravnava in raziskovanje v našem delu je v 
skladu z ugotovljenima dvema prioritetama področja: je analitično usmerjeno v 
dejavnike, ki vplivajo na upravljavsko sposobnost in posledično na razlike med 
lokalnimi samoupravnimi skupnostmi, in hkrati postavlja teoretičen model z empirično 
preverbo le tega v Republiki Sloveniji. 


Hkrati so pomembni vplivi globalizacije in njenega proučevanja učinkov na lokalno 
raven. Ugotavlja se, da vsebuje globalizacija mnoge protislovnosti in soodvisnosti, ki 
zahtevajo kompleksno obravnavo (Mlinar 2012) ter da tudi na lokalni ravni nastajajo 
družbene inovacije, ki so relevantne za obravnavo (Vodovnik 2011). Med seboj se 
globalno povezujejo lokalne ravni v smislu vključevanja in participacije v družbene 
tokove. Politične vizije teh sodobnih političnih praks poudarjajo, da se demokracija 
začne v lokalni skupnosti in temelji na (globalno) lokalni demokraciji, horizontalizmu 
in decentralizaciji. 


Načelna opredelitev sposobnosti lokalne skupnosti izhaja iz načelne opredelitve oz. 
bistva lokalne skupnosti, lokalne demokracije in lokalne samouprave, ki so bili 
predhodno opredeljeni. V takšni meri kot lokalna samouprava izpolnjuje svoje 
poslanstvo, je usposobljena oz. uresničuje tudi svoje naloge in odgovornosti. Od 
zagotavljanja avtonomije, participacije in učinkovitost (trije osnovni sklopi vrednot 
lokalne demokracije) je odvisna njena sposobnost. Sposobnost lokalne skupnosti je na 
enostaven način opredeljena kot zmožnost, da lokalna oblast stori, kar želi storiti 
(Gargan 1981, 656). Nadalje je upravljavska sposobnost opredeljena kot sposobnost 
pričakovanj in načrtovanj sprememb, sprejemanja odločitev in politik, razvijanja 
programov za izvedbo politik, privabljanja in uporabe virov, upravljanja virov ter 
vrednotenja aktivnosti za prihodnje načrtovanje (Honadle 1981, 577). Pomeni zalogo 
virov (finančnih, kadrovskih...) in organizacijskega potenciala. Upravljavsko 
sposobnost je potrebno opredeliti glede na kontekst, v katerem jo preučujemo, torej kot 
sposobnost za nekaj določenega (Bowman in Kearney 1988). Pojem je dinamičen in 
kompleksen ter multidimenzionalen (Hall 2008, 464). 


Izjemno pomemben sistemski in hkrati političen dejavnik upravljavske sposobnosti 
lokalne skupnosti je uresničevanje načel decentralizacije s strani državne ravni oblasti. 
Brez ustreznega upoštevanja omenjenih načel subsidiarnosti in koneksitete, ki ju mora 
uresničiti država, ima lokalna skupnost sistemsko težavo biti usposobljena. To razmerje 
med lokalno (regijsko) in državno ravnijo je predmet mnogih preučevanj in bistveno 
vpliva na sposobnost lokalne skupnosti (Wright 1975; Waugh in Hy 1988; Denhardt 
2002; Hall 2008). 


Na upravljavsko sposobnost vplivajo mikro in makro dejavniki. Mikro so dejavniki na 
lokalni ravni, makro pa dejavniki izven lokalne ravni. Na obeh ravneh imamo več 
skupin dejavnikov: politični, pravni, ekonomski in organizacijski (Duncombe in Wong 
1998, 175). Kriteriji, s katerimi se sposobnost lokalnih oblasti povezuje, so (Brezovšek 
2009, 17): učinkovitost, produktivnost, ekonomski vidik, upravičenost in dostopnost 
storitev in dobrin (gospodarske javne službe), gladkost sprejemanja in izvajanja 

odločitev, kakovost služb, zadovoljstvo prebivalcev in drugo. Sposobnost ni statična, 
ampak jo je potrebno izgraditi (Blöchliger in drugi 2010). Povezana je z zaupanjem 
ljudi do oblasti, ki mora sposobnost graditi tudi skozi izgradnjo zaupanja, temelječega 
na odzivnosti in integriteti (Denhardt 2002). Upravljavska sposobnost je ključna za 
ustrezno uresničitev nalog javne uprave in zelo pomembna za javni sektor v celoti. 


Poznamo metode in meritve posameznih področij opredeljene upravljavske 
sposobnosti, ki se večinoma ukvarjajo z merjenjem učinkov upravljanja (Andrews in 
Boyne 2010; Fenwick in Miller 2012). Delovanje lokalne uprave in meritve njene 
uspešnosti so lahko tudi primerjalno vrednotene z delovanjem tržnega izvajanja 
določenih javnih storitev, kar je aktualno zlasti v smislu javno-zasebnih partnerstev, kot 
zunanjih pogodbenih ali koncesioniranih izvajalcev posameznih nalog lokalne ravni. 
(Savas 2000) Raziskave kažejo, da zasebni izvajalci storitev niso boljši od javnih 
izvajalcev. To je predvsem odvisno od konkurence, obsega storitev, sposobnosti 
menedžementa in vpliva javne uprave na zasebnega izvajalca (Lamothe in Lamothe 
2010). Primerjava delovanja in merjenje lokalnega upravljanja v smislu primerjalne 
analize s tržnim delovanjem oz. zakonitostmi trga je bilo predvsem aktualno v obdobju 
paradigme nove javne uprave — new public management (NPM) (Osborne in Gaebler 
1992). Ta paradigma, ki je bila z reformami uvedena v javno upravo, je že nadgrajena z 
mnogimi drugimi, ki jo tudi konceptualno spreminjajo” (Denhardt in Denhardt 2000). 
Uspešnost delovanja lokalne uprave je odvisna od upravljavske sposobnosti, meri pa se 
lahko z naslednjimi kazalci: angažiranost virov, outputi-rezultati, kvaliteta storitev, 
učinkovitost, zadovoljstvo uporabnikov storitev in kombinacije le-teh kot je 
produktivnost (rezultat/vložek), učinkovitost (vložek/rezultat), uspešnost 
(rezultat/outcome) in stroškovna učinkovitost (vložek/outcome) (Poister 2003). Dobro 
upravljanje na lokalni ravni je prikazano skozi naslednje značilnosti (Haček in drugi 
2008, 79): odgovornost, sprotna odzivnost, transparentnost, nevtralnost in 
vsestranskost, učinkovitost kompetence, individualna participacija, vladavina prava, 
konsenzualne usmeritve. 


Osnova znanstvenega preučevanja in obravnave pričujočega dela je tako upravljavska 
sposobnost lokalne samouprave. Za ta namen bomo razvili konceptualni teoretičen 
model, ki bo vključeval relevantne spremenljivke, ki vplivajo na upravljavsko 
sposobnost. Upravljanje v lokalni samoupravi je kompleksen proces z mnogimi 
deležniki, ki obstajajo v lokalni skupnosti. Mnogi avtorji razvijajo nove poglede na 
upravljanje v javnem sektorju ter ga postavljajo v razmerju do klasičnega javno- 
birokratskega modela (Lane 1995). V ospredje postavljajo nova načela upravljanja 
javnega sektorja, ki so: doseganje ciljev, učinkovitost dela, prilaganje okolju, 
usmerjenost k rezultatom, inovativnost in uspešnost. V literaturi poznamo analitične 
shematske modele, ki so utemeljeni na fiskalni, upravni in politični decentralizaciji 
lokalne uprave in preučujejo različne vidike odgovornosti lokalne samouprave (Y ilmaz 
in drugi 2008, 3). Poleg političnega je zelo pomemben tudi ekonomsko-finančni vidik, 
kajti poleg učinkovitosti in uspešnosti mora javna uprava upoštevati tudi načelo 
enakosti in pravičnosti (Kioko in drugi 2011, 115). 


"Sodobne teorije upravljanja poznajo kot nadaljevanje ali nadgradnjo novega javnega 
menedžmenta: novo javno službo, integrirano javno upravljanje in postmodernistične pristope k 
javni upravi. 

Pri političnih dejavnikih, ki poudarjajo politični pristop k obravnavi upravljavske 
sposobnosti, so pomembni pojmi politično predstavništvo, politična odgovornost, 
porazdelitev avtoritet in moči, pregled in nadzor, odprtost in javnost delovanja in 
politična participacija (Nelissen 2002, 14). Zmogljivost političnega odločanja je v veliki 
meri opredeljena s samo strukturo lokalne oblasti, ki jo določi državna raven z 
normativno-pravno ureditvijo. To je zelo različno po državah in posledično je zelo 
različna tudi konkretna razmejitev med različnimi nosilci političnih in upravnih 
pooblastil. Ugotavlja se, da je pomembna razdelitev političnega odločanja tudi med 
samimi nosilci političnih pooblastil kar posledično prispeva k upravljavski 
sposobnosti (Berman 1997, 271). Kljub analitičnemu in raziskovalnemu obravnavanju 
delov lokalnega upravljanja različnih vidikov in nivojev le-tega imamo opravka z 
integrirano celoto, ki so je deležni ljudje. To se predvsem kaže v sodobnih trendih 
razvoja javne uprave, ko je govora o integriranem javnem upravljanju (Szirom in drugi 
2002, Kernaghan 2009). 


Ekonomski vidik lokalne samouprave je eden izmed pomembnih dejavnikov pri 
obravnavi upravljavske sposobnosti. Lokalna skupnost ima glede na svoje značilnosti 
(velikost, obseg gospodarskega segmenta) različno lastno (mikro) ekonomsko 
izhodišče. Obenem je v soodvisnosti od državnega nivoja v določenem zunanjem 
(makro) ekonomskem položaju. Oba ta vidika vplivata na finančni položaj in 
posledično upravljavsko sposobnost. Nivo decentralizacije je tudi v korelaciji z 
ekonomijo obsega (Schakel 2010). Finančni položaj, ki izhaja iz obeh ravni 
ekonomskega položaja, omogoča določeno stopnjo finančne avtonomije lokalnih 
skupnosti. Proces, ki to delno uresničuje, je fiskalna decentralizacija (Brezovnik in 
Oplotnik 2003, 123; Asguer 2011), ki hkrati povečuje avtonomnost lokalnih skupnosti. 
Hkrati je decentralizacija smiselna do tiste ravni, ki je tudi ekonomsko utemeljena. 
Ekonomska politika lokalnih skupnosti je odvisna tudi od konkretnega družbenega 
konteksta oz. lokalne družbene kulture (Reese in Rosenfeld, 2001). 


Upravljavska sposobnost je delno opredeljena z organizacijsko in menedžersko 
sposobnostjo enot lokalne samouprave, kjer se določeni deli sistema (občinska uprava, 
uprave javnih zavodov,...) ravnajo po načelih t.i. neprofitnih organizacij, v skladu s 
splošnimi načeli menedžmenta (Daft 2000, Možina 2002). Tako poznamo preučevanje 
menedžementa v lokalnih skupnostih, za katerega je značilna »pozitivna aktivnost« 
(Verbič 2003, 17). Ta pomeni stalno napredovanje in reševanje problemov. To se 
povezuje z načelom univerzalne pristojnosti, ki poleg načela subsidiarnosti in 
koneksitete predstavlja osnovna načela lokalne samouprave. Univerzalna pristojnost (ko 
je občina pristojna za vse javne zadeve, razen tistih, ki so normativno pravno določeni 
drugim institucijam) omogoča ustvarjanje nove družbene dodane vrednosti s strani enot 
lokalne samouprave. Pri izgradnji konkurenčne prednosti države prav dodana vrednost 
vlade in vladanja na vseh ravneh predstavlja pomembno vlogo (Porter 1998). V lokalni 
skupnosti se je razvil poseben koncept, značilen za urbane lokalne skupnosti oz. mesta, 
ki ga imenujemo urbani menedžment. Gre za način delovanja mesta (uprave), ki je 
menedžerirano s ciljem zadovoljevanja potreb vseh deležnikov in ne vključuje 
odločanja, ki je domena urbanega vladovanja (Bačlija 2010, 166). 


°V Republiki Sloveniji je to razmerje med županom in občinskim svetom, ki poleg nadzornega 
odbora predstavljajo osnovne organe lokalne samouprave. 

Na lokalni ravni so pomemben dejavnik izgradnje in obravnave upravljavske 
sposobnosti tudi družbeni dejavniki, ki so pomembno zlasti z vidika funkcije vodenja 
skupnosti. V skupnosti se tako izgrajuje socialni kapital. Le-ta pozitivno vpliva na 
delovanje lokalne skupnosti v treh smereh: organizacijsko življenje v skupnosti, 
zavzetost za javne zadeve in medsebojno zaupanje (Putnam 1993). Socialni kapital 
opisuje družbene strukture, kot so družbena omrežja, razne oblike sodelovanja in 
medsebojnega zaupanja. Vsi ti vidiki socialnega kapitala v skupnosti povečujejo 
povezanost in pomenijo za lokalno vlado dodatne strukturne razpoložljive vire za boljše 
delovanje in doseganje boljših storitev (Andrews 2011, 946). Družbeni dejavniki so tisti 
dejavniki sposobnosti, ki so vezani na skupnost kot tako. V skladu z opredelitvijo 
sposobnosti skupnosti gre za sposobnost ljudi, ki živijo v določeni skupnosti in z 
interakcijo svojih človeških virov, svojega socialnega kapitala ter organizacijskih virov 
dosegajo blaginjo skupnosti (Chaskin 2001, 295). 


Razmerje med državno in lokalno ravnijo je pomemben vidik konceptualnega modela 
upravljavske sposobnosti. Tovrstna razmerja se s časom spreminjajo, na ekonomskih, 
političnih, kulturnih in organizacijskih ravneh, kar kažejo analize po različnih državah, 
kjer se spreminja stopnja centralizacije s časom (Pickvance in Preteceille, 1991). Na 
obeh ravneh javne uprave je potreben ustrezen nivo sposobnosti, da se ne ustvarjajo 
vrzeli med obema ravnema javne uprave. Vrzel na nivoju sposobnosti (Charbit in 
Michalun 2009, 20) je poleg vrzeli informacij, fiskalne vrzeli, upravne vrzeli in vrzeli 
politik, nevarnost, ki lahko poslabšuje uspešnost lokalne samouprave. To se je pokazalo 
tudi v času sedanje velike gospodarske krize, ki zahteva dobro sodelovanje med 
državno in nižjo ravnijo javne uprave, kar je mnoge države vodilo v boljšo 
koordinacijo, skupno odločanje in novo strukturo javnega upravljanja (Blochliger in 
drugi 2010, 23). Le-ta v ožjem smislu temelji tudi na kompetencah vlad (lokalnih in 
državnih), ki jih delimo na strateške (policy), menedžerske in izvršilne vloge (Burgess 
1975). Brez ustrezne sposobnosti so lahko procesi decentralizacije neustrezni in 
pomenijo slabše procese družbene organiziranosti. 


3 Raziskovanje upravljavske sposobnosti 


Na podlagi pregleda teoretičnih dognanj ter praktičnih raziskav bomo prikazali celosten 
analitični model upravljavske sposobnosti. Med seboj so povezane štiri skupine 
dejavnikov, ki delujejo na dveh ravneh. Tako so medsebojno povezani mnogi nosilci in 
dejavniki. Njihov medsebojni vpliv v smislu preučevanja spremenljivk omogoča niz 
nadaljnjih raziskovalnih možnosti. Te raziskave so možne znotraj enega pravnega 
sistema določene državne skupnosti, kot tudi med različnimi državami, kjer se morajo 
upoštevati specifične opredelitve lokalne samouprave. Kot smo prikazali pri pregledu 
lokalne demokracije, je namreč osnovno poslanstvo lokalne samouprave povsod isto 
(participacija, učinkovitost in avtonomija), hkrati pa zelo različno udejanjeno v 
različnih državah sveta. Iskanje univerzalnega oz. splošnega modela je tako zelo 
smiselno in se lahko dopolnjuje z raziskavami iz prakse. Dejstvo je, da so države z 
daljšo demokratično tradicijo tudi bolj izkušene v lokalni demokraciji, ki v teh državah 
že ima za sabo dolgo razvojno obdobje. Daljši razvoj pomeni bolj izdelane in 
preizkušene rešitve ter dejavnike, ki imajo za posledico boljše rezultate delovanja. 

Raziskovalni model je zasnovan karseda široko, saj zajema vse zaznane dejavnike in jih 
razvršča v smiselne skupine. Upravljavska sposobnost je tako večplastno in 
večdimenzionalno ter tudi interdisciplinarno opredeljena. Ta široka opredelitev ji 
povečuje zanesljivost in hkrati omogoča raziskovanje domnevnih povezav upravljavske 
sposobnosti z drugimi relevantnimi spremenljivkami. Sami bomo obravnavali politično 
stabilnost in avtonomijo poleg celovitega spektra javnih storitev. Za nadaljnje raziskave 
je raziskovalni model, ki potrebuje še nadaljnje kritične dopolnitve, široko uporaben, 
kar predstavlja njegov izvirni prispevek. 


Izvirni prispevek pričuočega dela in konceptualnega modela je v celovito postavljenem 
raziskovalnem modelu dejavnikov upravljavske sposobnosti, ki poleg političnih, 
upravno-organizacijskih vključuje tudi ekonomske in družbene dejavnike. Tako so 
zajeti vsi relevantni pojmi od socialnega kapitala, ekonomske moči lokalne skupnosti 
(občanov, občine in gospodarstva), civilne družbe, javnega menedžmenta, političnih 
struktur, političnih voditeljev, ki prispevajo k določeni ravni upravljavske sposobnosti. 
Iz stopnje te sposobnosti izhaja delovanje, ki pripelje do rezultatov. Raziskovalna 
domneva je, da mora družbeni sistem zagotoviti takšne lokalne samoupravne skupnosti, 
da so na podlagi naštetih skupin dejavnikov upravljavsko toliko sposobne, da lahko 
izvajajo osnovne postulate svojega poslanstva, torej izvajajo in zagotavljajo 
participacijo (politični vidik), so avtonomne (politično ekonomski vidik) in so 
učinkovite (menedžersko-upravni vidik). Le takšne občine upravičujejo svoj obstoj in 
so resnične enote lokalne samouprave. 


V pričujočem delu je pri izgradnji sposobnosti poudarek na dejavnikih, ki vplivajo na 
sposobnost. Nismo izhajali iz rezultatov in ciljev, ki izhajajo iz sposobnosti. Uspešni 
rezultati so lahko posledica nekaj ali več dejavnikov sposobnosti. Za lokalno 
samoupravno skupnost je najbolje, če so rezultati posledica več dejavnikov, njihove 
soodvisnosti in prepletenosti. Tako lahko z morebitnim slabšim stanjem enega izmed 
dejavnikov drugi tega nadomestijo. Medtem ko se v primeru, da je uspešno delovanje 
posledica le ene ali prevladujoče ene skupine dejavnikov, pojavi močna odvisnost, ki 
povečuje tveganja za samoupravno skupnost. S konceptualnim modelom smo želeli 
prikazati to kompleksnost dejavnikov, ki le kot celota predstavljajo temelj upravljavske 
sposobnosti. 


4 Osnovni raziskovalni model 


V skladu s pregledom teoretičnih prispevkov s področij javne uprave, lokalne 
demokracije ter lokalne samouprave bomo oblikovali teoretičen konceptualni model, ki 
je hkrati tudi raziskovalni model, iz katerega bodo izhajale postavljene osnovne in 
pomožne raziskovalne teze. Raziskovalni model obsega povezavo med upravljavsko 
sposobnostjo in skupinami dejavnikov na lokalni in državni ravni, in se glasi: 
"Upravljavska sposobnost lokalne samoupravne skupnosti je odvisna od 
političnih, ekonomskih, upravno-organizacijskih in družbenih dejavnikov 
na lokalni in državni ravni." 


To je celostna postavitev splošnega konceptualnega modela upravljavske sposobnosti. 
Mnogi avtorji so že govorili o več skupinah dejavnikov, ki so povezani z upravljavsko 

sposobnostjo (Honadle 1981, 2001; Grindle in Hilderbrand 1995; Nelissen 2002; 
Cheung 2005, 2009; Farazmand 2009).Predstavljeni splošni konceptualni model je 
oblikovan na podlagi teoretičnih dognanj, da štiri skupine dejavnikov vplivajo na 
upravljavsko sposobnost. Vplivajo različno in tudi z različno stopnjo vpliva, kar je 
možno tudi empirično meriti. Te meritve morajo obsegati samoupravne lokalne 
skupnosti, prebivalce, ekonomske dejavnike ter politični del lokalne skupnosti. Obstoj 
in moč vpliva posameznih dejavnikov lahko iščemo v štirih skupinah dejavnikov na 
upravljavsko sposobnost in jih moramo tudi izmeriti. Dejavniki, ki so v modelu 
prikazani po štirih skupinah, se morajo oblikovati v posamične spremenljivke in 
kazalnike, uvedejo se lahko tudi začasne meta spremenljivke. Nato se lahko z več 
meritvami izmerijo spremenljivke in raziskovalne hipoteze kot domnevne povezave 
med njimi. Za nadaljnje preučevanje, ki bo v empiričnem delu potekalo na primeru 
Republike Slovenije in njeni samoupravnih lokalnih skupnostih- občin, bomo postavili 
raziskovalne hipoteze kot nekatere izmed možnih hipotez. Merjenje upravljavske 
sposobnosti slovenskih občin je ključno pri obravnavi smotrnosti obstoja določenih 
občin glede na to, koliko nalog lahko izpolnijo. To je povezano s temeljnimi vprašanji 
lokalne demokracije, ki se udejanja v lokalnih samoupravnih skupnostih. V našelu je 
opredelitev sposobnosti in predmet merjenja tudi širši demokratični vidik delovanja 
lokalnih političnih skupnosti skozi skupino političnih dejavnikov. 


Predstavljeni splošni konceptualni model je oblikovan na podlagi prikazanih teoretičnih 
dognanj, da štiri skupine dejavnikov vplivajo na upravljavsko sposobnost. Vplivajo 
različno in tudi z različno stopnjo vpliva, kar je možno tudi empirično meriti. Te 
meritve bi morale obsegati samoupravne lokalne skupnosti, prebivalce, ekonomske 
dejavnike ter politični del lokalne skupnosti. Ker za potrditev tega raziskovalnega 
modela nismo uporabili empirične raziskave, smo v skladu z dognanji raziskovalcev 
postavili osnovno in pomožne raziskovalne hipoteze. Namreč izhajali smo iz dejstva, da 
lokalne skupnosti lahko opravljajo svoje naloge na različnih stopnjah oz. z vidika 
različnih kvalitativnih vlog: od minimalistične, posredniške do aktivistične funkcije 
(Haček in drugi 2008, 106). Tako domnevamo, da lahko samoupravne lokalne 
skupnosti z večjo usposobljenostjo bolj koristijo svojim občanom in dosegajo boljše 
rezultate. Tako na podlagi pregleda teorije uprave, lokalne demokracije, upravljavske 
sposobnosti oblikujemo osnovno raziskovalno hipotezo, ki se glasi: 


Osnovna raziskovalna hipoteza 1: 
"Samo lokalne skupnosti z visoko razvito upravljavsko sposobnostjo 
lahko delujejo v korist svojih prebivalcev z zagotavljanjem celotnega 
spektra lokalnih javnih storitev." 


To hipotezo, ki je povezana s prikazanim konceptualnim modelom, bomo empirično 
testirali na primeru občin Republike Slovenije. Pri merjenju določene in konkretne 
upravljavske sposobnosti slovenskih občin bomo izhajali iz metodologije meritev 
upravljavske sposobnosti že opravljenih raziskav Fakultete za družbene vede Ljubljana 
(Prebilič in Bačlija 2013), ki pa jo bomo razširili z dodatnimi spremenljivkami. Tako bo 
pojem upravljavske sposobnosti obravnavan in izmerjen z vidika vseh štirih skupin 
dejavnikov. Meritve bodo zajemale več politično, upravno-organizacijskih, ekonomskih 
in družbenih dejavnikov. Ti dejavniki bodo merjeni z več spremenljivkami in več 

kazalniki. Ekonomski dejavniki pa bodo analizirani tudi z javno-finančnimi podatki, 
izhajajoč iz zaključnih računov občin s katerimi razpolaga Ministrstvo za finance. 


Spremenljivko celotnega spektra lokalnih javnih storitev bomo merili z dejavniki, ki 
pokrivajo široko in pomembno področje delovanja občin. Izhajali bomo iz osnovnih 
zakonskih določil nalog ter programov in hkrati zajeli več področij, tako da bomo 
zagotovili čim višjo mero celovitosti. Te podatke bomo z lastno empirično raziskavo 
zajemali med slovenskimi občinami. 


Osnovno tezo našega dela bomo obravnavali tudi s pomočjo pomožnih raziskovalnih 
tez, ki jih bomo v nadaljevanju postavili na podlagi spremenljivk, ki so povezane z 
lokalno samoupravo in upravljavsko sposobnostjo. Vse spremenljivke, ki nastopajo v 
raziskovalnih tezah, bomo za potrebe empirične raziskave operacionalizirali z 
raznovrstnimi kazalniki. 


Izhajajoč iz dejstva, da bomo upravljavsko sposobnost obravnavali tudi s političnega 
vidika, smo pri oblikovanju pomožnih tez le-to povezali s pojmom politična stabilnost, 
ki jo bomo empirično merili skozi več instrumentov oz. pokazateljev. Politična 
stabilnost je multidimenzionalen pojem, ki sestoji iz vzdrževanja sistema, reda, 
legitimnosti in učinkovitosti (Lijphart 1977, 4). Obenem nastopa javna uprava tudi kot 
politični integrator (Seibel 2010), ki povezuje različne deležnike in vpliva na politično 
stabilnost. Na lokalni ravni obstajata zakonodajna in izvršilna veja oblasti, ki sta v 
različni stopnji medsebojnega sodelovanja in sta determinanta politične kakovosti 
lokalne oblasti (Haček in drugi 2008, 156). Trdimo, da višja kot je kakovost v smislu 
politične stabilnosti, boljša je upravljavska sposobnost. Tako postavljamo prvo 
pomožno raziskovalno tezo: 


Pomožna raziskovalna hipoteza 1 
"Na upravljavsko sposobnost pozitivno vpliva politična stabilnost 
delovanja lokalne skupnosti." 


Avtonomija je ena izmed temeljnih značilnosti lokalne samouprave (Wollmann in 
Goldsmith 1990, Verhoest in drugi 2004; Vlaj 2006), s katero se uresničuje načelo 
subsidiarnosti. Le z ustrezno podeljeno avtonomijo s strani državne ureditve in z 
zagotavljanjem zadostnih finančnih virov ter pristojnosti lahko od lokalnih skupnosti 
pričakujemo, da bodo ustrezno usposobljene. Avtonomija javne organizacije ima šest 
dimenzij ne glede na heterogenost dejanskih organizacij, ki imajo doseženo različno 
dejansko stopnjo avtonomnosti. Te dimenzije so (Verhoest in drugi 2004): menedžerska 
avtonomija, avtonomija politik, finančna, strukturna, pravna in intervencijska 
avtonomija. V praksi se uveljavlja kombinirana avtonomija na podlagi vseh dimenzij, ki 
nato v integriranem smislu vpliva na dejansko avtonomijo javne organizacije. 


Samostojnost oz. avtonomija se v konkretnih primerih lahko ocenjuje po a) stopnji 
funkcionalne samostojnosti — v katerih vsebinah je samostojnost, b) po stopnji 
kadrovske samostojnosti — v kakšni meri lahko išče svoje kadrovske vire, c) po stopnji 
proračunske samostojnosti — iskanja in zagotavljanja finančnih virov in d) po stopnji 
organizacijske samostojnosti — koliko ima pristojnosti, da rešuje svoje organizacijske 

probleme (Grafenauer in Brezovnik 2006, 22). Če želimo, da bodo lokalne skupnosti 
stremele k doseganju ciljev, učinkovitosti dela, prilaganju okolju, usmerjenosti k 
rezultatom, inovativnosti, (Yilmaz in drugi 2008) se odzivale v nujnih situacijah, 
izgrajevale partnerstva,  prevzemale odgovornost, imele organizacijsko in 
administrativno sposobnost in sposobnost politik, (Farazmand 2009) morajo imeti 
avtonomijo. Ta mora biti ustrezno sistemsko urejena skozi načine financiranja, ki 
upoštevajo temeljna načela ustreznosti, sorazmernosti, samofinanciranja, samostojnosti 
in sodelovanja (Vlaj 2006, 79). 


Avtonomija je ena izmed temeljnih značilnosti lokalne samouprave (Wollmann in 
Goldsmith 1990, Verhoest in drugi 2004; Vlaj 2006), s katero se uresničuje načelo 
subsidiarnosti. Le z ustrezno podeljeno avtonomijo s strani državne ureditve in z 
zagotavljanjem zadostnih finančnih virov ter pristojnosti lahko od lokalnih skupnosti 
pričakujemo, da bodo ustrezno usposobljene. Avtonomija pomeni, da lahko lokalne 
skupnosti samostojno oblikujejo specifične lokalne politike, da uvajajo inovacije in da 
preizkušajo nove programe ter uvajajo nove storitve za uporabnike (Boyne 1998). 
Avtonomija pomeni, da imajo lokalne oblasti možnost izbire med politikami in med 
izvajanjem politik in s tem sposobnost, da vplivajo na dobro počutje svojih občanov 
(Wollmann in Goldsmith 1990). Tako imajo vpliv pri določanju ciljev in pri izbiri poti 
za dosego teh ciljev. Tako postavljamo drugo pomožno raziskovalno tezo: 


Pomožna raziskovalna hipoteza 2 
"Na upravljavsko sposobnost občin negativno vpliva nizka stopnja njene 
avtonomije." 


Z obravnavo osnovne in dveh pomožnih raziskovalnih tez bomo prišli do znanstveno- 
raziskovalnih spoznanj, ki bodo pomenili prispevek na teoretični in praktični ravni ter 
bodo lahko uporabni za razmišljanje o potrebnih spremembah v lokalni javni upravi. 
Raziskovalni model je zasnovan karseda široko, saj zajema vse zaznane dejavnike in jih 
razvršča v smiselne skupine. Upravljavska sposobnost je tako večplastno in 
večdimenzionalno ter tudi interdisciplinarno opredeljena. Ta široka opredelitev ji 
povečuje zanesljivost in hkrati omogoča raziskovanje domnevnih povezav upravljavske 
sposobnosti z drugimi relevantnimi spremenljivkami. Poleg celovitega spektra javnih 
storitev bomo sami obravnavali politično stabilnost in avtonomijo. 

UPRAVLJAVSKA SPOSOBNOST LOKALNIH SAMOUPRAVNIH SKUPNOSTI . ] JE) 


T. Rožen LO CALIS 


Kontekst obravnave upravljavske sposobnosti 


Uvodoma bomo obravnavali ter preučevali samoupravne lokalne skupnosti z vidika 
njihovih upravljavskih sposobnosti in zmožnosti. Cilj bo poglobiti razumevanje teh 
pojmov ter najti in opredeliti vse dejavnike, ki medsebojno vplivajo na upravljavsko 
sposobnost. Na začetku moramo tako opredeliti osnovne pojme, začenši z javno upravo, 
skupnostjo, lokalno skupnostjo, lokalno demokracijo, lokalno samoupravo ter nazadnje 
upravljavsko sposobnostjo lokalne samouprave. Te osnovne pojme opredeljujejo 
različne vede in znanosti iz različnih vidikov. Lokalna skupnost izhaja iz skupnosti in je 
v osnovi sociološki pojem, medtem ko je samoupravna lokalna skupnost bolj pravni 
pojem, ki ga opredeljujejo temeljni akti države (Grafenauer 2000, 22). Osnovne pojme 
bomo prikazali, kot so teoretično in konceptualno opredeljeni v skladu s posamičnimi 
teorijami z namenom, da bomo lahko kasneje obravnavali konkretne ureditve in 
zasnovali konceptualni model upravljavske sposobnosti ter preverili veljavnost 
postavljenih raziskovalnih hipotez. Teoretične osnove so potrebne za poglobljeno 
razumevanje samoupravnih lokalnih skupnosti, njihovih upravljavskih sposobnosti ter 
posledično njihovega delovanja. V Republiki Sloveniji so lokalne samoupravne 
skupnosti normativno pravno opredeljene in tudi ustanovljene kot občine. 


Občine so tako skupnosti, ustanovljene na določenem lokalnem območju s podeljeno 
stopnjo samoupravljanja. Ta zmožnost svojega upravljanja pa je odvisna od več 
dejavnikov in tako so tudi občine pri tem različno uspešne. V sodobnem času mrežnega 
načina delovanja in vladovanja občine sicer ohranjajo osrednjo vlogo pri razvoju 
lokalne skupnosti, toda njihov vpliv in moč se zmanjšujeta. Manjša se njihova že tako 
delna avtonomija za reševanje lokalnih problemov (John 2001). To zlasti drži v 
zadnjem času gospodarske krize, ko so država in občine v podobno težkem položaju in 
država uveljavlja svojo družbeno moč in suverenost tudi v razmerju do občin. Problemi 
sodobne družbe so soodvisni in je za njihovo reševanje potrebno sodelovanje več 
deležnikov na lokalni in državni ravni. Ljudje zaradi neposredne bližine občin ter 
visoke možnosti participacije na lokalni ravni ohranjajo visoka pričakovanja od občin. 
Hkrati pa ob visokih pričakovanjih ljudi občine izgubljajo družbeno moč in so tako v 
protislovnem položaju. V dobi vladovanja občine namreč ne morejo več 
dominirati,ampak morajo usmerjati ter koordinirati, saj se je povečala družbena moč in 
vpliv civilne družbe, zasebnega sektorja ter posameznikov (Van den Dool in drugi 
2010). 


Tako obravnavo upravljavske sposobnosti pričnemo z razčlenitvijo in opredelitvijo 
uprave in upravljanja ter iz tega izhajajočega javnega upravljanja. Potem neodvisno od 
tega opredelimo skupnost ter lokalno skupnost. V nadaljevanju povežemo opredeljene 

pojme v lokalno samoupravno skupnost, iz katere bomo kasneje izpeljali njeno 
upravljavsko sposobnost in oblikovali konceptualni model za celovito obravnavo tega 
pojma. 


1 Uprava in upravljanje 


Upravljavska sposobnost izhaja iz pojma uprave ter procesov upravljanja, zato na 
začetku z namenom obravnave modela sposobnosti te pojme prikazujemo s teoretičnega 
vidika. V teoriji uprave ločimo pojme upravljanja in uprave (Bučar 1981, Šmidovnik 
1985, Brezovšek 1996). Proces upravljanja obstaja iz odločanja o ciljih in o sredstvih za 
dosego teh ciljev. Uprava je le del tega procesa. Uprava je pojem, ki se je v preteklosti 
dolgo časa povezoval s pojmom država. Kasneje je prišlo do spoznanj, da uprava ni 
samo del države ampak del vsake organizirane človeške dejavnosti (Haček 2005, 19). 
Upravljanje je splošen sodoben pojav, ki je prisoten povsod, kjer je organizirano 
človekovo delo. Človeška družba je namreč sestavljena iz posameznikov, ki imajo svoje 
osebne in skupne potrebe. Individualno in skupinsko delovanje je usmerjeno k 
zadovoljevanju teh potreb. Upravljanje imenujemo »odločanje o obstoju potreb in o 
načinu, kako in s kakšnimi sredstvi tem potrebam zadostiti« (Bučar 1981, 57). Pri 
procesih upravljanja moramo vplivati na ravnanje drugih ljudi in na uporabo sredstev. 
Zato pa je potrebna posebna družbena moč, ki povzroči delovanje. Proces pridobivanja, 
ohranjanja in uporabljanja družbene moči pa imenujemo politika. V tem smislu 
razdelitve med upravni in politični proces je upravljanje odločanje o sredstvih, politika 
pa odločanje o ciljih (Bučar 1981, 59). Upravljanje določa poti za doseganje ciljev, 
medtem ko politika predhodno določi želene cilje oz. rezultate. Za upravljanje je 
značilna vertikalna delitev dela (v nasprotju s horizontalno delitvijo dela v proizvodnji), 
kar pomeni, da odločevalci (politika) s prenosom pooblastil za odločanje hkrati 
popolnoma ne prenesejo tudi svoje odgovornosti v procesu odločanja (Brezovšek in 
Bačlija 2010, 16). 


Klasična upravna teorija je upravno-politični proces razdelila na zakonodajo (določanje 
ciljev in temeljni opredelitvi sredstev) in upravo (izvrševanje procesa v vseh nadaljnjih 
fazah). Zakonodaja je tako politični, uprava pa tehnično-strokovni del javne uprave 
(Bučar 1981, 67). Toda kot bomo kasneje videli, med politiko in upravo ni mogoče 
začrtati ostre in jasne meje (Haček 2009, 7). Ugotavlja pa se, da ima uprava v 
soodvisnem razmerju do politike pomemben vpliv tudi na oblikovanje javnih politik 
(Krašovec, 2002, 102). 


Večina avtorjev loči dva pomena oz. smiselni uporabi pojma uprava (Pusič 1985, 10; 
Rakočevič in Bekeš, 1994, 10; Grafenauer in Brezovnik 2006, 4): 

e Funkcionalni smisel: za označevanje določene dejavnosti oz. določenega 
delovanja. V funkcionalnem smislu pomeni »kontinuirano dejavnost povezovanja 
več ljudi za opravljanje pravnih zadev«. 

e Organizacijski smisel: za označevanje določene organizacije ali organizacijske 
oblike. 


"To razmerje med politiko in upravo je pogosto opredeljeno tudi kot eno izmed problemskih 
področij sodobnih političnih oblasti in je teoretično obširno prikazana. Poleg tega so na voljo 
empirične raziskave tujih in slovenskih avtorjev. 

Upravo tako opredelimo v organizacijskem ali funkcionalnem smislu. Sposobnost se bo 
nanašala izhajajoč bolj iz funkcionalnega smisla. Organizacijsko pomeni označitev 
določene entitete v sistemu upravljanja (npr. občinska uprava), funkcionalno pa za 
označitev dejavnosti oz. delovanja te entitete v sistemu. Za upravljanje je značilna 
vertikalna delitev pravic in odgovornosti, ki se v družbenem sistemu zgodi s sistemom 
lokalne uprave oz. lokalne samouprave (Haček 2001, 14). 


Osnovne značilnosti uprave, ki vplivajo tudi na sposobnost, so (Šmidovnik 1985): 

e Uprava je posebna dejavnost, ki uresničuje postavljene cilje organizacije. To 
dosega s povezovanjem in v medsebojni odvisnosti z drugimi. 

e Uprava je delno vključena v proces odločanja, saj med njene dejavnosti sodi 
informacijska dejavnost. V osnovi pa vključuje dejavnosti načrtovanja, 
organiziranja, izvajanja in nadziranja v organizaciji in pri dejavnostih, povezanih z 
organizacijo. 

e Uprava je tako del celotne dejavnosti in v ožjem smislu predstavlja del dejavnosti 
odločanja. Pri upravljanju sodelujejo tudi drugi, predvsem nosilci odločanja, ki so 
upravi nadrejeni in jim je uprava za svoje delo odgovorna. 

e Dejavnosti uprave so strokovne dejavnosti. Za njo veljajo tehnična pravila in 
zakonodaja, zato ima uprava profesionalno naravo. Nosilci upravljanja upravne 
dejavnosti morajo imeti ustrezna znanja. 


Na upravo pa lahko gledamo tudi iz sistemskega vidika. Tako govorimo o upravnem 
sistemu kot sistemu sodelovanja ljudi, katerega elementi so upravne organizacije. 
Upravne sisteme delimo na teritorialne, funkcionalne in asociativne upravne sisteme 
(Pusič 1985, 63). V razvitih državah obstajajo vse tri vrste upravnih sistemov hkrati. 
Teritorialni sistemi združujejo sistem po načelu ozemlja (država, regije, lokalne 
skupnosti) in so hkrati temelj politične oblasti. Funkcionalni upravni sistemi združujejo 
upravne organizacije, ki opravljajo enake funkcije. Asociativni sistemi pa vključujejo 
organizacije, ki so namenjene povezovanju zasebne pobude posameznikov (Haček 
2001, 22-25). Upravljanje je tako načrtno usmerjanje sistemskih interakcij znotraj 
družbenih sistemov in med njimi, da bi dosegli določene cilje. 


Funkcije uprave so opredeljene z upravnim procesom iz informacijskega vidika, ki jih 
uprava potrebuje pri svojem delu. Te so: ugotavljanje družbenih potreb in zbiranje 
relevantnih informacij; predelava informacij in oblikovanje alternativ; odločanje oz. 
izbor med alternativami ter izvrševanje odločitev (Haček 2001, 32). Te kategorije 
spadajo med kategorije upravljavske sposobnosti, ki jih bomo strnili in povezali v 
nadaljevanju. 


Upravo lahko obravnavamo tudi iz vidika kibernetsko-informacijske teorije, po kateri je 
upravljanje sklenjen krožni informacijski sistem (Haček 2001, Grafenauer in Brezovnik, 
2006, 43). Po tej teoriji so informacije bistvo upravljanja. Informacije se predelujejo v 
odločitve, ki se sprejemajo na različnih ravneh. V splošnem kibernetska akcija temelji 
na treh temeljnih pojmih sistemske teorije: sistem, informacijski input in feedback 
(Haček 2001, 19). Kratek prikaz poteka kibernetske akcije ima tri ravni, ob uporabi 
Parsonsove teorije o treh ravneh upravljanja v sodobni upravi: 

e Prva je institucionalna raven, ki določa cilje. To je politična raven upravljanja oz. 
vrhovna raven odločanja. Na tej ravni se določajo cilji, ki bi jih naj sistem kot 
celota dosegel. To je prva faza upravljanja in izhodišče za ves nadaljnji potek 
upravljanja v upravi (teorija: selektor). 

e Instrumentalna raven je raven, kjer se odločitve institucionalne ravni začnejo 
izvrševati. Pri tej fazi gre za odločitve politične in obenem strokovne narave, od 
katerih je najbolj odvisen uspeh doseganja ciljev sistema. V tej fazi upravljanja gre 
za način, kako doseči cilje, ki so bili postavljeni na prvi ravni. Ta raven je jedro 
kibernetsko-informacijskega mehanizma, ki zaznava in predeluje informacije, za 
kar potrebuje znanje. Dobiva informacijski input in feedback. To je izvrševalno- 
upravna raven, ki ima določen organizacijski položaj s primerno samostojnostjo 
(Šmidovnik 1985, 40-45) (teorija: transduktor). 

e Tehnična raven, kjer je raven neposrednega uresničevanja oz. družbenega 
dogajanja-akcije. Dogajanje na tej ravni lahko le v širšem smislu prištevamo v 
proces upravljanja, ki se v tej fazi obrne v nasprotno smer. Tu gre za neposredno 
izvrševanje dejavnosti (teorija: efektor). 


Upravljavska sposobnost se lahko obravnava tudi s tega vidika obravnave informacij. 
Pomembno spoznanje, temelječe na prikazu te teorije, je, da le-ta jasno pokaže 
»funkcionalno povezanost in medsebojno odvisnost vseh faz upravljanja, tako da je 
uspešnost in učinkovitost sistema v celoti odvisna od vseh« (Grafenauer in Brezovnik, 
2006, 43). Ta pristop nam lahko služi kot prikaz in pristop za razumevanje različnih 
nosilcev ravni upravljanja in njegovih različnih aktivnosti. V nadaljevanju bomo 
prikazali konkretno situacijo lokalne samouprave z upoštevanjem teh spoznanj. 
Opredeljeni upravni sistemi sestavljajo tudi sistem javne uprave. V nadaljevanju bo ožji 
raziskovalni predmet obravnave teritorialni upravni sistem lokalnih skupnosti, t.i. 
samoupravna lokalna skupnost. 


2 Javna uprava 


Vse značilnosti in vidiki prikaza (kibernetsko-informacijska teorija, sistemski vidik), ki 
smo jih navajali za upravo, veljajo tudi za javno upravo. Javna uprava je opredeljena 
kot uprava v javnih zadevah in javnih programih (Denhardt 1991, 13). Tako je 
povezana tudi z upravljavsko sposobnostjo, kot kombinacijo notranjih in zunanjih 
dejavnikov. Javna uprava je celotna dejavnost, ki omogoča, da se javni interesi v družbi 
uresničujejo (Brezovšek in Bačlija, 2010, 18). Javna uprava je instrument družbene 
skupnosti, organizirane v državo za izvajanje njenih funkcij oblastne in ne-oblastne 
narave (Grafenauer in Brezovnik 2006, 4). Javno upravljanje je upravljanje skupnih 
družbenih zadev, ki so v interesu celotne družbe. Tako nastopi pojem javnega interesa, 
kot osrednji pojem vede o javni upravi (Grafenauer in Brezovnik 2006, 10). Javni 
interes se lahko uveljavlja le preko organizacije oz. sistema javne uprave. 


Javna uprava je utemeljena iz politično-filozofskega vidika vrednot, tako utilitarizma 
(uporabniški vidik) kot komunitarizma (vidik skupnosti). Vrednote so bistvenega 
pomena za javno upravo, ki je ravno tako odvisna od politične kulture (Rosenbloom in 
Hahm 2010), po kateri se sistemi javne uprave razlikujejo in razvijajo svojo upravno 
kulturo (Brezovšek in Haček 2004). V postmodernem času smo priča obratu določenih 

klasičnih principov delovanja in konteksta javne uprave. Racionalna organiziranost 
birokracije je zamenjana z utemeljevanjem odvisnih rešitev, ki vplivajo na rezultate 
neznanih procesov, kar vodi k fragmentaciji organiziranosti družbe. Posledično pride do 
veljave individualizem, kot tudi globalizem z različnimi rešitvami. Sledi organizacijska 
ločitev (segregacija) in decentralizacija do lokalnih oblasti in oblikovanje družbenih 
mrež (Bogason 2008). Ti novi koncepti tako postopoma nadomeščajo racionalizacijo, 
specializacijo, centralizacijo in formalizacijo, ki so bili značilni za moderno državo, 
niso pa ustrezni za postmoderne poglede na delovanje javne uprave." 


Javna uprava ima v družbi tri vrste vlog oz. pristope glede na tri funkcije oblasti 
(Rosenbloom 1983, 15): 
e MenedzZerski pristop k javni upravi, ki je povezan z izvršno funkcijo, poudarja 
menedžment in organizacijo javnih organizacij. Glavna skrb je tako učinkovitost. 
e Politični pristop k javni upravi je povezan z zakonodajno funkcijo vlade in tako 
glavna skrb ni več učinkovitost, ampak uspešnost in odzivnost. 
e  Legalistični (pravni) pristop javne uprave je povezan s pravno funkcijo in poudarja 
funkcijo uporabe pravne moči. 


Ti trije pristopi bodo zajeti v celovitem prikazu upravljavske sposobnosti oz. njenih 
različnih vrst dejavnikov. Tako se ugotavlja, da se k javni upravi pristopa izrazito 
interdisciplinarno iz omenjenih treh vidikov in vrednot, ki jih poudarjajo naštete vede. 
Uspešnost in učinkovitost izhajata iz menedžmenta. Reprezentativnost in odzivnost iz 
političnega sistema. Individualne človekove pravice in družbena enakopravnost pa 
izhajata iz prava (Wright 2011, 96). Kljub tem različnim pristopom javne uprave je 
njeno celotno delovanje v političnem kontekstu zavezanost idealom in praksi 
demokracije (Denhardt in drugi 2013, 4). 


Elementi, ki določajo javno upravo, so: država, ki deluje preko javne uprave; 
organizacijsko jo sestavljajo državne in paradržavne organizacije; funkcionalno je 
opredeljena z izvrševanjem predpisov, izvajanjem oblasti in javnih služb; bistven 
element je odgovornost resornih ministrstev in vlade; financiranje je iz javnih virov; 
normativno velja upravno pravo, deloma tudi civilno ter sistem javnih uslužbencev 
(Šmidovnik 1995, 1070-1081). 


Organizacijsko je sistem javne uprave sestavljen iz štirih področij (Ferfila in Kovač 
2000, 153; Haček 2001, 29; Grafenauer in Brezovnik 2006, 49): 

e Državna uprava, ki je osrednji teritorialni upravni sistem in instrument države za 
izvajanje njenih predvsem oblastnih funkcij, s katerimi na pravni način ureja 
odnose v družbi. 

e Lokalna samouprava je način upravljanja o družbenih zadevah, ki neposredno 
temelji na lokalni skupnosti in predstavlja lokalni teritorialni upravni sistem. 


"Javna uprava ima bogato teoretično dediščino. Ugotovljene so vsaj štiri intelektualne tradicije oz. 
razprave o vladi. To so pristopi z vidika praktičnega razuma, praktičnih izkušenj, znanstveni 
pristop ter relativistični pristop. Študij z vidika praktičnega razuma je osredotočen na politično 
teorijo, javno moralo ter odnos vlade do državljanov. Pristop z vidika praktičnih izkušenj je 
usmerjen k instrumentom in tehnikam, uporabnim pri upravljanju. Znanstveni pristop se zavzema 
za rigoroznost znanosti. Relativistični pristop poudarja interpretacijo in subjektivnost. 

e Javne službe so tiste dejavnosti, ki zagotavljajo javne dobrine in javne storitve, ki 
so nujno potrebne za delovanje družbenega sistema in ne delujejo po tržnih 
principih. 

e Javni sektor temelji na kriteriju konsolidiranega lastništva države iz vseh področij. 


Predmet obravnave je upravljavska sposobnost lokalne samouprave, ki je, kot 
prikazujemo, povezana z državno upravo, s katero skupaj predstavlja javni sektor in 
izvaja javne službe na lokalni ravni. Izhajajoč iz spoznanj pri obravnavi uprave lahko 
navedemo, da ima javno upravljanje tri funkcije (Grafenauer in Brezovnik 2006, 37): 
e Politično funkcijo javnega upravljanja (dejavnosti, s katerimi se določa politika, 
torej odloča o splošnih ciljih družbene skupnosti). 
e  Izvršilno-upravno funkcijo javnega upravljanja (konkretizacija in uresničevanje 
sprejetih odločitev). 
e Funkcija neposrednega uresničevanja odločitev (strokovna in tehnična opravila za 
dejansko izvedbo sprejetih odločitev). 


V konkretnih družbenih ureditvah in pravnih sistemih imajo organizacijska področja 
javne uprave navedene vse tri funkcije. Razmerja med njimi in do okolice predstavljajo 
konkreten družbeni red, ki vsebuje tudi konkretno ureditev lokalne samouprave. 


Ena bistvenih značilnosti javne uprave je tudi odsotnost konkurence (Haček 2005, 26) 
oz. oblastniška narava sistema javne uprave. Ta »monopol« nad določenimi delovanjem 
oz. storitvami (zlasti v javnih službah) predstavlja pred javno upravo poseben vidik 
izrabe razpoložljivih virov. Konkurence je manj in ni konkurenčnega pritiska na 
optimalno alokacijo virov (alokacijska učinkovitost), kar sicer zagotavljajo tržne 
zakonitosti. Tudi zaradi tega je učinkovitost in uspešnost organizacij in posameznikov 
znotraj javne uprave težje merljiva. Pri javni upravi je pomembna kategorija, ki se 
uporablja pri analizi in izvajanju reform odgovornost. Priznan model, na podlagi 
katerega se analizira javna uprava, pozna štiri vrste odgovornosti javne uprave: 
birokratska odgovornost, zakonitost, strokovna odgovornost in politična odgovornost 
(Chan in Rosenbloom 2010, 13). 


Spremembe v družbi vplivajo tudi na delovanje javne uprave. Tako se načela in načini 
delovanja spreminjajo v skladu z družbenimi spremembami in družbenimi potrebami. 
Ugotavlja se, da (Haček 2009, 27): 
e Meja med politiko in upravo ni ostra in je vse bolj nejasna. 
e Odločanje ni več racionalno ampak prevladuje model omejene racionalnosti. 
e Uveljavljanje političnih odločitev in več primerno, zato ni samoumevnega 
izvrševanja ciljev. 
Javna uprava se upravlja s pomočjo samo-regulatornih skupin. 
Delo javnih uslužbencev mora slediti doseganju ciljev in ne sme biti podrejeno 
sledenju pravil. 
e Centralizacija v javni upravi lahko vpliva na manjšo realizacijo ciljev, z 
decentralizacijo dela po povečujemo njeno storilnost in uspešnost. 
e Javni uslužbenci nimajo posebne motivacije, temveč delujejo v okviru svojih 
koristi. 

Področje javne uprave sledi družbenim dogajanjem in doživlja nekatere spremembe, kot 
odziv na spremenjene okoliščine in spremenjeno družbeno okolje. Debelak (1997, 36- 
37) navaja nekatere družbeno-ekonomske spremembe, ki so vplivale na delovanje javne 
uprave v preteklih desetletjih: 

1. Država v sodobnih družbah manj poudarja svojo oblastno funkcijo in bolj funkcijo 
zagotavljanja javnih dobrin in storitev za državljane. 

2. Ta razvojna težnja se izraža v notranji hierarhični organizaciji uprave, ki mora 
krepiti svojo servisno in pospeševalno vlogo. 

3. Eden od razlogov za prenovo javne uprave je potreba po decentralizaciji 
teritorialnih upravnih sistemov, kar ne pomeni zgolj dekoncentracije izvajanja 
odločitev centralnega sistema, ampak predvsem relativno samostojnost in širšo 
povezanost s sistemom javnih služb na različnih ravneh. 

4. Z upadanjem oblastne in večanjem servisne funkcije države postaja upravna 
dejavnost zelo zahtevna strokovna dejavnost, zato se povečuje potreba po 
profesionalizaciji javne uprave. 

5. Vse pogosteje se najdejo rešitve s prenosom servisne funkcije uprave z državnega 
na zasebno področje, tako se oblikuje tudi močan sektor nevladnih organizacij. 

6. Pogost pojav so zahteve po deregulaciji in zmanjšanju administriranja. 


Pri javni upravi lahko izpostavimo tudi vidik javnega menedžmenta, ki je prisoten v 
upravnih organizacijah in upravnih procesih. Le-ta ima v skladu s kontingenčno teorijo 
tri pomembne funkcije, s katerimi vpliva na delovanje organizacije: 1) ustvarja 
organizacijsko strukturo in s tem stabilnost sistema, 2) sprejema in absorbira vplive 
okolja na organizacijo ter jo tako ščiti 3) izkorišča priložnosti v okolju organizacije 
(O'Toole in Meier 1999). Odločitev v teh okvirih funkcij javnega menedžmenta kot dela 
javne uprave so jedro strateškega menedžmenta. 


2.1 Novi javni manedžment 


Relevantna oblika upravljanja, ki vpliva tudi na sposobnost v organizacijsko upravnem 
smislu, je koncept novega javnega menedžmenta. Sposobnost je namreč pojem, ki se 
mora odzivati na inovacije pri aktualnih procesih. Na področju javne uprave je bil pred 
nekaj desetletji uveden pojem novega javnega menedžmenta NUJS (New public 
management - NPM), ki je pomenil prenovo javne uprave v smer usmerjenosti k 
uporabniku (kupcu), konkurenčnosti, učinkovitosti, ter podjetniškega obnašanja ter 
delovanja v javni upravi (Osborne in Gaebler, 1992; Brezovšek in Bačlija 2010, 83). 


Iz tržnega gospodarstva in poslovnih ter menedžerskih praks je prenašal tehnike in 
načine delovanja v javno upravo. Hkrati pa, kar je predmet pogoste kritike, je prenašal 
tudi vrednote ter tako postal normativni model javne uprave. Izhaja iz teorije javne 
izbire in vidi javno upravo z vidika trgov in odjemalcev (kupcev). To je bila prenova oz. 
paradigma javnega upravljanja, ki se je v različnih državah izvedla na različne načine v 
duhu zmanjševanja in spreminjanja vloge države v družbi, kar smo omenili pri 
obravnavi družbenih sprememb. Določene pristope tradicionalne uprave je ta pristop 
spremenil, kar v razmerju do tradicionalne (klasične) uprave prikazujemo v tabeli 1: 

Tabela 1: Modela klasičnega in novega javnega menedžmenta 


Klasični model javnega upravljanja Model novega javnega menedžmenta 
Pravila Cilji in rezultati 

Zakoniti postopki Učinkovitost 

Predvidljivost okolja Prilagoditev okolju 

Odgovornost Usmeritev k rezultatom 
Formalizem (primeri) Inovativnost 

Odprtost Tajnost 

Pritožbe: s pogajanjem Z odpovedjo 

Zakonitost Uspešnost 

Profesionalnost, lojalnost Zadovoljevanje osebnih interesov 
Javni interes, javna korist Dobiček 


Vir: Lane (1995, 195). 


Pri vpeljevanju koncepta novega javnega menedžmenta v prakso so se izpeljali štirje 
modeli novega javnega menedžmenta: zagotavljanje učinkovitosti; sploščenje in 
decentralizacija; vzpostavljanje poslovne odličnosti in usmerjenost v zagotavljanje 
javnih storitev (Ferlie in drugi 1996). 


V zadnjem desetletju je novi javni menedžment v zatonu in se iščejo številne alternative 
ali izboljšave tej paradigmi javne uprave, ki je doživela tudi številne kritike. Paradigma, 
ki ne negira novega javnega menedžmenta, ampak ga nadgrajuje v razmerju do 
obstoječega javnega upravljanja, je poimenovana nove javne storitve oz. nova javna 
služba (Denhardt in Denhardt 2000). Ta temelji na prepričanju, da osnovna vloga javne 
uprave ni nadzor (klasičen pogled) in ne usmerjanje (novi javni menedžment), ampak 
pomoč prebivalcem, da izražajo in zadovoljivo svoje skupne interese. Temeljna 
izhodišča te paradigme so (Denhardt in Denhardt 2000, 553): javna uprava pomaga 
prebivalcem in jih ne usmerja; cilj delovanja je javni interes, ki ni zgolj stranski učinek; 
razmišljati je potrebno strateško, delovati pa demokratično; javna uprava deluje za 
državljane in ne kupce; poudarek na odgovornosti javnih uslužbencev; pozornost mora 
biti na ljudeh, ne samo na učinkovitosti, in državljanstvo ter javne storitve so 
pomembnejše od podjetništva. Ta razvojna stopnja (novo javno vladovanje) obravnave 
Javnega menedžmenta poudarja in izpostavlja storitveno naravo, za razliko od 
materialno produkcijske narave, javnih storitev. Storitvena narava je povezana s 
pričakovanji oz. obljubo, ki je povezana z zadovoljstvom uporabnika. Pri izvajanju 
Javnih storitev je ključen deležnik prebivalec, ki je hkrati uporabnik. Veliko storitev 
nastaja v t.i. koprodukciji, kjer so izkušnje in znanje prebivalca vključene v razvoj in 
izvedbo storitev. Storitvena usmerjenost je potrebna za uspešne javne storitve, 
produkcijsko-operativna usmerjenost pa za učinkovite storitve (Osborne in drugi 2012, 
149). Ne glede na to je ta usmerjenost povezana z dejavniki sposobnosti. 


Druga prisotna in relevantna paradigma za vidik obravnave upravljavske sposobnosti je 
Neo — Weberjanska, ki je delno aplicirano novo javno upravljanje za evropski prostor. 
Zanjo so značilne: centralna vloga države, vladavina prava, velik pomen javne uprave 
in javnih storitev in reprezentativna demokracija. Poleg teh pa še: usmerjenost navzven 
k državljanom, javne obravnave in direktno sodelovanje z državljani, usmerjenost k 

rezultatom (ex post in ex ante) in profesionalizacija menedžementa (Dunn in Miller 
2007, 351). Za zadnje desetletje na področju javne uprave tako ni prevladujoče 
paradigme, ampak obstajajo številne, ki se izmenjujejo. Kritična teorija novega javnega 
menedžmenta in drugih paradigem zahteva odprto družbo z maksimalno možno 
participacijo in konsenzualne odločitve v javnem sektorju (Dunn in Miller 2007, 357). 
Na področju javnega upravljanja poznamo več pojmov in konceptov, ki se uporabljajo 
in bodo smiselno prikazani ter upoštevani v nadaljevanju. To so: vladovanje 
(governance), mreženje, partnerstva, transparentnost in zaupanje (Politt in Bouckaert 
2011, 11). Zlasti vladovanje je povezano z ravnanjem v javni upravi. Vladovanje 
poudarja pomen družbenih mrež, spremembo delovanja vlad od kontrolne vloge do 
vloge vplivanja; kombiniranje javnih in zasebnih virov in uporabo novih načinov 
izvajanja politik (Peters in Pierre 1998, 224). 


Danes že lahko govorimo o obdobju po novem javnem menedžmentu (post NPM). 
Problem z novim javnim menedžmentom je njegova  ideološko-normativna 
opredeljenost. Pri uvedbi se je podcenjeval vidik razlike upravne kulture (prišlo je do 
soočenja različnih kultur). Hkrati pa je bila strukturna težava, saj je dotedanji sistem 
javne uprave rasel dlje časa in je bil dovolj robusten, da ni bil podvržen hitrim 
menedžerski spremembam (Noordhoek in Saner 2005, 39). 


Z zgodovinskega oz. razvojnega vidika lahko določene koncepte vladanja prikažemo z 
vidika značilnosti obdobij v tabeli 2: 


Tabela 2: Demokratično vladanje po modernizmu 


Modernizem Postmodernizem 
Koncept Ekonomski Sociološki Lokalni 
racionalnosti 
Teorija družbenih | Teorija racionalne | Institucionalizem Interpretativna 
ved izbire teorija 
Državljanstvo Potrošništvo Komunitarizem Pluralizem 
Teorija Reprezentativna Reprezentativna Participativna 
demokracije 
Oblikovanje Strokovnost (trgi) Strokovnost Dialog 
politik (mreže) 


Vir: Bevir (2011, 16). 


Tako moramo pri sodobni obravnavi upravljavske sposobnosti upoštevati v njenih 
različnih dimenzijah pluralizem, participativnost in dialog, ki potekajo tudi na lokalni 
ravni. Dva koncepta, ki sta odraz sodobnih časov in sta povezana z javno upravo ter 
upravljavsko sposobnostjo, sta omenjeno vladovanje in prikazan novi javni 
menedžment. Med konceptoma je veliko podobnosti. Oba poudarjata zmanjšano vlogo 
formalnih oblastnih organov (s tem odpirata nekonsistentnost med odgovornostjo in 
pooblastili), zagovarjata zmanjšanje ločnice med javnim in zasebnim sektorjem v 
smislu načinov delovanja (pretok praks menedžmenta in učinkovitosti iz zasebnega v 
javni sektor) in povečanja sodelovanja; poudarek na konkurenčnosti; poudarek na 
nadzoru rezultatov namesto nadzoru vhodnih virov ter poudarek novim instrumentom in 


28 | Kontekst obravnave upravljavske sposobnosti 


tehnikam usmerjanja (Peters in Pierre 1998, 230). Pri obeh konceptih je ključen način 
delovanja usmerjanje. Poleg podobnosti pa je med konceptoma tudi nekaj razlik. 
Vladovanje je dolgo prisoten in znan koncept iz demokratične tradicije, medtem ko je 
novi javni menedžment bolj ideološko naravnan. Vladovanje govori o procesu, medtem 
ko novi javni menedžment o rezultatih. Novi javni menedžment je notranje 
organizacijski proces javne uprave, medtem ko je vladovanje v svojem vidiku med- 
organizacijsko. Vladovanje ohranja vire javne sektorja, medtem ko novi javni 
menedžment pomeni transformacijo javnega sektorja ter je tako bolj notranje usmerjen. 
In pa zadnja razlika, ker vladovanje ne pomeni spremembe kulture pri javnih storitvah, 
medtem ko je ravno ta kulturni preobrat v jedru novega javnega menedžmenta (Peters in 
Pierre 1998, 235). Zaradi strukturnih in kulturnih razlogov novi javni menedžment ni v 
celoti uspel. Potrebno ga je nadgraditi in upoštevati spoznanja iz uporabe v praksi. 
Nove oblike javne administracije temeljijo na reševanju problemov in ne zgolj na 
rezultatih; uspešen menedžment ne more nadomestiti ali zamenjati uspešnih politik in 
obratno in zanesljivost ter odgovornost je ravno tako pomembna kot odzivnost 
(Noordhoek in Saner 2005, 50). 


Tako smo uvodoma prikazali upravo in javno upravo, kot izhodišče obravnave kasneje 
predstavljene upravljavske sposobnosti. Javna uprava na lokalni ravni, ki je 
organizirana kot samoupravna lokalna skupnost, je eden izmed dejavnikov sposobnosti, 
ki vpliva na rezultate delovanja in izpolnjevanja družbenih nalog. V razmerju do 
političnega, ekonomskega in širšega družbenega vpliva se vzpostavlja soodvisen odnos, 
ki v množini predstavlja kompleksnost lokalnega prostora. Le-ta je podvržen procesom 
globalizacije in vseh protislovij, ki jih ti procesi prinašajo. Države se zavedajo pomena 
javne uprave za svoj lasten razvoj. Organizacija OECD je v namen spremljanja 
reformnih programov držav članic te organizacije ustanovila Public Management 
Committe, ki se ukvarja z javno upravo in procesi na tem področju. Glede na pomen 
javne uprave v ekonomskem in družbenem smislu je zelo aktualna znanstvena in 
praktična obravnava teh vprašanj. 


3 Lokalna skupnost 


Sodobna družba je sestavljena iz mnogih različnih skupnosti, v katere se povezujejo 
posamezniki. Človeška družba se je razvijala s časom in doživljala mnoge spremembe. 
Tisočletja življenja in prebivanja ljudi so oblikovala današnjo družbo. Ljudje so se od 
nekdaj združevali v različne skupnosti, saj je posameznik tudi družbeno oz. politično 
bitje (Aristotel 1992, 59). Politično v najširšem smislu besede, ki pomeni urejanje 
skupnih zadev. 


Različne znanosti in različni pogledi znotraj le-teh po svoje opredeljujejo skupnost in 
njene značilnosti. Začetki znanstvene obravnave skupnosti kot načina družbenosti oz. 
sobivanje ljudi poznajo dva tipa oz. dihotomijo družbenosti: skupnost in družbo 
(Tonnies, 1999). Ta sociološki klasik opredeli eno izmed skupnosti kot »skupnost 
kraja« (Tonnies 1999, 63), ki pomeni zgodnjo sociološko obravnavo lokalne skupnosti 
oz. krajevne skupnosti (Mlinar 1973, 27). S skupnostjo so se ukvarjali tudi mnogi drugi 
klasični avtorji, kot sta Durkheim in Weber. Weber razlikuje dva pojma oz. tipa 
odnosov. Eni odnosi vodijo k skupnosti, medtem ko drugi vodijo k družbi (Bahovec 

2005, 41). Za razvijanje odnosa, ki vodi k skupnosti, je potrebno skupno zavedanje, 
skupno usmerjeno delovanje ter zavest o skupni pripadnosti. Kot potencialna okolja, v 
katerih se lahko razvijejo takšni odnosi, so po Webru tudi lokalne skupnosti. V skladu s 
klasičnimi opisi skupnosti in značilnosti le-teh lahko vidimo, da je skupnost neposredno 
povezana tudi z bolj sodobnimi pojmi, kot je npr. socialni kapital. Gre namreč za 
koncept ki daje pomembnost družbeni povezanosti, družbenim odnosom ter zaupanju v 
skupnosti (Putnam 1993; Coleman 2004). 


Ravno tako pa različne miselne šole ali pristopi oz. politične filozofije (Kymlicka 2005) 
različno obravnavajo razmerja med posameznikom in skupnostjo oz. tudi razmerja med 
tremi ideali moderne demokratične dobe (svoboda, enakost, skupnost). Izrazit pomen 
skupnosti poleg ostalih relevantnih političnih vprašanj obravnava komunitarizem 
(Kymlicka 2005, 299), ki pravi, da je ravno skupnostna razsežnost življenja temeljna in 
bistvena za posameznika (Bahovec 2005, 173). Komunitarizem kot miselni tok sodobne 
politične filozofije medsebojno povezuje in poudarja pojme, kot so: načelo 
subsidiarnosti (Bahovec 2005, 203), skupno sprejemanje vrednot in skupno dobro 
(Sandel 1984, 17) ter koncept odgovornih in odzivnih skupnosti (Etzioni 1994). 
Komunitarizem je s svojim poudarjanjem skupnosti zanimiv tudi za proučevanje 
lokalnih skupnosti. Pomembna prispevka poudarkov te miselne šole sta namreč 
participacija in lokalna (komunalna) demokracija (Bahovec 2005, 213). Ta dva pojma 
pa sta po dognanjih proučevanja lokalnih skupnosti močneje prisotna tudi na lokalni 
ravni (Sharpe 1973; Chandler 1989, Stoker 2004, Lavtar 2007, Brezovšek 2009). Te 
raziskave in dognanja ugotavljajo, da se na lokalni ravni uporablja več oblik neposredne 
participacije in demokracije s strani posameznikov pri urejanju skupnih vprašanj 
skupnosti. Participacija je koristna in ima pozitiven vpliv na demokracijo v smislu 
povečevanja odgovornosti ljudi do javnih zadev, v smer družbene angažiranosti ter 
srečevanja z drugačnimi idejami ter povečevanja legitimnosti sprejetih odločitev. 


Na lokalni ravni delovanja družbe torej v lokalni skupnosti potekajo tudi procesi 
globalizacije. Procesi globalizacije niso enoznačni ter so izjemno kompleksni in večkrat 
protislovni. Protislovni so zaradi dejstva, da ob globalizaciji lahko poteka več 
nasprotnih procesov hkrati. Naj omenimo le dihotomije, ki se dialektično odvijajo ob 
globalizaciji in so pomembne za sedanje stanje in razvoj lokalnih skupnosti ter vplivajo 
na upravljavsko sposobnost, ki se mora tem procesom prilagajati (Mlinar 2012): 

e Globalizacija od zgoraj in globalizacija od spodaj. Lokalne skupnosti so na strani 
procesa »od spodaj«, ki prihaja od fragmentiranih in diferenciranih lokalni enot. 

e Odpiranje in zapiranje. Lokalna raven je vedno bolj odprta in povezana v svet, 
hkrati pa z zapiranjem brani svoje lokalitete. 

e Deteritorializacija in reteritorializacija. Lokalni prostor je vedno manj pomemben 
kot fizični prostor, hkrati pa postaja pomembnejši z vidika neposrednih 
medosebnih in tudi političnih odnosov. 

e  Razpršitev in strnitev. V procesih globalizacije se v globalnem prostoru razpršijo 
ideje, hkrati pa prihaja do določenih geografskih koncentracij, kjer prihaja do 
intenzivnejših medsebojnih povezav na ožjih lokalnih območjih. 

e Uniformnost in raznovrstnost. Globalizacija prinaša poenotenje določenih stvari v 
globalnem smislu (standardi, blagovne znamke), hkrati pa se odvijajo procesi, ki 

poudarjajo raznovrstnost na lokalni rani, ki pomenijo avtohtone posebnosti. 
Oblikoval se je pojem glokalizacije, ki skuSa povzeti to protislovje globalizacije. 

e Krepitev vse večjih in vse manjših enot. Ob hkratnem povezovanju držav v večje 
enote potekajo procesi decentralizacije, ko dobivajo na pomenu in vlogi vedno 
manjše enote in tudi posamezniki kot najmanjše možne enote. 

e Trdno (stalno, dolgotrajno) in fluidno (spremenljivo, kratkotrajno). Globalizacija 
povzroča intenziviranje tokov, ki predstavljajo nenehno gibanje in pomembnost 
prilagodljivosti, spremenljivosti in kratkega roka. Toda hkrati so se pojavili 
procesi, ki poudarjajo trajnostno usmeritev razvoja družbe, ki mora delovati tudi z 
upoštevanjem dolgoročnih posledic. 

e Univerzalizem-podomačenje. Prehajamo od partikularizma k univerzalizmu, hkrati 
pa krepimo lokalno partikularizem, ki ohranja domače lokalne razmere. 

e Primerjanje (tekmovanje) in samoocenjevanje. Glede na večjo odprtost se 
povečuje možnost primerjanja med lokalnimi enotami, hkrati pa zaradi 
povečevanja edinstvenosti to postaja vedno težje. 


Vsak posameznik pripada več skupnostim hkrati. V njih je vpleten oz. angažiran na 
različne načine in z različno stopnjo. Skupnost je v sodobni politični misli koncept, ki ni 
nasproten posamezniku. Skupnost vedno sestavljajo posamezniki. Različne politične 
filozofije samo na različne načine poudarjajo to razmerje med posameznikom in 
skupnostjo(Avineri in De-Shalit 2004, 7). Tako iz skupnosti ali iz posameznika črpajo 
svoja izhodišča in temeljne vrednote. Zelo pomembna skupnost v sodobni družbi je 
država, kot suverena in avtonomna politična skupnost. Država ima na prostorsko 
omejenem ozemlju suvereno oblast s svojim družbenim sistemom, ki je političen in 
ekonomski (Dahl 1991). Značilnost politike lahko opredelimo kot »aktivnost, s 
pomočjo katere nasprotujoče si interese v določeni obliki vladavine pomirijo tako, da 
jim dajo del oblasti v sorazmerju s pomenom teh za dobrobit in ohranitev celotne 
skupnosti« (Crick 1964 v Bibič 1997, 63). Ta opredelitev je uporabna tudi za kasnejšo 
obravnavo procesov v lokalnih skupnostih, ko bomo upoštevali decentralizacijo 
družbenih struktur. 


Lokalna skupnost je združba ljudi, ki živijo na določenem ozemeljsko opredeljenem 
območju. Obstaja veliko opredelitev lokalne skupnosti, glede na znanstveno disciplino, 
ki poda določeno definicijo pojma. Avtorji so našteli okoli 90 opredelitev (Šmidovnik 
1995, 17, Barnett in Crowther 1998, 425). Na strnjen način je lokalna skupnost 
opredeljena kot »skupina ljudi, ki živi na določeni geografski lokaciji in se do neke 
mere identificirajo s skupnim bivanjem« (Bahovec 2005, 10). Lokalna skupnost je 
družbeni pojav, kjer so posamezniki na določenem področju povezani z dejavnostmi in 
zavestjo o tej skupnosti. Pri sociološki obravnavi lokalne skupnosti se navajajo 
naslednje razsežnosti njene (Mlinar 1973, 42): lokalna skupnost v fizičnem prostoru, 
lokalna skupnost kot družbeni prostor, lokalna skupnost kot določeno število osebnosti 
posameznikov, lokalna skupnost kot sistem interakcij in kolektivni potencial lokalne 
skupnosti. 


Lokalna skupnost ima več dimenzij, kar bo povezano z več dimenzijami sposobnosti in 
za analitične namene jo lahko obravnavamo s poudarkom na določenih dimenzijah. 
Tako lahko za lokalno skupnost ugotovimo, da je (Wollmann 2006, 1420): 

e Politična skupnost, s poudarkom na političnem odločanju in sodelovanju pri 
izvajanju politike. 

e Politično-kulturna in socio-kulturna skupnost, kjer se poudarja pripadnost 
prebivalcev. 

e Družbena skupnost, z vidika civilne družbe, nevladnih organizacij in drugih 
družbenih organizacij. 

e Ekonomska skupnost, sestavljena iz ekonomskih akterjev in podjetij v lokalnem 
okolju. 

e Verska skupnost, združena glede na pripadnost določenemu verskemu izročilu. 


Bistveni elementi lokalne skupnosti so opredeljeno ozemlje, ljudje s skupnimi 
potrebami in interesi, dejavnosti za zadovoljevanje teh potreb ter zavest ljudi o 
skupnosti (Vlaj 2006, 17). Za vse ozemeljske skupnosti so pomembne skupne potrebe, 
ki se rešujejo na skupen način. Vedeti moramo, da so za lokalno skupnost pomembni 
vsi elementi, ki le kot celota predstavljajo okvir lokalne skupnosti. Ozemlje, ljudje, 
skupne potrebe, skupne dejavnosti za te potrebe ter skupna zavest so več kot okvir oz. 
več kot vsota svojih delov. Lokalna skupnost je družbeni sistem, ki predstavlja razmerje 
teh delov, njihovo določeno ureditev in strukturo (Šmidovnik 1995, 23). 


a) Ozemlje — teritorialni obseg — fizični prostor 

Lokalna skupnost je naravna družbena skupnost, ki je nastala z naseljevanjem in 
bivanjem ljudi na določenem območju. V družbenem smislu je administrativno 
določena, saj ima določene meje, ki bi morale izhajati najbolj iz naravne danosti. To 
razsežnost lokalne skupnosti lahko merimo s površino (velikostjo ozemlja, ki ga 
obsega); gostoto poseljenosti; razdaljami ipd. 


b) Ljudje — osebnosti posameznikov 

To razsežnost predstavljajo ljudje, ki v okviru svoje odločitve o stalnem prebivališču 
nekje bivajo in tako pripadajo določeni lokalni skupnosti. Človeška komponenta je 
temeljno izhodišče lokalnih skupnosti, saj so skupne potrebe teh ljudi in njihovo 
zadovoljevanje smisel obstoja lokalnih skupnosti. Kriterij za vrednotenje smiselnosti 
obstoja posamezne skupnosti je v tem, v kakšni meri omogoča razvoj posameznika na 
temeljnih področjih življenja. Kakšne možnosti ponuja posamezniku in kako dejansko 
uresničuje svoje naloge. 


c) Skupne potrebe ljudi — družbeni prostor 
Ljudje določene skupne potrebe izražajo na nivoju lokalne skupnosti. Le-te vežejo ljudi 
v lokalno skupnost in se s časom in z razvojem ter tudi zaradi razlik med lokalnimi 
skupnostmi razlikujejo (Šmidovnik 1995, 20). Te potrebe, ki se pričakujejo lokalno 
izpolnjene, so osnova tudi za postavitev t.i. družbenega prostora na lokalni ravni. Tu 
poznamo dve dimenziji (Mlinar 1973, 45): 

e Horizontalno dimenzijo oz. funkcionalno razčlenjenost dejavnosti, ki so prisotne v 
lokalni skupnosti (gospodarske panoge, šolstvo, zdravstvo, socialno varstvo, 
kultura, lokalna uprava itd). 

e Vertikalno dimenzijo oz. statusna razčlenjenost ljudi (stopnja izobrazbe, socialni 
položaj, itd), ki sestavljajo lokalno skupnost. 

Lokalna skupnost je ne glede na njeno velikost vir oz. možnost politične mobilizacije 
oz. angažmaja ljudi bolj kot pa prostor za politično delovanje (Hunold 1998, 645). To 
velja zlasti v smislu globalizacije, ko se išče nov pomen in družbena koristnost lokalnih 
skupnosti v globalnem svetu. Lokalna demokracija mora imeti možnost vpliva na 
lokalno gospodarsko, družbeno in kulturno blaginjo. 


d) Dejavnosti za zadovoljevanje potreb — sistem interakcij 

Dejavnosti v lokalnih skupnostih potekajo na različne načine in na različnih ravneh. 
Lahko se opravljajo prostovoljno ali poklicno. V veliki meri se uresničujejo v 
organizacijskih oblikah, ki delujejo poklicno, strokovno in načrtno kot javne institucije 
(Šmidovnik 1995, 21). Le te organizira oblast v lokalni skupnosti. V smislu opredelitve 
sistema interakcij v lokalni skupnosti pa avtorji govorijo o (Mlinar 1973, 52): slučajnih 
interakcijah, prostorsko  determiniranih interakcijah,  bio-fizičnih selektivnih 
interakcijah, psiho-socialnih določenih interakcijah, statusno določenih ter funkcionalno 
določenih interakcijah. Dejavnosti za zadovoljevanje potreb, ki so skupne; namreč v 
mnogih primerih zahtevajo interakcije med pripadniki lokalne skupnosti. Poudariti 
moramo tudi razmerje med lokalno skupnostjo in lokalno oblastjo. Lokalna skupnost 
predstavlja politične, družbene in ekonomske potenciale ter vire na eni strani, medtem 
ko je lokalna oblast predstavnik javnega dobra, transparentnosti in politične 
odgovornosti (Wollmann 2006, 1436). V zadnjem času pa naloga lokalnih oblasti 
postaja tudi razvoj in vodenje lokalne skupnosti. 


e) Zavest ljudi o skupnosti 

Skupne potrebe, ki se zadovoljujejo s skupnimi dejavnostmi, so povezane tudi s skupno 
zavestjo ljudi o lokalni skupnosti in o pripadnosti le-tej. Skupna zavest o pripadnosti 
krepi identiteto lokalne skupnosti in je povezana tudi s socialnim kapitalom le te. 
Sociologi poznajo tudi t.i. kolektivni potencial lokalnih skupnosti (Mlinar 1973, 55), ki 
predstavlja korist skupnega delovanja v primerjavi s posamičnim delovanjem 
pripadnikov lokalne skupnosti. Sodobni pogledi na lokalnost skupnost, ki jo 
obravnavajo v postmodernističnem smislu, poudarjajo tudi psihološki vidik lokalne 
skupnosti, ki temelji na pripadnosti določeni lokalni skupnosti, ki presega teritorialne 
meje (Barnett in Crowther, 1998, 434). Tako skupnost lahko pomeni seštevek 
posameznikov s skupno zavestjo in interesi. Hkrati pa to pomeni, da se struktura oz. 
sestava lokalne skupnosti spreminja in ni enovita. Organiziranost in struktura lokalne 
skupnosti nista podrejena več zniževanju transakcijskih stroškov (ekonomska 
učinkovitost), ampak se struktura legitimira s potrebami ljudi in njihovimi možnosti 
soodločanja, ki jih nudi lokalna demokracija. 


Stopnja identifikacije ljudi s pripadnostjo posamezni lokalni skupnosti je zelo različna. 
Med pripadniki pa obstajajo vezi, ki so osebne in neosebne ter formalne in neformalne. 
Znotraj lokalne skupnosti kot politične skupnosti delujejo še mnoge skupnosti, ki delajo 
občine kohezivne oz. notranje povezane. To so civilna družba, javni zavodi, neformalne 
organizacije posameznikov ipd. Lokalne skupnosti so tudi pomemben stik občanov oz. 
državljanov s politiko v smislu urejanja skupnih zadev, s katerimi imajo neposreden 
stik. To predstavlja v skladu z opredelitvijo na področju politične kulture v procesu 
politične socializacije pomemben politični socializator (Južnič 1989) in lahko 
marsikomu pomeni vstop v politični angažma. Obenem se ugotavlja, da je lokalna 

demokracija osnova stabilnosti demokracije z visoko stopnjo politične in družbene 
kohezivnosti (Teune 2002, 24). 


Po prikazu teh razsežnosti in značilnost lokalnih skupnosti, ki delujejo kot celota in so 
medsebojno povezane ter težko ločljive, moramo vedeti, da ta pojem ni identičen pojmu 
lokalna samouprava, ki se mu bomo posvetili v nadaljevanju. Dejstvo je, da lokalna 
skupnost šele postane lokalna samoupravna skupnost s podelitvijo konkretnih vsebin v 
smislu skupnih potreb ter dejavnosti za zadovoljevanje teh potreb s strani širše 
skupnosti, praviloma države. Oblikovanje lokalne samoupravne skupnosti je 
koncipirano oz. udejanjeno s postopki decentralizacije in dekoncentracije v skladu z 
načelom subsidiarnosti. Tako nastane konkretna lokalna politična skupnost, z vsemi do 
sedaj prikazanimi značilnostmi in razsežnostmi. Lokalne skupnosti so podvržene 
procesom globalizacije, ki dajejo razvojno perspektivo v kontekstu globalizacije v tem, 
da vse manjše enote prevzemajo odgovornosti na vse širših območjih (Mlinar 2012, 22). 
Ravno to daje nov kontekst in specifične razmere za izgradnjo upravljavske 
sposobnosti. 


Nas bo lokalna skupnost zanimala tudi kot politična skupnost, ki ima svoje avtonomne 
predstavniške in oblastne organe, ki imajo določeno sposobnost. Med glavne elemente 
formalizirane strukture političnega sistema spadajo (podsistemi): sistem politične 
artikulacije, sistem politične reprezentacije, sistem teritorialne ureditve, sistem vodenja 
politik, sistem ureditve odnosov med različnimi vejami oblasti in sistem političnega 
nadzora (Tomšič 2002, 84). 


V lokalni skupnosti so pomembne tudi povezave med urbanim (lokalni menedžment) 
vodenjem in družbeno vključenostjo, ki so prikazane v naslednji sliki 1, ki prikazuje 
povezanost dejanj vodij, ljudi, predstavnikov, politikov in drugih v institucionalnem 
okviru (Haus in drugi 2005): 


Slika 1: Povezave med vodenjem in družbeno vključenostjo v lokalni skupnosti 


Okolje/kontekst Shema institucij sistema Razmerje 
lokalne samouprave: vodenje/družbena 

© V ečnivojsko vodenja 
vladanje e Pravila družbene 
"EU politike vključenosti 


g Rezultati 

obnašanje urbanih |e doseganju 

e Državni sistem 
političnih strank 

» Državna politična 
kultura 


vodij 


Lokalna politčna 


kultura: 


Lokalno barak . P 
i ii Pričakovanja glede 

pav eed vloge vodenja Stopnjain okvirin 

a : sektorja Stopnja državljanstva družbene 


politik vključenosti v 


Vir: Haus in drugi (2005, 3). 

Upravljavska sposobnost vključuje tudi sposobnost vodenja skupnosti kot del političnih 
in družbenih dejavnikov na lokalni ravni. Lokalna skupnost je okvir, sestavljen iz vseh 
dimenzij družbenih struktur, kot smo prikazali in utemeljili zgoraj. Lokalna oblast, ki 
med drugim prevzema nalogo vodenja skupnosti, je v sodobnih družbah izbrana z 
načinom funkcioniranja lokalne demokracije. Lokalno demokracijo prikazujemo kot 
naslednjo fazo raziskovalne obravnave, kot pomemben kontekst, v okviru katerega 
bomo razvijali konceptualni model upravljavske sposobnosti. 


4 Lokalna demokracija 


Upravljavska sposobnost izhaja tudi iz lokalne demokracije. Pri obravnavi lokalne 
demokracije, kot širšega okvira razprave o lokalni samouprave in upravljavski 
sposobnosti, bomo najprej utemeljili njen obstoj ter obravnavali vrednote, na katerih 
temelji. Na splošno je demokracija normativno opredeljena kot »zmožnost oblasti, da v 
okviru politične enakosti trajno ustreže prioritetnim zahtevkom državljanov« (Dahl 
1971, 6). Temeljni razsežnosti demokracije sta: pluralistična konkurenca in politična 
participacija (Merkel 1996, 119). Raziskovalci pa poleg demokratičnega modela, ki se 
opira na postopke izbire in svobodne konkurence, poudarjajo tudi rezultate teh 
postopkov. Oblast, ki je participativno in  pluralistično konkurenčno (torej 
demokratično) izbrana, mora svojo legitimnost graditi tudi na reševanju problemov 
državljanov (Della Porta 2003, 61). Sodobna teorija demokracije torej poleg 
proceduralne narave moderne demokracije ne more mimo temeljnih etično-političnih 
vrednot, ki jih mora uresničevati. To so svoboda, enakost, človekove pravice, 
solidarnost (bratstvo) (Bibič 1997, 11) in tudi participacija, učinkovitost, večinsko 
načelo, načelo konsenza (Della Porta 2003, 62). Ta načela so v medsebojni napetosti, ki 
pa se v sodobni družbi razrešujejo na različne načine. 


Demokratična ureditev ni pomembna kot udejanjanje normativne opredelitve 
demokracije le na državni ravni. Ena od sodobnih in pomembnih demokratičnih 
ureditev družbe je tudi več nivojska oblast (multi-level governance), ki vključuje in 
poudarja lokalno raven. Razvoj demokracije na lokalni ravni je opredeljen z naslednjimi 
argumenti (Stoker, 2006, 175): 

e Lokalna demokracija je realističen in realen odgovor na kompleksnost sodobne 

družbe. 
e Predstavlja odprto osnovo za angažiranje v politiki. 
e Omogoča razvoj zaupanja, razumevanja (empatije) in socialnega kapitala. 


Za dejansko uresničitev je potrebna politična sposobnost v smislu opredelitve lokalne 
sposobnosti demokratičnosti relevantnih deležnikov. 


4.1 Utemeljitev lokalne demokracije 


Lokalna demokracija je utemeljena iz različnih vidikov z argumenti, in sicer kot: 
pluralistični argument zagotavljanja razpršitve družbene moči; argument spodbujanja 
različnost politik v nasprotju z uniformno centralno politiko in argument lokalne 
odzivnosti (Pratchett 2004, 360). Ravnotežje moči med lokalno in državno ravnijo ter 
odzivnost sta dejavnika upravljavske sposobnosti. Hkrati pa je lokalna demokracija 

utemeljena tudi s tem, da spodbuja in zagotavlja politično participacijo kot del širše 
družbene demokratičnosti (Stoker 2004). Poznamo tudi argumente za obstoj lokalne 
demokracije iz vidika teorije demokracije, kot so: politična svoboda, ki preprečuje 
morebitne avtokratske težnje; politično izobraževanje v smislu spoznavanja z 
demokracijo ter odzivnost na lokalne potrebe ljudi z zagotavljanjem ustrezne izbire 
(Hambleton 1988, 137). 


Lokalna demokracija predstavlja raven družbenega delovanja za izgradnjo zaupanja v 
družbi (Blind 2006, 18). Obenem je zelo relevantna iz vidika celotnega preučevanja 
družbe, saj zaradi značilnosti kot so participacija, konsenz in bližina, predstavlja najbolj 
vitalen političen prostor, ki daje inovativne rešitve, ki se lahko prenašajo tudi na 
državno raven (Holland in drugi 2007, 118; Saffell in Baseheart 2009, 119). Obenem se 
ugotavlja, da je lokalna demokracija osnova stabilnosti demokracije z visoko stopnjo 
politične in družbene kohezivnosti (Teune 2002, 24). Poleg liberalnega koncepta 
lokalne samouprave je lokalna demokracija smiselna tudi zato, ker širi demokratično 
prakso v družbi. Državna raven demokratičnosti se lahko polno razvija le če je podprta 
močnimi lokalnimi demokratičnimi temelji (Pratchett 2004, 372). 


Lokalna demokracija, ki se dogaja v lokalni skupnosti, predstavlja prestrukturiranje oz. 
prerazporeditev družbene moči in odgovornosti na več ravni. Zaradi bližine med 
oblastjo in ljudmi pride do boljše kohezivnosti, povezanosti, zaupanja ter večje 
legitimnosti. Tako lahko deležniki delujejo v smeri izgradnje partnerstva (Farazmand 
2004, 103). Partnerstvo pa pomeni tudi delitev doseženih uspehov v smislu dobrega 
javnega upravljanja. Tako se povečuje zaupanje in se izgrajuje socialni kapital, ki 
povezuje družbene norme (zaupanje), objektivne družbene značilnosti (družbena 
omrežja in strukturo) ter rezultate (uspešnost in učinkovitost). (Putnam 1993). Socialni 
kapital nam pove, kako je kakšna družbena skupnost močna v združevanju 
posameznikov, civilne družbe in oblasti. Na lokalni ravni je ta kapital zaradi bližine 
oblasti in ljudi lahko zelo visok in je skupnost lahko zelo uspešna (Brezovšek 2005). 
Socialni kapital je v socialno strukturo družb vtkan sistem vrednot, norm in družbenih 
odnosov, ki omogočajo ljudem usklajeno delovanje za dosego želenih ciljev (Putnam 
1993). Oblikovanje in vzpodbujanje ter mobilizacija potenciala socialnega kapitala v 
lokalni skupnosti sta odvisna tako od procesov kot od vsebine institucionalizacije 
lokalnega upravljanja. Ta je utemeljen na participaciji, legitimnosti, usmerjenosti h 
konsenzu, odzivnosti, odgovornosti, preglednosti, enakosti, pravičnosti in 
nepristranskosti (Brezovšek 2007, 102). 


Lokalna demokracija za trajnosten obstoj potrebuje naslednje pogoje demokratične 
stabilnosti (Smith 1996), ki vplivajo na sposobnost: določena stopnja ekonomske 
razvitosti, enakost, politična kultura in razvita civilna družba. Ekonomska razvitost 
postavlja lokalno skupnost v določen družbeno-ekonomski kontekst, kar se kaže, da se z 
izboljšanjem ekonomskega položaj viša stopnja demokratičnosti. Stabilnost 
demokracije je odvisna od uspešnosti sistema, da dobrine in koristi enakopravno 
porazdeli med prebivalce. Politična kultura, ki govori o sprejetem nizu vrednot in norm, 
tudi pomembno prispeva k stabilnosti na lokalni ravni. Že sama demokratičnost ima 
socializacijski vpliv in krepi politično kulturo. Četrti dejavnik trajnostne demokracije je 


36 | Kontekst obravnave upravljavske sposobnosti 


razvitost civilne družbe ter tako uravnoteženje razporeditve družbene moči med oblastjo 
in drugimi deležniki. 


4.2 Vrednote lokalne demokracije 


Literatura pozna tri sklope vrednot lokalne demokracije (Sharpe 1970, Kjellberg 1995, 
42; Haček 2008, 7; Brezovšek 2009, 17): 

e Svoboda ali avtonomija 

e Participacija ali demokracija 

e Učinkovitost 


Te vrednote so med sabo povezane ter logično konsistentne. Na podlagi subsidiarno in 
normativno-pravno določene avtonomije je potrebno v dani svobodi na način lokalne 
demokracije in participacije državljanov na ustrezno učinkovit način uresničevati 
zadane javne politike v smislu javnega dobra in interesov ljudi. Bistveno za avtonomijo 
kot izhodišče samouprave je, da ljudje samostojno (v smislu participacije) ali preko 
izvoljenih predstavnikov (v smislu demokracije) upravljajo zadeve lokalnega značaja 
(normativno določene) (Grafenauer 2000, 31-32). 


Legitimnost in smiselnost obstoja lokalne ravni javnega upravljanja in politične 
organiziranosti je utemeljena na teh treh skupinah vrednot, ki so v zgodovinskem 
obdobju in v različnih državah različno poudarjene. Sposobnost lokalne ravni izhaja iz 
teh vrednot, ki predstavljajo bistvo poslanstva in iz tega izhajajoče vloge ter nalog 
lokalnih enot. Učinkovitost, odgovornost in možnost participacije so principi, ki so že v 
spisih J.S. Milla (Mill, 1995) in A. Tocquevilla (Tocqueville, 1995) izpostavljeni kot 
utemeljitelji lokalne demokracije. Hkrati je lokalna demokracija orodje družbene 
vključenosti (Pratchett 2004, 360). 


Vse tri navedene vrednote oz. ideološki temelji so medsebojno povezani, toda včasih 
celo v nasprotju (Kjellberg 1995, 42). Pod svobodo ali avtonomijo razumemo delno 
samostojnost nosilcev lokalne demokracije za odločanje o lokalnih zadevah. Državna 
centralizirana oblast v razmerju do lokalne oblasti določa, kaj vsebinsko spada pod 
avtonomne pravice lokalnih skupnosti, ki se lahko urejajo svobodno. Avtonomija ni 
zgolj stopnja neodvisnosti od državne ravni, ki je načeloma bolj odvisna od države, 
ampak je tudi sposobnost za opredelitev in izražanje lokalne identitete skozi politično 
aktivnost (Pratchett 2004, 366). Liberalistična utemeljitev lokalne demokracije izhaja iz 
temeljnega pojma svobode, ki zagovarja etični vidik le te, na način, da naj vsak 
avtonomno ureja svoje stvari, saj je za njih najbolj zainteresiran in jih bo uredil 
najboljše (Chandler 1989). Izhajajoč iz avtonomije se k obravnavi svobode oz. 
avtonomije lahko pristopa na tri načine (Brezovšek 2009a, 33): svoboda pred višjo 
avtoriteto (oblastjo), svobodo za doseganje učinkov na lokalni ravni in avtonomija, kot 
odraz lokalne identitete. Avtonomija ima več dimenzij, ki se integrirajo v celovito in 
dejansko doseženo stopnjo avtonomije. Dimenzije avtonomije so (Verhoest in drugi 
2004, 107): menedžerska, politična, strukturna, finančna, pravna in intervencijska. 
Vsaka izmed dimenzij pomeni določeno kompetentnost samostojnega odločanja ravni, 
ki ima avtonomnost. Nasprotno od avtonomije pa je določena stopnja nadzora s strani 
države. Tako moramo za ugotovitve dejanske avtonomije imeti opredeljeno stopnjo 

lastnega odločanja in stopnjo nadzora, kot dva nasprotna dejavnika avtonomije. 
Avtonomija kot lastnost lokalne samoupravne skupnosti pa se z globalizacijo povečuje 
na osnovi vključevanja in večje povezanosti, ki jo prinašajo ti procesi (Mlinar 2012, 
41). 


Lokalna demokracija in participacija zagotavljata udeležbo državljanov na lokalni 
ravni, kar je hkrati najstabilnejša podlaga za legitimnost institucij na lokalni ravni 
(Brezovšek 2009, 17) tudi kot kategorijo sposobnosti lokalnih enot v omenjenem 
demokratičnem smislu. Mnogi avtorji v zgodovini politične misli so ugotavljali 
povezanost velikosti skupnosti oz. politične entitete z demokracijo, kar prinaša 
določene značilnosti ter tako prednosti kot tudi slabosti (Dahl in Tufte, 1973). 
Participacija predstavlja možnost vplivanja na odločitve, oblikovanje vrednot 
solidarnosti, gradnjo skupne zavesti in drugo. Omogoča večje zaupanje v demokratični 
sistem (zavezanost), večje zadovoljstvo z demokracijo (čustveno zadovoljstvo), boljše 
razumevanje mehanizmov demokracije (kognitivno spoznanje) (Brezovšek 2009a, 47). 
Stopnja participacije pa ni odvisna samo od oblasti, ampak zlasti od ravnanja 
prebivalcev, ki imajo na lokalni ravni možnost participacije na zelo različne načine 
(Lavtar 2007). Lokalna raven je s sistemskega in vsakodnevnega vidika ljudem bližje, 
politično odgovorni posamezniki so jim bolj dosegljivi in dostopni. Skozi različne 
oblike participacije lahko bistveno bolj vplivajo na kreiranje in izvrševanje lokalnih 
politik. Ljudem se z lokalno demokracijo povečuje njihova politična moč, ki jo lahko 
uresničujejo na lokalni ravni. Lokalna raven je njihov vzvod soodločanja oz. jim nudi 
možnosti družbenega sodelovanja ter ima tako širše politične posledice. To pa je ljudem 
v zelo veliki meri uresničeno ravno na lokalni ravni. Na lokalni ravni to pomeni veliko 
stopnjo participacije posameznikov, sodelovanja raznih deležnikov, kar pa preko 
porazdelitve odgovornosti in preko izgradnje zaupanja vodi v dobro javno upravljanje 
(Bovaird in Loeffler 2005). Lokalna oblast je blizu občanom in se operativno ukvarja z 
njihovimi problemi (Stoker 2004, 24). 


Prihodnost lokalne demokracije je bistveno povezana z možnostmi participacije. 
Dejstvo je, da manjše ozemlje, potencial socialnega kapitala, družbeno zaupanje, 
sodelovanje, posredne družbene institucije, prostovoljstvo, dobrodelnost in solidarnost 
na lokalni ravni niso dovolj same po sebi brez volje javnih institucij, da omogoči te 
vrednote in procese, ne zgolj kot formalna pravila, ampak kot del lokalne skupnosti 
(Pečarič 2013, 286). Tako morajo oblastne strukture na lokalni ravni same omogočiti, 
da imajo ljudje možnost vpliva na njihovo delo. Z možnostmi participacije in 
angažmaja posameznikov je omogočen njihov vpliv na javne odločitve, izvajanje javnih 
storitev in vpliv na postavljanje prioritet. Lokalne oblasti ohranjajo svojo odgovornost, 
storitve postajajo bolj odzivne in prilagodljive glede na različnost lokalnih potreb, tako 
pa se povečuje tudi zadovoljstvo lokalnih prebivalcev. 


Pri participaciji, ki izboljšuje demokratičnost v družbi in na lokalni ravni, se ugotavlja, 
da ni bistveni aspekt prenos moči odločanja. Le ta namreč kljub participaciji ostaja na 
nosilcih političnih funkcij. Pomembnejši so vidiki razvoja demokratičnih veščin za 
ljudi, povečanje javnega zanimanja za javne zadeve preko večjega angažmaja in 
priložnost za spoznavanje ljudi med sabo pri obravnavi lokalnih zadev in reševanju 
problemov (Michels in De Graaf 2010). Hkrati pa je participaciji značilna 

pomanjkljivost, da v nobenem primeru ne zajame vseh ljudi in vseh interesov. Tako da 
posamične interesne skupine niso slišane, kar lahko znižuje zaupanje v vlado in znižuje 
kvaliteto demokracije. Druga negativna značilnost participacije so pričakovanja, ki se s 
procesi ljudem, ki sodelujejo, povečajo. In v kolikor rešitve niso takšne, je razočaranje 
še večje in pripravljenost za nadaljnjo participacijo bistveno nižja. 


Tretja vrednota pa je učinkovitost, kajti eden izmed argumentov za lokalno urejanje 
stvari je zadovoljevanje potreb ljudi v lokalni skupnosti. Te potrebe (zlasti v smislu 
uporabniške demokracije) morajo biti zadovoljene s pretvorbo v politično delovanje, ki 
mu sledi učinkovita izvedba izpolnjevanja zahtev lokalnega prebivalstva. Učinkovitost 
je v sodobnem pristopu k javni upravi opredeljena kot njena temeljna sestavina (Rutgers 
in Van der Meer 2010), ki ima več poudarkov, saj se s strani mnogih različnih avtorjev 
opredeljuje kot sposobnost ustvarjanja rezultatov in kot razmerje med sredstvi ter 
rezultati. 


Obravnavanje lokalne politike, kamor uvrščamo že obravnavano in prikazano lokalno 
demokracijo, je zlasti aktualno v dobi globalizacije (Clarke 2006, 56). Lokalitete so 
glavni gradniki globalizacije, ki z interakcijo gradijo poglavja reprezentacije, 
participacije in odzivnosti. To pa so glavni atributi lokalne politike, ki je del lokalne 
samouprave ki jo obravnavamo v tej analizi. Lokalna politična skupnost je hkrati 
prostor za demokratično reševanje konfliktov, ki se ustvarijo med različnimi pogledi ter 
celo vrednotami, ki zahtevajo različne usmeritve politik. Lokalna demokracija kot širši 
pojem od lokalne samouprave in lokalne politike vključuje kolektivno odločanje in je 
sredstvo za povezovanje delovanja državljanov ter pomoč pri koordinaciji skupnih 
ciljev ter ukvarjanju z nepričakovanimi spremembami, ki so lahko interne ali eksterne 
narave (Brezovšek in Kukovič 2012, 35). Demokratično izvoljena lokalna oblast je 
posledica lokalne diverzititete in lokalne izbire. Tako se z lokalno politiko oz. izbiro 
lokalnih politik oblikujejo prioritete, izgrajuje se družbeno zaupanje in sodelovanje z 
izmenjavo izkušenj (Andrew in Goldsmith 1998, 115). 


Tudi na lokalni ravni obravnavamo dejavnosti, potrebne za udejanjanje potreb ljudi, saj 
se sposobnost izkazuje ravno v tem. Dejavnosti se na podlagi dejavnikov sposobnosti 
izražajo skozi javne politike, ki so usmerjene v potrebe ljudi v smislu določenih 
družbenih vrednot in javnega dobra (Kuster Lipicer 2009, 45). Ena izmed temeljnih 
funkcij vsakršnega političnega sistema je »doseganje konsenzualno sprejetih družbenih 
ciljev« (Tomšič 2002, 105), ki se v zelo veliki meri uresničujejo na lokalni ravni. 


Izbira med različnimi lokalnimi politikami je odvisna od relacije med centralno-lokalno 
ravnijo, fiskalnimi strukturami, mehanizmi v političnih strankah, ideologije in drugimi 
strukturnimi sestavinami, ki se razlikujejo glede na lokalni kontekst (Clarke 2006, 49). 
Ena izmed tipologij pozna naslednje vrste javnih politik: urejevalne (regulativne), 
razdelitvene  (distributivne),  prerazdelitvene  (redistributivne) ter ustanovne 
(konstitucijske), ki se izvajajo na lokalni ali državni ravni (Fink Hafner 2007, 16). Ne 
glede na raven se oblikujejo in izvajajo v smislu participativne demokracije in javno 
političnih omrežij zlasti na lokalni ravni. Posamezne javne politike na lokalni ravni se 
lahko uvrstijo v eno izmed naštetih vrst politik, pogosto pa jih težko uvrstimo v točno 
določeno skupino, saj imajo več značilnosti hkrati in sodijo delno v eno, delno pa v 

drugo skupino. Glede na temeljne vrednote lokalne demokracije se vse štiri vrste javnih 
politik nahajajo tudi na lokalni ravni. Od sistema lokalne samouprave je odvisno, na 
katerih področjih si želi posamezno vrsto javne politike na lokalni ravni. 


Vidiki političnega odločanja, ki so hkrati znak zanesljivosti javne uprave in 
upravljavske sposobnosti, so (Haček in drugi 2008, 71): strokovnost, zakonitost, 
ekonomska učinkovitost — upravičenost, pravičnost, politična usmeritev — politična 
filozofija, konsistentnost javnih politik. Iz navedenih vidikov političnega odločanja 
bomo kasneje obravnavali skupino političnih dejavnikov, ki so povezani s procesi 
upravljanja lokalne samoupravne skupnosti in njene sposobnosti. 


Politično vodenje je povezano z različnimi tipi lokalne demokracije, ki vse bolj 
potrebujejo tudi vodstveno politično funkcijo, katere naloga je omogočanje kolektivne 
akcije pri iskanju skupnega dobra v lokalni skupnosti (Haus in Sweeting 2006, 283). 
Iskanje javnega dobra v interakciji z lokalnimi organizacijami, ki razpolagajo z viri, 
povečuje vlogo političnega vodenja, ki zahteva tudi pogajanje med deležniki. Poznamo 
vrsto novejših pristopov k obravnavi lokalne politike. To so (Brezovšek 2009a, 35): 
lokalno vladovanje (local governance), nova politična kultura, teorija racionalne izbire, 
teorija javne izbire, novi lokalizem. 


Na lokalni ravni se izvajajo različne javne politike, glede na različen sistem lokalne 
samouprave. Te lokalne javne politike so na različne načine decentralizirane, kar bomo 
za primer Republike Slovenije prikazovali v empiričnem delu raziskovalnega dela. Le 
te se izvajajo v celoti ali deloma, kot izvirne pristojnosti lokalne ravni ali prenesene 
naloge državne ravni. Glede na podeljeno in pridobljeno stopnjo avtonomije se te 
politike izvajajo v različnem obsegu, med različnimi lokalnimi samoupravnimi 
skupnostmi. Ravno tako tudi v smislu upravljavske sposobnosti. 


4.3 Značilnosti lokalne demokracije 


Značilnosti bistveno vplivajo na pogoje za ravnanje in delovanje lokalnih skupnosti in 
izgradnji ter razvoju njihovih sposobnosti. Lokalna demokracija je v svojem bistvu 
koordinativna in kooperativna demokracija (Brezovšek 2009, 14). Njene utemeljitve 
zagotavljajo razpršitev moči (oblasti) v družbi, raznolikost in različnost, odzivnost, kot 
zaželene lastnosti sodobne demokracije (Brezovšek in Kukovič 2012, 25). Poleg 
svobode, ki je bistvena za razpravo o lokalni demokraciji, je pomembna korist lokalne 
demokracije predvsem koordinacijska vloga, ki prilagaja javne storitve in jih povezuje z 
lokalnim znanjem in participativnim okoljem (Haus in Sweeting 2006, 268). 


Lokalna demokracija je dinamičen proces, podvržen nenehnim spremembam in iskanju 
odgovorov na relevantna družbena vprašanja. Spremembe lokalne demokracije gredo v 
smeri izboljševanja in krepitve reprezentativne demokracije, širitve neposredne 
demokracije in vključevanje neposredne demokracije v reprezentativno demokracijo 
(Hambleton 1988, 141). Te zahteve so posledica razvoja družbe v smer potrošništva 
(vpliv trga in storitev), smer razširjene demokracije (vedno večja demokratična zavest 
ljudi) in decentralizacije (procesa, ki uveljavlja svobodo in avtonomnost). Avtorji 
navajajo različne strategije, ki lahko rešujejo sodobna vprašanja lokalne demokracije, ki 

so si podobna ne glede na dejstvo, da je lokalna demokracija vedno v nekem drugem 
konkretnem družbenem okolju, politični kulturi in pravni ureditvi. Te strategije gredo v 
različne smeri, kot so (Daemen in Schaap 2012, 13): 

1) Krepitve obstoječega sistema reprezentativnosti. 

2) Širitve koncepta reprezentativnosti z večanjem participacije in dialoga. 

3) Uvajanje koncepta državljana kot potrošnika — potrošniška demokracija. 

4) Neposredna in participativna demokracija. 


Na podlagi združitve več tipologij dobimo štiri oblike oz. kategorije lokalne 
demokracije: predstavniško, uporabniško, omrežno in participativno demokracijo (Haus 
in Sweeting 2006, 268; Brezovšek 2009, 14). Vse te oblike so med sabo združljive in ne 
izključujoče, občasno pa tudi v nasprotju, ki se lahko uspešno rešuje (Edwards 2012, 
55). Povezane so s poudarki, pomembnimi pri obravnavi upravljavske sposobnosti. 
Vsaka od teh oblik daje v ospredje različne normativne ideje demokracije. 
Predstavniška demokracije pomeni klasični vidik podelitve legitimnosti preko volitev in 
sistema parlamentarnega načina delovanja lokalne politike. Uporabniški tip demokracije 
daje v ospredje učinkovitost, dobro vladanje, zadovoljstvo uporabnikov lokalne 
demokracije. Omrežna demokracija pomeni predvsem, da je v središču oblikovanja 
politik reševanje problemov preko omrežij. Participativna demokracija pa v oblikovanje 
politik vključuje aktivne državljane preko mnogih oblik participacije posameznikov pri 
urejanju skupnih vprašanj. 


V praksi se ti štirje načini predstavljajo v prepleteni obliki in ne v idealno tipskem 
smislu. Predstavniška demokracije poudarja legitimnost. Uporabniška demokracija 
poudarja zadovoljstvo uporabnikov in je v smislu potrošniške družbe vedno 
pomembnejša. Poudarja načelo učinkovitosti. Omrežna demokracija pomeni reševanje 
problemov v smislu povezovanja deležnikov, ki so v lokalni skupnosti. Poudarja 
soodvisnost ter povezanost vseh. Participativna demokracija poudarja politično 
participacijo in čim več aktivnih občanov. V praksi so različni problemi oz. družbena 
vprašanja lahko uspešno rešena skozi različno prevlado kategorije lokalne demokracije. 
Prevladujoča kategorija v posamični lokalni skupnosti je odvisna tudi od prevladujoče 
politične kulture. To velja zlasti z vidika politične kulture v smislu uveljavljanja 
odgovornosti (Lukšič 2003, 31), ki postaja legitimnost politike. Odgovornost se na 
različne vrste demokracije porazdeli različno, v vseh primerih so oblastni organi najbolj 
odgovorni za izvrševanje javnih politik, kar bomo preučevali z vidika upravljavske 
sposobnosti. 


Lokalna demokracija ima sposobnost, da omogoča in spodbuja politično participacijo 
posameznikov, ki presega le izvajanje volilne pravice (predstavniški vidik 
demokracije). Lokalna demokracija z višjo stopnjo in različnimi oblikami participacije 
(participativni vidik demokracije) bolj temelji na preferencah posameznikov, saj le-te 
pogosteje in na več načinov lahko izrazijo. Tako lokalna demokracija prispeva h kulturi 
demokracije povsod v družbi in ne samo k razdelitvi politične moči na lokalno raven 
(Brezovšek in Kukovič 2012, 27). Hkrati je usmeritev sodobnih lokalnih skupnosti, da 
spodbujajo in krepijo aktivno vlogo prebivalcev in le-te k angažmaju vabijo z 
razvejanimi aktivnostmi in strukturo, ki pa mora biti zagotovljena s strani države ali 
lokalne skupnosti. Poleg ustrezne strukture, ki omogoča procese participacije, mora biti 

to tudi usmeritev upravnega delovanja in ne samo lokalnih politik. Hkrati je potrebno 
imeti finančne vire za to (Andrews in drugi 2008, 504). Ni pa dvoma, da s tem prihaja 
do dileme oz. diskurza o tem, da sta na svojih polih učinkovitost/uspešnost in 
participacija prebivalcev, saj se v praksi praviloma udejanja uravnotežena oz. hibridna 
rešitev med obema poloma (Haus in Sweeting 2006, 283). 


Odločanje na lokalni ravni in pozitivne značilnosti lokalne demokracije so tudi časovno 
pogojene. Družba se s časom spreminja in pomembnost oz. prioriteta družbenih potreb 
je dinamična. Trenutna dogajanja (gospodarska kriza 2009) postavljajo pred 
tradicionalne poglede na pozitivne vrednote lokalne demokracije (večja demokratičnost 
in bližina ljudem) nove izzive, saj država prevzema in centralizira določene politike 
(Lyngstad 2010). Državna in lokalna raven demokracije sta tako v določenem 
protislovju. Močna lokalna raven je bistvena za izvajanje lokalnih demokratičnih praks, 
ki krepijo demokratično kulturo v celotni družbi. Po drugi strani lokalna avtonomija 
ogroža državne demokratično določene prioritete. Preveč avtonomije lahko destabilizira 
državno raven demokratičnega delovanja (Pratchett 2004, 373). Demokracija, ki se 
vzpostavlja in izvršuje na lokalni ravni, je vedno v razmerju do državne ravni, ki 
predstavlja njeno okolje oz. eksogene dejavnike nastajanja lokalne demokracije. V 
tabeli 2.3 prikazujemo značilnosti in poudarke lokalne demokracije v primerjavi z 
državno ravnjo: 


Tabela 3: Primerjava demokracije na državni in lokalni ravni 


Lastnost demokratične ureditve Državna Lokalna 
raven raven 
Možnost vpliva na odločanje (demokratičnost) Nizka Visoka 
Participacija (sodelovanje pri odločanju) Nižja Višja 
Legitimnost oblasti (zaupanje dano odločevalcem) Nižja Višja 
Konkretno reševanje problemov ljudi Nizka Visoka 
Neposredna odgovornost nosilcev oblasti Srednja Srednja 
Interaktivnost odločanja (iskanje konsenzualnih | Srednja Visoka 
rešitev) 
Odzivnost na potrebe ljudi (prilagodljivost in | Nižja Visoka 
fleksibilnost) 
Stopnja konkurence na volitvah Visoka Nizka 


Vir: Stoker (2006), Brezovšek (2009), Brezovšek in Kukovič (2012), Haček (2012). 


Pri obravnavi lokalne demokracije poznamo tudi pristop, imenovan novi lokalizem 
(Haček in drugi 2009, 20). Opredeljen je kot koncept, strategija in posledično politika, 
ki je usmerjena k prenosu moči in virov izven centralnega nadzora na lokalno raven, ki 
je v stiku z ljudmi: torej na lokalne demokratične strukture, lokalno prebivalstvo in 
lokalno skupnost, toda znotraj dogovorjenega okvirja državno določenih minimalnih 
standardov in usmeritev politik (Beeri in Yuval 2013, 2). Novi lokalizem predstavlja 
kompromis med idejo velike avtonomnosti lokalnega nivoja in centralizacije države. 
Lokalni nivo se pri tem konceptu zaveda odvisnosti od državnega nivoja. Predstavlja 
integracijo lokalnih in državnih načrtov na dogovorni oz. partnerski način ob zavedanju, 
da le obe ravni oblasti lahko rešujeta sodobna družbena vprašanja. Je hkrati način, da se 

krepi empatija, zaupanje, socialni kapital in vključenost civilne družbe (Stoker 2004a) 
ter gradi skupnost z načinom lokalnega vladovanja. 


Gre za poudarek večji odprtosti lokalnih skupnosti ter razmerjem med državo in 
družbenimi skupinami znotraj lokalne skupnosti. Lokalizem opisuje proces 
približevanja odločitev ljudem, ki lahko uspešno in učinkovito sodelujejo pri javnih 
zadevah, ki se jih tičejo. Lokalizem presega lokalno in poudarja sodelovanje s centralno 
oblastjo in drugimi družbenimi skupnostmi ter ima več modelov: pogojni lokalizem, 
reprezentativni lokalizem in družbeni lokalizem (Hildreth 2011, 704). Za novi 
lokalizem je značilno, da poudarja izgradnjo lokalnih sposobnosti in lokalnih rešitev v 
kontekstu normativov oz. standardov, postavljenih na nivoju države (Stoker 20044). 


Za lokalizem kot način delovanja lokalne demokracije so značilni naslednji pokazatelji: 
odgovornost, vodenje, koordinacija preko mej, zaupanje in finančni vidik (Hildreth 
2011, 705). To so relevantna vprašanja za lokalno demokracijo in lokalno samoupravo. 
Gre za iskanje odgovornosti lokalnega decentraliziranega nivoja navzgor (do države) in 
navzdol (do ljudi). Nadalje se pri vodenju iščejo odgovori za učinkovitost ob procesih 
devolucije/decentralizacije ter kakšen naj bo način vodenja lokalne skupnosti. Rešitve 
za večdimenzionalne in interdisciplinarne lokalne probleme se morajo koordinirati 
preko organizacijskih, področnih in geografskih mej. Vprašanje zaupanja med ljudmi in 
odgovornimi strukturami je povezano tudi z asimetrijo informacij in konceptom 
zastopanja ter legitimnosti. Navsezadnje pa je pomemben pokazatelj lokalizma tudi 
finančna plat, ki izraža, kolikšen del sredstev ima lokalna raven, koliko avtonomne 
pravice ima pri razporejanju virov in kako bodo porabljeni v smer rezultatov, ki bodo 
pomenili zadovoljstvo tistih ljudi, ki jim je lokalna oblast odgovorna. 


Lokalna demokracija, ki je uveljavljena demokracija na lokalni ravni ter zaradi svojih 
značilnosti še posebej uveljavlja demokratične vrednote, je tudi pod vplivom 
dejavnikov, ki negativno vplivajo na njen razvoj. Zunanji dejavniki, ki negativno 
vplivajo na lokalno demokracijo in njen trajnostni obstoj, so (Smith 1996, 167): 
centralizacijske usmeritve s strani države, gospodarske odločitve, konflikti z okoljem, 
odvisnost od državnega uradništva, neavtonomen način izbire lokalnih predstavnikov 
(delegiran s strani zunanjih institucij). Dihotomija med državo in lokalno skupnostjo se 
mora vedno reševati, saj gre za dinamičen in kompleksen proces. Ravno rešitev tega 
razmerja predstavlja ureditev lokalne samouprave, tako da neustrezno rešeno razmerje 
(ki lokalni ravni ne podeljuje dovolj avtonomije) slabi lokalno demokracijo. Dogajanje 
na gospodarskem področju ima lahko velik vpliv na lokalne skupnosti, ki so zaradi 
svoje majhnost pogosto v veliki meri odvisne od manjšega števila gospodarskih 
subjektov in njihovih odločitev. Konflikti z okoljem, ki obkroža lokalno skupnost, 
pomenijo nestabilnost in upočasnjujejo razvoj. Ob zunanjih potencialno negativnih 
dejavnikih za lokalno demokracijo so tudi notranji, kot so npr. zgolj formalna 
participacija, šibka reprezentativnost ljudi s strani predstavnikov, razmerje med 
razredom in močjo in nezainteresiranost predstavnikov za krepitev lokalne demokracije 
(Smith 1996, 169). 

Iz najnovejših dokumentov Sveta Evrope pa se lahko izlušči, da bodo v bližnji 
prihodnosti na področju lokalne demokracije in regionalne demokracije v Evropi v 
ospredju ti cilji in vrednote (Vlaj 2006, 282): 

a) Varstvo človekovih pravic in uveljavljanje vseh vrst demokracije. 

b) Povečana participacija državljanov v lokalnem in regionalnem javnem življenju 
(zlasti mladih in žensk). 

c) Čezmejno sodelovanje lokalnih in regionalnih skupnosti, še zlasti na področju 
kulture, medsebojnega spoznavanja in učenja. 

d) Uveljavljanje načela subsidiarnosti in s tem povezane regionalizacije držav. 

e) Na partnerstvu temelječ in skupen pristop vseh akterjev in s tem krepitev 
demokratične strukture in duha evropskih integracijskih pristopov na vseh ravneh 
oblasti. 

f) Nepogrešljiva vloga lokalnih in regionalnih skupnosti pri kreiranju skupnih politik 
in predpisov (Acguis Communautaire) EU ter njihovem uresničevanju na pod- 
državni ravni. 


Upravljavska sposobnost je dinamičen pojem, podvržen konkretnim družbenim 
razmeram in usmeritvam na področju političnih procesov in javnega upravljanja. V 
sodobnem času prihaja tudi do inovativnih političnih praks v političnih skupnostih, ko 
se med seboj globalno povezujejo lokalne ravni (translocal citizenship) v smislu 
vključevanja in participacije v družbene tokove (Vodovnik 2011, 174). Politične vizije 
teh sodobnih političnih praks poudarjajo, da se demokracija začne v lokalni skupnosti in 
temelji na (globalno) lokalni demokraciji, horizontalizmu in decentralizaciji. Avtorji 
tudi ugotavljajo, da je za demokratičnost družbenih ureditev (vsaj v Evropi) prenašanje 
odgovornosti (in finančnih virov) iz. državne na lokalno raven vitalnega pomena (Baker 
in drugi 2011, 18) in se uveljavlja v praksi. Toda ta proces ni enoznačen in se razlikuje 
pri različnih politikah (Lyngstad 2010). Hkrati se poudarja, da je krepitev lokalne 
samouprave zgolj z dihotomijo centralizacija-decentralizacija preveč enostavno, saj je 
lokalna demokracija bolj kompleksen in pomemben družbeni pojav (Kjellberg 1995, 
40). Lokalna demokracije je tudi vir politične mobilizacije in ne samo področje 
političnega delovanja (Hunold 1998, 645). Politična mobilizacija pa daje skupinam in 
posameznikom družbeno moč, ki je zlasti uporabna in učinkovita na lokalni ravni. 
Lokalna demokracija igra pomembno vlogo v procesih demokratizacije in globalizacije 
sodobne družbe (Teune 2002). Lokalno demokracijo današnje družbe moramo 
ocenjevati v kontekstu dejstva, da je politična udeležba neločljiv del vsakdanjega 
življenja. V globalizaciji se srečujemo z nasprotujočim se trendom: približevanju 
posameznikom in hkrati približevanje globalni družbi (Mlinar 2012, 280). 


Lokalna demokracija je bila analizirana tudi z vidika političnega predstavništva na 
državni ravni. Raziskave so iskale povezave med stopnjo decentralizacije oz. razvitostjo 
lokalne demokracije in stopnjo blaginje v državi. Rezultati kažejo, da obstaja pozitivna 
povezava med uresničenimi socialno-demokratskimi državami blaginje in razvito 
decentralizacijo v analiziranih primerih (Sellers in Lidstrom 2007)’. Te raziskave 
kažejo, da so lokalni sistemi upravljanja državno nadzirani in imajo močno stopnjo 
lokalne davčne in politično-administrativne sposobnosti kot potrebnih in nujnih pogojev 


? Raziskava je zajela 21 držav članic OECD. 

za oblikovanje določenega tipa države blaginje. To pa je tudi bistveni predpogoj za 
uspešno državo blaginje in ne politična usmeritve analiziranih vlad. 


Lokalno demokracijo predstavljajo postopki reševanja javnih zadev na lokalni ravni s 
strani političnih struktur in konstitucijo le-teh. V spremenjenih ekonomskih in 
družbenih razmerah ravno lokalna raven demokracije vključuje največjo stopnjo 
sprememb in prilagodljivosti in posledično inovativnih političnih praks. Participacija na 
lokalni ravni omogoča aktivno državljanstvo tako pri izbiri politik (input) in vplivanju 
na izvedbo politik (outputa) (Brezovšek in Kukovič 2012, 30). Zahteve ljudi rastejo in v 
ospredje poleg vidikov legitimnosti, reprezentativnosti prihajajo tudi učinkovitost in 
uspešnost javne službe. Za te procese je potrebna lokalna sposobnost tudi z vidika 
političnih dejavnikov. Lokalna demokracija ima tako pomemben vpliv na širši družbeni 
prostor, ki presega lokalno okolje. Izhajajoč iz lokalne avtonomije ima še večje 
možnosti iskanja rešitev, ki presegajo obstoječe družbene paradigme. Zlasti v primerih 
nizke stopnje lokalne sposobnosti, ko niso doseženi želeni cilji, se povečuje težnja in 
odpirajo možnosti za nove demokratične politične prakse na lokalnem nivoju. Bližina 
med političnimi predstavniki (oblastjo) in prebivalci v lokalnih enotah in iz tega 
izhajajoča visoka odzivnost oblastnih struktur sta značilnosti, ki spodbujata nove prakse 
in razmisleke. V praksi prihaja zlasti do procesov vladovanja, kjer se družbena omrežja 
angažira v odločanje. 


Lokalna demokracija, ki smo jo prikazali zgoraj, se udejanja v konkretni lokalni 
skupnosti, ki je organizirana kot lokalna samoupravna skupnost. Lokalna samouprava je 
kot družbeni sistem vzpostavljena raven družbenega upravljanja, kjer potekajo vsi 
politični, družbeni in ekonomski procesi. Zato v nadaljevanju prikazujemo koncept in 
značilnosti lokalne samouprave. 


5 Lokalna samouprava 


Izhajajoč iz spoznanj pri obravnavi upravljanja in javnega upravljanja smo videli, da je 
eden izmed konstitutivnih elementov javne uprave lokalna samouprava. Gre za 
teritorialno organizacijo, katere značilnost je, da je oblastna organizacija, ki razpolaga s 
politično oblastjo. Lokalna samouprava je način upravljanja o družbenih zadevah, ki 
neposredno temelji na lokalni skupnosti in predstavlja lokalni teritorialni upravni 
sistem. Iz lokalne samouprave izhaja osrednji pojem obravnave, torej upravljavska 
sposobnost. 


Pomembni avtorji so že v preteklosti zaznali pomen samoupravnih lokalnih skupnosti 
oz. občin za splošno demokratičnost družbe. Že Tocgueville je opazil, da »se moč 
svobodnih ljudstev skriva v občini« (Tocgueville 1996, 63). Nadalje ugotavlja, da 
občine nosijo suverenost ljudi in imajo prednosti v neodvisnosti in moči. Etična 
upravičenost lokalne samouprave je bistveni element v okviru (demokratičnega) 
političnega sistema vzpostavljena sama po sebi in ne zgolj kot kreacija države 
(Brezovšek 2009, 9). Poleg te upravičenosti pa govorimo še o utilitarni upravičenosti 
(Chandler 2010), ki stremi k učinkovitemu zagotavljanju javnih dobrin. Ravno tako 
moč in koristnost lokalne demokracije poudarja Mill (Mill 1975), ki obravnava svobodo 
skupnosti kot veliko prednost na lokalni ravni. Dejstvo je namreč, da ima po temeljnih 

načelih lokalne demokracije tudi svoje avtonomno oblastno strukturo, ki pa ima le 
delno družbeno suverenost zlasti v razmerju do države, ki ji je v vsakem primeru 
podrejena (Grafenauer 2000, 41). 


Lokalno upravljanje se nanaša na lokalno skupnost ter izhaja iz opredelitve upravljanja, 
ki ga družba izvaja na območju svoje skupnosti. Koncept lokalnega upravljanja je 
znanstveno relevanten, saj se ukvarja tudi s pomembnim strukturnim družbenim 
vprašanjem delitve nalog med različnimi ravnmi javnega sektorja (lokalno, regijsko, 
državno) in je poleg dekoncentracije (organizacija državnih nalog na lokalni 
ravni)posledica procesov decentralizacije (Page in Goldsmith, 1987). Od lokalne uprave 
oz. lokalne oblasti se pričakuje, da v sodelovanju z državno ravnijo izvaja svoje 
poslanstvo: zagotavlja družbeno povezanost in kohezivnost med ljudmi na lokalni 
ravni; učinkovito izvaja javne storitve za občane, kar povečuje blaginjo ljudi; zagotavlja 
trajnostni razvoj lokalnega okolja in zagotavlja sodelovanje ter participacijo občanov in 
izgrajuje zaupanje (Lyons 2007, 64). 


Upravljanje na lokalni ravni se razlikuje od upravljanja na državni ravni. To je 
posledica značilnosti lokalnih skupnosti in lokalne demokracije. Lokalna oblast je bližje 
uporabnikom (občanom), zato je posledično lahko bolj odzivna in bolj prilagodljiva. 
Državna raven, ki lokalni podeljuje delno avtonomijo in jo okvirja z državno 
zakonodajo, lahko negativno vpliva na razvoj lokalne skupnosti. Tako mora zaradi teh 
dveh vrst in smeri (od spodaj od občanov in od zgoraj od države) lokalno upravljanje 
biti še bolj inovativno in iznajdljivo, da najde odgovore na aktualne lokalne družbene 
probleme (Bačlija 2012, 32). Lokalno odločanje je komplementarno centralnemu 
odločanju, odnosi pa se usmerjajo od togih hierarhičnih v partnerske. Procesi 
decentralizacije so pri novih praksah (novi lokalizem) na lokalni ravni povezani s 
centralizacijo strateškega odločanja in decentralizacijo operativnih nalog. Tako gre za 
več-ravensko udeležbo v oblasti (Mlinar 2012, 289). 


Lokalna samoupravna skupnost predstavlja upravno-politično enoto, ki se oblikuje v 
lokalni skupnosti v sociološkem smislu (Grafenauer 2000, 24). Tako sta v pojmu 
samoupravna lokalna skupnost vsebovani sociološka in pravna sestavina. Zgodovinsko 
gledano je lokalno skupnostjo šla skozi različne stopnje razvoja. Za sedanjo stopnjo 
razvoja se ugotavlja, da je v sedanjem času lokalni prostor najbolj razvit in vključuje 
največ političnih, družbenih in ekonomskih nosilcev ter organizacij (Wollmann 2006, 
1433). Lokalna samouprava v sodobnih državnih ureditvah predstavlja enega izmed 
bistvenih elementov državne in demokratične ureditve. V svojem bistvu namreč 
zagotavlja ugodne nastavke in pogoje za razvoj demokracije (Grafenauer in Brezovnik, 
2006, 169). Demokracija je na splošno pomembna družbena pridobitev, poleg tega pa je 
pomembna tudi lokalna demokracija. Za to je več razlogov: možnost sodelovanja ljudi 
pri urejanju skupnih zadev, zmanjševanje neenakosti pri razdelitvi moči, spodbujanje 
odgovornosti in odzivnosti, uporaba lokalnega znanja (Stoker 2011). Lokalna 
samouprava v družbi udejanja in omogoča izpeljavo načela subsidiarnosti, ki 
»posameznika postavlja v center družbene organizacije« (Vlaj 2006, 25). To načelo 
pomeni, da nižja ozemeljska skupnost opravlja vse zadeve, ki jih je sposobna opravljati 
glede na svoje zmogljivosti, višja raven pa le tiste zadeve, ki jih je mogoče učinkovito 
opravljati na tej višji ravni (Šmidovnik 1995, 99). Po tem načelu je pomemben 

poudarek učinkovitost v povezavi z zmogljivostjo, ki bo ožji predmet analize in 
razprave v nadaljevanju. 


Z vidika lokalnih skupnosti in načela subsidiarnosti je aktualna je tudi razprava o državi 
blaginje (blagostanja) — »welfare state«, ki se je razvijala po koncu druge svetovne 
vojne (Vlaj 2006, 26). Avtorji ugotavljajo, da so ravno v lokalnih skupnostih zametki 
oz. začetek razvoja koncepta družbe blaginje, saj so lokalne skupnosti že dlje časa 
uspešno odgovarjale na izzive, ki jih je prinašala industrializacija in urbanizacija 
(Wollmann 2006, 1424). Tako so si v smislu svojega večjega števila nalog in načela 
splošne pristojnosti prizadevale za blaginjo ljudi v lokalni skupnosti (Sullivan 2007). 
Procesi informatizacije in globalizacije pa so pred lokalne skupnosti postavili nove 
naloge, ki se nenehno spreminjajo, kot se spreminjajo družbene razmere. Na lokalni 
ravni se dogajajo procesi diverzifikacije participacije. Prihaja do hibridnih struktur na 
področju institucionalnih rešitev, ki jih sestavljajo vladne in nevladne organizacije. 
Vladne strukture izgubljajo moč, zaradi avtonomizacije in diverzifikacije pa tudi 
državna raven izgublja kontrolo (Mlinar 2012, 288). 


51 Opredelitev lokalne samouprave 


Pri opredeljevanju lokalne samouprave moramo vedeti, da obstaja mnogo različnih 
opredelitev tega pojma. Bistvo je, da lokalna samouprava pomeni »lokalno skupnost, ki 
ima status samouprave« (Šmidovnik 1995, 27). Tako je lokalna skupnost nosilec 
lokalne samouprave.Pojem lokalne samouprave združuje prej opisano lokalno skupnost 
kot sociološko sestavino ter pravno sestavino, ki tej lokalni skupnosti podeljuje 
avtonomijo oz. samoupravo. O lokalni samoupravi govorimo, ko gre za 
(samo)upravljanje z lokalnimi zadevami na podlagi pravnega položaja lokalne 
skupnosti (Vlaj 2006, 16). 


Lokalna samouprava v splošnem smislu označuje pojme in procese ter sistem 
upravljanja na lokalni ravni. Za lokalno samoupravo so značilni avtonomija in 
samostojnost, decentralizacija in demokratizacija (Vlaj 2006, 16) poleg lokalne zavesti 
vsebuje še teritorialni, funkcionalni, organizacijski, materialno-finančni in pravni 
element. Lokalna samouprava je konkretna pravno-sistemska institucija odločanja o 
lastnih zadevah v lokalni skupnosti (Grafenauer in Brezovnik 2006, 52). Lokalna 
samouprava je tista raven oblasti, ki je najbližja ljudem in ima nalogo zastopati pomen 
in stališča lokalnosti (Haček 2008, 6). Lokalna samouprava pomeni upoštevanje 
različnosti (med potrebami ljudi in med različnimi skupnostmi) in iskanje drugačnih 
lokalnih rešitev v različnih ekonomskih, družbenih in okoljskih pogojih, ki jih ima 
posamična lokalna skupnost. Lokalna samouprava se ne samo odziva na različne 
lokalne pogoje ampak ustvarja drugačne pobude in inovativne rešitve na specifične 
lokalne probleme (Jones in Stewart 2012, 349). Tako se povečuje lokalna izbira, ki 
pomeni možnosti širše družbene izbire in ne vodi k uniformiranim in ponavljajočim 
rešitvam. Na podlagi teh različnih oz. drugačnih rešitev se krepi učenje oblasti. Oblast 
lahko tako na lokalni ravni spoznanja črpa iz različnosti, drugačnosti, inovativnosti in se 
tako krepi v smer boljšega delovanja. 


Kontekst obravnave upravljavske sposobnosti | 47 


Sistem upravljanja in delovanja lokalne samouprave je določen s pravnim redom 
določene države. Pravni red pa je določen s posamično ustavo, zakonodajo in 
podzakonskimi akti ter posledično s temeljnimi akti na področju posamične lokalne 
skupnosti. Lokalna skupnost v konkretnem družbenem sistemu, kot samoupravna 
lokalna samouprava je tudi politična skupnost. Lokalna samouprava je politična 
skupnost, ki ima določeno stopnjo avtonomije, ki ji jo zagotavlja konkreten pravni red. 
Tej normativno-pravni ureditvi lokalne skupnosti rečemo lokalna samouprava. Bistveno 
za avtonomijo lokalne samouprave je samostojno odločanje o zadevah lokalne 
skupnosti (Haček 2008, 18; Grafenauer 2000, 32). Seveda pa vsaka lokalna samouprava 
deluje v sistemih državne oblasti, ki ji podeljuje določeno stopnjo suverenosti in 
avtonomnosti. Kajti le država je tista, ki ima na svojem ozemlju suverene pravice in 
oblast (Grafenauer 2000, 41).'° Država je tista, ki določa, katere so naloge in interesi 
prebivalcev lokalne skupnosti, katerih upravljanje bo organizirano in izpeljano na 
lokalni ravni. Tako da težko govorimo o popolnoma izvirnih pristojnostih ali pravicah 
samoupravnih lokalnih skupnostih, kajti vsaka jih ima toliko, kot jih priznava država. S 
tega vidika je lokalna samouprava relativen koncept, odvisen od širše državne strukture 
in od več predpogojev (Kjellberg 1995). 


Lokalna samouprava ima po Vlaju (2006, 14-15) pet sestavin oz. elementov, ki 
opisujejo njene značilnosti, ki so podvržene stalnim procesom razvoja oz. morebitnim 
reformam: 
e funkcionalna sestavina 
ozemeljska-teritorialna sestavina 
organizacijska sestavina 
finančno-materialna sestavina 
pravna sestavina 


Pri spremembah lokalne samouprave v smer usmeritve k občanom ter izboljšanja 
lokalnih javnih storitev izkušnje kažejo, da je potrebno upoštevati tudi pomembne 
dimenzije, ki se lahko kažejo tudi kot ovire. To sta zlasti upravna kultura in politične 
strukture. Hkrati pa je lahko ovira tudi pomanjkanje analitičnih znanj in nezadostne 
informacije o delovanju in obstoječi učinkovitosti lokalnega upravljanja (Martin 1999, 
58). 


Institucionalni vidik obravnave lokalne samoupravne skupnosti se ukvarja z njenimi 
organizacijsko-institucionalnimi vidiki. To so institucionalni vidiki deležnikov, 
zgodovinskega razvoja, socioloških značilnosti in sodobnega diskurza. Na podlagi tega 
se predpostavlja, da na spreminjanje organiziranosti oz. reform lokalnih samoupravnih 
skupnosti vplivajo naslednji dejavniki (Wollmann 2008, 5): 

1) Politični, ekonomski in drugi deležniki, njihovi interesi, politične preference ter 

volja in sposobnosti. 
2) Zgodovinsko razvit institucionalen in organizacijski vzorec. 


‘Le država je na svojem ozemlju po Leonidu Pitamicu (1926) suverena in ima pravico zahtevati 
pokorščino. Samo država je suverena, drugi javnopravni subjekti pa niso. V skladu s teorijo 
univerzalnosti moderne države je potrebno upoštevati, da poleg sebe na svojem ozemlju ne 
dovoljuje nobenih drugih oblasti in kateri so podrejene tudi vse samoupravne skupnosti (čeprav 
imajo določeno stopnjo samostojnosti). 

3) Vsebovane vrednote in norme. 
4) Mednarodni diskurz. 
5) Socio-ekonomski in proračunski pogoji. 


Tako ima lokalna skupnost, ki smo jo do sedaj opredelili na splošno in konceptualno, 
različne konkretne oblike, ki se med seboj razlikujejo glede na konkretno pravno 
sistemsko sestavino. Tako govorimo o različnih modelih lokalne samouprave, ki v 
splošnem pomeni dejansko uresničitev vseh opisanih značilnosti lokalne skupnosti. 
Tako se z uvedbo lokalne samouprave v zgodovini družbenega razvoja udejanjajo 
procesi dekoncentracije in decentralizacije, hkrati se zagotavlja demokratičnost 
političnega sistema. Obenem se uveljavlja načelo subsidiarnosti ter se tako do določene 
mere ustvarjajo avtonomne lokalne skupnosti. Lokalna samouprava je teritorialna 
samouprava, saj zajemo to upravljanje le ljudi na določenem omejenem ozemlju. V 
splošnem in teoretičnem smislu se razlikuje od državne uprave po tem, da je v primeru 
državne uprave državljan objekt upravljanja, medtem ko je pri samoupravi subjekt 
upravljanja (Šmidovnik 1995, 192). 


Temelj samouprave lokalnih skupnosti sta samostojnost in neodvisnost, kjer v smislu 
temeljne značilnosti samoupravne decentralizacije prebivalstvo upravlja z lokalno 
skupnostjo posredno in neposredno (Brezovnik 2008, 93). Pogoj relativne samostojnosti 
in neodvisnosti je ustrezna stopnja vseh omenjenih vrst decentralizacije. 


5.2 Pomen in utemeljitev lokalne samouprave 


Obstaja mnogo razlogov in teorij o vlogi in pomenu lokalnega upravljanja. Iz 
upravljanja je izpeljana sposobnost, ki mora zagotavljati elemente obstoja. Sposobnost 
upravljanja in urejanja lokalnih zadev je osnovni pogoj utemeljenosti obstoja lokalne 
samouprave. Najpogosteje navedeni argumenti za obstoj lokalnega upravljanja so 
(Lyons 2007, 52): 

e Ekonomska učinkovitost. Lokalna raven je blizu lokalnim razmeram in ima 
lokalno znanje, zato je na lokalni ravni bolj učinkovita in uspešna od državne 
ravni, ki je preveč oddaljena. Ker je odgovornost lokalne ravni ožja, se lahko bolj 
angažira samo na nivoju lokalne skupnosti ter je tako bolj aktivna in bolj odzivna. 
Lokalna raven omogoča različnim skupnostim izbiro različnih storitev, stopenj 
fiskalne obremenitve in opredeljuje sprejemljivo ravnanje v različne smeri kot 
odziv na lastne potrebe, preference in mnenja. Tako se izboljšuje alokativna — 
razporeditvena učinkovitost, saj se viri usmerjajo v področja, ki so pomembnejša v 
različnih lokalnih okoljih, tako da se lahko izboljša splošna raven zadovoljstva in 
blaginje, ki je možna glede na omejene vire. 

e Participacija in učenje. Na lokalni ravni se prebivalci najlažje vključujejo v javne 
procese odločanja. Z lokalne ravni najlažje vplivajo na politiko. 

e Omejevanje moči centralne vlade. Ločena politična legitimnost, ki se nahaja na 
lokalni ravni, je v smislu ohranjanja liberalne demokracije na način razpršitve 
družbene moči branik pred morebitnimi centralističnimi težnjami države na podlag 
prevelike moči. 

e Svoboda in samoupravljanje. Lokalne ravni imajo pravico, da urejajo svoje 
probleme, na način za katerega menijo, da je najboljši zanje. To izhaja iz 
argumenta, ki velja za posameznika, da lahko le on najbolje ureja svoje zadeve. 


V demokratičnih ureditvah ima lokalna vlada vlogi, ki sta si nasprotujoči. Gre za 
pristop lokalne demokracije in pristop lokalnih storitev (Dollery in drugi 2011, 168). Ta 
dihotomija se lahko opiše tudi kot »legitimnost inputa« in »legitimnost outputa« 
(Steyvers in drugi 2006, 429). Legitimnost inputa temelji na odzivnosti vlade, ki na 
participativni način upošteva prebivalce pri sprejemanju odločitev v lokalni skupnosti. 
Legitimnost outputa pa se pojavlja skozi učinkovite in uspešne javne storitve. Ta 
dihotomija lokalne samouprave se lahko prikaže tudi shematsko v sliki 2: 


Slika 2: Različne vloge lokalne vlade 


Prevladujoč 
proces 


PLURALISTIČ INSTRUMENTALIST 
1 


<> 
DEMOKRACIJ UČINKOVITO 


Prevladujoče 
vrednote 


Vir: Dollery in drugi (2011, 168). 


Slika 2 prikazuje nasprotujoče se vrednote v sistemu in s tem povezano usmerjenost 
procesov k lokalni demokraciji ali lokalnim storitvam. V praksi lokalne skupnosti 
izvajajo oba procesa, ki se prekrivata. Trajnostna usmeritev lokalne skupnosti, ki je 
usmerjena bolj v lokalne javne storitve, temelji na finančni trajnosti. Trajnost lokalne 
uprave na podlagi demokratične usmeritve pa temelji na sposobnosti za zagotavljanja 
participacije (vibrantnost lokalne demokracije — dostopnost, odgovornost, zastopanje in 

odzivnost), lokalnem socialnem kapitalu in odnosih med lokalnimi organi ter na 
sposobnosti lokalnih oblasti v smislu lokalnega političnega vodenja in zadostne 
upravno-administrativne ter tehnične sposobnosti (Dollery in drugi 2011, 179). 


Za lokalno samoupravo se predpostavlja, da pomeni upravljanje z lokalnimi zadevami, 
kar je vsebovano v mnogih konceptih, pravnih ureditvah in mednarodnih aktih. Lokalne 
zadeve so najbolj znane in razumljive ravno na lokalni ravni, kjer je organizirana 
lokalna samouprava. Da bi se lahko uresničil celoten potencial lokalne skupnosti, tako 
na področju samouprave (učinkovitost, odzivnost ...) kot z vidika demokracije 
(participativnost, legitimnost, zaupanje ...), mora državna raven voditi necentralizirano 
politiko. Voditi mora politiko, ki lokalnim samoupravnim skupnostim povečuje 
avtonomijo in jim mora pomagati, da premagajo svoje slabosti in se izognejo 
nevarnostim, ki jih prinaša lokalizem oz. lokalno vladanje. Družbene prednosti, ki jih 
prinaša sistem dobre lokalne samouprave, so (Jones in Stewart 2012, 348): 
e  Razpršitev (difuzija) družbene moči s preprečitvijo koncentracije moči na 
centralni državni točki. 
e Različnost rešitev in odzivov z izognitvijo tveganja centralističnega sprejemanja 
rešitev, ki morda ne prinašajo želenih rezultatov. 
e Praktična in ekonomska raba družbenih virov, da se izognemo nevarnosti, da bi 
bili državni standardi nepovezani z lokalno zaznavo in potrebami. 
e Lokalnost vedenja in odzivov v družbi, ki si ne more privoščiti oddaljenosti, 
togosti in omejenosti centralistične birokracije. 


Lokalna samouprava je zastopnik javnega dobra in koordinator kompleksnih in multi- 
disciplinarnih javnih politik, ki jih izvaja transparentno in politično odgovorno 
(Wollmann 2006, 1436). V sodobnem času je lokalna samouprava med nekdanjim 
hierarhičnim vladanjem in sodobnim vladovanjem, ki izvira od spodaj navzgor. Tako se 
od političnih nosilcev pričakuje tudi vodenje skupnosti, ki vodi k blaginji ljudi in 
trajnostnemu razvoju skupnosti. Hkrati pa je potrebno poudariti, da je za dobro lokalno 
upravljanje pomembno, da je poleg naštetega zelo pomembna sposobnost za učinkovito 
delovanje, kajti če tega ni, lahko vse prednosti lokalne demokracije zbledijo (Stoker 
2004, 202). 


Lokalna samouprava je utemeljena z etičnega in uporabnega vidika. Z etičnega 
neposredno pomeni moralno pravico ljudi, da urejajo svoje stvari in imajo svoje 
vrednote skupnosti, posredno pa se preko sistema lokalne samouprave ustvarja stabilna 
demokracija, kar je tudi etično upravičeno (Chandler 2008, 356). Uporabni vidik 
utemeljitve pa poudarja njen prispevek k uresničevanju ciljev države, ki jih le-ta 
prenese na lokalno raven, da jih izvede čim bolj primerno in učinkovito. Lokalna 
samouprava je utemeljena na interesu lokalne skupnosti in bi morala določati in izvajati 
tiste politike, ki ne zadevajo ljudi izven skupnosti in mora predstavljati poglede in 
zastopati interese ljudi iz lokalne skupnosti v razmerju do okolja izven lokalne 
skupnosti (Chandler 2010, 18). Tako je pri lokalni samoupravi pomembna 
uravnoteženost med demokratičnostjo in učinkovitostjo. 


Pri lokalni samoupravi gre za oblike odločanja in upravljanja v tako ali drugače 
opredeljenih in zasnovanih enotah lokalne skupnosti, ki jim pravimo samoupravne 

lokalne skupnosti. Razlika med upravno in samoupravno skupnostjo je v pojmu 
avtonomije. Za pojav samoupravne skupnosti je potrebna določena stopnja avtonomije. 
Ta je temeljni vidik politične organizacije družbe (Haček idr. 2008, 18) in ima dve 
modaliteti: individualno avtonomijo in institucionalno avtonomijo. Lokalna avtonomija, 
ki je značilnosti lokalne samoupravne skupnosti, je le delna. Lokalne skupnosti niso 
popolnoma avtonomne, saj država, ki je suverena, skupnosti podeljuje avtonomijo. Ta 
odnos med državo in lokalnimi skupnostmi je pomembna dimenzija obravnave 
problematike, ki jo bomo v nadaljevanju še poglobili in razdelali. Država je namreč 
lahko največji faktor zaviranja razvoja lokalnih skupnosti (Jones in Stewart 2012). 
Država kot družbeno najvišja politična skupnost si ne glede na sistem lokalne 
samouprave obdrži oz. ohrani funkcije usmerjanja lokalnega nivoja iz naslednjih 
razlogov (Kjellberg 1995, 45): varovanja pravne države, zagotavljanja učinkovitosti 
lokalne ravni, zagotavljanje razporeditve enakosti virov (redistribucija) med različnimi 
lokalnimi skupnostmi in pozornost na makroekonomske kazalce. Varovanje delovanja 
pravne države je najstarejši razlog za poseganje državne ravni na lokalno. Človekove 
pravice in spoštovanje prava ne moreta biti podvržena zgolj lokalnih okoljem. Tako 
država zagotavlja legalnost delovanja lokalne samouprave. Skrb za učinkovite storitve 
je tudi razlog, da lokalna raven ni popolnoma neodvisna. Javna sredstva in viri morajo 
biti učinkovito porabljeni v preseku lokalnih potreb in doseženih koristi. Država ravno 
tako skrbi in zagotavlja, da se javne storitve ne glede na sposobnost določenih lokalnih 
skupnosti ne razlikujejo preveč, ker bi s tem ustvarila preveč različne pogoje za svoje 
državljane. Tako nastopa država v redistributivni vlogi s ciljem enakih možnosti za 
različne lokalne skupnosti. Zadnji razlog za intervencije in skrb države pa so 
makroekonomski razlogi, ki jim morajo lokalne samouprave upoštevati. Prevelika 
avtonomija lokalnih oblasti bi lahko imela prevelik makroekonomski vpliv na državo. 
Deklarativno in dejansko si lokalna samoupravna skupnost prizadeva za avtonomijo, ki 
je lahko na različnih stopnjah. Ne glede na stopnjo se z vidika sistemske funkcije za obe 
instituciji predpostavlja določen nadzor lokalne ravni s strani državne ravni delovanja. 
Ta nadzor obstaja zato, da preprečuje škodljivo preseganje okvirov delovanja glede na 
pristojnosti in zagotavlja ravnovesje med javnimi interesi, interesi lokalne skupnosti in 
individualnimi pravicami, ki so opredeljene v državni zakonodaji (Vlaj 2006, 222). 


5.3 Vidiki obravnave in tipologija lokalne samouprave 


Lokalno samoupravo v smislu upravljanja lokalne skupnosti lahko obravnavamo z 
vidika treh širših teoretičnih perspektiv, ki vplivajo tudi na zorne kote obravnave 
upravljavske sposobnosti. O vodenju lokalne uprave lahko govorimo z vidika 
ekonomskih teorij proizvodnje storitev, z vidika kontingenčne organizacijske teorije in 
z vidika teorije upravljanja z viri, ki predstavljajo specifične produkcijske zmožnosti 
(Walker in Andrews 2013, 7). Ekonomska teorija se ukvarja z ekonomijo obsega in s 
tega vidika primerno velikostjo lokalne samoupravne enote, z lastniškim vidikom 
izvajanja javnih storitev ter z učinkovitim in uspešnim izvajanjem javnih storitev. 
Organizacijska teorija preučuje vidik velikosti, strukture, procesov, odnosov z okoljem 
z vidika lokalne uprave. Išče primernost povezanosti med organizacijsko obliko in cilji. 
Vključuje tudi strateško načrtovanje v povezavi z organizacijskim okoljem. Tretja 
teorija se ukvarja z obravnavo virov, ki so ključnega pomena za sposobnost lokalne 
samouprave. Posamične vrste kapitala, vrste virov in njihovega menedžeriranja 

predstavlja zmožnosti in konkurenčne prednosti posamične lokalne skupnosti. 
Vključuje obravnavo menedžerskega sistema, kvalitete vodenja, učinkovitost in 
uspešnost delovanja ter povezave s ključnimi deležniki v okolju. Argumenti, temelječi 
na virih, poudarjajo, da imajo visoko sposobne lokalne uprave kombinacijo močnih 
politik, programov in upravljanja z viri. 


Lokalni samoupravi tako pristopamo z različnih vidikov. Obstaja vidik, ki poudarja 
predvsem predstavniško vlogo lokalne oblasti in na drugi strani liberalno stališče, ki 
poudarja učinkovitost izvajanja javnih služb (Haček 2012, 77). Za učinkovitost javnih 
služb je pomembna ekonomija obsega in njihova ekonomska učinkovitost. Za 
predstavniško vlogo so pomembni povezanost, sodelovanje in večja odgovornost. 


Pri preučevanju lokalne samouprave ne smemo obravnavati samo organizacijsko- 
institucionalnega okvirja oz. vidika, ampak tudi politični vidik. Oba vidika vplivata na 
upravljavsko sposobnost posamezne lokalne skupnosti. Pri ožji obravnavi lokalne 
skupnosti v skladu z normativno-pravno ureditvijo bomo pozornost posvetili tudi 
razmejitvi med političnim in upravnim vplivom na upravljavsko sposobnost. Politika 
(politični funkcionarji) in uprava (javni uslužbenci) sta v medsebojni povezanosti, 
vzajemnem odnosu in soodvisnosti, tako da njuno razmerje pomembno vliva na 
sprejemanje in izvajanje javnih politik in na upravljavsko sposobnost (Haček 2009, 
158). Med upravnim in političnim delom sistema obstajajo različne predstave o odnosih 
med njima (Aberbach, Putnam, Rockman 1981)''. Te gredo v smer progresivne 
razširitve vloge javnih uslužbencev s funkcijami, ki se nanašajo bolj na pristojnosti 
politikov. To dejstvo moramo upoštevati pri obravnavi upravljavske sposobnosti, ki 
zajema oba tukaj omenjena dela dihotomije. 


Pri obravnavi lokalne samouprave v evropskem prostoru imamo dva vidika nastanka oz. 
izvirne ideje in s tem tudi različne vidike obravnave sposobnosti. Obstajata: 


1. Anglosaksonska teorija, ki je ni mogoče razlagati s teorijo decentralizacije. Ta šteje 
lokalno samoupravo za izvirno institucijo, ki v začetku ni bila podrejena centralni 
državni oblasti, ki bi jo urejala po svoje (Šmidovnik 1995, 34). V zgodovini razvoja 
lokalnih skupnosti v tem okolju so lokalne samoupravne skupnosti nastajale po 
naravni poti in so že od nastanka izvajale celotne državne zakonodaje. Tako je 
bistvo lokalne samouprave v britanskem modelu bolj v političnih elementih vladanja 
v lokalnih skupnostih in bolj kot lokalno upravljanje je poudarjena lokalna 
demokracija. Lokalna demokracija ima v Veliki Britaniji bogato tradicijo, ki je 
lahko prikazana skozi političen ali organizacijski sistem in tudi skozi kritiko le-tega 
(Orr in Russ 2009). Politična tradicija vključuje: lokalizem, demokracijo, politiko 
strank, vladanje, županstvo. Organizacijska tradicija pa vključuje: 
profesionalnost/strokovnost, regulativnost, management, potrošništvo in partnerstvo. 


Odnos med njima, opisan kot dihotomija med upravo in politiko, je opisan kot specifičen 
problem sodobne države, saj odseva nasprotje med tehnično učinkovitostjo in demokratično 
odgovornostjo. Tako so razvite tudi štiri podobe odnosa (Aberbach, Putnam, Rockman 1981), pet 
idealno tipskih modelov Petersa in štiri variacije dovzetnosti sistema javnih uslužbencev do 
političnih institucij Headya (Haček 2009, 206). Obstajajo pa tudi empirične raziskave tega odnosa 
za področje Srednje in Vzhodne Evrope. 

Medtem ko kritika lokalne samouprave izhaja iz tradicij krize, fragmentacije, 
centralizacije in modernizacije. 

2. Evropska kontinentalna teorija, ki obravnava izvor nastanka lokalne samouprave 
pod pojmom decentralizacije. Pri tem se naloge z države prenašajo na druge 
organizacije, ki so razmeroma samostojne. Pri obravnavi značilnosti lokalne 
samouprave je možen tudi njen vidik kot decentralizirane državne ureditve 
(Šmidovnik 1995, 32; Grafenauer 2000, 71). Poznamo sicer več različnih tipologij 
decentralizacije (Pollit in drugi 1998, 7). Pri vzpostavitvi lokalne samouprave 
govorimo o politični ter horizontalni decentralizaciji. Tako lokalna samouprava 
nastopa kot decentralizirana enota države, ki ima delno samostojnost. Toda procesi 
in postopki decentralizacije, ki so pomembni pri eni razlagi nastanka lokalne 
samouprave, so aktualni tudi v sodobnem času. Ti procesi z uvedbami reform in 
preoblikovanjem držav nenehno potekajo. Decentralizacija je v okviru javne uprave 
mogoča na dva načina (Grafenauer 2000, 74): administrativna decentralizacija ali 
decentralizacija po samoupravnih lokalnih enotah. Širša decentralizacije je slednja, 
kajti tam, kjer poteka, mora proces decentralizacije biti teritorialen, upraven, 
političen in fiskalen (Brezovnik in Oplotnik, 2003, 18; Brezovnik 2008). Pri lokalni 
samoupravi je namreč zelo pomemben družbeni proces decentralizacija kot 
uveljavitev načela subsidiarnosti, ki podeljuje avtonomijo ter s tem pravice, 
dolžnosti in družbeno odgovornost (Yilmaz in drugi 2008). 


Razlika med obema teorijama, ki pa ima posledice tudi v načinu funkcioniranja lokalne 
samouprave, je tudi v tem, kako so v splošnem opredeljene njene naloge in s tem 
bistveno povezane sposobnosti. V Evropskih kontinentalnih državah velja načelo 
splošne pristojnosti (Vlaj 2006, 20; Wollmann 2006, 1423). To načelo pomeni, da je 
lokalna pristojnost za vse javne zadeve, razen za tiste, ki so opredeljene in podeljene 
drugim nosilcem javnih pooblastil s strani države. V nasprotju s takšno opredelitvijo pa 
velja načelo omejenih pooblastil (ultra vires), kjer lahko lokalne oblasti izvajajo samo 
pristojnosti, ki so jim izrecno dodeljene in dovoljene (Stewart 2003, 37). Kaže pa, da se 
ti dve glavni smeri razvoja lokalne samouprave konvergirata (Wollmann 2008). 


Nekateri avtorji različne evropske sisteme lokalne samouprave razdeljujejo na severni 
in južni del (Goldsmith 2006). Pri tem upoštevajo razlikovanje na pravno lokalnost in 
politično lokalnost (Page in Goldsmith 1987). Severna skupina (Skandinavija, Anglija 
in Nizozemska) imajo obliko pravne lokalnosti, kjer je splošno sprejeta vrednota 
lokalne samouprave in decentralizacije. Lokalna samouprava je tako utemeljena pravno 
formalno in ima pomembno vlogo pri oblikovanju in izvajanju javnih storitev (Andrew 
in Goldsmith 1998, 109). Južna skupina (Belgija, Francija, Španija, Italija in Grčija) 
imajo poudarjeno politično lokalnost, kjer so močne vrednote komunitarizma in 
lokalnega predstavništva skupnosti. To odraža vrednote skupnosti in so tako lokalni 
interesi predstavljeni na državni ravni (Andrew in Goldsmith 1998, 110). Lokalna raven 
pa je do ljudi obenem bolj odgovorna in bolj odzivna od državne ravni. 


V državi je v okviru širšega družbenega in državnega političnega sistema postavljen 
konkreten sistem lokalne samouprave. Tako je v literaturi obdelana in znana tipologija 
lokalne samouprave temelječa na odnosih med državno in lokalno ravnijo (Page in 
Goldsmith 1987). Ta tipologija temelji na treh spremenljivkah: funkcije in naloge, ki jih 

ima lokalna samoupravna skupnost; avtonomija oz. diskrecija, ki jih imajo pri izvajanju 
teh nalog, in stopnja dostopa oz. vpliva lokalne ravni na drzavno raven. V skladu s temi 
tremi spremenljivkami so lahko opišejo posamezni sistemi lokalne samouprave v smislu 
primerjave med njimi. Te pa so podvržene stalnim družbenim spremembam. 


Obstaja tudi tipologija lokalne samouprave glede na enovitost (uniformiranost) nalog ali 
dvojnost nalog ter tako tipologija ločenosti ali integriranosti v razmerju do države 
(Wollmann 2008). Pri tipu enovitosti nalog gre za koncept, da ko se pristojnosti in 
naloge prenesejo na lokalno raven, le-te postanejo izvirne (lastne) pristojnosti lokalne 
samouprave. Izvirne odločitve so na lokalni politični ravni in država ima le nadzor nad 
zakonitostjo delovanja (primer sta Anglija in Švedska). Pri tipu dvojnosti narave nalog 
lokalne samouprave imajo dve vrsti nalog: izvirne pristojnosti in prenesene naloge s 
strani države. Te naloge država ne nadzoruje le v smislu zakonitosti ampak tudi 
vsebinsko (primer teh lokalnih sistemov sta Nemčija in Francija). Tako lahko po tej 
tipologiji model lokalne samouprave opišemo kot ločen (Anglija, Švedska) ali 
integriran (Nemčija) (Wollmann 2008, 18). 

54 Decentralizacija - proces oblikovanja lokalne samouprave 

Pri obravnavi upravljavskih oz. organizacijskih struktur na lokalni ravni je določena 
rešitev izbrana k okviru dihotomije decentralizacija — centralizacija. Organizacijska 
struktura, ki je izbrana, ima svoje prednosti in slabosti in pomembno vpliva na izvajanje 
nalog ter vpliva na pričakovane sposobnosti lokalne ravni. Utemeljitve obeh možnih 
konceptov struktur lahko obravnavamo z vidika fiskalnih rezultatov, ekonomskih 


posledic, družbene enakosti in posledic za okolje. Te utemeljitve prikazujemo v tabeli 4 
(Kim in Jurey 2013, 112): 


Tabela 4: Vidiki posledic stopnje decentralizacije lokalnih struktur 
Nasprotujoča pogleda 

Vidik Argumenti za | Argumenti za bolj 
decentralizirano konsolidirano upravljavsko 
upravljavsko strukturo strukturo 

Fiskalni rezultati Bolj decentralizirana | Decentraliziran 
upravljavska struktura | upravljavski sistem lahko 


lahko ustvari konstruktivno 


poslabša ekonomijo obsega 


(pravno) konkurenco in | v javnem sektorju in 
tako izboljša skupno | povzroči fiskalno 
fiskalno učinkovitost neučinkovitost. 
Regionalne ekonomske | Decentralizacija lokalnega | Decentralizirane razmere 
posledice upravljanja lahko pospešuje | lahko zavirajo regionalne 
regionalno ekonomsko rast | ekonomske obete zaradi 
in spodbuja konkurenco | administrativne 
med občinami ter tako | neučinkovitosti, 
izboljšuje blaginjo ljudi in | pomanjkanja regulacijske 
razvoj gospodarstva. konsistentnosti in težavnosti 
doseganja strateškega 

sodelovanja za ekonomski 


razvoj. 
Vprašanja družbene | Decentralizirano Bolj fragmentirana 
enakosti upravljanje neposredno ne | struktura je povezana z 


povzroča neenakosti ali | družbeno neenakostjo, kot 
zmanjšuje porabe za | je rasna/etnična segregacija, 


socialne programe. ekonomske razlike in 
zmanjšanje enakih 
možnosti. 
Okoljske posledice Decentralizirani sistemi | Politična fragmentacija 


lahko pomenijo bistvene | lahko povzroči raznolik 
prednosti pri lokalnem | vzorec urbanega razvoja in 


načrtovanju in odločanju na | je ovira uspešnega 
podlagi avtonomije in | okoljskega načrtovanja in 
prilagodljivosti, namesto | menedžmenta virov. 
postavljanja ovir za 


učinkovit menedžment pri 
združevanju virov. 


Vir: Kim in Jurey (2013, 112). 


Decentralizacija je proces, s katerim nastaja lokalna samouprava in je povezana z 
upravljavsko sposobnostjo. Raven na kontinuumu med centralizacijo in decentralizacijo 
je zunanji dejavnik sposobnosti. Prednosti, ki so hkrati argumenti za decentralizacijo, so 
s tem, da lokalna različnost spodbuja inovativne rešitve. Te rešitve so bolj prilagojene 
potrebam ljudi in so zelo različne v različnih lokalnih okoljih. Hkrati je lokalna oblast 
bližje ljudem in njihovim težavam. Uprava na lokalni ravni je bolj prilagodljiva (manj 
birokratska), inovativna in ustvarjalna ter tako bolj uspešna pri izvedbi. Na lokalni ravni 
je poenostavljen nadzor in vrednotenje, kar lahko poveča politično stabilnost ter 
uspešnost demokratičnosti (De Vries 2000, 197). Je pa to odvisno od okoliščin, kjer 
poteka proces decentralizacije. Kot argument proti decentralizaciji oz. kot njene slabosti 
se navaja nevarnost neenakosti oz. neenakih možnosti za prebivalce glede na različne 
lokalne enote. Nadalje je problem »free riderstva« med lokalnimi skupnostmi, kjer 
imajo premajhne enote neupravičene koristi s strani večjih lokalni enot. Problem 
nastopi tudi v primeru nezadostne sposobnosti lokalnih enot, da rešujejo kompleksne 
težave. Ob nizki volilni udeležbi je na lokalni ravni lahko nizka stopnja legitimnosti, 
preveliko prilagajanje lokalnih politik, možnost ponovne izvolitve in zaradi tega 
neučinkovitost in nevarnost nesmotrne porabe sredstev (De Vries 2000, 200). Obenem 
pa obstaja možnost tretje poti, kjer se odvisno od posamezne politike ali področja lahko 
presoja, ali je boljša decentralizirana ali centralizirana oblika organiziranosti in 
delovanja. 


Pri lokalni samoupravi obstajajo cilji oz. usmeritve, ki jim sledijo reforme tega področja 
v evropskem prostoru. Reforme na področju lokalne samouprave, ki potekajo s procesi 
horizontalne decentralizacije in vertikalne spremembe izvajalcev lokalnih javnih nalog 
(vključevanje zasebnih nosilcev in civilne družbe), imajo po različnih evropskih 
državah različne rezultate z vidika učinkovitosti pri izvajanju storitev, uspešnosti 
politik, koordinaciji in odgovornosti, pri nekaterih kazalcih je prišlo namreč do 

poslabšanja (Kuhlmann 2010, 17). Tako se ne more razumeti, da je decentralizacija 
vedno uspešna in da je lahko v praksi lokalna raven tudi neprimerna za določene javne 
naloge. Vsekakor pa gospodarska kriza, ki je nastopila leta 2009, postavlja pred procese 
določanja razmerja različnih ravni javnega upravljanja nove izzive. Pri decentralizaciji 
nastopajo tudi nevarnosti v smislu ustreznega zagotavljanje reprezentativnosti (ki je 
lahko prenizka) in skrajnosti stališč (ki lahko prevladajo) (Hankla in Downs 2010). 


Hkrati pa je potrebno poudariti, da je decentralizacija (ali devolucija) lahko bolj 
uspešna, če prihajajo potrebe in pobude z lokalne ravni (Honadle 2001, 86). Lokalne 
oblasti glede na sposobnosti, ki so kompleksne (finančne, menedžerske, družbene in 
politične), najbolje ocenijo, katere politike lahko prevzamejo na lokalno raven. Hkrati 
same lokalne oblasti najbolje vedo, kje so področja, kjer je smiselno sodelovanje, kjer je 
potrebna pomoč idr. 


Decentralizacija, ki pomeni izgradnjo sistema lokalne samouprave je odvisna od več 
dejavnikov. V različnih družbenih sistemih je različna, toda ima podobne dejavnike, ki 


so s kontingenčnega vidika prikazani v naslednji sliki 2.3 (Fleurke in Hulst 2006, 53): 


Slika 3: Kontingenčni pristop k decentralizaciji 


II POGOJI 


Kompleksnost vladne funkcije 

Sestavine vladne funkcije (individualna, skupinska, 
rutinska, inovativna) 

Nasprotnost vsebin poltik 

Relacije soodvisne moči v lokalni poltični skupnosti 


Omejenost virov 

Strokovni normativi 

Zunanji vplivi 

Finančno vzdušje 

e Podporne aktivnosti s strani centralne vlade 


I UČINKI 


Pe a ae ve e Izvajanje storitev po 
II KONKRETNA OBLIKA mern oo 
DECENTRALIZACIJE x o, žavne 
e Širina decentraliziranih : Sie sap eR 

vladnih funkcij ze : s. 
s Lokelnosi občine, . Učinkovitost alokacije 

regije, okraji * Demokratična 

ae legitimnost odločanja 
e Obseg in vrsta ostanka : h 
; ; lokalnih predstavnikov 

centralnih pravil me . 

e Instrumenti politik, ° Vključevanje 


jamenjeni alain old posameznikov in skupin 


Vir: Fleurke in Hulst (2006, 53). 

Ugotavlja se, da za vsako funkcijo oz. nalogo ni primerna decentralizacija, ki tako ni 
splošno in univerzalno koristen in uporabljiv proces. Upoštevati je potrebno prikazane 
pogoje in dejavnike. Stopnja decentralizacije je v različnih državah različna. Lahko se 
meri kvantitativno in kvalitativno in je povezana tudi s sposobnostj1o lokalne ravni. Le- 
ta se lahko ocenjuje in meri z naslednjimi dejavniki (Sellers in Lidstrom 2007, 618): 
ustavno varovanje lokalne avtonomije, zastopanje lokalnih interesov s strani skupnih 
organizacij na državni ravni — korporativistična reprezentacija, delež lokalnega 
zaposlovanja v javnem zaposlovanju države, delež lokalne porabe v smislu deleža 
celotne javne porabe države, delež lokalnih davkov v skupnih davkih države, politična 
in administrativna sposobnost. 


Izgradnja lokalne samoupravne skupnosti je posledica izpeljanih ali določenih procesov 
decentralizacije, ki se dogaja tudi kot kombinacija ponudbe (oblast) in povpraševanja 
(občani) in vodi k odgovornosti do občanov (Yilmaz in drugi 2008). Shematsko 
prikazujemo dejavnike lokalne oblasti z vidika procesov decentralizacije, pristojnosti in 
odgovornosti v sliki 4: 


Slika 4: Izgradnja lokalne samouprave 


PRISTOJNOSTI IN ODGOVORNOSTI LOKALNE SAMOUPRAVE 


Pristopi k javni odgovornosti 


Politična odgovornost Upravna odgovornost 
» Nadzor občinskih svetov e  Birokratska hierarhija 
» Volilna odgovornost | e Pravila civilne družbe 
(odpoklic, peticije, | e Postopki javnih naročil 
financiranje kampanj, Finančna odgovornost 
neodvisni kandidati e Lokalni javni finančni 
menedžment (načrtovanje, 
Politična proračun, poročila, nadzor) Fiskalna 
decentralizacija decentralizacija 
Ločitev moči: lokalna Diskrecija odhodkov 
zra državni Posledice in rezultati lokalne samouprave Avtonomija prihodkov 
parlament, sodišča Odzivne, uspešne, učinkovite in trajnostne storitve Predvidljivi in 
Volitve Omogočena politična, finančna in upravna odgovornost in zanesljivost dogovorjeni transferi 
Večji lokalni nadzor nad ekonomskih razvojem in odločanjem Diskrecija sposojanja 
Večja odgovomost skozi nadzor občanom in zmanjšanje moči oblasti 


Razvoj skupnosti/ pristopi k družbeni odgovornosti 


© Skupno načrtovanje e Skupni nadzor in ocenjevanje 
e Participativno načrtovanje » Skupno menedžeriranje 
proračuna investicij in projektov 

e Participativno sledenje » Odziv občanov na storitve 
stroškom 

« Dostop občanov do 
informacij 


Sistem političnih strank 


Upravna decentralizacija 
Diskrecija predpisov 
Diskrecija naročanja in postopkov 


Diskrecija zaposlovanja in storitev 


58 | Kontekst obravnave upravljavske sposobnosti 


Pri tem shematskem prikazu lokalne samouprave so pomembne naslednje utemeljitve 
(Yilmaz in drugi 2008, 2): 

e Decentralizacija daje moč in odgovornost lokalnim nivojem oblasti v treh 
dimenzijah: politični, administrativno-upravni in fiskalni. To daje lokalni ravni 
diskrecijo. 

e Ta diskretnost (avtonomna izbira) zahteva vpeljavo delujočega sistema 
odgovornosti. Lokalne oblasti so odgovorne vladi in državnem nivoju 
(odgovornost navzgor) in prebivalcem (odgovornost navzdol). 

e Javni mehanizmi nadzora odgovornosti so braniki zlorab lokalne diskrecije, imajo 
pa pomanjkljivosti. Nove oblike javne odgovornosti, ki omogočajo neposreden 
angažma prebivalcev pri javnih zadevah, so komplementarne javnim 
mehanizmom. 

e Javna in družbena odgovornost morata biti združena tako, da imajo prebivalci 
možnost in priložnost zahtevati transparentnost in izboljšanje javnih storitev. 


Procesi decentralizacije, ki morajo prinašati koristi za lokalne skupnosti in za družbo, 
morajo za uspešno izvedbo imeti te pogoje: demokratične volitve, proračunsko svobodo 
na sub-državni ravni, dostop od virov na sub-državni ravni in z državne ravni 
zagotovljene enake sistemske pogoje vsem sub-državnim ravnem (Hankla in Downs 
2010. 763). 


5.5 Značilnosti lokalne samouprave 


Kot smo ugotovili, obstaja več vidikov in tipologij lokalne samouprave, kar je povezano 
z upravljavsko sposobnostjo. Te so odvisne tudi od tradicije nastanka oz. od poudarka 
določenega vidika obravnave. Kljub temu imajo različni sistemi lokalne samouprave 
nekatere skupne značilnosti. Za lokalno samoupravo se tako največkrat navajajo 
naslednje značilnosti (Grafenauer in Brezovnik 2006, 52): 
e da predstavlja način upravljanja (samostojnega, neodvisnega odločanja) skupnih 
zadev; 
da se dogaja v teritorialni enoti lokalni skupnosti; 
da je njen bistven element, da prebivalci lokalne skupnosti samostojno izbirajo 
svoje predstavniške organe; 
da ima samoupravna lokalna skupnost svoje pristojnosti; 
da ima lokalna samouprava z državnimi predpisi opredeljen status, ki vključuje 
lastnost oseb javnega prava in da ima zagotovljene vsaj minimalne materialne 
temelje delovanja. 


Za lokalno samoupravo je značilno, da je blizu ljudem, kar jim omogoča neposredno 
sodelovanje pri upravljanju. Tako je na lokalni ravni večja stopnja politične 
participacije posameznikov pri upravljanju skupnih zadev. Lokalna politika ima tako 
vzgojno vrednost (učenje politike) in veliko zmožnost za ustvarjanje pripadnosti in s 
tem tudi identitete (Brezovšek 2009, 12). Lokalna demokracija povečuje legitimnost 
same demokracije na državni ravni (Vetter 2002), kajti ljudem je bližja in imajo dobre 
izkušnje možnosti vplivanja. Sodobna vloga lokalne demokracije je pomembnejša od 
zgolj vloge lokalne samouprave, kajti to je tudi bistvena značilnost širše demokratične 
politične skupnosti (Brezovšek 2009a, 46). 

Načela lokalne samouprave temeljijo na treh temeljnih idejah: lokalne oblasti lahko 
imajo lastno organizacijsko- upravno strukturo, hkrati imajo svoja lastna pooblastila in 
svobodno (v okviru državnih pravil in nadzora) upravljajo za lastnimi zadevami, kjer 
niso podrejena drugim telesom (tudi državni ravni ne) in tako niso v hierarhičnem 
odnosu z državo (Vlaj 2006, 222). Država ima nad dejavnosti lokalni oblasti zgolj 
nadzorstveno funkcijo v smislu upravnih zadev in zakonitosti izvajanja dejavnosti. 
Zlasti v konceptu novega lokalizma ima država pristojnost in nadzor nad kvaliteto in 
standardi ter normativi izvajanja lokalnih dejavnosti, ki se na tem nivoju tudi izvajajo. 
Nadzor lokalne skupnosti je tako lahko pravni, finančni in politični (Vlaj 2006, 222). 
Kot smo opisali, pravni nadzor vršita državna raven oblasti in pravosodni sistem države. 
Finančni nadzor vrši država in za to ustanovljene agencije ter druge institucije. Politični 
nadzor pa ni v domeni države, ampak se izvršuje znotraj lokalne skupnosti s strani 
občanov in javnosti. 


Na lokalni ravni je prisotna visoka stopnja participacije ljudi pri urejanju skupnih 
zadev, kar predstavlja njihovo politično angažiranost in izražanje svobode (Mill 1995). 
Izhajajoč iz utilitarizma se lokalna samouprava etično lahko utemelji po načelu, da naj 
ima posameznik čim več mogoče svobode. Naj čim bolj svobodno in samostojno ureja 
stvari, ki se tičejo le njega (Chandler 2010). Kar velja za svobodo posameznika, velja 
analogno za ožjo in širšo skupino ljudi. Ta liberalistični vidik lokalno samoupravo 
utemeljuje kot politično strukturo, ki zagotavlja, da so odločitve sprejete s strani tistih, 
ki jih te odločitve zadevajo. Lokalna samouprava vključuje tudi lokalni politični sistem, 
ki ga predstavljajo na demokratičen način izvoljeni predstavniki. Njihovo vlogo bom 
vključili tudi kot dejavnik sposobnosti lokalne ravni. Raziskave ugotavljajo, da 
obstajajo štiri področja, s katerimi se predstavniki političnega dela lokalne samouprave 
ukvarjajo. To so (Martin 1997): 
e Oblikovanje in podpiranje razvoja osnov skupnosti. 
e Opredelitev jasne strateške usmeritve lokalnim izvršnim in upravnim strukturam. 
e Pogajanja in vzpodbujanje učinkovitih partnerstev z ostalimi javnimi, zasebnimi in 
prostovoljnimi agencijami. 
e Predstavljanje potreb in interesov lokalnih skupnosti na državni, evropski in 
mednarodni ravni. 


Pri lokalni samoupravi poznamo tudi konkurenco med lokalnimi enotami. Le-ta v 
skladu s teorijo javne izbire zagotavlja boljše rezultate delovanja organizacije 
(učinkovitost in smotrno alokacijo virov kot odziv na potrebe prebivalcev). Za 
konkurenco na lokalni ravni so potrebni trije pogoji (Boyne 1996, 708): 1) struktura 
sistema, ki mora imeti zadostno število enot in število ravni 2) stopnja lokalne 
avtonomije, ki omogočajo različno kvaliteto in kvantiteto lokalnih dobrin (višja je 
avtonomija, večja konkurenčnost je mogoča) in 3) omejeno financiranje z državne ravni 
(čim višji lokalni finančni viri), kar pomeni finančne posledice za lokalno raven na 
podlagi odločitev o svojih financah (cene javnih storitev ipd.). Konkurenca pa se lahko 
dogaja znotraj same enote lokalne samouprave (za moč in vire), med posameznimi 
organi in drugimi organizacijami za ponudbo javnih storitev znotraj lokalnih mej in 
konkurence med različnimi enotami lokalne samouprave (Boyne 1996, 704). 

5.6 Vodenje skupnosti 


Ko bomo kasneje prešli na obravnavo upravljavske sposobnosti lokalnih skupnosti, je 
pomembno, da analiziramo in omenjamo raziskave o sedanjem stanju na področju 
lokalne samouprave v določenih primerljivih in že omenjenih okoljih. Posebej v širšem 
smislu obravnave upravljavske sposobnosti, ki vključuje nevladne družbene dejavnike, 
procese in vire. V britanskem prostoru se pri obravnavi lokalne samouprave pojavlja 
koncept, ki mu pravimo — oblikovanje skupnosti (prostora) (angleško: place- shaping) 
(Lyons 2007). To oblikovanje skupnosti je opredeljeno kot sodobna vloga lokalnih 
oblasti, ki pomeni ustvarjalno uporabo moči in vpliva na razvoj splošne blaginje 
skupnosti in njenih prebivalcev (Lyons 2007, 51). Avtorji navajajo naslednje sestavine 
tega razvoja lokalnih oblasti (Van de Walle 2010, 25): 

e Izgradnja in oblikovanje lokalne identitete 
Predstavljanje skupnosti 
Regulacija škodljivega in motečega ravnanja 
Skrb za kohezivnost skupnosti, spodbujanje dialoga in zagotavljanje pluralnosti 
Iskanje konsenza in odpravljanje nesoglasij 
Spodbujanje uspešnosti lokalne ekonomije (gospodarstva) ob hkratni skrbi za 
okolje 
e Razumevanje lokalnih potreb in prioritet ter zagotavljanje ustreznih lokalnih 

storitev 

e Sodelovanje z organizacijami v lokalni skupnosti v skrbi za varnost 


Lokalno upravljanje v širšem smislu se opredeljuje tudi kot vodenje skupnosti oz. 
oblikovanje družbenega prostora, kot kategorija, ki se zagotavlja s posebno vrsto 
sposobnosti. To se loči na tri različna, toda prekrivajoča področja: lokalno 
demokratično vodenje, vodenje skozi partnerstva in lastno vodenje skupnosti. Ravno 
vodenje skupnosti je povezano z izgradnjo sposobnosti in socialnega kapitala, ki se 
izgrajuje v sodelovanju med lokalno skupnostjo in lokalno oblastjo (Madden 2010, 
178). Vloga lokalnih oblasti z vidika vodenja skupnosti se je s časom spreminjala in se 
lahko opredeli iz štirih interpretacij vodenja, ki so: simbol sprememb, vzpostavitelj 
formalnih pogojev, izražanje glasu ljudstva in uporabno sredstvo (Sullivan 2007). Te 
različne interpretacije so prikazane tabelarično v naslednji tabeli: 


Tabela 5: Interpretacija vodenja skupnosti 
Interpretacija /razlaga 
Simbol Formalizacija Izražanje glasu | Primeren 
sprememb lokalne oblasti, | ljudstva pripomoček 
kot pogoja 
Tradicija Prilagodljiva Lokalna Krepitev Agent 
lokalne organizacija samouprava skupnosti centraliziranega 
oblasti nadzora 
Narava Modernizacija Vladovanje Devolucija Nova centralno- 
vodenja skupnosti lokalna ureditev 
skupnosti 
Zgodba Mejnik za novo | Večja moč za | Boljše Dosežek 

dobo lokalnega | smisel v | odločanje in | ključnih 
upravljanja kompleksnem odzivne rezultatov 
svetu storitve 
Vpliv na | Lokalno Strateško Močnejše Zmanjšana 
lokalno določeno doseganje in | sodelovanje s | vloga, povečanje 
vladanje I znotraj promocija skupnostmi po | vloge drugih 
državnega lokalnih več plateh organov 
okvira vrednot in idej 
Vpliv na | Prazen simbol, | Menedžerska Izziv za | Lokalno 
lokalno ki povzroča | koordinacija legitimnost zavračanje in 
vladanje II | cinizem izvoljenih ustvarjanje 
predstavnikov alternativnih 
predlogov 


Vir: Sullivan (2007, 145). 


Lokalna samouprava ni zgolj institucija, ki učinkovito zagotavlja javne dobrine, ampak 
jo moramo videti tudi kot politično skupnost, ki si postavlja cilje ter zagotavlja 
demokracijo na lokalni ravni. Govorimo lahko o demokratični sposobnosti na lokalni 
ravni. Tako združuje skupnost, zagotavlja javne storitve ter ustvarja in izvaja 
regulativno funkcijo (Hayward 2010, 131). Vse te komponente lokalne samouprave pa 
morajo biti med seboj uravnotežene (so lahko soodvisne in tudi nasprotujoče). To 
prikazujemo v sliki 2.5, ki prikazuje tri vloge (sklicatelj oz. povezovalec lokalne 
skupnosti, ponudnik storitev in regulator) lokalne samouprave s prikazom nasprotij in 
soodvisnosti (Hayward 2010, 131): 


Slika 4: 


S+ 
Vidno, odvisno 


Soodvisnost vlog lokalne samouprave 


prilagodljiv 


Nasprotujoče in soodvisne vloge 


lokalnih vlad 


odziven, izgrajuje 
odnose, ustvarjalen 


Dvoumen, časovno zahteven, 
nepraktičen, zastopnik nekoga, 
podcenjuje strokovno znanje 


R+ 
asno, konsistentno 


družbeni normativ 
varuje zdravje, varnost 


Merljivo, konsisten\no 
Odzivno, strokovno 


Vrednote, identificiya 


razdvaja, ne ceni posebnosti 
Xa odgovornost, procesna 
émerjenost, poudarek na minimumu 

, kaj je bilo 


S- R- 


Vir: Hayward (2010, 131) 

Od njih je pogosto zahtevana odzivnost na potrebe ljudi oz. fleksibilnost lokalnih 
samoupravnih skupnosti. Raziskave ugotavljajo, da v sodobnem času, ko se prehaja od 
klasičnega koncepta avtoritativnega vladanja v smer mrežnega vladovanja z družbenimi 
skupinami, raste pomen fleksibilnosti v lokalni samoupravi (Nyseth in Ringholm 2008). 
Vzorci fleksibilnosti med družbenimi skupinami in lokalno oblastjo so prikazani v 
tabeli 6: 


Tabela 6: Vzorci fleksibilnosti med družbenimi skupinami in lokalno oblastjo 


Način fleksibilnega odziva 
Oblika sodelovanja Splošno Specifično/konkretno 
Formalna Ukrivljanje pravil Ustvarjalno finančno 
planiranje 
Neformalna Osebni odnosi Ad hoc rešitve 


Vir: Nyseth in Rincolm (2008, 479). 
5.7 Naloge lokalne samouprave 


Zadeve, ki jih opravljajo samoupravne lokalne skupnosti, se teoretično delijo v dve 
skupini (Grafenauer 2000, 34) in so povezane s sposobnostjo opravljanje teh nalog. V 
prvo spadajo zadeve lastnega delovnega področja oz. izvirne lokalne zadeve, v drugo pa 
prenesene naloge državne uprave. Za izvirne naloge je odločilno, da morajo biti po svoji 
naravi »lokalne zadeve«, da morajo biti primerne za to, da se lokalno urejajo in da se 
tičejo le prebivalcev lokalne samoupravne skupnosti. Le te so različne in se različno 
uveljavljajo po različnih državah. 


Delitev nalog in politik med državno in lokalno ravnijo je dinamičen in spreminjajoč 
proces. Zaradi aktualne situacije svetovne gospodarske krize se na področju skrbi za 
blaginjo krepi vloga države in ta prevzema oz. centralizira odločanje s tega področja 
(Lyngstad 2010, 94). Na lokalni ravni pa se krepijo odločitve, povezane z ekonomskimi 
in razvojnimi politikami, kjer pri odločitvah sodeluje več nosilcev in se uvaja koncept 
vladovanja - local governance (Lyngstad 2010, 107) ali sovladanja (Roiseland 2010, 
138). Med sodobnim obravnavanjem lokalne samouprave se tako pojavljajo novi 
koncepti, kjer se ugotavlja stanje lokalne samouprave, nove okoliščine in trendi razvoja. 
Lokalna samouprava se vedno preučuje v različnih državah, kajti med državami so 
sistemi različni, čeprav podobni in primerljivi. 


Vladovanje se nanaša na načine, kako oblastne organizacije in druge institucije v družbi 
medsebojno delujejo in vplivajo, kako se sprejemajo odločitve in v kakšnih odnosih so s 
prebivalci (Bačlija 2010, 74). Vladovanje se nanaša na samoorganizirano delovanje 
akterjev, ki so vključeni v medorganizacijske mreže (Rhodes 1996, 660). Vladovanje je 
aktualen način obravnave sprejemanja odločitev oz. sodobnim soodvisnim razmeram 
prilagojen način vladanja in ne upravljanja, ker gre za veliko število institucij, 
decentralizirano birokratsko strukturo, ekstenzivna horizontalna omrežja, ekstenzivna 
mednarodna omrežja, nove in predstavniške demokratične povezave, inovativno učenje 
politike, decentralizirano centralno oblast ter župansko oz. karizmatično vodenje (John 
2001, 17). Značilnosti vladovanja so soodvisnost med institucijami (javnimi in 

zasebnimi); nenehne interakcije med akterji v omrežju zaradi izmenjave virov in 
pogajanj o skupnih ciljih; delovanje po pravilih, ki izhajajo iz zaupanja med akterji v 
omrežjih; določena stopnja avtonomije omrežij od države, ki ji niso odgovorna, saj so 
samoorganizirana (država jih le usmerja) (Rhodes 1996, 660). 


Vladovanje prinaša v lokalne skupnosti tudi institucionalne spremembe, kjer moramo 
upoštevati naravo administrativnih in reprezentativnih institucij, delujočih v lokalni 
demokraciji. Medtem ko so administrativne institucije usmerjene izvršilno, so 
reprezentativne usmerjene v predstavljanje interesov prebivalcev in oblikovanje politik. 
Tako upoštevamo dihotomijo med rezultati — predstavljanjem in učinkovitostjo — 
demokracijo, ki se rešuje s procesi vladovanja, in različnimi konkretnimi 
institucionalnimi rešitvami (omrežja, dogovori deležnikov, uporabniški sveti in tržnimi 
modeli izbire uporabnikov) (Pierre 2009, 603). Vladovanje se je v bistveno manjši meri 
dotaknilo demokracije kot pa javne uprave. 


Lokalna samouprava se v različnih državah razvija in prevzema različne družbene 
naloge in s tem družbene funkcije. Na lokalni ravni je po državah potrebna tudi 
drugačna upravljavska sposobnost. Lokalna samouprava je globalen pojav, ki ga 
najdemo praktično v vseh državah. Države so suverene politične enote, zato je 
posledično mnogo oblik, nalog in posledično družbenih funkcij, organiziranih na 
lokalnih ravneh. Globalno gledano se ugotavljajo določene skupne značilnosti oz. 
naloge, ki jih prevzemajo lokalne samoupravne skupnosti, ne glede na to, da so v 
različnih državah z različnimi pravnimi redi. Glede na vlogo lokalne samouprave so 
ugotovljene skupne osnovne družbene funkcije, ki so bistvene (jedrne): izražanje 
identitete, gospodarski razvoj, družbena blaginja in vodenje skupnosti (Stoker 2011, 
23). Izražanje identitete izhaja iz identifikacije, ki jo čutijo prebivalci do lokalne 
skupnosti, v kateri so rojeni in kjer živijo. V primerih poudarjene kulture ali jezika na 
lokalni ravni se dogaja, da je na lokalni ali regionalni ravni pogosto posledično 
izgrajena tudi močna politična identiteta. Ekonomski oz. gospodarski razvoj je funkcija 
na lokalni ravni, ki pomeni spodbujanje gospodarskih aktivnosti, dajanje razvojnih 
pobud, ravnanje s prostorom in zagotavljanje učinkovitih javnih podpornih storitev za 
ekonomski razvoj. Skrb za blaginjo in vpliv na razporeditev sredstev je tretja bistvena 
naloga lokalne samouprave. V te naloge spadajo javne dobrine ter javni programi, ki 
izboljšujejo kvaliteto življenja v lokalni skupnosti (izobraževalna politika, socialna 
politika, stanovanjska politika). Zadnja bistvena naloga lokalne skupnosti je najmanj 
opredeljena in formalizirana. Gre za izgradnjo in vodenje skupnosti ter koordinacijo 
različnih interesov prebivalcev. Ta naloga zrcali novo vlogo lokalne samouprave, ki se 
premika od »trdne« do »mehkih vsebin. Poleg trdne infrastrukturne in storitvene vloge 
lokalne samouprave se veča njena družbeno-kohezivna socialna vloga, ki izgrajuje 
skupnost (Wollmann 2012). 


Pri vodenju lokalne skupnosti se poudarja pomen močnega političnega vodenja, ki je 
hkrati vključujoče (inkluzivno), dogovorno (konsenzualno) in pregledno (transparentno) 
(Bochel in Bochel 2010, 729). Ustrezna politika in posledice za vodenje glede teh 
funkcij lokalne samouprave so prikazane v tabeli 7 (Stoker 2011, 25): 

Tabela 7: Oblike funkcije lokalnega vladanja 


Identiteta Gospodarski Zagotavljanje Vodenje 
razvoj blaginje skupnosti 

Lokalna Reprezentativna | Ustvarjanje Kolektivno in | Omrežni 
politika in klientelistična | razmer sodelujoče način 
Družbena Občinsko Razumevanje | Subjekt Sodelavec 
kultura 
Razmerja med | Šibka Močna Integriranost Integriranost 
nivoji oblasti | avtonomija avtonomija 
Menedžment Premalo razvit Selektiven Aktiven Širjenje meja 


Vir: Stoker (2011, 25). 


Lokalni menedžment ali menedžment na lokalni ravni je sestavni del lokalne 
samouprave. Z njim opisujemo splošne postopke, znane iz teorije menedžmenta 
(načrtovanje, vodenje, organiziranje in nadziranje), ki pa se obravnavajo iz vidika 
ekonomske teorije (organizacijska velikost, pogodbena razmerja, konkurenca, 
sodelovanje, koprodukcija), vidika kontingenčne teorije (upravna intenziteta, 
centralizacija, integracija, strateška usmeritev, načrtovanje) ali teorije upravljanja z viri 
(menedžerski sistem, kvaliteta zaposlenih, stabilnost zaposlenih, vodenje, praksa 
upravljanja s človeškimi viri, reprezentativna birokracija, mreženje) (Walker in 
Andrews 2013, 35). Na nivoju posameznih teorij obravnave menedžmenta na lokalni 
ravni so našteti pojmi in koncepti, ki v okviru teorije vplivajo na delovanje lokalnih 
skupnosti. Posamezni koncepti so empirično različno močno dokazano povezani z 
rezultati delovanja lokalnih samoupravnih skupnosti. 


5.8 Merjenje lokalne samouprave in lokalne demokracije 


Rezultati delovanja lokalne samouprave oz. občine se lahko merijo na različne načine in 
so povezani s sposobnostjo. Sposobnost je predpogoj in eden izmed vhodnih 
parametrov pri delovanju, ki ima različne rezultate oz. outpute. Glede na kompleksnost 
delovanja in skupin dejavnikov s področja politike, ekonomije, uprave in družbe so tudi 
rezultati delovanja občin lahko razvrščeni po teh skupinah, ki bodo analizirane in 
prikazane v nadaljevanju. V praksi se je pri merjenju delovanja oz. merjenju rezultatov 
delovanja pokazalo več dilem, ki pomenijo večji ali manjši poudarek na (Van den Dool 
in drugi 2010, 558): 1) splošnost ali lokalni kontekst ocenjevanja 2) učinkovitost 
nasproti legitimnosti 3) samoocenjevanje ali zunanje ocenjevanje 4) zunanji ali notranji 
fokus meritve 5) redno merjenje ali merjenje po potrebi. Te konceptualne dileme 
obstajajo in jih je potrebno razrešiti glede predstavljenih dihotomij na konkretnih 
primerih meritev. 


V Veliki Britaniji so se v preteklosti že veliko ukvarjali z merjenjem rezultatov 
delovanja lokalne samouprave ter uporabljali več instrumentov meritev (nazadnje CPA, 
še prej Best Value). Raziskave so pokazale, da je slabo delujočim samoupravnim 
lokalnim vladam skupno nekaj spremenljivk (Fenwick in Miller 2012, 224): 

e Neučinkovito politično vodenje ali politični dogovori:določene strukture ali 
delovanje omejujejo sposobnost izvoljenih predstavnikov za izvedbo učinkovitega 
vodenja. 

e Neucinkovito menedžersko ravnanje: težave pri vodenju kot rezultat nizke 
sposobnosti oz. velikih sprememb ali inercije. 

e Sibki odnosi z zunanjim okoljem: neuspešnost pri povezovanju z lokalno 
skupnostjo, ki se noče zavzeti za skupno delovanje z lokalno oblastjo. 

e Slabost pri kulturi oblasti, organizacijska kultura, ki je bistvena drugačna kot 
kultura ostalih deležnikov. 


Obstaja več načinov in možnosti za vrednotenje in merjenje stanja lokalne demokracije 
in lokalnega upravljanja v konkretni državi. Veliko držav ali skupin držav ima razvite 
svoje instrumente ali metodologije. Obstaja pa tudi nekaj splošnih metodoloških 
instrumentov različnih organizacij: 

e International IDEA Democracy at Local Level (2001) 
UN HABITAT Urban Governance Index (2001) 
Local Governance Barometer LGB (2006) 
Good Governance for Local Development GOFORGOLD (2009) 
ELoGE - European Label of Governance Excellence (2010) 


Skupno vsem tem merjenjem in meritvam je, da merijo pri vrednotenju lokalne 
demokracije in lokalnega upravljanja merijo naslednje kategorije: enakost, pravičnost, 
odprtost, transparentnost, spoštovanje pravnega reda, odzivnost, odgovornost, 
učinkovitost, vključenost civilne družbe, reprezentativnost, varnost in legitimnost. Gre 
za normativne, vrednotno usmerjene principe, ki so pomembni pri lokalni demokraciji 
in lokalnem upravljanju. 


5.9 Razvoj lokalne samouprave 


Razvoj je tesno povezan z aktualnimi družbenimi razmerami, ki terjajo prilaganje 
lokalnih skupnosti in izboljševanje upravljavskih sposobnosti. To je možno na različne 
načine, tako s krepitvijo lokalnih enot kot tudi z oblikovanjem sistema lokalne 
samouprave. Sodobna vloga lokalne skupnosti je kompleksna zlati v smislu lokalnega 
vladovanja. Lokalna samouprava mora tudi v teh sodobnih časih lokalnega vladovanja 
skrbeti za demokracijo na lokalni ravni, razvoj civilne družbe in razvoj lokalne 
skupnosti v smislu vključevanja »neslišnih« prebivalcev, ki se integrirajo pri mrežnem 
načinu sprejemanja odločitev ter tako ustvarjanju prostora za javni lokalni dialog 
(Barnett 2011). Hkrati ob tem mrežnem, odprtem, vključujočem načinu delovanja pa 
mora ohranjati nudenje javnih storitev in dobrin v smislu učinkovite porabe 
razpoložljivih ekonomskih in kadrovskih virov. Tako ohranja svojo osnovno 
utemeljenost v sodobnih časih. 


V več evropskih državah z dolgo tradicijo lokalne samouprave so se v zadnjih 
desetletjih izvajale sistemske reforme področja. Ugotavlja se, da se v evropskih 
državah, kjer se krepi sposobnost lokalnih oblasti (politična vloga in izvršna funkcija), 
tudi izboljšuje vladovanje (mrežni način delovanja s soodvisnimi deležniki), saj gre za 
medsebojno komplementarna in podpirajoča se koncepta (Wollmann 2012, 66). 

V Evropi so na področju lokalne samouprave v zadnjih desetletjih naslednji makro viri 
sprememb, ki vplivajo na sistemske rešitve in značilnosti ter na razmerja med državo in 
lokalnimi skupnostmi (Goldsmith in Page 2010, 2) ter posledično na opredelitev 
ustreznih sposobnosti: 

1) Vir vpliva Evropske unije: regionalizacija in vloga regij v Evropski uniji, 
demokratizacija Vzhodne Evrope, ekstenzivni sistem nadzora in reguliranja na 
področju pogodb, okolja in potrošništva, sprememba urbanih in družbenih politik 
(razvoj mest). 

2) Vir spremembe politik in prakse: zlasti vpliv novega javnega upravljanja (NPM), 
ki vključuje vključevanje zasebnega sektorja v javno upravljanje; sodelovanje 
lokalnih in regionalnih ravni med članicami Evropske unije. 

3) Vir skrbi za kvaliteto lokalnega vodenja, zanesljivosti in lokalne demokracije: Tu 
gre za procese na lokalni ravni, zagotavljanje vodenja, boljšega načina 
sprejemanja odločitev, zagotavljanje demokratičnosti (neposredna izvolitev 
županov) in participacije ljudi. Skrb za rezultate delovanja lokalne samouprave v 
smislu učinkovitega zagotavljanja javnih storitev (uvedba standardov, merjenje in 
nadzor rezultatov, tekmovanje in primerjave in kazni ter nagrade glede na 
rezultate). 


Lokalna samouprava v 21. stoletju je pred novimi izzivi, kajti kompleksnost in 
nepredvidljivost sodobne družbe narašča. V prihodnje se mora fokusirati na ponovno 
izgradnjo sposobnosti lokalnega upravljanja za financiranje infrastrukture, privabljanje 
ustreznih kadrovskih virov in vključevanje (zagotavljanje participacije posameznikov 
za iskanje inovativnih rešitev pri obravnavi javnih problemov (Warner 2010, 145). 
Posebna pozornost bo morala biti usmerjena na okrepitev upravljavskih sposobnosti 
lokalnih oblasti z vidika njihovega financiranja, upravljanja s kadrovskimi viri in 
povečanja razumevanja in participacije ljudi na lokalni ravni (Warner 2010, 146). 


Lokalna samouprava v klasičnem hierarhičnem, oblastnem, smislu v dobi vladovanja 
izgublja na pomenu. Dejstvo je, da družba vedno bolj intenzivno deluje v sistemu 
družbenih omrežij, ki so med sabo soodvisne in vključuje več deležnikov. Pri prihodnji 
obravnavi lokalnega vladovanja je treba upoštevati: 1) potrebo po razvoju uspešnega 
sistema upravljanja kompleksnosti in različnosti interesov 2) potrebo za izgradnjo 
sistema vključevanja različnosti v sedanji sistem centralizirane regulacije in 3) narediti 
premislek o vlogi države v sistemu vladovanja (Burns 2000, 970). 


Vodenje skupnosti na omrežni način postavlja avtonomijo občin v novo vlogo in jo 
zmanjšuje (Stoker 2011). Občine sodelujejo v mrežah, ki jih težko vodijo, ne morejo pa 
jim več dominirati. Njihova vloga se zmanjšuje. Javni akterji iz Evropske unije, državne 
vlade, regije in druge občine se vedno več vključujejo v lokalne politike in sprejemanje 
odločitev. Ravno tako imajo zasebni sektor, lokalna civilna družba in posamezni občani 
vedno večji vpliv. Odločitve in politike so pogosto skupno oblikovane in pri tem 
lokalna oblast (kot del lokalne samouprave) predstavlja sicer najmočnejši element, toda 
zdaleč ne edini. Protislovnost pa je, da so kljub mrežni koprodukciji politik in odločitev 
še vedno najbolj odgovorne javnosti za rezultate politik (Van den Dool in drugi 2010). 
Kljub zmanjševanju vpliva lokalne oblasti na lokalne procese in rezultate se ohranja 
njihova odgovornost. 

Veliko sodobnih držav išče rešitve na področju svoje organiziranosti s ciljem izboljšati 
delovanje države na vseh ravneh. Reforme lokalne samouprave so pogoste, saj s 
prerazdelitvijo virov, s spremembo števila občin ipd. države želijo spremeniti razmerja 
med državno in lokalno ravnijo. Vse reforme so usmerjene v zvišanje sposobnosti občin 
da bi lahko delovale v dobro ljudi, jim nudile javne storitve, reševale lokalne probleme 
in podpirale lokalni razvoj. Velikost občine je kategorija, ki vpliva na razpoložljive vire 
tako občine kot lokalne skupnosti. Povprečna velikost občine v Evropski uniji (EU 27) 
je 5580 prebivalcev (Haček 2012, 75). Pogosto se razmišlja o združevanju manjših 
občin, za katere se ocenjuje, da nimajo na razpolago dovolj virov za celovito delovanje, 
kar je tudi predmet raziskovalne hipoteze, ki bo predstavljena v nadaljevanju. Ker 
združevanje občin ni politično sprejemljivo, je v razmerah majhnih občin in 
fragmentirane lokalne strukture možno razmišljati o več alternativah oz. nadomestnih 
rešitvah, ki pomenijo izboljšanje sposobnosti lokalnih samoupravnih skupnosti — občin. 
Kot nadomestne rešitve združevanju, ki krepijo sposobnosti občin, so (Koprič 2012): 

e Medobčinsko sodelovanje 

e Oblike združevanja lokalne strokovne administrativne sposobnosti 

e  Pravno-statusno razlikovanje občin glede na naloge (mestne, vaške, velike, 
majhne) 
Zasebno ali nevladno izvajanje lokalnih storitev 
Uvedba srednje stopnje družbene organiziranosti — regij 
Dekoncentracija državnih služb na lokalno raven 
Zviševanje stopnje neposredne (direktne) demokracije 
Oblike ohranjanja, potrjevanja in vzpostavljanja lokalne občinske identitete 
Uvedba oblik decentralizacije v občini (ožje skupnosti) 
Funkcijska in fiskalna decentralizacija 
Privatizacija lokalnih storitev 
Centralizacija nalog in odgovornosti 


Za prihodnost delovanja lokalne samouprave je neizogibno, da bo njeno ravnanje 
ustvarjalno in inovativno (Pečarič 2013, 274). Sistemsko spodbujanje inovacij pomeni 
angažma in usmeritev vseh razpoložljivih virov lokalne skupnosti v smer iskanja 
ustreznih, novih in drugačnih rešitev na lokalni ravni. Hkrati velja opozoriti, da lokalna 
samouprava pridobiva vlogo izgradnje skupnosti, povezovanja ljudi s hkratnim 
ohranjanjem oblastne funkcije, ki pa se v današnjem kompleksnem času izvršuje na 
drugačen odprt način (Stoker 2011). 


V EU kot tudi drugih okoljih nenehno potekajo razprave in reforme lokalne 
samouprave, ki rešujejo vedno aktualna politična vprašanja, kot so delitev oblasti, 
razmerja moči v družbi, blaginja prebivalcev ipd. Reforme lokalne samouprave niso 
značilne le za države srednje in vzhodne Evrope, ampak tudi za države z daljšo 
demokratično in lokalno samoupravno tradicijo, ki želijo izboljšati sistem lokalne 
samouprave v smislu izboljšanja delovanja (Fenwick in Miller 2012). Tako upravna kot 
politična znanost se morata ukvarjati s temi vprašanji, če želita na znanstveni način 
prispevati k temeljnim družbenim vprašanjem. Ravno tako je Svet Evrope sprejel 
strateške dokumente'", ki države podpisnice napotuje in zavezuje h krepitvi lokalne in 


?Kijevska deklaracija 2011 Sveta Evrope. 

regionalne samouprave, zlasti pri reševanju aktualnih gospodarskih in družbenih 
vprašanj. Med bistvenimi poudarki so učinkovito vladanje, krepitev in izgradnja 
sposobnosti in demokratična participacija posameznikov (Davey 2012, 27). To je zlasti 
pomembno v času, ki ga kot posledico začetka finančne krize iz leta 2009 imenujejo čas 
povečane negotovosti. 


Za bistvene poudarke in izhodišča skupne ureditve na področju lokalne samouprave sta 
pomembni Evropska listina o lokalni samoupravi iz leta 1985 in dodatni protokol k tej 
listini iz leta 2010, ki izrecno poudarja participacijo ljudi pri urejanju zadev na lokalni 
ravni. Države podpisnice teh mednarodnih dokumentov so zavezane k njenim 
določilom, ki na eksakten način določajo splošna normativno-pravna pravila ureditve 


preti 


državni ravni zavezala k tej listini. 


V času finančne krize, ki je postavila pred javno upravo in lokalno samoupravo nove 
izzive, se ugotavlja, da so v smislu vladovanja in delovanja javne uprave različne 
države reagirale zelo različno. Njihove različne reakcije so pogojene zaradi dejstva, da 
so z vidika javne uprave bile ob času nastopa krize (močna eksogena sprememba) v 
različnem položaju glede dihotomij (ustaljene ali nove poti delovanja; centralizacija ali 
decentralizacija; politizacija; koordinacija in koherentnost ter časovni vidik odgovora na 
krizo) (Peters in drugi 2011). Pri javnem upravljanju kot odgovorom na finančno krizo 
konec prejšnjega desetletja se tudi ni oblikovala enotna reakcija ali kakšna nova 
paradigma. 


Po prikazu smeri bodočega možnega razvoja lokalne samouprave na osnovi spoznanj s 
področja javne uprave in lokalne demokracije, bomo obravnavo zožili na upravljavsko 
sposobnost. Začeli bomo s sposobnostjo na splošno in postopoma izgradili konceptualni 
model dejavnikov upravljavske sposobnosti. 


max 
UPRAVLJAVSKA SPOSOBNOST LOKALNIH SAMOUPRAVNIH SKUPNOSTI n ] Ey Sai 


T. Rožen LO CALIS 


Upravljavska sposobnost samoupravnih lokalnih skupnosti 


Po opredelitvi upravljanja in javne uprave ter po teoretičnem, konceptualnem in 
normativnem prikazu lokalne samouprave in lokalne demokracije bomo zožili pojem 
obravnave na del prikazanih pojmov. Širši prikaz je potreben zaradi razumevanja in 
analize več dejavnikov, ki so povezani s pojmom upravljavske sposobnosti lokalne 
samoupravne skupnosti in bodo kasneje smiselno povezani in prikazani v 
konceptualnem modelu. 


V sodobnem času je pred upravljanje postavljeno mnogo izzivov zaradi procesov 
globalizacije, devolucije, razvoja socialnih omrežij in informacijskih tehnologij. Eden 
izmed pogosto navedenih problemov upravljanja in vladanja je upravljavska sposobnost 
(Andrews in Boyne 2011). Ta vključuje več razsežnosti ter se razvija v smer izgradnje 
zaupanja, sodelovanja med večjim številom nosilcev v pogojih soodvisnosti ter 
kontekstu hitro spreminjajočega se časa (Hall 2002). 


Kot smo prikazali pri obravnavi javne uprave, se je v preteklih treh desetletjih pojavila 
in uveljavila ter že nadgradila paradigma novega javnega menedžmenta. Ta paradigma 
je med drugim povečala pritisk na upravljavsko sposobnost, ki je v centru javnih 
organizacij (Andrews in Boyne 2011, 894). Hkrati je uvedla bistveno povečano stopnjo 
merjenja rezultatov in ciljev delovanja javnih institucij ter vlad (Nelissen 2002, 14). Pri 
tej usmeritvi delovanja javne uprave gre za »spojitev normativne orientacije 
tradicionalne javne administracije in instrumentalne orientacije splošnega 
menedžementa« (Brezovšek in Bačlija 2010, 83). Pri tem je poudarek na usmerjenosti k 
uporabniku in učinkovitosti, kar se meri in izvaja v skladu s pravili tržnih 
(konkurenčnih) mehanizmov. 


Ravno tako je na obravnavo upravljavske sposobnosti vplival uveden pojem 
vladovanja, ki tudi na področju lokalne samouprave razmejuje lokalno vladanje (local 
government) od lokalnega vladovanja (local governance) (Stoker 2004, Wollmann 
2008, Haček in drugi 2008, 21, Stoker 2011). Gre za konceptualni premik od klasičnega 
hierarhičnega sistema vladanja v sistem vladanja na način upravljanja lokalnega 
omrežja. Ta konceptualni premik ima mnoge posledice in vpliva tudi na upravljavsko 
sposobnost, ki se mora razvijati v skladu z omenjenimi realnimi družbenimi 
spremembami. Družbeni premik v smer večje participacije in usmerjenosti h konsenzu 
(Graham in drugi 2003) je v skladu z osnovnimi načeli lokalne samouprave 
(avtonomnost, participacija, učinkovitost) in s tega vidika zlasti aktualen na lokalni 
ravni. Na lokalni ravni to pomeni veliko stopnjo participacije posameznikov, 

sodelovanje raznih deleznikov, kar pa preko porazdelitve odgovornosti in preko 
izgradnje zaupanja vodi v dobro javno upravljanje (Bovaird in Loeffler 2005). Ravno 
zaupanje zahteva odgovornost do različnih skupin deležnikov okoli in znotraj lokalne 
skupnosti. Odgovornost se vzpostavlja v več smeri: do države in nadzornih organov 
(zakonitost, uspešnost), do uporabnikov storitev (rezultati, kvaliteta), do organizacije 
(rezultati, menedžment) in do javnosti oz. potencialnih uporabnikov storitev 
(strokovnost) (Noordhoek in Saner 2005, 49). 


Upravljavska sposobnost na lokalni ravni je povezana tudi z značilnostmi lokalne 
demokracije, ki smo jih prikazali do sedaj. Lokalno upravljanje mora biti v smislu 
samouprave, ki v samoupravni lokalni skupnosti deluje avtonomno v skladu s 
prejšnjimi opredelitvami. Avtonomno v smislu lastnih političnih pooblastil (politična 
skupnost), ki ima svoje oblastne organe. V skladu s tem mora imeti lokalna skupnost 
avtonomne vire upravljanja. Na upravljavsko sposobnost vpliva avtonomnost finančnih 
virov in zlasti pravica oz. pooblastilo za ustvarjanje novih virov v smislu dobrega 
upravljanja (Jeong 2007, 92). Poleg tega so konkretni finančni viri neposredno odvisni 
od kadrovskih zmožnosti nosilcev upravljanja kot dela upravljavske sposobnosti 
(Donahue in drugi 2000, 401). Avtonomija lokalne skupnosti je povezana s 
konsistentnostjo med prenosom nalog in finančnih virov (načelo koneksitete) z državne 
na lokalno raven. Konsistentnost in avtonomija neposredno vplivata na dobro 
upravljanje, raziskave pa kažejo, da je med različnimi državami to zelo dinamično 
razmerje, ki se spreminja zlasti v smislu finančne avtonomije, ki pa je ključnega 
pomena za lokalno samoupravno skupnost (Oulasvirta in Turala 2009). Obenem obstaja 
razlika med normativno-pravno avtonomijo in dejansko avtonomijo (Laegreid in drugi 
2008, 95). Raven, na katero se prenašajo naloge in viri, mora biti ustrezno usposobljena. 
Tako je upravljanje proces, ki poteka tudi med različnimi nivoji vladanja (multi-level) 
in med različnimi področji, kot sta politika in uprava (Meier in drugi, 2004). 


Na upravljavsko sposobnost in njeno obravnavo pa vplivajo tudi novi pristopi politik. 
Ti se lahko uveljavljajo kot reforme, spremembe ali strategije. Tako je eden izmed 
novih pristopov t.i. novi lokalizem (Stoker 2004). Ta pomeni prenos družbene moči in 
virov stran od centralne oblasti na izvajalske upravljavske strukture, na lokalne 
demokratične strukture ter lokalne skupnosti, toda v okviru dogovorjenih državnih 
standardov in prioritet. Pristop te politike novega lokalizma temelji na dejanski 
kompleksnosti sodobnega vladanja, ravno tako ustreza aktivni obliki demokracije, 
primerni za 21. stoletje in omogoča dimenzije zaupanja, empatije in socialnega kapitala 
(Stoker 2004, 118). Novi lokalizem je zanimiv, ker poudarja in krepi sposobnost 
lokalne ravni za iskanje in izvajanje rešitev znotraj državnega konteksta. 


Pri sodobnem in aktualnem razmišljanju o spremembah in izboljšavah sistemov lokalne 
samouprave se kot pomemben dejavnik pri presoji o smiselnosti obstoja posameznih 
enot lokalne samouprave tako upošteva splošna sposobnost lokalnih enot v 
ekonomskem, finančnem, strokovnem, političnem in upravnem smislu (Koprič 2012, 
1178). 

1 Sposobnost 


Sposobnost (capacity) in razvoj sposobnosti (capacity development) sta z vidika 
sistemske teorije in tudi raziskovalnih institucij? opredeljena kot: povezana 
kombinacija lastnosti, zmožnosti in odnosov, ki sistemu omogočajo, da obstaja, se 
prilagaja in proizvaja rezultate (Morgan 2006; Brinkerhoff in Morgan 2010, 3). 


Pri tem je pomembno poudariti kompleksnost in medsebojno povezanost elementov, ki 
sestavljajo in vplivajo na sposobnost. Hkrati je sposobnost latenten pojav, ki se kaže 
zgolj skozi delovanje oz. doseganje rezultatov in izpolnjevanju nalog v primerih 
lokalnih samoupravnih skupnosti. Ravno tako je sposobnost funkcija organizacije, ki 
mora z lastnim (endogeni dejavniki) delovanjem pod vplivom zunanjih (eksogenih 
dejavnikov) dosegati rezultate. Sposobnost, opredeljena v sistemskem in splošnem 
smislu, vključuje tudi bolj specifično in usmerjeno opredeljene sposobnosti oz. 
zmožnosti, ki so jih avtorji poimenovali kot jedrne sposobnosti (Brinkerhoff in Morgan 
2010, 3): 

e Zmožnost pripadnosti in angažiranja. Nosilci so v stanju mobilizirati vire, 
ustvarjati možnosti in avtonomijo za neodvisno delovanje, motivirati partnerje, 
načrtovati, sprejemati odločitve in se skupinsko angažirati za izvajanje drugih 
sposobnosti. 

e Zmožnost izvajanja tehničnih, storitvenih in logističnih nalog. Nosilci so sposobni 
zagotavljati ustrezno raven rezultatov, proizvesti zadostne rezultate, vzdrževati 
nudenje storitev na daljši rok in ustvarjati dodano vrednost za svoje uporabnike. 

e Zmožnosti za pridobivanje podpore in povezovanje. Nosilci so sposobni 
vzpostavljati in upravljati povezave, partnerstva za krepitev virov in aktivnosti, 
izgradnjo legitimnosti z vidika ključnih deležnikov, učinkovito ravnanje s 
konkurenco, politiko in različnimi močmi. 

e Zmožnost prilaganja in samoobnove. Nosilci so sposobni prilagajati in spreminjati 
načrte in izvajanje na podlagi napredka in rezultatov, proaktivno pričakovati 
spremembe in nove izzive, se učiti na podlagi izkušenj in se soočiti s 
spreminjajočim kontekstom. 

e Zmožnost iskanja ravnotežja med različnostjo in koherenca. Nosilci so sposobni 
razvijati skupne kratkoročne in dolgoročne strategije in vizije, uravnovesiti 
nadzor, fleksibilnost in konsistentnost, integrirati in uskladiti načrte in izvedbo v 
kompleksen okolju in se soočiti s cikli stabilnosti in sprememb. 


Pri izgradnji sposobnost v družbenem sistemu države ali ožjih sistemov lokalne 
skupnosti se sposobnost gradi na treh stopnjah: 1) individualni/posamični stopnji, 2) 
organizacijski in 3) institucionalni stopnji (Brinkerhoff 2010, 66). Nato pa se 
sposobnost izgrajuje skozi zapolnjevanje vrzeli in odpravljanje slabosti na naslednjih 
področjih (Brinkerhoff 2010, 67): 

Viri (kdo ima kaj) 

Sposobnosti in znanje (kdo ve kaj) 

Organizacija (kdo lahko upravlja kaj) 

Politika in moč (kdo lahko dobi kaj) 


Evropskega centra za razvojne politike — European Centre for Development Policy. 

e Potrebe in pobude (kdo želi kaj) 


Izgradnja sposobnosti v javnem sektorju vključuje naslednje komponente: sposobnost 
kadrov, postopnost izgradnje, sposobnost učenja, vključevanje zunanjih podpornih 
sistemov in upoštevanje zunanjih dejavnikov za razvoj (pravno in ekonomsko okolje) 
(Cohen 1995, 411). Vsaka od teh komponent ima več dejavnikov, ki morajo biti skrbno 
upoštevani pri izgradnji sposobnosti, zlasti v državah v razvoju in tudi pri že razvitih 
državah. Pri izgradnji sposobnosti lahko govorimo o treh dimenzijah, ki so presečne in 
pomenijo izbiro pri tem procesu (Brinkerhoff 2010, 66): 

1) Čas, potreben za napredek pri izgradnjo sposobnosti. 

2) Stopnja težavnosti in kompleksnosti, povezani z razvojem sposobnosti. 

3) Velikost sprememb, potrebnih za izgradnjo sposobnost. 


To se lahko prikaže v shematskem modelu v sliki 5: 


Slika 5: Shematski model razvoja sposobnosti v treh dimenzijah 
Stopnja Velikost sprememb 1 
težavnosti in J$ 
kompleksnost z 


POLITIKA IN MOČ 


ORGANIZACIJA 


Potreben čas 


Vir: Brinkerhoff (2010, 74). 

Sposobnost se tako izgrajuje na vseh treh omenjenih stopnjah z vidika naštetih področij. 
Tudi izgradnja upravljavske sposobnosti lokalnih samoupravnih skupnosti se lahko 
obravnava s tega splošnega in širšega vidika izgradnje sposobnosti. Iz izgradnje 
sposobnosti lahko izpeljemo spoznanja za izgradnjo upravljavske sposobnosti. 


Sposobnost se obravnava na različne načine in se opredeljuje ter obravnava 
konceptualno, kvalitativno in kvantitativno. Sposobnost se obravnava tako z vidika 
javnega, neprofitnega in poslovnega menedžmenta. K pojmu sposobnosti se 
najpogosteje pristopa meddisciplinarno in se obravnava funkcije sposobnosti, kritične 
elemente sposobnosti, dimenzije sposobnosti, vrste sposobnosti ipd. Tako v strokovni 
literaturi obstaja vrsta teoretičnih opredelitev in praktičnih merjenj sposobnosti 
(Christensen in Gazley 2008). 


Pri obravnavi sposobnosti govorimo tudi o pojmu sposobnost skupnosti (community 
capacity), ki pomeni interakcijo med človeškim kapitalom, organizacijskimi viri in 
socialnim kapitalom, ki obstaja znotraj določene skupnosti ter se uporablja za reševanje 
skupnih problemov in izboljšuje ali vzdržuje blaginjo skupnosti (Chaskin 2001, 295). 
Lahko deluje skozi neformalne družbene procese oz. na organiziran način. 


2 Upravljavska sposobnost 


Upravljavska sposobnost je v današnjem času finančne krize, hiperinformacijske 
družbe, komunikacijskega kaosa ter globalizacije (glokalizacije) zelo pomembna. 
Opredeljena je kot širok pojem, ki zagotavlja delovanje političnega in ekonomskega 
sistema, vladanje, izvrševanje politik in uresničevanje politične in družbene volje z 
organizacijo in vodenjem. Imenovana je »jedro vladanja« (Farazmand 2009, 1016). V 
Združenih državah Amerike odkrivajo velike razlike med svojimi državami, ki so 
posledica njihove različnosti, konkurenčnosti in odpornosti. Te lastnosti temeljijo na 
njihovi suverenosti in avtonomnosti, kot načelni podlagi lokalne samouprave. Bistvena 
pa je njihova različna sposobnost reševanja problemov in iskanja družbenih odgovorov 
(Bowman in Kearney 2006, 18). V ožjem smislu je upravljavska sposobnost 
opredeljena kot splet kvalificiranih, sposobnih in motiviranih človeških virov na vseh 
ravneh vladanja, ki poleg odločanja in spopadanja z izzivi sedanjosti vključuje tudi 
strateško odločanje za naprej (Farazmand 2004, 6). Pomen upravljavske sposobnosti se 
z vidika celotne družbe veča, saj tržni mehanizmi niso vedno učinkoviti, še manj pa 
pravični. Gospodarsko krizo, ki je nastopila konec prejšnjega desetletja, tako v veliki 
meri rešujejo vlade, ki potrebujejo ustrezno upravljavsko sposobnost (Fard 2009, 1027). 


21 Vidik obravnave upravljevske sposobnosti 


Upravljavska sposobnost se lahko preučuje skozi različne vidike oz. discipline: pravni 
vidik, ekonomsko-organizacijski in družbeno-politični vidik oz. pristop (Nelissen 
2002). Kateri pristop prevladuje pri izgradnji upravljavske sposobnosti, je odvisno tudi 
od izbrane prevladujoče paradigme vladanja, bodisi legalistično-pravni, bodisi 
ekonomsko-poslovni ali politično-družbeni vidik. Za različne pristope in različne 
poudarke si lahko predstavljamo naslednjo miselno shemo, iz katerega vidika lahko 
obravnavamo upravljavsko sposobnost: 

Slika 6: Trikotnik obravnave upravljavske sposobnosti 
E 
EJP EPJ 
JEP PEJ 
J P 
JPE PJE 


J — Pravni vidik (juridical approach) 

E - Ekonomsko poslovni vidik (economic-business approach) 
P — Politično družbeni vidik (political-societal approach) 

Vir: Nelissen (2002, 16). 


Pri delovanju določene javne organizacije lahko znotraj tega shematskega trikotnika 
uvrščamo organizacije glede na to, kateri vidik delovanja prevladuje. Kjer prevladuje 
legalistični princip, se organizacija nahaja proti kotu črke J (juricidal). Če se poudarja 
ekonomsko-poslovni vidik učinkovitosti in uspešnosti, se v trikotniku bližamo črki E. V 
primeru približevanja kotu P pa je v ospredju politični vidik. Z vidika obravnave 
upravljavske sposobnosti se lahko obravnavajo tudi različni tipi vladanja v določeni 
organizaciji. 


Pri celostni obravnavi upravljavske sposobnosti tako povezujemo ožjo administrativno 
sposobnost (administrative capacity), ki poudarja usmeritve, procedure in vire s širšim 
pojmom zmožnosti vladanja (governance capability), ki temelji na izbiri politik, 
politični strukturi in drugih institucionalnih vplivih (Hou in drugi 2003, 300). V ožjem 
smislu je upravljavska sposobnost opredeljena kot sposobnosti javne uprave, da izvede 
javne politike. V širšem smislu pa vključuje menedžerske, človeške, tehnične in 
finančne vire ter zmožnost upravnih institucij, da v skladu s svojimi pristojnostmi 
delujejo učinkovito in uspešno (Dragos in Neamtu 2007, 646). Administrativne 
kompetence so povezane s političnimi zmožnostmi in širšimi institucionalnimi 
zmožnostmi. Ta slednja perspektiva je v veliki meri zajeta v pogledu, imenovanem novi 
institucionalizem, ki poudarja relativno avtonomijo in neodvisne učinke političnih 
institucij (Brezovšek in Bačlija 2012, 82). 


Demokratičnost, ki smo jo v prejšnjem poglavju obširno predstavili na lokalni ravni, je 
povezana tudi z upravljavsko sposobnostjo. Raziskave na državni ravni, ki med sabo 
primerjajo različne države, ugotavljajo, da obstaja nelinearna povezava v obliko črke J 


Upravljavska sposobnost samoupravnih lokalnih skupnosti | 75 


(Back in Hadenius 2008) med upravljavsko sposobnostjo in demokratičnostjo države. 
Vpliv demokratičnosti na sposobnost je negativen pri nizkih vrednostih demokracije, 
vpliva pri srednjih vrednostih ni in je močno pozitiven pri visokih stopnjah 
demokratičnosti. Upravljavska sposobnost je bila merjena z uradnimi podatki o kvaliteti 
uprave in nadzoru korupcije v skladu z metodologijo ICRG (International Country Risk 
Guide). Demokratičnost je bila merjena v skladu s podatki Freedom House, ki temeljijo 
na opredelitvi političnih svoboščin v klasičnem liberalnem smislu. 


2.2 Opredelitev in značilnosti upravljavske sposobnosti 


Upravljavska sposobnost je opredeljena kot lastna sposobnost oblasti, da mobilizira, 
razvija, usmerja in nadzira svoj človeški, fizični in informacijski kapital v smislu 
opravljanja svojih politik (Ingraham in Donahue 2000, 294). Ločijo se jedrne 
administrativne funkcije, ki so generične in značilne za vse uprave, ter posebne 
funkcije, pomembne za implementacijo posamičnih politik. Pojem upravljavske 
sposobnosti vključuje politične, upravne, družbene in finančne dejavnike ter je ključno 
povezan z dobrim upravljanjem (Hall 2002). 


Upravljavska sposobnost je opredeljena kot zmožnost oblasti, da se uspešno odziva na 
spremembe, odločitve sprejema učinkovito in odgovorno ter obvladuje konflikte 
(Bowman in Kearney 2006, 3). Hkrati je sposobnost potencial, ki se mora izraziti in je 
nujno potreben za uspešno izvajanje javnih politik. Pomeni stopnjo, do katere so vlade 
uspešne v reševanju družbenih in upravnih problemov, ki so v njihovi domeni (Nelissen 
2002, 12). 


Upravljavska sposobnost je opredeljena kot zmožnost uspešno, učinkovito in na 
trajnosten način opravljati ustrezne naloge (Grindle in Hilderbrand 1995). Za namen 
obravnave sposobnosti je postavljen konceptualni model, ki upošteva dejavnike, 
pomembne za opravljanje ustreznih nalog. Konceptualni model vključuje pet dimenzij 
in posledično pet ravni analize. Prikazujemo ga v naslednji sliki 6: 

Slika 7: Dimenzije sposobnosti 


Vir: Grindle in Hilderbrand (1995, 447). 


Vse prikazane dimenzije sposobnosti so interaktivne in dinamične. Akcijsko okolje je 
niz ekonomskih političnih in družbenih razmer, v katerih vlada izvaja svoje aktivnosti. 
V to skupino spadajo stopnja gospodarske rasti, struktura gospodarstva, stopnja 
politične stabilnosti, legitimnost vlade in profil človeških virov. Spremembe teh 
dejavnikov so dolgoročne, saj spreminjajo ekonomsko, politično in družbeno strukturo. 
Institucionalni kontekst javnega sektorja vključuje dejavnike, kot so pravila in 
procedure za izvrševanje javnih politik in javne uprave, finančni viri, s katerimi mora 
vlada izvajati svoje aktivnosti, odgovornost za razvojne pobude ter struktura 
formalnega in neformalnega vpliva na delovanje javnega sektorja. Omrežje za naloge 
vključuje organizacije, ki bodo sodelovale pri izvajanju določenih nalog. Rezultati so 
posledica uspešnosti mrež pri komunikaciji in koordinaciji, ki posameznim 
organizacijam omogoča učinkovito delo. Ta omrežja sestavljajo organizacije iz javnega 
in zasebnega sektorja ter nevladne organizacije. Poznamo osnovne organizacije, katerih 
osrednja naloga je izvedba nalog. Sekundarne organizacije so v pomoč pri delovanju 
osnovnih organizacij. Podporne organizacije pa nudijo storitve ali drugo pomoč, s 
katero omogočijo izvedbo nalog. Organizacije so glavni nosilci nalog. Struktura, 
procesi, viri in menedžerski stil organizacije vplivajo na to, kako bodo dosegli cilje. Ti 
dejavniki vplivajo na rezultate in vedenje tistih, ki delajo v organizaciji. Peta dimenzija 
sposobnosti iz tega strukturnega model so človeški viri, njihova izobrazba, njihovo 
gibanje ter njihovo delo. V shemi je prikazana medsebojna soodvisnost med 
organizacijskim delovanjem in človeškimi viri (Grindle in Hildebrand 1995). 


Pri strateškem ravnanju s človeškimi viri je kot instrument za izgradnjo in krepitev 
sposobnosti pomembna tudi inovativnost (Farazmand 2004). Funkcionira kot odgovor 
na potrebe in probleme, kot vir razvoja in napredka ter kot način funkcioniranja. V 

sodobnem hitro se spreminjajočem času so strateške inovacije nujno potrebne, da 
organizacija deluje v skladu s sodobnimi potrebami. Inovacije so lahko pomemben 
element izgradnje sposobnosti. 


Pri obravnavi upravljavske sposobnosti se lahko ločijo različni tipi sposobnosti 
(Nelissen 2002, 12): 
e Kratkoročna ali dolgoročna sposobnost 
Formalna ali neformalna sposobnost 
Načrtovana ali spontana sposobnost 
Lokalna ali regionalna ali državna sposobnost 
Nakazana ali izvedena sposobnost 


V smislu oblikovanja makro strateške sposobnosti so vključene tri dolgoročne strategije 
za javno politiko in upravljanje (Farazmand 2009, 1010): 

e Strategija prilagoditev 

e Strategija kvalitete izvajanja storitev 

e Strategija razvoja in napredka 


Strategija prilagoditve vključuje prilaganje in reagiranje na spremenjene razmere, tako 
da se ohranja sposobnost za učinkovito in uspešno upravljanje. Obenem se morajo 
oblikovati in načrtovati scenariji proaktivnosti, pričakovanja in ciljna usmerjenost v 
prihodnost (Argyis 2004, 35). Strategija-kvaliteta storitev kot strateški vidik 
sposobnosti pomeni učinkovito stroškovno in racionalno doseganje ciljev in namena 
organizacije (Denhardt in Denhardt 2000, 550). Naslednja stopnja strateške sposobnosti 
je strategija razvoja in napredka, ki pomeni nenehno prizadevanje za razvoj, rast in 
napredovanje na vseh področjih ciljev in nalog uprave. Ključne zadeve za takšno 
kvalitetno upravljanje so participacija, demokratičnost, usposobljeno upravljanje, ki 
temelji na samozavesti-avtonomiji, transparentnosti, odgovornosti in učinkovitosti 
(Blind 2007). 


Upravljavska sposobnost, opredeljena kot zmožnost (Honadle 1981, 577): 
e Sposobnost pričakovanj in načrtovanj sprememb 

Sprejemanja odločitev na podlagi informacij o posameznih politikah 

Razvijanja programov za izvedbo politik 

Privabljanja in uporabe virov 

Upravljanja virov 

Vrednotenja aktivnosti za prihodnje načrtovanje 


Vzeto kot celota te aktivnosti opredeljujejo sposobnost, ki deluje kot sistem. Sistemski 
konceptualni model je prikazan tudi v naslednji sliki 7: 

Slika 8: Konceptualni model izgrajevanja sposobnosti 
OBLIKOVANJE POLITIK RAZVOJ PROGRAMOV PRIVABLJANJE VIROV 
Oblikovanje politik na osnovi > Oblikovanje programov za Privabljanje in izbira kadrov 
najboljšega razpoložljivega izvedbo politik Davčni viri 
znanja 
PRIČAKOVANJE PORABA VIROV 
SPREMEMB Nabava opreme in dobava 
Pričakovanje demografskih, materialov, zadržanje novih 
ekonomskih in političnih zaposlenih 
sprememb 
KAJ 


Dela organizacija 


UPRAVLJANJE VIROV 
Proračun in finančni 
menedžement, odnosi med 
zaposlenimi, vodenje evidenc 
Davčni viri 


Vrednotenje 
aktivnosti 


Kako USPEŠNO 


Deluje organizacija 


Uporaba izkušenj za 
bodoče aktivnosti 


Trenutna STOPNJA 


aktivnosti 


Nabiranje izkušenj 


Vir: Honadle (1981, 578). 


Upravljavska sposobnost pomeni zalogo virov (finančnih, kadrovskih,...) in 
organizacijskega potenciala. Upravljavsko sposobnost je potrebno opredeliti glede na 
kontekst,v katerem jo preučujemo, torej kot sposobnost za nekaj določenega (Bowman 
in Kearney, 1998). Pojem je dinamičen in kompleksen ter multidimenzionalen (Hall 
2008, 464), saj vključuje upravne in politične lastnosti ter ima notranje in zunanje 
dimenzije. 


Brez ustreznega pričakovanja sprememb je organizacija že v osnovi brez možnosti 
vplivanja na prihodnost. Zato mora imeti vse relevantne informacije iz okolja. Zlasti v 
primeru lokalnih samoupravnih skupnosti njen politični del oz. politični predstavniki, ki 
so odgovorni glede na interese ljudi. Na osnovi dobrih informacij, demografskih 
trendov in poznavanja ekonomskih gibanj se sprejemajo odločitve o politikah, ki tako 
nastajajo kot posledica izbire med različnimi možnostmi. Nato se oblikujejo programi 
za izvajanje teh politik (npr. okoljske politike, socialne politike ...). Za izvedbo politik 
so bistveni viri, ki vključujejo inpute, kot so: podpora skupnosti in sprejemljivost za 
skupnost, kadrovski viri, davčni prihodki, državni transferi, vključevanje javno- 
zasebnih partnerstev, informacije ...Toda po tem, ko so viri na voljo, mora organizacija 
biti sposobna te vire porabiti oz. absorbirati. Nato sledi upravljanje z viri, ki se v tem 
modelu loči od privabljanja in porabe. Menedžment ali upravljanje virov pomeni 
njihovo racionalno uporabo in alokacijo. Sposobna organizacija menedžerira svoje 
fizične, človeške, informacijske in finančne vire. Na koncu pa je pomembna ocena oz. 
vrednotenje, ki vključuje oceno oz. merjenje o tem, kaj organizacija dela, kako uspešno 
deluje to, kar dela in ali je stopnja aktivnosti primerna. Skozi to vrednotenje aktivnosti 
in upravljanje virov se nabirajo izkušnje in se uporabijo za izboljšanje pri bodočih 
aktivnostih (Honadle 1981). Izgradnja sposobnosti je orodje za uresničevanje politik. 

Sposobnost je opredeljena tudi v smislu »policentrične logike vladanja« kot funkcija 
upravnih struktur ter orodja in strategij za podporo delovanja (Forbes in Lynn 2005). Ta 
opis funkcij ima vključeno zunanjo in notranjo dimenzijo sposobnosti in je več- 
dimenzionalen, kar ustrezno pokriva kompleksnost samega pojma. Upravljavska 
sposobnost se zrcali tudi na institucionalni ravni, saj v bistvu izgradnja sposobnosti 
pomeni krepitev organizacije (Honadle 1981, 578). 


Na osnovi več shematskih in konceptualnih modelov sposobnosti je oblikovan tudi 
model naslednjih štirih funkcij (Christensen in Gazley 2008, 268): 1) organizacijske 
infrastrukture, 2) človeški viri 3) finančni viri in menedžerski sistem in 4) politične in 
tržne značilnosti zunanjega okolja. To prikazujemo v sliki 8: 


Slika 9: Materialne in prostorske dimenzije sposobnosti organizacij 


Infrastruktura 


Človeški viri/ H 


Vodenje 


Finančni viri 
in menedžment 


Zunanje 


okolje 


Vir: Christensen in Gazley (2008, 268). 


Upravljavska sposobnost za 21. stoletje se lahko deli na mikro in makro raven 
(Farazmand 2009, 1008). Področja obravnave vključujejo sposobnosti (Farazmand 
2009, 1016): odzivanje v nujnih situacijah, izgradnja partnerstev, odgovornost, 
institucionalna (sistemska) sposobnost, organizacijska sposobnost, sposobnost politik, 
administrativna sposobnost ter sposobnost na posameznih ožjih področjih. Pomen 
obravnave upravljavske sposobnosti je širok in relevanten tako z znanstveno 
teoretskega kot praktično-uporabnega vidika. Na ta način lahko ustrezno analiziramo 
primernost lokalnih skupnosti — občin in načrtujemo potrebne spremembe. Trdili bomo, 
da le upravljavsko usposobljene lokalne skupnosti celovito služijo svojemu namenu 
ustanovitve. 


Medtem ko so omenjene strategije ključne za izgradnjo sposobnosti, obstajajo še tri 
področja, ki morajo biti vključena pri obravnavi sposobnosti, in jih prikazujemo v tabeli 
8: 

Tabela 8: Področja izgradnje sposobnosti 
Sposobnost vladovanja Funkcionalno Upravna sposobnost 
instrumentalna sposobnost 

Vladanje in menedžment | Institucionalna sposobnost | Strukturna sposobnost 

v kriznih in nujnih | (koncepti in sredstva) 

situacijah 

Transparentna in | Organizacijska sposobnost | Postopkovna/procesna 

odgovorna izgradnja | (strateška raven, struktura, | sposobnost 

partnerstev (kredibilnost | procesi, vrednote, viri) 

in legitimnost) 

Vplivna in odgovorna | Sposobnost politik (iskanje  Kulturno-normativna 

oblast odgovorov na vprašanja kaj, | sposobnost 

kje, kdaj, kako in kdo) 

Sposobnost načrtovanja in | Politika kot sposobnost Institucionalno- 

pripravljenosti organizacijska 
sposobnost 
Sposobnost vodenja in 
menedžmenta 
Strateška-kadrovska 
sposobnost 
Zmožnost finančnih 
virov 
Kognitivna sposobnost 
Tehnološka sposobnost 
Sposobnost etike, 
odgovornosti, 
reprezentativnosti, 
odzivnosti in pravičnosti 
Razvojna sposobnost 


Vir: Farazmand (2009, 1016). 


Določena upravljavska sposobnost, ki je sestavljena iz menedžerske oz. finančne 
sposobnosti pa ni sama po sebi zagotovilo, da bodo doseženi uspešni rezultati delovanja 
organizacije oz. lokalne skupnosti. Sposobnost mora šele pripeljati do rezultatov 
poslovanja. Na dosežene rezultate vplivajo tudi eksterni dejavniki iz okolja, proces 
delovanja pa je podvržen tudi mnogim tveganjem in nevarnostim, ki vplivajo na 
rezultate (Ingraham 2007). 


Analogno opredelitvi iz fizike je upravljavska sposobnost potencial (analogno 
potencialni energiji) ali moč, ki jo ima entiteta v rezervi kot rezultat razporeditve njenih 
komponent in se razlikuje od kinetične energije ali moči, ki se sprošča pri aktivnem 
funkcioniranju (Ingraham in Donahue 2000, 294). 


Prepoznane so tudi negativne značilnosti, ki prispevajo k slabši upravljavski 
sposobnosti: premajhna velikost občin neustrezna sposobnost uslužbencev (plače, 
izobrazba), politično vplivanje na upravne odločitve, volilni sistem, nekonsistentna 

decentralizacija finančnih virov glede na naloge (neupoštevanje načela koneksitete) 
(Dragos in Neamtu 2010, 640). 


3 Upravljavska sposobnost lokalne samouprave 


Upravljavska sposobnost lokalne samoupravne skupnosti je osrednji predmet našega 
obravnavanja in preučevanja. Pojem je izveden iz sposobnosti na splošno in iz 
upravljavske sposobnosti na državni ravni. Zaradi svoje družbene aktualnosti je 
relevantna tema za znanstveno preučevanje. Nanaša se na delovanje lokalne 
samouprave, ki smo jo prikazali izhajajoč iz lokalne demokracije. 


Upravljavska sposobnost se je obravnavala s poudarkom na značilnostih javnega 
menedžmenta (Burgess 1975), zunanjih preferenc in pričakovanj (Gargan 1981) in 
zmožnosti, ki presegajo organizacijo samo (Honadle 1981). Pojem je z razvojem 
lokalnih skupnosti in njene vloge v sodobni družbi postal izrazito kompleksen in 
soodvisen (Hale in Slaton 2008). Visoko sposobne organizacije imajo kombinacijo 
močnih javnih politik, programov in upravljanja z viri, kar jim zagotavlja, da so 
prilagodljive, učinkovite in uspešne (Burgess 1975, 711). 


Na lokalni ravni so štirje specifični vidiki, ki so povezani z upravljavsko sposobnostjo: 
način oblikovanja lokalnih politik in urejanje lokalnih zadev, pridobivanje potrebnih 
virov za izvedbo lokalnih politik, vprašanje rezultatov delovanja (storitve, 
infrastruktura, lokalni predpisi), razmerje med lokalnim in državnim upravljanjem 
(Wright 1975). Obravnava sposobnosti javne organizacije zahteva eksplicitno 
upoštevanje participacije, soodvisnosti v kontekstu sodobnih socialnih omrežij ter 
razmerja med državno lokalno ravnijo (Hale in Slaton 2008, 840). Mreženje je 
pomembna aktivnost delovanja lokalnih vlad in javnih institucij (Agranoff in McGuire 
2003). 


Upravljavska sposobnost je predpogoj za morebitno strateško sposobnost usmerjanja 
lokalne skupnosti. Strateška sposobnost poudarja politične dimenzije, saj se ukvarja s 
procesi oblikovanja, izvajanja, vrednotenja in prilagajanja politik (Gissendanner 2004). 
Za strateško sposobnost kot širši pojem od upravljavske sposobnosti je značilno: 1) 
temelji na možnostih vrednotenja alternativnih rešitev; 2) vrednoti posamezne izbire 
glede na tržne razmere, stroške in prednosti; 3) je podvržena vrednotenju izvedenih 
politik in posledičnih sprememb lokalnih potreb, priložnosti in problemov; 4) za boljši 
izkoristek virov vključuje koordinacijo deležnikov pri oblikovanju politik širše od 
lokalnih meja; 5) obsega načrt izvedbe politik in 6) je dolgoročna in presega mandate 
posamičnih izvoljenih funkcionarjev (Gissendanner 2004, 47). 


Poleg lokalne pa v večini držav članic EU in širše v OECD obstaja tudi regionalna 
raven decentralizacije delovanja države''. Za regionalno raven sposobnosti so 
pomembni naslednji elementi (Wolf in Bryan 2009, 63): 

e Uporaba mrežnega načina vladanja v smislu sodelovanja. 


!4V Evropski uniji ima od 27. članic vsaj regionalno raven samouprave 23 članic. Od tega imajo 
nekatere članice celo 3- ali 4- nivojsko organiziranost subdržavne ravni organizacije (Haček 
2012). 

e Obstoječi zunanji viri v obliki regionalnega socialnega kapitala, kot tudi pooblastil 
na regionalni ravni v zvezi s finančnimi viri. 
Stabilen vir financiranja regionalne ravni delovanja. 
V odstvene, administrativne in tehnične sposobnosti. 
Organizacijska struktura in viri. 


Upravljavska sposobnost na lokalni ravni je relativen pojem (Honadle 2001, 83). 
Odvisen je namreč od pooblastil, nalog in pričakovanj, ki jih državna raven podeli 
lokalni ravni. Pri merjenju in primerjanju upravljavske sposobnosti moramo upoštevati 
časovno komponento, zlasti pri razmisleku, ali je lokalna raven sposobna sprejemati 
nove naloge oz. ustvarjati nove storitve in programe. 


Načelna opredelitev sposobnosti lokalne ravni izhaja iz načelne opredelitve oz. bistva 
lokalne skupnosti, lokalne demokracije in lokalne samouprave, ki smo jih predhodno 
opredelili, V takšni meri, kot lokalna samouprava izpolnjuje svoje poslanstvo, je 
usposobljena oz. uresničuje svoje naloge in odgovornosti. Od zagotavljanja avtonomije, 
participacije in učinkovitost (trije osnovni sklopi vrednot lokalne demokracije) je 
odvisna njena sposobnost. Sposobnost lokalne skupnosti je na enostaven način 
opredeljena kot zmožnost, da lokalna oblast stori, kar želi storiti in je odraz interakcije 
med pričakovanji, viri in problemi le te (Gargan 1981, 656). 


Izjemno pomemben sistemski in hkrati političen (na državni ravni) dejavnik 
upravljavske sposobnosti lokalne skupnosti je uresničevanje načel decentralizacije s 
strani državne ravni oblasti. Brez ustreznega upoštevanja omenjenih načel 
subsidiarnosti in koneksitete, ki ju mora uresničiti država, ima lokalna skupnost 
sistemsko težavo biti usposobljena. To razmerje med lokalno (kjer so regije tudi 
regijsko) in državno ravnijo je predmet mnogih preučevanj in bistveno vpliva na 
sposobnost lokalne skupnosti (Wright 1975; Waugh in Hy 1988; Denhardt 2002; Hall 
2008). Ravno tako pomembno je razmerje med akterji na lokalni ravni, ki se lahko s 
soodvisnim decentraliziranim sodelovanjem krepijo in izboljšujejo svojo sposobnost ter 
povečajo uspešnost delovanja (Hafteck 2003, 342). 


Načelo subsidiarnosti postavlja nivoje in razmerja med njimi glede družbene 
organiziranosti. Določa, na kateri ravni organiziranosti se bodo reševali določeni 
družbeni problemi v smislu najbolj ustreznega reševanja glede na sposobnost. 
Sposobnost mora upoštevati razsežnost in naravo problemov ter zahteva učinkovitost in 
ekonomičnost. Načelo subsidiarnosti ima pomen kot načelo socialne organizacije, kot 
načelo omejitve oblasti in idejo pomoči (subsidium) (Vlaj 2006, 27). Višja oblast se 
tako lahko vmešava samo v obsegu, ko je nižja oblast dokazala svojo nezmožnost in 
neusposobljenost. Kot načelo omejitve oblasti nima normativne narave, ampak 
nakazuje trend. Kot ideja pomoči pa svojo pravico vmešavanja na nižji ravni obravnava 
kot dolžnost vmešavanja s prepričevanjem, da svoje zmožnosti razvijejo v največji 
možni meri. 


Sodobni pristopi, ki se ukvarjajo s koncepti lokalnega vladovanja, poudarjajo naslednje 
zmogljivosti lokalnih oblasti (Brezovšek 2009, 18): 
e Zmogljivost političnega odločanja (uravnoteženost in koordinacija). 

Demokratična zmogljivost (odprtost in konsistentnost). 

Zmogljivost in participacija odločitev lokalne oblasti (učinkovitost). 

Zmožnosti odzivanja. 

Skladnost političnih ciljev z možnostmi in potrebami skupnosti (zadovoljstvo 
državljanov). 


Mnogi avtorji delovanje lokalnih skupnosti označujejo s pojmom sodelujočega vodenja 
(Agranoff in McGuire, 2003), kar pomeni vključevanje mnogih deležnikov v procese 
družbenega odločanja tako v smislu politične participacije kot tudi širše. 


Sposobnost upravljanja je nedvomno povezana z uspešnim izvajanjem javnih storitev 
(Hou in drugi, 2003). Toda povezava med ravnijo sposobnosti in rezultati ni vedno 
premosorazmerna. Določene empirična raziskave ugotavljajo, da je lahko pri 
organizacijah z veliko sposobnostjo (npr. z velikimi kadrovski resursi) uspešnost 
delovanja nekoliko nižja kot pri organizacijah z manjšo, vendar bolj ustrezno 
sposobnostjo (Andrews in Boyne 2011, 906). Vsekakor pa je namen sposobnosti 
uspešno poslovanje. V zelo poenostavljenem in posplošenem smislu se lahko opredeli, 
da je sposobnost input ter da so rezultati output organizacijskega sistema (Christensen 
in Gazley 2008, 265). Pri Eastonovem modelu političnega sistema (Della Porta 2003, 
17; Pandiloska Jurak in Pinterič 2010, 96; Andrews in Boyne 2010, 443) je sposobnost 
v črni skrinjici (vmes med inputi in outputi), kjer se odvija proces obdelave in izvedbe 
javnih politik, ki poskrbi za rezultate in posledice. Politični sistem, kot osrednji element 
tega sistemskega modela političnega procesa, se odziva in deluje predvsem tako, da 
dolgoročno zagotavlja ravnovesje in politično stabilnost (Fink Hafner 2007). 


Dobro upravljanje na lokalni ravni je prikazano skozi naslednje značilnosti (Haček in 
drugi 2008, 79): odgovornost, sprotna odzivnost, transparentnost, nevtralnost in 
vsestranskost, učinkovitost, kompetence, individualna participacija vladavina prava, 
konsenzualne usmeritve. Sposobnost in kompetence so prekrivajoči se pojmi. 
Kompetence so usmerjene na opredelitev ustreznega znanja in veščin na področju 
človeških virov, sposobnost pa je širši pojem, ki obsega tudi kompetentnost. 


Pri izgradnji upravljavske sposobnosti lokalne ravni je več možnosti, v katero smer in 
na kakšen način se lahko sposobnost izgrajuje oz. izboljšuje. Možnosti so v smislu 
večanja strokovnosti oz. profesionalizacije uprave (dihotomija med upravo in politiko), 
spreminjanja politične strukture (neposredna izvolitev ali posredna imenovanja 
političnih predstavnikov), funkcije sodelovanja (ali konsolidacije) na način sodelovanja 
na lokalni ravni (skupne uprave in uporaba skupnih virov) (Honadle 2001, 86). 


Številni avtorji poznajo različne dimenzije upravljavske sposobnosti (Polidano 2000, 
Grindle in Hildebrand 1995). Govor je o institucionalni, tehnični, upravni in politični 
sposobnosti in o sposobnosti oblikovanja politik, implementacije le teh ter operativne 
učinkovitosti. Dinamična upravljavska sposobnost, ki jo ima tudi državna raven, 
povezuje štiri področja sodobne družbe (Cheung 2005 in 2009): 

e Javno upravo (birokracija oz. administracija v ožjem smislu). 

e Politično skupnost (legitimno vlada, avtoriteta). 

e Gospodarstvo ali ekonomski sektor. 

e Civilno družbo. 


Ta področja se v smislu interakcije združujejo v sposobnost države oz. nižjih ravni 
organiziranosti države. Strokovna in profesionalna kompetentnost, usmerjena v dobre 
rezultate in v učinkovitost, mora biti nadgrajena z etičnim delovanjem ter s političnimi 
vrednotami poštenosti, pravičnosti in odgovornosti. Ti dve vrsti sposobnosti sta 
komplementarni in se medsebojno krepita (Farazmand 2002, 129). Tako se prepletajo 
različni vidiki politike in uprave. Te sfere enako delujejo oz. so udejanjene tudi na 
lokalnem področju, kar bomo prikazovali v nadaljevanju. 


Za upravljavsko sposobnost je pomembno tudi razmerje in način upravljanja razmerja 
med državno in lokalno ravnijo javne uprave. Že prej smo prikazali procese 
decentralizacije kot ključne pri oblikovanju sistema lokalne samouprave, kjer se lokalne 
enote nahajajo na kontinuumu med centralizacijo in decentralizacijo. Obe ravni 
upravljanja sta soodvisni, med njima ne obstaja popolna ločenost politik in delovanja. 
Ugotavlja se, da lahko med obema ravnima obstajajo vrzeli na področju informacij, 
sposobnosti, financ, uprave in politik, ki zmanjšujejo uspešnost in učinkovitost 
delovanja obeh ravni (Charbit in Michalun. 2009, 19). Za zapolnjevanje teh vrzeli sta 
možna načelna odziva povečane koordinacije med ravnema in izgradnja sposobnosti na 
obeh ravneh. Izboljšana upravljavska sposobnost pripomore k boljšim javnim storitvam 
s strani državne in lokalne ravni. 


Po prikazu upravljavske sposobnosti bomo po skupinah dejavnikov prikazali njihov 
posamičen vpliv na kompleksno celoto. Ti dejavniki so prikazano ločeno po vrstah, 
vključujejo zunanje in notranje dejavnike. Zunanji so del okolja, v katerem delujejo 
lokalne skupnosti, notranji pa so notranje institucionalne narave. 


31 Politični dejavniki 


Kriteriji, s katerimi se povezuje politična sposobnost lokalnih oblasti, so (Brezovšek 
2009, 17): učinkovitost, produktivnost, ekonomski vidik, upravičenost in dostopnost 
storitev in dobrin (gospodarske javne službe), gladkost sprejemanja in izvajanja 
odločitev, kakovost služb, zadovoljstvo prebivalcev in drugo. Lokalna oblast je 
odločevalska enota (sprejema lastne odločitve), je administrativna enota (izvaja lastne 
odločitve), je odgovorna enota (ravna v dobrobit lokalne skupnosti) in je demokratična 
ustanova (deluje v skladu z upoštevanjem temeljnih družbenih vrednost). V tem 
primeru opisujemo idealno stanje, kateremu dejanske lokalne skupnosti stremijo. 
Opisana sposobnost namreč ni statična, ampak jo je potrebno izgraditi (Bléchliger in 
drugi 2010). Povezana je z zaupanjem ljudi do oblasti, ki mora sposobnost graditi tudi 
skozi izgradnjo zaupanja, temelječega na odzivnosti in integriteti (Denhardt 2002). 
Upravljavska sposobnost je ključna za ustrezno uresničitev nalog javne uprave in zelo 
pomembna za javni sektor v celoti. Politična struktura vpliva tudi na socialni kapital v 
družbi (Freitag 2006). 


Pri političnih dejavnikih, ki poudarjajo politični pristop k obravnavi upravljavske 
sposobnosti, so pomembni pojmi političnega predstavništva, politične odgovornosti, 
porazdelitve avtoritet in moči, pregled in nadzor, odprtost in javnost delovanja in 

politična participacija (Nelissen 2002, 14). Na lokalni ravni v vseh sistemih delujeta 
politično-izvrševalski nivo ter politično-odločevalski nivo, ki sprejema bistvene 
odločitve glede lokalnih politik. Razmerje med obema nivojema je določeno v smislu 
političnega menedžmenta, kjer so posamezne funkcije natančno razmejene med 
odločevalski in izvrševalski nivo, posamezne pa se prekrivajo in so na preseku te 
politično-menedžerske dihotomije (Hambleton 2000, 939). 


S procesi devolucije in decentralizacije se veča odgovornost lokalnih ravni za 
oblikovanje in izvajanje politik (Honadle 2001, 85). Odvisno od vrste politik, ki se v 
tem procesu prenašajo na lokalno raven, je pomembno, da se na lokalni ravni razvija 
interdisciplinarno znanje, ki potrebuje strokovno znanje iz posameznih področij. 
Lokalna samouprava pa je kljub mnogim lokalnim politikam vodena celovito 
(holistično). Tako mora lokalna skupnosti kljub interdisciplinarnosti (npr. varstvo otrok 
in urejanje prometne infrastrukture) najti skupne točke in celovito gledati na reševanje 
problemov. 


Zmogljivost političnega odločanja je v veliki meri opredeljena s samostrukturo lokalne 
oblasti, ki jo določi državna raven z normativno-pravno ureditvijo vseh ravni svojega 
funkcioniranja. To je zelo različno po državah in posledično je zelo različna tudi 
konkretna razmejitev med različnimi nivoji ter nosilci političnih in upravnih pooblastil. 
Ugotavlja se, da je pomembna razdelitev političnega odločanja tudi med samimi 
lokalnimi nosilci političnih pooblastil (npr. v Republiki Sloveniji župan in občinski 
svet), kar posledično vpliva na upravljavsko sposobnost (Berman 1997, 271). Kljub 
analitičnemu in raziskovalnemu obravnavanju delov lokalnega upravljanja, različnih 
vidikov in nivojev le- tega, imamo opravka z integrirano celoto, ki so je deležni ljudje 
kot občani oz. državljani. To se predvsem kaže v sodobnih trendih razvoja javne 
uprave, ko je govora o integriranem javnem upravljanju (Szirom in drugi 2002, 
Kernaghan, 2009). Ta integriranost pomeni celovitost, saj vključuje politično in 
upravno dimenzijo, posledica katerih je dejanje, usmerjeno k uporabniku. Za tega ni 
pomembna, katera dimenzija je bila v delovanju, ampak rezultat delovanja. 
Integriranost proaktivno ali reaktivno zahteva zavzetost skupnosti v smislu vključevanja 
članov skupnosti (posameznikov ali civilno družbenih organizacij) v procese 
oblikovanja politik in sprejemanja odločitev na lokalni ravni (Kernaghan 2009, 247). 
Cilj zavzetosti skupnosti je izboljšati javne storitve in je povezan z družbenimi 
dejavniki, ki vplivajo na upravljavsko sposobnost lokalnih ravni. 


Poleg menedžerske sposobnosti je pomembna tudi politična sposobnost posameznikov, 
ki so nosilci političnih funkcij. Na področju lokalnih skupnosti so ugotovili, da so 
pomembne naslednje kompetence nosilcev političnih funkcij (Vogelsang-Coombs in 
Miller 1999, 211): 
e Politični funkcionar mora razviti vzorce odločanja, ki podpirajo zakonodajne 
koalicije in odgovorne politike. 
e Organizirati mora trdno organizacijo lokalne uprave, ki si prizadeva za optimalno 
zagotavljanje javnih storitev. 
e Združuje različne občane v nove in usmerjene aktivnosti, ki krepijo družbeno 
življenje. 

e Prihodnost si predstavlja v širšem kontekstu (tudi mednarodnem), ki krepi lokalno 
skupnost in regijsko sodelovanje. 
Združuje politične entitete, tako da se premagajo ovire, ki so pravno postavljene. 
Aktivno se vključuje v razvoj, da ima lahko specialna znanja in znanje vladanja, 
potrebna, da dobro opravlja svoje delo. 


Tako so kompetentni lokalni politični funkcionarji: 1) snovalci konsenzov 2) politični 
podjetniki 3) družbeni katalizatorji 4) globalni nosilci sprememb 5) povezovalci 
sistemov 6) se učijo pri delu (Vogelsang-Coombs in Miller 1999, 212). 


Poznamo tudi različne produktivnosti političnega sistema. Avtorji ločijo tri (Almond in 
drugi, 2008, 29): sistemsko, procesno in posamezno (policy) politično produktivnost. 
Sistemska produktivnost ima dobrine ohranjanja sistema ter prilagajanja sistema. To 
pomeni sposobnost organizacijsko-kulturnega prilaganja spreminjanja družbenega 
okolja (Ferfila in Kovač 2000, 72). Procesna raven političnih dobrin pomeni procese 
političnega delovanja državljanov od inputov (izražanje interesov, ugotavljanja 
skupnega-javnega interesa, oblikovanje javnih politik) do outputov (izvajanje javnih 
politik in prilagajanja javnih politik). Tretja raven produktivnosti je na ravni 
posameznih resornih politik, ki so zlasti odvisne od ravni, kjer se te politike izvajajo. 


Na rezultate delovanja občin vplivata tudi politična struktura in politični menedžment 
(Fenwick in Miller 2012). Rezultati delovanja so zelo različno merljivi glede na različne 
opredelitve nalog in funkcij znotraj pravnega reda posamezne države. V vsakem 
primeru se rezultati delovanja vrednotijo glede na osnovne storitve, uporabo virov in 
organizacijsko sposobnost (Game 2006). Politična struktura (med nosilci političnih 
funkcij) in menedžerska struktura imata neposreden vpliv na razvoj lokalne skupnosti. 
Navznoter zaradi razlik med vrednotami in cilji političnega in upravnega dela. Navzven 
pa na interaktivni način z zagotavljanjem različne stopnje odzivnosti na eksogene 
ekonomske, politične in administrativne zahteve (Feiock in Kim 2000, 29-49). 


Upravljavska sposobnost v širšem smislu zahteva od politične strukture, da je pripadna 
oz. angažirana, učinkovita, menedžerska, konsenzualna in kooperativna navzven 
(Brusis 2003). Pripadnost pomeni premagovanje morebitnih političnih ovir, vključuje 
določanje strateških prioritet, koherenten in konsistenten program sprememb, 
kredibilnosti politik, zadostno politično avtoriteto in organizacijsko zmožnost za 
uspešno uveljavljanje politik. Učinkovitost pomeni optimalno izrabo ekonomskih, 
kulturnih in človeških virov, ter glede na posamični potencial zagotavljanje ustrezne 
infrastrukture in storitev. Menedžerska sposobnost implicira, da so spremembe 
izvedene odgovorno, odprto in strokovno. To vključuje sposobnost kompleksnega 
učenja, inovacij politik in politične spretnosti pri izbiri strategij in ukrepov. 
Konsenzualnost pomeni vključevanje civilne družbe in iskanje široke podpore za 
spremembe. To se kaže v sposobnosti integracije nasprotnih argumentov in krepitev 
socialnega kapitala. Kooperativnost navzven pomeni zmožnost sodelovanja z zunanjimi 
podporniki in mednarodnimi organizacijami (Brusis 2003, 2). 


Te naštete sestavine upravljavske sposobnosti, težav, pomožnih strategij in odpravo 
omejitev prikazujemo v tabeli 9: 

Tabela 9: Sestavine upravljavske sposobnosti 


Upravljavska Ključni problem | Neposredna Odprava omejitev 
sposobnost sposobnosti strategija za 
izboljšanje 
Pripadnost Pomanjkanje Izboljšanje know- | Demokratične 
politične avtoritete howa in | procedure, 
kompetenc spoštovanja prava, 
vodenja koalicijsko vladanje 
Optimalna izraba | Previsoki Izboljšanje Transparentnost 
virov transakcijski stroški | načrtovanja in | porabe virov, javno 
za izvedbo politik menedžerske odgovorni postopki, 
učinkovitosti javni nadzor 
Menedžiranje Nezadostna Usposabljanje Strokovna javna 
sprememb sposobnost učenja kadrov storitev, odgovorni 
postopki 
izvrševanja, 
pooblastila 
neodvisnim 
agencijam 
Konsenzualnost Tehnokratske Razširjanje Povečanje moči 
navade dialoga posrednikom pri 
sprejemanju 
odločitev 
Kooperativnost Neprilagodljivost Prisvojitev Partnerstvo, 
izbranih politik integracija, pritisk 
kolegov 


Vir: Brusis (2003, 12). 
3.1 Vladovanje in upravljavska sposobnost 


Pri obravnavi političnih dejavnikov omenjamo tudi koncept vladovanja. Le ta v svojem 
političnem pristopu (kot enem izmed multidisciplinarnih pristopov) poudarja več- 
nivojsko delovanje vlade in skupno sprejemanje odločitev (Chhotray in Stoker 2010, 
216). Na lokalni ravni se pojavlja večje število soodvisnih nosilcev, ki so s strani 
nosilcev političnih funkcij vključeni na način vladovanja. Za ta način je značilna 
odprtost, delegiranje odgovornostim, povezovanje, skupno sprejemanje odločitev 
(konsenzualnost), kar pa povezujemo z obravnavano in s prikazano upravljavsko 
sposobnostjo. Načela vladovanja so: participacija, legitimnost, usmerjenost h konsenzu, 
strateško upravljanje, odzivnost, uspešnost in učinkovitost, odgovornost in preglednost, 
enakost, pravičnost in nepristranskost (Graham in drugi 2003, 3). 


Vladovanje je predstavljeno kot oblika odločanja in pooblaščanja kolektivnih virov in 
akterjev ter je nasprotno od delovanja trga ali delovanja hierarhije (Bačlija 2010, 74). 
Gre za upravljanje kolektivnih virov, ki jih uporabljajo akterji javne, civilne in zasebne 
sfere. Pri vladovanju gre za menedžeriranje mrež akterjev, ki so soodvisni (Rhodes 
1996, 658) in se samorganizirajo. Pri izgradnji logike vladovanja so med političnimi 

akterji zaznane interakcije na različnih nivojih, ki vključujejo odločitve, ki usmerjajo, 
ter tudi končno izvedbo storitev in s tem povezane rezultate. Tako vladovanje vsebuje 
interakcije med naslednjimi elementi: politično izražena javna pričakovanja in interesi; 
javna izbira, izražena s sprejetjem politik; formalne strukture in procesi javnega 
sektorja; avtonomne organizacije, menedžment in uprava; osnovna tehnologija, delo in 
storitve; posledice, rezultati in cilji ter sodelovanje deležnikov (Forbes in Lynn 2005, 
562). Vladovanje, ki predstavlja relacije med navedenimi procesi in elementi, se odvija 
na institucionalni (javne izbira), menedžerski in tehnični ravni (Lynn in drugi 2001, 36). 
Pri obravnavi vladovanja na lokalni ravni se je oblikoval tudi pojem urbanega 
vladovanja, ki se nanaša na mestne lokalne skupnosti. Urbano vladovanje je razumljeno 
kot proces mešanja in koordiniranja javnih in zasebnih interesov; temelji na 
razumevanju sposobnosti oz. zmožnosti lokalnih skupnosti in lokalnih vlad; je zmes 
ekonomskih, družbenih, političnih in zgodovinskih dejavnikov ter je zelo povezano z 
državnim kontekstom, ki močno vpliva na lokalno gospodarstvo, lokalne politične 
konflikte in strategije za mobilizacijo lokalnih virov (Pierre 1999, 375). 


Vladovanje je način sprejemanja odločitev in je sodoben način delovanja vlad, ki v 
omrežje vključujejo tudi druge akterje. Institucionalni vidik obravnave vladovanja 
vključuje tudi vrednote, tradicije, normative, ideje in prakso, ki določajo specifično 
politično obnašanje (March in Olsen 1995). Glede na zunanje in notranje dimenzije 
urbanega vladovanja v povezavi z institucionalnim vidikom ter različnimi pogledi na 
lokalno demokracijo, vlogo lokalnih vlad pri lokalnem gospodarskem razvoju, 
različnimi stili distributivnih politik in različnim dojemanjem odnosov lokalnih 
skupnosti do civilne družbe obstajajo različni modeli urbanega vladovanja. V idealno 
tipskem smislu so tako predstavljeni štirje modeli urbanega vladovanja: menedžerski, 
korporativen, usmerjen v rast in usmerjen v blaginjo (Pierre 1999, 377). Glavne 
značilnosti posameznega modela urbanega vladovanja prikazujemo v tabeli 10: 


Tabela 10: Značilnosti modelov urbanega vladovanja 

Model urbanega vladovanja 
Značilnosti Menedžerski | Korporativen | Usmerjen v rast | Usmerjen v 

blaginjo 

Cilj politik Učinkovitost | Razporeditev | Rast Prerazporeditev 
Stil politik Pragmatičen | Ideološki Pragmatičen Ideološki 
Način politične | Konsenz Konflikt Konsenz Konflikt 
izmenjave 
Način  javno- | Konkurenčen | Sodelujoč Interaktiven Restriktiven 
zasebnega 

Odnos med | Ekskluziven | Inkluziven Ekskluziven Inkluziven 
lokalno vlado 

in prebivalci 

Osnovna Profesionalci | Družbeni Poslovneži Država 
kontingenca vodje 

Ključni Pogodbe Deliberacija Partnerstvo Mreže 
instrumentarij 

Vzorec Pozitiven Negativen Pozitiven Negativen 
subordinacije 

Ključni Učinkovitost | Participacija Rast Enakost 
kriterij 

vrednotenja 


Vir: Pierre (1999, 388). 


Pri prikazanih modelih urbanega vladovanja gre za štiri različne načine, ki so teoretsko 
prikazani v idealno-tipskem smislu. V praksi so prepleteni in njihova obravnava spada 
med način obravnave sprejemanja odločitev v lokalni skupnosti. Usmerjenost 
posameznega modela urbanega vladovanja je povezana z različnim poudarkom 
dejavnikov upravljavske sposobnosti. Za uresničitev vsakega izmed prikazanih 
modelov je značilna specifična odvisnost od okolja. Urbano vladovanje ni proces le 
lokalnih oblasti, ampak tudi glede na prevladujoč model v praksi imajo državna oblast 
in drugi dejavniki različno močno vlogo ter tako predstavljajo različen močen dejavnik, 
ki vpliva na sposobnost in posledično na rezultate delovanja. 


Pri vladovanju na lokalni ravni prihaja do sprememb oz. izgradnje institucij, za kar je 
potrebna specifična sposobnost lokalnih oblasti. Konsolidacija institucij je nujna, da se 
lahko izboljša interakcija z lokalno skupnostjo. Tako je urbano politično vodenje in 
vključevanje skupnosti pomemben praktičen in normativni (sprememba institucij) vidik 
urbanega vladovanja (Haus in Klausen 2011, 257). 


Pri procesih vladovanja zaradi mrežnega značaja delovanja pride do fragmentacije, kot 
posledica razširitve števila nosilcev funkcij. Multiplikacija zahtev in pravic zahteva 
mediacijo nasprotujočih se interesov, segmentacija lokalnih programov pa zahteva 
integracijo storitev. S strani lokalne vlade je potrebna integracija, mediacija in strateški 
razvoj, kar pa je možno le s podporo državne ravni (Burns 2000, 970). Preveč 
intenzivno razporejanje moči (hkrati z nejasnim razporejanjem odgovornosti) postavlja 
lokalno skupnost pred drugačen položaj v lokalnem demokratičnem procesu. 


3.3 Ekonomski dejavniki 


Ekonomski vidik lokalne samouprave je eden izmed pomembnih dejavnikov pri 
obravnavi upravljavske sposobnosti. Lokalna skupnost ima glede na svoje značilnosti 
(velikost, obseg in kakovost gospodarskega segmenta) različno lastno (mikro) 
ekonomsko izhodišče. Obenem je v soodvisnosti od državnega nivoja v določenem 
zunanjem (makro) ekonomskem položaju. Oba ta vidika vplivata na finančni položaj in 

posledično upravljavsko sposobnost lokalne samoupravne skupnosti. Nivo 
decentralizacije je tudi v korelaciji z ekonomijo obsega (Schakel 2010) in velikost je 
povezana z upravljavsko sposobnostjo (Swianiewicz 2010, 186). Finančni položaj, ki 
izhaja iz obeh ravni ekonomskega položaja, omogoča določeno avtonomijo lokalnih 
skupnosti. Proces, ki to delno uresničuje, je fiskalna decentralizacija (Brezovnik in 
Oplotnik 2003, 123; Asguer 2011). Hkrati je decentralizacija smiselna do tiste ravni, ki 
je tudi ekonomsko utemeljena. Ekonomska politika lokalnih skupnosti je odvisna tudi 
od konkretnega družbenega konteksta oz. lokalne družbene kulture (Reese in Rosenfeld, 
2001). 


Ekonomija obsega (economy of scale) je argumentacija za večje enote lokalnih 
skupnosti in pomeni dolgoročno upadanje povprečnih stroškov, ki ga dosegamo, če 
proizvajamo izdelek v velikih količinah (Rebernik 1999, 184). Ravno tako poznamo 
argument ekonomije razpona (economy of scope) kot zmanjšanje stroškov zaradi 
večplastnega izkoriščanja proizvodnih virov (Rebernik 1999, 191). Glede na različno 
naravo in naloge lokalnih skupnosti v različnih državnih sistemih se oba omenjena 
vidika prepletata in na delovanje lokalnih skupnosti na ekonomskem področju različno 
vplivata. 


Oba vidika se kažeta v cilju stroškovne učinkovitosti delovanja, kar je vedno 
pomembnejše in v ospredju kot eno izmed vrednot lokalne demokracije (Haček. in 
drugi 2008, 7). Z ekonomskega vidika lahko govorimo o iskanju takšnega obsega 
lokalnih storitev, ki pomenijo najnižje možne (glede na omejen možen obseg), skupne 
(fiksne in variabilne), povprečne (na enoto proizvodnje oz. nudenja lokalnih storitev) 
stroške. Ti so različni glede na različna pooblastila lokalnih skupnosti v različnih 
državnih sistemih lokalne samouprave. Stroški, ki nastajajo, se delijo na stalne — fiksne, 
na spremenljive — variabilne, celotne stroške in mejne stroške (Prašnikar in Debeljak 
1998, 203). Stalni stroški niso povezani z obsegom ponudbe in se ne spreminjajo z 
rastjo ali padcem obseg storitev. Drugače je pri spremenljivih stroških, ki se 
spreminjajo ravno z obsegom proizvodnje. Celotni stroški so seštevek stalnih in 
spremenljivih. Mejni stroški pa so stroški, ki nastanejo zaradi proizvodnje dodatne 
enote proizvoda ali storitve (Rebernik 199, 162). 


Lokalne javne službe pomenijo zagotavljanje več javnih storitev občanov, kjer pride do 
pomembnosti omenjene ekonomije obsega. Lokalne skupnosti svojim uporabnikom 
občanom nudijo storitve gospodarskih javnih služb, ki so po svoji naravi monopolne 
storitve oz. občani nimajo možnosti izbire med različnimi ponudniki. To postavlja tržne 
razmere med javnim ponudnikom storitev in uporabniki v specifično situacijo. Z vidika 
tržne strukture lahko govorimo o monopolu. Tu gre za t.i. naravni monopol, ko 
uporabnik na več področjih lokalnih storitev in lokalnih javnih dobrin nima možnosti 
izbire. To pa je primer neučinkovitosti trga, ki potrebuje poseg države (Ferfila in Kovač 
2000, 132). 


Zaradi omejene in določene velikosti lokalnih skupnosti, ki imajo omejen in določen 
možen krog uporabnikov (v skladu z območji, ki so administrativno in ne tržno 

stroškovni učinkovitosti). Obstaja pa tudi teorija rezidualnih stroškov, kjer govorimo o 
pojavu, ko zmanjšan obseg porabe ne pomeni takoj zmanjšanja stroškov (Lais in Penker 
2012, 113). Pride namreč do časovnega zamika med zmanjšanjem enot porabe neke 
lokalne javne dobrine iz več razlogov (npr. zmanjšanje števila prebivalcev občine), 
fiksni stroški in tudi del variabilnih stroškov pa se ne morejo znižati takoj (npr. pogodbe 
za delo ali druge storitve). Ta pojav rezidualnih stroškov je pri lokalnih javnih dobrinah 
v povezavi z omenjenim tržnim stanjem naravnega monopola in je značilen za lokalne 
skupnosti. 


Eden izmed dejavnikov je tudi velikost lokalne skupnosti. Velikost je družbeni in hkrati 
ekonomski dejavnik upravljavske sposobnosti. Velikost je opredeljena sistemsko s 
strani države in je neposredno povezana z upravljavsko sposobnostjo. Lokalna skupnost 
ima zgolj posreden vpliv na svojo velikost. Raziskovalci navajajo, da se je pri 
obravnavi velikosti potrebno zavedati dveh vidikov, kajti prihaja do različnega razmerja 
(trade-off) med demokracijo in ekonomsko učinkovitostjo (Mouritzen 1989). Vidik 
učinkovitosti in funkcionalnih zmožnosti, ki so boljše pri večjih lokalnih enotah, ter 
vidik lokalne demokracije, ki je bolje uveljavljen pri manjših lokalnih enotah. 
Ekonomija obsega ter stroškovna učinkovitost delovanja je boljša pri večjih enotah 
(Andrews in Boyne, 2009). Hkrati pa se ugotavlja, da z razvojem usposobljene in 
strokovne lokalne administracije v različno velikih lokalnih enotah in z razvojem 
informacijske tehnologije ter homogenizacijo življenjskih potreb ni več takšnega 
nasprotnega vpliva med velikostjo lokalne enote in demokratičnostjo (Swianiewicz 
2010, 189) 


Glede na različne politične sisteme, ki vključujejo vsebinsko različna razmerja med 
državno, regionalno in lokalno ravnijo javnega upravljanja je neustrezno govoriti o 
pravilni velikosti lokalnih enot. Kot omenjeno obstajajo razlogi za večje enote, kot tudi 
razlogi za manjše. Kot razlogi za večje lokalne samoupravne enote, ki bi bile podobne 
po velikosti se navajajo (Andrews in Boyne 2009; Swianiewicz 2010, 185): 

e Ekonomija obsega, ki omogoča cenejše in učinkovitejše storitve (zlasti je to vidno 
pri stroških delovanja lokalnih enot). 

e Večje lokalne uprave imajo boljšo zmogljivost zagotavljanja širšega nabora 
funkcij, tako da se lahko več storitev izvaja na lokalni ravni. 

e Ker imajo večje lokalne enote več funkcij, je večja možnost za participacijo ljudi v 
lokalni politiki in je posledično zagotovljena večja demokratičnost. 

e Večje lokalne enote imajo med sabo manjše dohodkovne razlike, kar je politično 
lažje sprejemljivo in je hkrati manjši pritisk na državno sofinanciranje lokalnih 
enot. 

Večje lokalne enote so bolj uspešne v načrtovanju razvojne gospodarske politike. 
V večjih lokalnih enotah se zmanjša težava nudenja storitev neupravičenim 
prejemnikom (free riding), ki niso rezidenti lokalne enote. 


Tako je bolj ustrezno, če bi pri opredeljevanju o velikosti samoupravnih lokalnih 
skupnosti govorili o optimalni velikosti glede na vidik ekonomske učinkovitosti in 
demokracije, ki v konkretni situaciji izhajata iz opredelitve nalog, ki jih mora opravljati 
lokalna uprava. Dejstvo je, da lokalne enote izvajajo širok spekter storitev, ki je izrazito 
multifunkcijski in ima lahko tudi pozitivne učinke ekonomije širine obsega (economy 

of scope). Ekonomija obsega (economy of scale) je povezana s količino storitev in 
padajočimi stroški na enoto z rastjo obsega (padajočimi mejnimi stroški) ponudbe. Tako 
je tesno povezana z dogajanjem na strani ponudbe (Andrews in Boyne 2009, 743). 
Medtem je širok spekter storitev oz. ekonomija širine obsega povezana na strani 
povpraševanja, ki zahteva istočasno oz. od istih virov lokalnih oblasti zelo različne 
storitve v širšem obsegu. 


Lokalne skupnosti lahko izboljšujejo svoje ekonomske dejavnike in s tem izboljšujejo 
pogoje za svojo upravljavsko sposobnost. Oboje je povezano, gre za ustvarjanje 
konkurenčnih prednosti nekega lokalnega okolja. Ekonomski dejavniki so povezani s 
sposobnostjo lokalne samoupravne skupnosti, da izpolnjuje svoje naloge v skladu z 
osnovnimi načeli učinkovitosti. 


Ekonomska moč in stanje v lokalni skupnosti obstajata na različnih ravneh. Ena raven 
je sama občina oz. samoupravna lokalna skupnost, gospodarsko lokalno okolje, 
negospodarsko lokalno okolje (lokalni javni sektor poleg občine) ter ekonomska moč 
posameznikov. Tako je ekonomsko stanje odvisno od javnih in zasebnih virov, 
dejavnosti ter premoženja. To se na ravni države in občine meri s kazalnikom — Bruto 
domači proizvod na prebivalca (BDP/per capita), ki po različnih možnih metodah 
upošteva posameznike, gospodarstvo v celoti in javni sektor. 


Finančna moč lokalne skupnosti je zelo pomemben dejavnik njene upravljavske 
sposobnosti (Warner 1999, 27). Procesi decentralizacije, devolucije in večanja lokalne 
avtonomije, ki izhajajo iz osnovnih postulatov lokalne demokracije, ne morejo biti 
uspešni, če se temu ustrezno ne razvija finančna sposobnost samoupravnih lokalnih 
skupnosti. Brez ustreznih finančnih virov lokalne skupnosti ne morejo prevzemati novih 
nalog oz. ne morejo uspešno opravljati obstoječih nalog. Tako so procesi devolucije in 
decentralizacije, ki so družbeno zaželeni, lahko neuspešni, če se temu ustrezno ne krepi 
finančna sposobnost lokalnih enot. Večja finančna sposobnost lokalnih enot je bistvena 
tudi z vidika zmožnosti privabljanja zunanjih virov sofinanciranja, ki večinoma 
predstavljajo le del potrebnega finančnega vira za posamezne projekte ali programe. 
Tako so dodatni finančni viri države ali meddržavne skupnosti (npr. Evropske unije) 
vedno povezani z zadostno mero lastnih finančnih sredstev. In v kolikor lokalne enote 
te lastne finančne sposobnosti nimajo, se jim slabša tudi »absorbcijska« sposobnost 
pridobivanja zunanjih finančnih virov, kar negativno vpliva na uspešnost njihovega 
delovanja. 


Finančni menedžment je del delovanja lokalne skupnosti, ki rešuje znano ekonomsko 
dejstvo, da viri ne zadoščajo za produkcijo vseh dobrin. Na lokalni ravni se finančni 
menedžment ukvarja s proračunskim načinom del, ki vključuje pridobivanje virov, 
upravljanje s sredstvi, natančno vodenje javnih financ v skladu z zakonodajo ter 
nadziranje. Finančna sposobnost na lokalni ravni oz. sposobnost lokalnega finančnega 
menedžmenta vključuje: načrtovanje prihodkov in odhodkov; integracijo proračuna, 
računovodstva, finančnih poročil in meril poslovanja; finančne odnose do države in do 
drugih občin integralno načrtovanje virov, reakcije na povečanje dajatev; upravljanje s 
tveganji in zavarovanji; spremljanje indikatorjev finančnega poslovanja; obdelavo 
podatkov in analize, stroškovno nadziranje projektov in programov (Gargan 1987). 

Finančni menedžment je zlasti v času finančne krize pridobil na pomenu za javno 
upravljanje. Bistveno bolj pomembno kot prej je postalo upravljanje s finančnimi viri, 
računovodska in finančna poročila, revizije, fiskalna politika, analiza stroškov, 
upravljanje z denarnim tokom in druga orodja finančnega menedžmenta (Kioko in drugi 
2011). 


Gospodarstvo je v lokalni skupnosti pomemben ekonomski dejavnik. Predstavljajo ga 
gospodarski subjekti, ki se ukvarjajo s trzno gospodarsko dejavnostjo in v svojem 
proizvodnem ali storitvenem procesu potrebujejo ljudi. Tako nastajajo delovna mesta, 
ustvarja se prihodek, dodana vrednost in dobiček. Gospodarski subjekti tako 
neposredno in tudi posredno pomembno vplivajo na celotno stanje v posamični lokalni 
skupnosti. Neposreden vpliv so delovna mesta, plače rezidentov, lokalni davki, 
družbeno odgovorno poslovanje in lokalne investicije. Posredno pa vplivajo na razvoj 
lokalne gospodarske in negospodarske infrastrukture, izobraževalni sistem, 
priseljevanje ljudi v lokalno skupnost ipd. Kljub temu da gospodarstvo ni lokalno 
omejeno, saj lahko razpolaga z resursi na prostem globalnem trgu, pomembno vpliva na 
lokalno okolje, kjer se določeni gospodarski subjekti nahajajo. 


Med ekonomskimi dejavniki, ki so delno hkrati tudi družbeni, lahko štejemo tudi 
sodelovanje in povezovanje med različnimi lokalnimi samoupravnimi skupnostmi — 
občinami. Skupno izvajanje javnih storitev s strani več vključenih občin ustvarja 
ugodne učinke tako na ekonomijo obsega kot tudi ekonomijo širine. Tako se ponujajo 
možnosti, da se znižajo produkcijski stroški, ki so postavljeni kot ovira pri določenem 
omejenem obsegu produkcije (Hulst in drugi 2009). Na samo povezovanje pa vplivajo 
dejavniki iz okolja (družbeno-ekonomski, politični, demografski, tehnološki), državni 
institucionalni kontekst (državna struktura, zakonodaja in vzpodbujanje povezovanja, 
upravna kultura) ter lokalne preference (Hulst in drugi 2009, 280). Tako se ustvari 
konkreten institucionalni okvir sodelovanja med občinami, ki je različen po različnih 
državah. 


3.4 Upravno-organizacijski dejavniki 


Upravljavska sposobnost je v delu opredelitve opredeljena z organizacijsko in 
menedžersko sposobnostjo enot lokalne samouprave, kjer se določeni deli sistema 
(občinska uprava, uprave javnih zavodov,...) ravnajo po načelih t.i. neprofitnih 
organizacij v skladu s splošnimi načeli menedžmenta (Daft 2000, Možina in drugi 
2002). Na delovanje in rezultate javnih organizacij in tudi lokalnih skupnosti vplivajo 
menedžerski dejavniki, kar je pokazalo več avtorjev (O'Toole in Meier 1999; Boyne 
2004, Boyne in Walker 2005; Andrews in drugi 2006). Menedžerska sposobnost je 
povezana tudi z najvišjim menedžerjem v lokalni skupnosti, ki je pogosto tudi nosilec 
političnih funkcij v lokalni skupnosti. Pogosto je to funkcija župana, katerega 
menedžerska sposobnost je povezana z uspešnim delovanjem lokalne skupnosti 
(Avellaneda 2008). Menedžerska sposobnost kot del celovite upravljavske sposobnosti 
je bila zgoraj prikazana in obravnavana glede na njen vpliv na rezultate izvedenih 
politik (Donahue in drugi. 2000). Notranja sistemska sposobnost vladnih oz. javnih 
organizacij je kritični predpogoj za uspešno delovanje in želene rezultate (Hou in drugi 
2003). 

Osnovna izhodišča pri obravnavi organizacijskih dejavnikov so elementi organizacije, 
kjer se največkrat navajajo (Grafenauer in Brezovnik 2006, 15): cilj, ljudje, sredstva, 
samostojnost in notranja (organizacijska) struktura. Pri delovanju lokalnih 
samoupravnih skupnosti kot organizacij so prisotni vsi našteti elementi. Ljudje so 
kadrovski viri organizacije in nosilci vseh upravnih ter organizacijskih funkcij. 


Upravljavska sposobnost na lokalni ravni je z menedžmentom povezana v javnem 
sektorju na treh ravneh: menedžment politik, menedžment virov in menedžment 
programov (Burgess 1975, 709). Da bi lahko lokalna skupnost bila upravljavsko 
sposobna, mora imeti vse tri ravni menedžeriranja na ustrezno visoki stopnji razvitosti. 
Značilnosti in opredelitev vseh treh ravni menedžmenta, ki so potrebne za upravljavsko 
sposobnost na lokalni ravni, prikazujemo v tabeli 11: 


Tabela 11: Ocena elementov javnega menedžmenta 
Menedžment politik Menedžment virov Menedžment 
programov 
Funkcijski Strateška funkcija | Rutinska podpora za | Taktična funkcija 
poudarek zagotavljanja usmeritev | delovanje organizacije ter | izvrševanja upravnih 
in vodenje sposobnost prilaganja in | nalog in izvrševanja 
uskladitve z omejitvami | usmeritev v obliki 
okolja programov, aktivnosti 
in storitev 
Namen Opredelitev in izražanje | Razvijanje in vzdrževanje | Oblikovanje 
skupnosti ter družbenih | človeških, materialnih, | operativnih 
vrednot, hkrati pa razvoj | finančnih in | programov, storitev in 
prioritet ter vzpostavitev | informacijskih virov, ki so | aktivnosti, ki 
zavez za izpolnjevanje | odzivni na zahteve politik | pomenijo splošne 
potreb in vizije | in programov organizacije | usmeritve politik in so 
skupnosti. tako, da se zagotovi, da so | odzivne na 
vsi elementi organizacije | spreminjajoče se 
ustrezni upravnim in | potrebe občanov. 
drugim zunanjim ter 
notranjim postopkom. 
Glavne Kaj in zakaj naj bo | Kako je lahko narejeno? Kako to narediti? 
skrbi: narejeno? e Izvedljivost e Produktivnost 
e Zaželenost/potrebe e Postopkovna integriteta | e Odzivnost na 
e Prioritete/alternative e Učinkovitost potrebe občanov 
e Odgovornost e Prilagodljivost e Odzivnost na 
e Uspešnost usmeritve politik 
Nosilci Voljeni funkcionarji s | Uprava Vodje uprave, javnih 
svojimi uradi zavodov in agencij 
Kriterij Politični in upravni | Tehnični, pravni in | Strokovni in upravni 
odločanja premislek upravni premislek premislek 
»Največ javnega | »Po pravilih in stroškovno | »Kvalitetne storitve s 
dobrega za največ ljudi« | učinkovito« strani profesionalcev 
brez političnega 
vmešavanja« 

Vir: Skrajšana verzija Burgess (1975, 709). 

Tako tudi javni menedžment sestoji iz štirih osnovnih prvin menedžmenta (Možina in 
drugi 2002): planiranja (opredeljevanje ciljev organizacije in poti za njihovo 
uresničitev), organiziranja (ustvarjanja takšnih medsebojnih odnosov in razmerij, ki 
omogočajo izvedbo načrtov in doseganje postavljenih ciljev), vodenja (vpliv, 
motivacijo in usmeritev zaposlenih za opravljanje nalog in doseganje opredeljenih 
ciljev) in kontroliranja (pregled doseženega glede na načrtovano in ukrepi za 
izboljšanje). 


Javni menedžment, ki ima v skladu s kontingenčno teorijo tri pomembne funkcije, s 
katerimi vpliva na delovanje organizacije: 1) ustvarja organizacijsko strukturo in s tem 
stabilnost sistema, 2) sprejema in absorbira vplive okolja na organizacijo ter jo tako 
ščiti 3) izkorišča priložnosti v okolju organizacije (O'Toole in Meier 1999). 


Določen vidik sposobnosti izhaja iz sistemov vodenja in upravljanja s človeškimi viri. 
Ta ožji del imenujemo menedžerska sposobnost in bo v konceptualnem modelu kasneje 
zajet v skupino upravno-organizacijskih dejavnikov celovite obravnave upravljavske 
sposobnosti. Menedžerska sposobnost pomeni moč menedžmenta in integracija med 
menedžerskimi podsistemi (Hou in drugi 2003, 299). Ta menedžerska sposobnost je 
tudi nujni predpogoj za učinkovitost in celovito sposobnost oz. doseganje rezultatov 
(Ingraham 2007). Menedžerska sposobnost je prikazana (kot osrednji element v enačbi 
za rezultate) v naslednji shemi, ki prikazuje povezavo med relevantnimi elementi v sliki 
9: 


Slika 10: Celosten menedžerski sistem vlade 

Menedžerski pristop k obravnavi upravljavske sposobnosti daje v ospredje tukaj 
omenjene in kasneje izmerjene upravno-organizacijske dejavnike. Za te dejavnike in 
pristop so pomembni uspešnost in učinkovitost doseganje rezultatov in ciljev (Nelissen 
2002). Pri merjenju tega sklopa dejavnikov upravljavske sposobnosti so pogosto 
primerjave s tržnim segmentom delovanja organizacij. 


Tako poznamo preučevanje menedžmenta v lokalnih skupnostih, za katerega je značilna 
»pozitivna aktivnost« (Verbič 2003, 17), ki pomeni stalno napredovanje in reševanje 
problemov. To se povezuje z načelom univerzalne pristojnosti, ki poleg načela 
subsidiarnosti in koneksitete predstavlja osnovna načela lokalne samouprave. 
Univerzalna pristojnost (ko je občina pristojna za vse javne zadeve, razen tistih, ki so 
normativno-pravno določeni drugim institucijam) omogoča ustvarjanje nove družbene 
dodane vrednosti s strani enot lokalne samouprave. Prav dodana vrednost pri izgradnji 
konkurenčne prednosti predstavlja pomembno vlogo vlade in vladanja na vseh ravneh 
države (Porter 1998). Tako tudi za lokalne skupnosti velja pojem konkurenčne 
prednosti, ki pa se izkazuje z določenimi lokalnimi kategorijami v skladu s 
pristojnostmi lokalne samouprave. To je odvisno od državne ravni, ki določa raven in 
vsebino decentralizacije kot procesa nastajanja in oblikovanja lokalne ravni, ki želi biti 
avtonomna, da bi lahko opravljala svoje temeljno poslanstvo lokalne demokracije. 


Raziskave ugotavljajo, da je sposobnost v pozitivni korelaciji z uspešnim delovanjem 
(Andrews in Boyne 2011), ki pa je odvisna tudi od drugih dejavnikov. Menedžerska 
sposobnost se izraža skozi vodenje, ki sposobnost spreminja v uspešno delovanje javne 
organizacije. Menedžerska sposobnost je v skladu z opredelitvijo organizacije Audit 
Commision opredeljena kot kombinacija finančnega, kapitalskega, kadrovskega, 
informacijskega menedžeriranja ter vodenja (Audit Commision 2002). Ravno tako je od 
menedžmenta odvisen odnos med administrativno zastopanostjo (v smislu družbenih 
manjšin) in rezultati delovanja lokalne uprave (Andrews in drugi, 2005). Kakovost 
javnega menedžmenta ima potrjen pozitiven vpliv na rezultate delovanja javnih 
organizacij, kljub temu, da je vpliv kompleksen (Meier in O’Toole 2002, 641). 


V procesu vodenja organizacije — občine- se pogosto uporablja metoda vodenja z 
rezultati (performance management). Elementi vodenja z rezultati so: strateško 
načrtovanje (postavitev ciljev, katerih doseganje se bo merilo); merjenje rezultatov 
(meritev outputov, dosežkov in učinkovitosti), benchmarking (določitev ravni ciljev in 
primerjalno merjenje) in vrednotenje programov (povezuje način doseganja rezultatov s 
samimi cilji) (Rivenbark in Kelly 2003). Strateško načrtovanje je pogosto uporabljen 
element menedžmenta v občinah in je povezano s participacijo deležnikov pri 
odločanju, uporabi vseh elementov načrtovanja, procesi finančnega načrtovanja, 
zahteva menedžment z rezultati in merjenje rezultatov delovanja (Poister in Streib 2005, 
53). 


Lokalna uprava je bila vključno z njenimi značilnostmi in sistemsko opredelitvijo 
opredeljena v zgornjem delu. Je bistvena in najpomembnejša notranja sestavina 
upravljavske sposobnosti lokalnih samoupravnih skupnosti. Kot smo prikazali, je v 
kompleksnem dvosmernem razmerju do političnega dela in povezana tudi z obstoječimi 
družbenimi in ekonomskimi dejavniki. Lokalne samoupravne skupnosti so kompleksni 

prilagodljivi sistemi, ki se nahajajo v kompleksnem spremenljivem okolju. Zato morajo 
imeti jasno strategijo, ki ji sledijo. 


Kot smo že povedali pri opredelitvah, je vzpostavitev upravljavske sposobnosti 
izgradnja in krepitev organizacije, pri čemer so potrebne naslednje organizacijske 
zahteve (Honadle 1981, 579): 

e Zmožnost vzpostavljanja uspešnih povezav z drugimi organizacijami. 

e Izvajanje organizacijskih procesov za reševanje problemov. 

e Koordinacija med ločenimi organizacijskimi funkcijami. 

e Mehanizmi za organizacijsko-institucionalno učenje. 


Vsaka organizacija in tako tudi samoupravne lokalne skupnosti imajo svojo strateško 
usmeritev in ravnanje. Strategija občin se opredeljuje na kontinuumu treh strateških 
odločitev (Worrall in drugi 1998, 486): 
e Razmejitev med lokalnim vladanjem in izvajanjem lokalnih javnih storitev. 
e Tržna alokacija potrebnih virov ali planirano in neposredno naročanje virov. 
e Poudarek na zagotavljanju storitev posameznemu občanu ali vidik potreb lokalne 
skupnosti. 


Strategija spada med pomembne značilnosti organizacije, za katero so odgovorni 
vodilni. Politično vodstvo lokalne skupnosti jo mora opredeliti z vsemi vključenimi 
deležniki, ki vključujejo tudi najvišje ravni uprave. 


Sposobnosti menedžeriranja za analitične potrebe lahko razdelimo na sposobnosti, 
povezane z upravo oz. administriranjem, in na sposobnosti izvajanja politik (Ingraham 
in Donahue 2000, 293). (Obe komponenti sposobnosti menedžeriranja sta 
komplementarni ter sposobnost izvajanja politik je odvisna od administrativne 
sposobnosti. Menedžerski vidik sposobnosti odraža, v kakšni meri je oblast sposobna 
imeti ustrezne vire ob pravem času, na pravem mestu. Menedžerska sposobnost se v 
praksi analizira skozi naslednje osrednje menedžerske sisteme: finančni menedžment, 
menedžment kapitala, menedžment človeških virov, menedžment informacijske 
tehnologije in menedžment rezultatov. Tako je sposobnost opredeljena skozi štiri 
dimenzije: finančno, kadrovsko, fizično in tehnološko (Ingraham 2007). 


Med te dejavnike uvrščamo tiste kategorije, ki so pomembne za samoupravno lokalno 
skupnost — občino, kot upravno organizacijo. Kot smo že prikazali, gre za dvojnost 
njenega poslanstva. Občine so namreč hkrati oblastni politični organi in klasične 
upravne birokratske organizacije, ki nudijo storitve. Značilnosti poslanstva kot oblastno 
političnega organa smo zajeli med politične dejavnike upravljavske sposobnosti. Druge 
kategorije, ki bolj sodijo v občine kot organizacije, so: ravnanje s kadrovskimi viri, 
vodenje, organizacija, načrtovanje, nadziranje ipd. Iz tega izhajajoče so zahteve po 
učinkovitosti in uspešnosti. 


Menedžment človeških virov ali kadrovski menedžment je splet različnih aktivnosti v 
organizaciji, povezani z ljudmi kot najpomembnejšim virom organizacije. Temeljne 
aktivnosti kadrovskega menedžmenta so: upravljanje zunanjega in notranjega okolja, 
načrtovanje in izbira kadrov, razvoj in usposabljanje zaposlenih, nagrajevanje 

zaposlenih in ocenjevanje dela in rezultatov (Treven 1998, 26). V skladu z razvojem 
koncepta novega javnega menedzmenta, ki je v vsakem primeru, zlasti s poudarkom na 
rezultatih delovanja javnega sektorja, vplival tudi na upravljanje s človeškimi viri. 
Zaradi pomembnosti zadovoljevanja potreb prebivalcev in nudenja učinkovitih storitev 
se je velik poudarek začel dajati ljudem, ki nudijo te storitve. Pri upravljanju s 
človeškimi viri se je v skladu s temi konceptualnimi usmeritvami tudi na lokalni ravni 
povečala diskrecija menedžerjev, povečala fleksibilnost in odzivnost, izboljšali so se 
rezultati in povečala se je uporaba pristopov iz zasebnega tržnega sektorja (French in 
Goodman 2011). 


Menedžment je v javnih organizacijah pomemben dejavnik. Ugotavlja se, da ima pri 
mrežnem načinu delovanja še večji pomen kot pri strukturiranih hierarhijah (O'Toole in 
Meier 1999). Mrežni način delovanja, ki je prisoten pri vladovanju, je bolj odprt (od 
klasične hierarhije) in tako z okoljem deluje na bolj kompleksen način. Družbena mreža 
se mora z delovanjem javnega menedžmenta stabilizirati. Na stabilizacijo omrežij 
pozitivno vplivajo tudi skupne vrednote med organizacijo in okoljem, skupne rutine in 
standardizirano učenje. (O'Toole in Meier 1999, 523). 


3.5 Družbeni dejavniki 


Na določeno raven upravljavske sposobnosti vplivajo tudi dejavniki, ki smo jih 
poimenovali družbeni dejavniki. So izrazito medsektorski in vplivajo tudi na politične, 
ekonomske in menedžersko-organizacijske vidike obravnave. Pomembni so tudi v 
povezavi z vlogo lokalne samouprave v smislu vodenja skupnosti, ki smo jo že 
opredelili. 


Med družbene dejavnike v lokalni skupnosti spadajo civilno-družbene organizacije, ki 
so utemeljene na dejavniku skupnosti in združujejo ljudi, ki pripadajo tej skupnosti. To 
so nevladne in neprofitne organizacije, ki pokrivajo različna področja od športa, kulture, 
dobrodelnih in humanitarnih dejavnosti, skrbi za posebne socialne skupine v skupnosti 
ipd. Te družbene organizacije pri svojem delovanju krepijo pripadnost skupnosti. Ravno 
tako so lahko dopolnitev, nadomestitev ali podpora javnim programom, pri čemer 
ustvarjajo pozitivne eksternalije, znižujejo stroške in izboljšujejo sposobnost skupnosti 
(Putnam 1993). 


Skupnost oz. lokalni družbeni dejavniki so pomemben dejavnik pri funkcioniranju na 
lokalni ravni. Zavzetost oz. angažma civilne družbe oz. skupnosti je povezan z 
izvajanjem javnih storitev, socialnega kapitala in participativnega vladanja. Ti trije 
dejavniki so pomembno za vključenost civilne družbe oz. družbenih dejavnikov na 
lokalni ravni in jih prikazujemo v sliki 10: 

Slika 11: Povezanost dejavnikov v skupnosti 


Participativno vladanje 


Socialni kapital 


Vse strani tega shematskega trikotnika delujejo bolj uspešno, če so deležne aktivne 
udeležbe s strani članov skupnosti. Gre za angažma, ki presega lastne interese in 
pomeni družbeni angažma tudi v obliki delovanja v civilnih združenjih (društva, 
organizacije). Skupnost je opredeljena kot javnost oz. posamezniki, ki jo sestavljajo. V 
skupnosti se tako izgrajuje socialni kapital. Ta pozitivno vpliva na delovanje lokalne 
skupnosti v treh smereh: organizacijsko življenje v skupnosti, zavzetost za javne zadeve 
in medsebojno zaupanje (Putnam 1993). Socialni kapital opisuje družbene strukture, kot 
so družbena omrežja, razne oblike sodelovanja in medsebojnega zaupanja. Vsi ti vidiki 
socialnega kapitala v skupnosti povečujejo povezanost in pomenijo za lokalno vlado 
dodatne strukturne razpoložljive vire za boljše delovanje in doseganje boljših storitev 
(Andrews 2011, 946). Tudi empirične raziskava potrjujejo, da socialni kapital pozitivno 
vpliva na rezultate delovanja lokalnih vlad. 


Vir: Gilchrist (2006, 75). 


Problem pri obravnavi družbenih dejavnikov in socialnega kapitala je vprašanje 
odgovornosti, ki je hkrati proces in rezultat v povezavi z močjo odločanja. Ne sme se 
zanemariti vidik družbene odgovornosti, ki ne glede na razpršitev odločanja in 
participativno vladanje ostaja relevanten s treh vidikov (Gilchrist 2006, 78): 
obrazložitev sprejetih odločitev je obvezna; zagotovljeno mora biti, da so se upoštevali 
vidiki in interesi vseh deležnikov pri posamezni odločitvi; tisti, ki razpolagajo z viri, so 
odgovorni, kako so se viri porabili in s kakšnimi učinki. Tako vidimo, da kljub 
razpršitvi moči v smislu delnega prenosa od oblastnih struktur na civilno družbo ostaja 
pomembno vprašanje odgovornosti za udejanjene rešitve. Družbeni dejavniki razvitosti 
civilne družbe kot posledica teh procesov bodo upoštevani pri merjenju upravljavske 
sposobnost kot celote. 

Na socialni kapital imajo vpliv tudi način političnega delovanja, politična struktura in 
institucije. Odprto in demokratično ravnanje vlade, neposredna politična participacija, 
decentralizacija politične moči, integrativna strategija političnih avtoritet do zunanjih 
dejavnikov prispevajo k večji javni in družbeni participaciji in večjemu socialnemu 
kapitalu, ki je dejavnik uspešnega delovanja vlade (Freitag 2006, 145). Socialni kapital 
nastaja v interakciji med ljudmi, ki nastopajo kot posamezniki in kot pripadniki 
določenih družbenih skupnostni organizacij. V teh skupnostnih organizacijah se krepijo 
medsebojne vezi, veča se zaupanje ter tako povečuje ta družbeni vidik sposobnosti 

lokalne skupnosti. Te oblike nastajanja in krepitve socialnega kapitala morajo imeti 
politično podporo, da bi lahko bile bolj uspešne. 


Družbeni dejavniki so tisti dejavniki sposobnosti, ki so vezani na skupnost kot tako. V 
skladu z opredelitvijo sposobnosti skupnosti gre za sposobnost ljudi, ki živijo v 
določeni skupnosti in z interakcijo svojih človeških virov, svojega socialnega kapitala 
ter organizacijskih virov dosegajo blaginjo. Ta vidik družbene sposobnosti oz. 
družbenih dejavnikov upravljavske sposobnosti se lahko prikaže s shematskim 
modelom: V tem prikazu so tri dimenzije, vezane na skupnost samo: osnovne 
značilnosti skupnosti, stopnje družbene organiziranosti — zastopanosti in njene delne 
funkcije. Četrta dimenzija je osredotočena na strategijo, ki izboljšuje sposobnost 
skupnosti. Peta pa opisuje kontekst oz. pogojne vplive, ki izboljšujejo ali poslabšujejo 
sposobnost. Šesta dimenzija vključuje posebne rezultate skupnosti (Chaskin 2001, 295). 
To prikazujemo v sliki 11: 


Slika 12: Sposobnost skupnosti in izgradnja sposobnosti: relacijski okvir 


‘ POGOJNI VPUM 


STRATEGIJE 


| Vamost 
Vodenje 


i Stabilnost skupnosti 


Organizadi jski razvoj 


; Stopnja poznavanja ljudi med sabo 


ZNAČILNOST SPOSOBNOSTI 
SKUPNOSTI 


RAVEN ORGANIZ RANOSTI 
SKUPNOSTI 


FUNKCIJE 


Načrtovanje, odločanje in 


Občutek skupnosti Posamezniki vladovanje 


lzvaianie storitev in proi zvodnia 


Prinadnast 


DRUGI REZULTATI 


Boljše storitve 


Vir: Chaskin (2001, 296). 


Dimenzija skupnosti, ki v tem modelu pomeni osnovne značilnosti sposobnosti 
skupnosti, vključuje občutek skupnosti (stopnja povezanosti med ljudmi v skupnosti, 
skupne vrednote, norme in vizije); stopnja pripadnosti opisuje odgovornost, ki jo 
posamezniki čutijo za dogajanje v skupnosti; zmožnost reševanja problemov je 
pomembna dimenzija sposobnosti skupnosti, saj pomeni, da so v stanju izvesti sprejete 
odločitve; dostop do virov (ekonomskih, človeških, fizičnih in političnih) pa je tudi 
bistvenega pomena za sposobnost skupnosti. 


Tako razčlenjena sposobnost pa se nadalje izraža skozi kombinacijo treh ravni 
aktivnosti oz. organiziranosti skupnosti. Posameznikova raven vključuje človeške vire 

(veščine, znanje) in vodenje. Človeški kapital posameznika kot člana skupnosti je tako 
vir zanj osebno kot tudi kolektivni vir za skupnost. Organizacijska raven je predvsem 
namenjena proizvodnji dobrin in nudenju storitev. Vključuje nevladne organizacije, 
ponudnike storitev, lokalno gospodarstvo in druge organizacije, ki delujejo v skupnosti. 
Sposobnost na tej ravni se odraža v zmožnosti teh organizacij, da so odzivne, uspešne in 
učinkovite kot del širšega sistema procesov, s katerimi so povezane znotraj in izven 
skupnosti. Mrežna raven vključuje družbeno strukturo — vzorce odnosov med 
posamezniki in organizacijami. Med posamezniki te odnose pozitivnih družbenih 
odnosov, ki predstavljajo kontekst zaupanja in pomoči ter tako dostopnosti do virov, 
imenujemo socialni kapital (Putnam 1993). Funkcije kot naslednji element shematskega 
modela sposobnosti skupnosti pomenijo opravljanje aktivnosti za nudenje storitev in 
proizvodnjo dobrin oz. informiranje, organiziranje in vzpodbujanje prebivalcev za 
skupne aktivnosti. Strateška dimenzija zadeva pomen, skozi katerega se gradi 
sposobnost skupnosti. Prizadevanja za izgradnjo skupnosti vodijo h kombinaciji ene 
izmed štirih strategij: razvoj vodenja, razvoj organizacije, organizacija skupnosti in 
vzpostavljanje sodelovanja med organizacijami. Dimenzija pogojnih vplivov pomeni 
tiste okoliščine, ki vplivajo na sposobnost skupnosti ali izgradnjo le te. Te so na ravni 
skupnosti same in na makro ravni, ki zadeva skupnost. Zadnja dimenzija v 
predstavljenem modelu so rezultati, ki so posledica delovanja skupnosti. Ti izhajajo iz 
funkcij sposobnosti skupnosti, ki se izgrajujejo ali izboljšujejo (Chaskin 2001). 


Pri družbenih dejavnikih upravljavske sposobnosti moramo poudariti tudi pomen 
sodelovanja med lokalno oblastjo in civilno družbo oz. nevladnim sektorjem, ki morata 
v skladu s konceptom vladovanja in participativne demokracije partnersko sodelovati. 
Seveda pa je od posameznih področij in posledično odgovornosti ter javnih politik 
odvisno, kako in v kakšni intenzivnosti lahko prihaja do sodelovanja in partnerstva na 
lokalni ravni. Večji angažma skupnosti in organizacij, temelječih na skupnosti, je 
smiseln na tistih področjih, ki zahtevajo skupinsko delovanje večjega števila občanov in 
se dotikajo njihovih interesov (Krishna 2003, 363). Tako se z ustrezno strukturiranim 
partnerstvom med lokalno oblastjo in organizacijami skupnosti krepi institucionalna 
sposobnost na lokalni ravni. 


Sodelovanje lokalne skupnosti poteka na različne načine in skozi različne 
institucionalne rešitve. Pri iskanju ustreznih institucionalnih rešitev sodelovanja je 
potrebno upoštevati naslednje značilnosti družbenih mrež: stopnjo soodvisnosti, stopnjo 
izvršne avtonomije udeleženih v mreži, prisotnost pogajanj in stopnjo lastne regulacije. 
Hkrati pa so pomembne spremenljivke pri iskanju rešitev tudi naslednje značilnosti 
organizacij: formalna ureditev sodelovanja; viri moči; struktura komunikacij; obseg 
načrtovanja, ciljev in izvedba (Roiseland 2011, 886). 


3.6 Merjenje upravljavske sposobnosti 


Proučevanje upravljavske sposobnosti lokalne samouprave je pod vplivom treh ključnih 
elementov: narave organiziranosti lokalne uprave, možnosti poklicnega vodenja na 
nivoju lokalne uprave ter odnosov med učinkovitostjo in sposobnostjo razporeditve 
razpoložljivih virov (Haček in drugi 2008, 43). 

Pri merjenju delovanja organizacije uspešnost organizacije opredelimo kot stopnjo, do 
katere organizacija uresničuje postavljene cilje, učinkovitost pa je razmerje med 
vhodom (viri) in izhodom (enota rezultata delovanja) (Žurga 2001, 82). Tako obstaja 
tudi vrsta metod in meritev upravljavske sposobnosti, ki temeljijo na uspešnosti 
delovanja. Uspešnost je odvisna od upravljavske sposobnosti, meri pa se lahko z 
naslednjimi kazalci: angažiranost virov,  outputi-rezultati, kvaliteta storitev, 
učinkovitost, zadovoljstvo uporabnikov storitev in kombinacije le-teh, kot je 
produktivnost (rezultat/vložek), učinkovitost (vložek/rezultat), uspešnost 
(rezultat/outcome) in stroškovna učinkovitost (vložek/outcome) (Poister 2003). 


Pri preučevanju in merjenju upravljavske sposobnosti in rezultatov delovanja moramo 
upoštevati, da so lokalne samoupravne skupnosti hkrati izvajalci javnih storitev ter 
lokalna oblast. To jih postavlja v dvojen položaj, ki ga izvajajo isti ljudi (politični 
funkcionarji in uradniki) do istih ljudi (občanov). Občan pa se razlikuje od potrošnika, 
saj ni podvržen le javnim storitvam, ki morajo biti učinkovite in uspešne, ampak tudi 
političnim odločitvam lokalnih oblasti, ki imajo kriterije uravnoteženosti in pravičnosti 
(Worrall in drugi 1998, 479). 


Obstajajo tudi empirično testirani modeli za merjenje in mednarodne primerjave 
delovanja lokalne uprave, kot je npr. tridimenzionalni model, ki upošteva (Padovani in 
Scorsone 2009): 
e Nivo oz. vidik, na katerem se merijo rezultati (lokalni, regionalni ali državni). 
e Odnose med nivoji oblasti (odvisnost, ločitev, sodelovanje ali tekmovanje med 
lokalno-regionalno-državno ravnijo). 
e Način oz. fokus merjenja rezultatov delovanja. 


Poznamo metode in meritve posameznih področij opredeljene upravljavske 
sposobnosti, ki se večinoma ukvarjajo z merjenjem učinkov upravljanja. Upoštevati pa 
moramo, da so meritve oz. merjenje delovanja javnih organizacij odvisne od: 
dejavnikov okolja, razpoložljivih virov, učinkovitosti, zamenljivosti indikatorjev in 
kakovosti podatkov (Martin in Smith, 2005, 602). 


Delovanje lokalne uprave in meritve njene uspešnosti so lahko tudi primerjalno 
vrednotene z delovanjem tržnega izvajanja določenih javnih storitev pod pogoji 
konkurence (Boyne, 1996). Tako je uspešnost delovanja v povezavi s sposobnostjo 
odvisna od petih neodvisnih spremenljivk: viri, okolje in predpisi, tržna struktura, 
organizacija in menedžment (Boyne 2003 380). 


To je aktualno v smislu zagotavljanja konkurenčnosti ponudnikov javnih storitev ter 
tudi v smislu javno-zasebnih partnerstev kot zunanjih pogodbenih ali koncesioniranih 
izvajalcev posameznih nalog lokalne ravni (Savas 2000). Določene raziskave kažejo, da 
zasebni izvajalci storitev niso boljši od javnih izvajalcev. To je predvsem odvisno od 
konkurence, obsega storitev, sposobnosti menedžementa in vpliva javne uprave na 
zasebnega izvajalca. Primerjava delovanja in merjenje lokalnega upravljanja v smislu 
primerjalne analize s tržnim delovanjem oz. zakonitostmi trga je bilo predvsem 
aktualno v obdobju paradigme nove javne uprave — new public menedžment (NPM) 
(Osborne in Gaebler 1992). Ta paradigma, ki je bila z reformami uvedena v javno 

upravo je že nadgrajena z mnogimi drugimi, ki jo tudi konceptualno spreminjajo 
(Denhardt in Denhardt 2000), toda kljub temu je imela velik vpliv na prakso in 
konceptualne premisleke v preteklosti. Paradigma nove javne uprave je bistveno 
povečala pomen merjenja rezultatov delovanja javne uprave ter povečala pritisk na 
krepitev virov ter upravljavske sposobnosti, ko predpogoja za uspešno delovanje. Ta 
koncept je vseboval poudarke na rezultatih, tržnih mehanizmih, menedžersko 
usmeritvijo in konkurenčnostjo (Osborne in Gaebler 1992). 


Pri merjenju upravljavske sposobnosti lokalnih enot se navajajo naslednje težave oz. 
problematika obravnave sposobnosti (Honadle 2001, 80): 

e Problem meritev, ki zardi kompleksnosti družbenih procesov ne morejo izmeriti 
vseh dejavnikov sposobnosti, zlasti kvalitativnih, ki so lahko tudi subjektivno 
ocenjeni. 

e Razlike v kombiniranju virov, ki so lahko uporabljeni na različne načine in tako s 
kvantitativno enakimi viri pridemo do različnega nivoja sposobnosti. Viri so lahko 
različno kombinirani zardi različnih izkušenj lokalne skupnosti ali institucionalnih 
značilnosti. 

Razlike v učinkovitosti uporabe virov, ki sestavljajo sposobnost. 

Nenehne spremembe, ki povzročajo, da se za razliko od mnogih drugih 
sposobnosti ali zmogljivosti upravljavska sposobnost spreminja s časom zlasti 
zaradi učinkovanja krivulje učenja in zaradi kompleksnosti rezultatov delovanja 
lokalnih samoupravnih skupnosti (npr. socialna skrb). Tako je upravljavska 
sposobnost z vidika merjenja »premikajoča se tarča«. 


Od lokalnih skupnosti se s strani občanov pričakuje vedno večja sposobnost tudi zaradi 
vedno več znanja v družbi, vedno več informacij, hitrih in stalnih tehnoloških 
spremembah ter zaradi vedno bolj kompleksnih družbenih vprašanj, ki nimajo 
enoznačnih odgovorov in rešitev. Izhajajoč iz prikazanega shematskega modela 
upravljavske sposobnosti (Christensen in Gazley 2008, 268) v tabeli 12 prikazujemo 
tudi izhajajoče meritve spremenljivk sposobnosti, ki zajemajo multi-dimenzionalnost 
opredelitve. 


Tabela 12: Prikaz spremenljivk za merjenje sposobnosti 
Dimenzija Strukture, viri, funkcije Strategije in procesi 
Človeški viri Motivacija Usposabljanje 
Baza znanj Načrtovanje 
Izkušnje Menedžersko odločanje 
Kvaliteta in kvantiteta | Interne politike 
zaposlenih Časovno načrtovanje 
Menedžerska in vodstvena | odločitev 
kvaliteta 
Zunanje dimenzije Odnosi Sodelovanje javnosti 
Zaupanje Povezave do zunanjega 
Menedžment pogodb znanja 
Predpisi Mreženje, izmenjave 
Struktura oblasti Sodelovanje in integracija 

Stopnja avtonomije (storitev in proizvodov) 
Značilnosti in obnašanje | Obnašanje konkurence 
uporabnikov Povpraševanje po storitvah 
Prevladujoča logika (v | in proizvodih 
medorganizacijskih Tržna dinamika 
odnosih) 
Informacije (kvaliteta, 
kvantiteta, tok informacij) 

Dimenzija infrastrukture Informacijsko- Izmenjava informacij 
komunikacijska tehnologija | Komunikacijski sistemi 
Organizacijska kultura Integracija sistemov 


Sistem proizvodnje 
Zmožnosti kombiniranja 
Razvoj 

Organizacijska velikost 
Organizacijska struktura 
Zaloge 


Finančna dimenzija Prihodki Kapitalske naložbe 
Sredstva 

Finančno načrtovanje in 
sistem menedžmenta 

Stroški dela 


Vir: Christensen in Gazley (2008, 275). 


Te spremenljivke so naštete glede na navedeni shematski model sposobnosti, ki je 
sintetiziran iz drugih že navedenih modelov z različnimi dimenzijami in funkcijami, ki 
so pomembne za izgradnjo sposobnosti. Določen del teh spremenljivk bomo kasneje 
povzeli v lastnem modelu upravljavske sposobnosti in v empiričnem delu opravljenih 
meritev. 


Tudi v javnem sektorju so se v skladu s pričakovanju ljudi in glede na dogajanje v 
gospodarskih družbah razvili različni pristopi merjenja kakovosti, ki so povezani z 
učinkovitostjo in uspešnostjo. Merjenje uspešnosti menedžmenta (performance 
management system — PMS) mora imeti tri lastnosti: veljavnost, legitimnost in 
funkcionalnost, če želimo, da so primerni za merjenje rezultatov v lokalnih skupnostih 
(Padovani in drugi 2010). 


Določene raziskave iz prakse kažejo, da lahko pri razvoju mest, občin-lokalnih 
skupnosti in lokalnih uprav upoštevamo naslednja področja, ki oblikujejo kapital mest 
in občin: intelektualni in socialni kapital; demokratični kapital; kulturni kapital in 
preživljanje prostega časa; okoljski kapital; tehnični kapital; finančni kapital (Vizjak 
2012 povzeto po PWC 2005). Ti poimenovani kapitali se integrirajo na nivoju lokalne 
skupnosti. 


Uspešnost organizacije lahko povežemo z doseganjem ciljev, gre za širok pojem, ki 
zajema pet ključnih elementov (Haček in drugi 2008, 32): 1) uspešnost kot doseganje 
ciljev, 2) učinkovitost kot primerjava med vložkom in rezultatom, 3) ekonomičnost in 

smotrnost ravnanja s proračunskimi sredstvi 4) prilagodljivost organizacije okolju in 5) 
uspešnost kot družbena sprejemljivost ciljev in delovanja organizacije. Znotraj 
učinkovitosti ločimo tri vidike (Knafelc 2003, 77): 


Učinkovitost z vidika političnega sistema: gre za presojanje občinske uprave 
(upravnega dela občinske strukture) s strani občinskega sveta in župana 
(političnega dela občinske strukture). 

Učinkovitost z vidika uprave same: gre za lastno presojo, ko je učinkovitost 
merljiva in višja je, bolje se izvršujejo predpisi. 

Učinkovitost z vidika občana: občani imajo lastne kriterije, ki niso nujno 
objektivni, saj v lokalnem okolju obstaja obilo interesov, ki so lahko tudi v 
medsebojnem nasprotju. 


Za vrednotenje in ocenjevanje delovanja celotne občine kot enote lokalne samoupravne 
skupnosti v okviru Sveta Evrope (SE) obstaja Strategija za dobro vladovanje na lokalni 
ravni, ki temelji na 12. načelih. Tako lahko lokalne samoupravne skupnosti, ki 
zadostujejo tem kriterijem, prejmejo priznanje za odličnost v lokalni javni upravi 
(ELoGE - European Label of Governance Excellence). Ta ima dva cilja: postaviti ljudi 
v središče lokalne demokracije in povečati učinkovitost ter izboljšati uspešnost lokalne 
samouprave (Lavtar 2012, 79). Ta načela, po katerih se vrednoti in ocenjuje kvaliteta 
vladovanja na lokalni ravni, so navedena v nadaljevanju. Vidik občana in vidik ljudi, ki 
odločajo sta prikazana ločeno. Pod a) prikazujemo vidik občanov, pod b) pa vidik 
političnih predstavnikov. 


1. 


Poštena izvedba volitev, reprezentacija in participacija zagotavljajo, da obstajajo 

realne možnosti za vse prebivalce, da se sliši njihovo mnenje. 

a. V občini so ljudje zadovoljni z možnostmi vplivanja na odločanje o njihovih 
interesih. 

b. Politični funkcionarji imajo vsakotedenski stik z ljudmi. 

Odzivnost zagotavlja, da lokalne oblasti sledijo legitimnim ciljem občanov in 

njihovim potrebam. 

a. V občini resno obravnavajo pripombe občanov. 

b. Gledano z vidika celote so funkcionarji zadovoljni s storitvami, ki jih občina 
nudi svojim občanom. 


. Učinkovitost in uspešnost zagotavljata, da so cilji doseženi in da so viri hkrati 


najbolje izkoriščeni. 

a. V celoti gledano so ljudje zadovoljni s storitvami, ki jih izvaja občina. 

b. Izvoljeni predstavniki so prepričani, da so koristni za občane. 

Odprtost in transparentnost zagotavljata, da so informacije javno dostopne in da je 

razumljivo in jasno obravnavanje javnih vprašanj. 

a. Občina je uspešna v informiranju občanov o aktualnih zadevah v občini (enako 
pod b). 

Spoštovanje prava zagotavlja pravičnost, nepristranskost in predvidljivost. 

a. V občini prevladujejo javni interesi občanov in ne posamični interesi skupin 
(enako pod b). 

Etično ravnanje, zagotavlja, da je javni interes pred zasebnim 

a. V občini so ljudje obravnavani enakopravno, ne glede na njihove povezave z 
izvoljenimi političnimi funkcionarji ali uradniki(enako pod b). 

7. Kompetence in sposobnost zagotavljajo, da so lokalni predstavniki in uradniki 
sposobni opravljati svoje naloge. 
a. V občini je večina izvoljenih funkcionarjev kompetentnih ljudi, ki praviloma 
poznajo vsebine o katerih odločajo. 
b. Občinska uprava je pozorna na politične usmeritve s strani političnih 
funkcionarjev. 
8. Inovativnost in odprtost za spremembe, zagotavljata, da so v občini koristi od 
novih rešitev in dobre prakse. 
a. V občini obstajajo ustrezni postopki za obravnavo pobud občanov v smer 
izboljšanja javnih storitev (enako pod b). 
9. Trajnostna in dolgoročna usmeritev zagotavljata, da so upoštevani interesi bodočih 
generacij. 
a. V občini so s strani struktur, ki odločajo, za reševanje lokalnih problemov in 
trajnostnih vprašanj vključeni občani (enako pod b). 
10. Ustrezni finančni menedžment, ki zagotavlja preudarno in učinkovito porabo 
javnih sredstev: 
a. Občina uspešno informira občane o porabi sredstev (enako pod b). 
11. Človekove pravice, kulturna raznovrstnost in družbena povezanost zagotavljajo, 
da so vsi občani zaščiteni in spoštovani ter da nihče ni diskriminiran ali izključen. 
a. Občina skrbi za človekove pravice in jih upošteva za vse skupine občanov 
(enako pod b). 
12. Odgovornost zagotavlja, da lokalni politični predstavnik in občinska uprava 
ravnajo odgovorno in prevzemajo odgovornost za svoja dejanja. 
a. V občini izvoljeni politični funkcionarji uspešno razlagajo svoje odločitve 
občanom (enako pod b). 


Vsako našteto načelo ima opisane aktivnosti in indikatorje za posamezno načelo. 
Indikatorji so vrednoteni na lestvici od 1 do 5. Samo ocenjevanje pa morajo izvesti 
občine (funkcionarji in uradniki) ter občani. 


Poznamo tudi avtorje, ki so z empiričnimi analizami ugotavljali pokazatelje oz. 
indikatorje dobrega vladanja. Posebej se je to ugotavljajo za območje centralne in 
vzhodne Evrope (Potuček 2004, 98): 
1. Analitična osnova za sprejemanje odločitev 
2. Komuniciranje v javnem prostoru 
3. Strateško razmišljanje in vladovanje 
4. Demokratično usklajevanje interesov 
5. Transparentnost delovanja političnih strank 
6. Odgovornost vlade 
7. Medsebojni vpliv politike, trga in medijev 
8. Socialna vključenost 
9. Izobraževanje v javnih politikah in javni upravi 
10. Globalni kontekst izvajanja politik 


V Veliki Britaniji se za merjenje rezultatov delovanja uporablja instrumentarij, 
imenovan CPA — Comprehensive Performance Assesment (2002), ki meri delovanje in 
rezultate z mnogimi kazalniki in meritvami na podlagi dveh ključnih elementov: 

izvedba osnovnih nalog lokalne skupnosti in zmožnost izboljševanja ter napredka 
(Game 2006). 

V Republiki Sloveniji se je razvil in uporabil tudi model merjenja oz. model za 
evalvacijo delovanja občin ki obsega štiri sklope, ki določajo njihovo delovanje: 
kadrovsko kakovost, gospodarjenje, infrastrukturno razvitost in razvojno naravnanost 
(Pandiloska Jurak in Pinterič 2010, 97). 


3.6.1 Upravljavska sposobnost v povezavi s kakovostjo 


Upravljavska sposobnost je povezana tudi s kakovostjo. Opredelitev kakovosti je 
veliko. Najpogosteje uporabljena je opredelitev kakovosti v skladu z ISO standardom, 
in sicer: »Kakovost je stopnja, v kateri skupek svojstvenih karakteristik izpolnjuje 
zahteve«. Kakovost je opredeljena kot skladnost z zahtevami oz. pričakovanju glede 
storitev z vidika zunanjih in notranjih uporabnikov (Tomaževič 2011, 91). 
Občinska uprava kot upravno-organizacijski del samoupravne lokalne skupnosti je 
organizirana kot sleherna njej podobna organizacija, ki deluje v javnem sektorju. Tako 
lahko za merjenje uspešnosti in učinkovitosti delovanja občinske uprave ter tako 
posledično za merjenje dela upravljavske sposobnosti samoupravne lokalne skupnosti 
uporabljamo spoznanja, metode ter dobro razvite modele iz poslovnega okolja 
gospodarskega delovanja. Tako se sodobne občinske uprave obnašajo kot klasične 
organizacije, ki imajo postavljene merljive cilje, s katerimi merijo svojo uspešnost, 
učinkovitost ter kakovost poslovanja oz. delovanja. 
Kakovost v smislu svoje nadgradnje vodi tudi k odličnosti kot določeni visoki stopnji 
celovite kakovosti, ko so osnovna pričakovanja o kakovosti tudi presežena (Tomaževič 
2011, 105). Na poti k svoji poslovni odličnosti morajo uresničevati cilje (Haček in drugi 
2008, 34): 

e Boljšo in učinkovitejšo organiziranost dela 

e Ekonomično uporabo finančnih sredstev — intenzivnost pri njihovem pridobivanju 

e Motivirane in zadovoljne uslužbence 

e Usmerjenost k uporabniku občanu 

e Tekmovalnost — razvoj konkurence med izvajalci javnih storitev 

e Boljšo kakovost dela, uspešnost in strokovnost občinske uprave, uvajanje 

standardov kakovosti 

e Izboljšanje javnosti in preglednosti dela 

e Informatizacijo upravnih opravil 

e Učinkovito skupno reševanje zadev širših razsežnosti — regijski projekti 

e Izgrajevanje pozitivne podobe občine 
S tega vidika bi sodobna ter povprečno velika občina morala biti organizirana skladno s 
temeljnimi značilnostmi organiziranja uspešnih in učinkovitih organizacij, ki sta jih 
predstavila Peters in Waterman (1982), seveda prilagojenimi za javno upravo oz. 
občinsko upravo: usmerjenost v akcije, povečevanje produktivnosti z aktiviranjem 
sodelavcev, usmerjenost k uporabnikom (občanom), prostost organizacijskih delov, 
enostavna organizacijska struktura ter koncentracija na ključna področja poslovanja. 
Kakovost delovanja občinske uprave, ki je povezana in prepletena z učinkovitostjo, se 
lahko na podlagi teoretičnih spoznanj, ki smo jih predstavljali tudi v teoretičnem 
prikazu uprave in lokalne demokracije, izvaja oz. uvaja z več različnimi praktičnimi 
metodami. Interes in potreba po sistemih kakovosti ter menedžerskih pristopih se 

povečuje v skladu s povečevanjem interesa občanov — uporabnikov ter gospodarstva, da 
je javni sektor tudi na lokalni ravni usmerjen k njim in njihovi uporabi. Tako se 
povečujejo zahteve po merjenju učinkov, rezultatov in učinkovitosti. OECD, Svet 
Evrope in druge organizacije s povečanimi aktivnostmi spodbujajo javni sektor k 
odličnosti, učinkovitosti in uspešnosti. Dobro vladovanje na področju članic Evropske 
unije je opredeljeno tudi kot 3E-ji (economy, efficiency and effectiviness) to so 
gospodarnost, učinkovitost in uspešnost oz. sposobnost delati prave stvari na pravi 
način (Paterova 2008, 21)». 


Ravnanje s celovito kakovostjo (TOM) kot procesom zagotavljanja in filozofije 
kakovosti se je iz zasebnega sektorja preneslo v javni sektor. V tem primeru govori o 
kakovosti storitev kot specifični vrsti kakovosti ter o kakovosti v javnem sektorju kot 
posebnem segmentu družbe. Javni sektor zlasti v skladu z dognanji novega javnega 
menedžmenta postavlja načelo osnovne usmerjenosti k uporabniku (s pridržkom 
sledenja javnemu interesu) in zajema naslednje cilje (Tomaževič 2011, 104): 

e Dostopnost upravnih storitev 
Socialna primernost upravnih storitev 
Enostavnost upravnih storitev 
Primerna informacijska podpora 
Zanesljivost 
Primernost osebnega stika 
Odzivnost 


Kakovost je povezana s sposobnostjo, ki je eno izmed načel, vključenih v različne 
standarde kakovosti, odličnosti in dobrega vladanja. Modeli kakovosti (npr. EFQM — ki 
je preko sistema CAF povzet tudi v Republiki Sloveniji) natančno ločujejo dejavnike 
kakovosti od rezultatov kakovosti. Iz evropskega standarda kakovosti izhaja analiza 
odličnosti organizacij, ki ima pet dejavnikov in štiri vrste rezultatov. Model odličnosti 
EFOM ima naslednje dejavnike, od katerih je odvisna odličnost: voditeljstvo, zaposleni, 
strategija, partnerstva in viri ter procesi in storitve. Hkrati pa ti dejavniki vplivajo na 
rezultate, ki se merijo v kategorijah zaposleni, odjemalci, družba in ključni rezultati. 


Za merjenje kakovosti ter spremljanja rezultatov poslovanja občin oz. občinskih uprav 
lahko uporabljamo naslednje znane in preizkušene pristope, kazalnike in metode 
(Knafelc 2003; Paterova 2008; Haček in drugi 2008, Žurga 2011): 
1. Menedžment celovite kakovosti TOM 
2. Uravnotežen sistem kazalnikov (Balance Scoreboard - avtorjev Kaplan in Norton). 
Ta temelji na predpostavki, da bi moral sistem spremljanja delovanja organizacije 
vodstvenim strukturam dati odgovore na vprašanja: kako nas vidijo naši deležniki 
(nosilci interesov) in v čem moramo biti odlični. 
3. Benchmarking 


5 V angleškem jeziku se ta načela pojavljajo v prevodu "economy" kot gospodarnost, kjer 
govorimo o vložkih (ang. inputs) ter njihovih stroških. Nadalje je "efficiency" učinkovitost, kjer 
je govora o procesu pretvorbe vložkov v rezultate (ang. outputs). In pa poznamo "effectiveness" 
kot uspešnost, kjer govorimo o doseženih učinkih oz. vplivu (ang. impact) rezultatov (Računsko 
sodišče 2006). 


Upravljavska sposobnost samoupravnih lokalnih skupnosti | 109 


4. Sistem kakovosti po ISO standardu 
5. CAF okvir, ki temelji na EFQM modelu 
6. RIA metoda 


Po prikazani upravljavski sposobnosti na lokalni ravni ter vsemi dejavniki, ki vplivajo 
nanjo, bomo oblikovali raziskovalni model. Upoštevali bomo dognanja vseh prikazanih 
raziskovalcev in oblikovanih teorij. Tako bomo, izhajajoč iz lokalne demokracije, 
oblikovali načela ter značilnosti po posamičnih dejavnikih sposobnosti. Kasneje bomo 
le te opredelili s spremenljivkami, s katerimi se bo lahko izvedla empirična raziskava. 


3.7 Raziskovalni model lokalne upravljavske sposobnosti 


V skladu s pregledom teoretičnih prispevkov s področij javne uprave, lokalne 
demokracije ter lokalne samouprave smo oblikovali teoretičen konceptualni model, ki je 
hkrati tudi raziskovalni model, iz katerega bodo izhajale postavljene osnovna in 
pomožne raziskovalne teze. Raziskovalni model obsega povezavo med upravljavsko 
sposobnostjo in skupinami dejavnikov na lokalni in državni ravni, in se glasi: 
Upravljavska sposobnost lokalne samoupravne skupnosti je odvisna od 
političnih, ekonomskih, upravno-organizacijskih in družbenih dejavnikov 
na lokalni in državni ravni. 


To je celostna postavitev splošnega konceptualnega modela upravljavske sposobnosti. 
Mnogi avtorji so že govorili o več skupinah dejavnikov, ki so povezani z upravljavsko 
sposobnostjo (Honadle 1981, 2001; Grindle in Hilderbrand 1995; Nelissen 2002; 
Cheung 2005 in 2009; Farazmand 2009). Še več avtorjev pa je obravnavalo posamezen 
dejavnik in skupino dejavnikov v povezavi z upravljavsko sposobnostjo. Tipologijo v 
smislu navedenih štirih skupin dejavnikov tako smiselno povzemamo in povezujemo na 
podlagi del mnogih avtorjev s tega področja. 


Po opravljenem pregledu značilnosti, dejavnikov in merjenja upravljavske sposobnosti 
na lokalni ravni bomo oblikovali raziskovalni model. Ta obsega vse zaznane in 
prikazane skupine dejavnikov, ki delujejo kot celota v kompleksni in soodvisni 
povezanosti. To je v povezavi z značilnosti lokalne demokracije aplicirano na lokalni 
samoupravni ravni. Upoštevana so spoznanja na podlagi vladovanja, novega lokalizma, 
sistemov kakovosti in sodobnega delovanja javne uprave. Prikazujemo posamične 
skupine dejavnikov in jih opisujemo glede na vrednote, izhajajoč iz lokalne 
demokracije, glede na področje, načela, značilnosti, vrsto zmogljivosti. Nato naštejemo 
dejavnike ter opravimo nabor možnih spremenljivk, ki pa se lahko glede na konkreten 
sistem lokalne samouprave razlikujejo. Nato poudarimo še nosilce teh razčlenjenih 
procesov. Na koncu zaobjamemo še državno raven, ki v skladu s prikazanim bistveno 
vpliva na upravljavsko sposobnost na lokalni ravni. 

Tabela 13: Skupine dejavnikov upravljavske sposobnosti 
LOKALNA POLITICNI | EKONOMSKI UPRAVNO DRUZBENI 
RAVEN DEJAVNIK | DEJAVNIKI ORGANIZACIJS | DEJAVNIKI 
I KI DEJAVNIKI 
PODROČJE Lokalna Lokalna Lokalna uprava Lokalne 
demokracija | ekonomija družbene 
dejavnosti 
(javne in 
civilne) 
VREDNOTA Participacija | Učinkovitost Učinkovitost Svoboda 
LOKALNE Avtonomija Avtonomija Participacija 
DEMOKRACIJE 
PREVLADUJOCA | Načelo Načelo Načelo Načelo 
NAČELA demokratičn | ekonomičnosti strokovnosti in družbene 
osti Načelo integritete koristnosti 
Načelo produktivnosti Načelo (javnega 
legitimnosti | Načelo donosnosti | učinkovitosti interesa) 
Načelo 
odprtosti 
ZNAČILNOST Legitimnost | Uspešnost in Legalnost in Družbena 
JAVNE UPRAVE učinkovitost učinkovitost uspešnost in 
koristnost 
DEJAVNIKI Politična Ekonomski viri Sposobnost Učinkovitost 
UPRAVLJAVSKE | stabilnost občine občinske uprave Socialni kapital 
SPOSOBNOSTI Participacija | Lokalne finance Profesionalna Zaupanje 
Demokratič | Stanje lokalnega kompetentnost Povezanost v 
nost in gospodarstva uprave skupnosti 
odprtost Ekonomija obsega | Upravna kultura Sodelovanje 
Etično gospodarskih Zmožnost deležnikov pri 
delovanje javnih služb odzivanja razvoju 
Uravnoteže | Ekonomska moč (fleksibilnost) Participacija 
nost občanov 
Odgovornos 
t 
SPREMENLJIVKE | Razmerje Ekonomski viri Standardi Razvitost 
oz. MERITEV med izvršno | občine (razmerja kakovosti civilne družbe v 
UPRAVLJAVSKE | in med tipi virov, Učinkovitost občini (število 
SPOSOBNOSTI zakonodajn | lastni viri, uprave društev) 
o oblastjo transferi, dolg) Rezultati uprave Pomen civilne 
Lokalne Sredstva za (usklajenost družbe za 
koalicije gospodarski razvoj | predpisov z razvoj 
Občinski v občinskem zakonodajo) Demografska 
referendumi | proračunu Povezovanje z situacija v 
Način Število drugimi občinami | občini 
sprejemanja | gospodarskih Menedžerski in Prostorski in 
odločitev družb vodstveni vidiki naravni 
Število delovnih dejavniki 
mest Geostrateški 
Povprečna plača položaj občine 
Bruto dodana Preteklo 

vrednost v delovanje 
podjetjih občine 
Stopnja 
brezposelnosti 
Delež aktivnega 
prebivalstva 
NOSILCI, Zupan, Podjetja, občani, Občinska uprava | Civilna družba 
ORGANIZACIJE, Občinski občina Lokalni javni (društva, 
INSTITUCIJE svet, Občani zavodi in javna fundacije) in 
podjetja, izvajalci | občani 
javnih služb 
VRSTA Demokratič | Finančni kapital Tehnični kapital Intelektualni in 
KAPITALA ni kapital socialni kapital 
Kulturni kapital 
DRŽAVNA POLITIČNI | EKONOMSKI UPRAVNO DRUŽBENI 
RAVEN DEJAVNIK | DEJAVNIKI ORGANIZACIJS | DEJAVNIKI 
I KI 
DEJAVNIKI 
DEJAVNIKI Aktualno Sistemska Pravno razmerje Civilna družba 
UPRAVLJAVSKE | politično finančna pomoč med državo in na državni 
SPOSOBNOSTI razmerje države občinami ravni in njene 
med lokalno | Državni Avtonomija lokalne enote 
in državno gospodarski občin 
politično projekti Stopnja 
oblastjo decentralizacije 
Sposobnost 
državne uprave 
NOSILCI, Vlada Država Ministrstva oz. Civilna družba 
ORGANIZACIJE, Državni Velike državna uprava, na državni 
INSTITUCIJE zbor gospodarske državni zavodi ravni 
Ministrstva | družbe 


V tabeli sta prikazana lokalna in državna raven. Enakovredno in smiselno se lahko 
vključi regionalna raven, v kolikor je v posamični ureditvi organizirana. Nato smo 
dejavnike prikazali glede na področje, iz katerega izhajajo, temeljnih vrednot področja 
ter področnih prevladujočih načel. Iz načel smo izpeljali značilnosti javne uprave in 
nato dejavnike upravljavske sposobnosti. Prikazane dejavnike potem lahko merimo z 
večjim številom spremenljivk, ki pa upoštevajo specifično ureditev lokalne 
samouprave. Le-ta je povezana tudi s prikazanimi nosilci, organizacijami oz. 
institucijami. Te skupine prikazanih dejavnikov na koncu podčrtamo z analognim 
prikazom »vrste« kapitala, ki ga predstavljajo. Z vidika državne ravni prikazujemo le 
dejavnike, ki kot zunanji dejavniki vplivajo na samo upravljavsko sposobnost lokalnih 
skupnosti. Le-ti so porazdeljeni med prikazanimi nosilci na državni ravni. 


Po obravnavi posameznih vidikov upravljavske sposobnosti samoupravnih lokalnih 
skupnostih v povezavi z osnovnimi značilnostmi in lastnostmi samoupravnih skupnosti 
prikazujemo shematski model. Model prikazuje povezavo posamičnih vidikov in 

njihove vplive na upravljavsko sposobnost, ki se na podlagi delovanja lahko meri skozi 
različne načine in kazalnike. Pomembno je, da se analitično in kavzalno ločijo dejavniki 
od rezultatov. V vsakem primeru obstaja povratna zanka, ko v določenem časovnem 
zamiku oz. v naslednji časovni enoti rezultati vplivajo na dejavnike. Toda v osnovni 
analizi, ki se izvede na točno določen čas, je nujno pazljivo ločiti dejavnike od 
rezultatov, ki so posledica tako dejavnikov kot samega procesa izvedbe. V sliki 12 
shematsko prikazujemo konceptualni raziskovalni model: 


Slika 13: Shematski model upravljavske sposobnosti samoupravnih lokalnih 
skupnosti 


EKONOMSKI DEJAVNIKI UPRAYNO ORGANIZACIJSKI DRUŽBENI DEJAVNIKI 


POLITIČNI DEJAVNIKI } 
ii i DEJAVNIKI | 


V sliki so zajete vse Stiri skupine dejavnikov, ki vplivajo na upravljavsko sposobnost iz 
katere izhaja delovanje lokalnih samoupravnih skupnosti. Ti dejavniki so na mikro 
(lokalna skupnost) in makro (drzavna skupnost) ravni. Z obeh ravni prispevajo in 
vplivajo na upravljavsko sposobnost. Obe ravni sta soodvisni, pri čemer je na lokalni 
ravni soodvisnost še med samimi lokalnimi enotami, ki sodelujejo na različne možne 
načine. Ta stopnja sodelovanja je dejavnik, ki vpliva na upravljavsko sposobnost in ga 
bomo šteli med družbene dejavnike ter s kazalniki ustrezno izmerili. 


Dejavniki, ki vplivajo na upravljavsko sposobnost so v določeni meri pod vplivom 
lokalne samoupravne skupnosti. Določeni so v veliki meri endogeni — notranji, torej 
odvisno od skupnosti same. To so predvsem organizacijski oz. menedžerski dejavniki, 
katerih nosilci so občinske in druge javne uprave na lokalni ravni. Eni so v veliki meri 
eksogeni — zunanji, določeni na način, da lokalna skupnost zelo težko vpliva. Tak 
dejavnik je npr. državni sistem lokalne samouprave, ko državna raven določi osnovna 

izhodišča in določila lokalne demokracije. Vsi dejavniki so nekje na kontinuumu vpliva 
s strani lokalne skupnosti same. Dejavniki, zlasti endogeni (notranji), se spreminjajo in 
so v domeni menedžmenta ter upravnih in političnih procesov. Eksogeni zunanji 
dejavniki se spreminjajo počasneje in imajo posledično manjši povratni tok vpliva s 
strani doseženih ciljev in rezultatov delovanja samoupravne lokalne skupnosti. 


Na podlagi delovanja potem lokalna samoupravna skupnost dosega določene učinke oz. 
rezultate delovanja. Ti se merijo skozi učinkovitost, uspešnost, širino spektra lokalnih 
javnih politik in storitev, zadovoljstva občanov ter razvitosti funkcij. To so rezultati 
delovanja, na katere po raziskovalnih dognanjih vplivajo omenjene skupine dejavnikov, 
ki pa vključujejo mnoge dejavnike. Pomembno je, da ločimo med dejavniki in rezultati 
delovanja, pri čemer se moramo zavedati, da obstaja povratna povezava, saj s časovno 
komponento rezultati vplivajo na dejavnike. 


Raziskovalni model omogoča sistematično metodološko znanstvena analiza 
upravljavske sposobnosti kot značilnosti posamezne lokalne skupnosti. Konceptualni 
model, ki zajema relevantne dejavnike za obravnavo upravljavske sposobnosti, je 
izviren znanstveni prispevek, saj prvič v Sloveniji celovito prikazuje različne skupine 
dejavnikov, tj. političnih, ekonomskih, upravnih in organizacijskih. Izhajamo iz znanih 
in obstoječih dejavnikov (Grindle in Hilderbrand 1995; Grindle 2006, Haček in drugi 
2008, Farazmand 2009), ki jih povezujemo med seboj in med lokalni in državno 
ravnijo. Celovitost prispevka je usmerjena na način izgradnje konceptualnega modela, 
ki povezuje in opredeljuje ključne elemente lokalne samouprave. 


Izvirnost prispevka je tudi v poudarku in vključitvi političnega vidika, ki pomembno 
vpliva na upravljavsko sposobnost in je temelj izvajanja lokalnih politik. Politični vidik 
je natančno obravnavan in analiziran tako na mikro kot makro ravni. Politična 
zmogljivost je v literaturi sicer že obravnavana (Bailey 1999; Nelissen 2002; Grindle 
2006) in mi jo vključujemo v našo obravnavo. Poleg celovite obravnave je to hkrati 
izvirni znanstveni prispevek za lokalno (mikro) raven, ki je v zelo pomembni odvisnosti 
od državne (makro) ravni. To izpostavljamo tudi kot kritično točko oz. oviro za 
izboljšanje upravljavske sposobnosti, ki brez ustrezne avtonomije in ekonomskih 
dejavnikov ne more biti visoka. Analiza teh razmerij in soodvisnosti je eden ključnih 
prispevkov našega dela. 


Pomemben znanstveni prispevek v preučevanju značilnosti lokalnih samoupravnih 
skupnostih je tudi v osvetlitvi pomena upravljavske sposobnosti kot ključne kategorije 
pri znanstvenih prispevkih za lokalne skupnosti in njihovo upravičeno delovanje. 
Lokalna samouprava njena vloga v sodobni družbi, njena vloga pri iskanju odgovorov 
na relevantna družbena vprašanja ter osrednja vloga pri izvrševanju lokalnih rešitev je 
dejstvo, ki ga pred javno lokalno upravo postavljamo občani. Preko političnega sistema 
ima namreč javna uprava potrebno legitimnost, da opravlja skupne naloge in skrbi za 
Javno korist ter tako usklajuje različne družbene interese. Le ustrezno upravljavsko 
usposobljene enote javne uprave na lokalni ravni lahko sledijo tej nalogi na smotrn in 
smiseln način. 

V obstoječih virih in literaturi obstaja veliko obravnav predmeta našega preučevanja. 
Ravno tako so izdelani različni okvirji za obravnavo upravljavske sposobnosti (Honadle 
1981, Bowman in Kearney 1988, Grindle in Hilderbrand 1995; Nelissen 2002, 
Farazmand 2009), v smislu opisovanja dejavnikov, postavitve konceptov in obravnave 
strategij. Znanstveni prispevek poleg tega dodaja še politični vidik in model aplicira na 
lokalno raven v smislu lokalne samouprave v Sloveniji. Obstoječe slovenske empirične 
raziskave (Pinterič 2004, Pandiloska Jurak in Pinterič 2010; Haček in drugi 2008, 
Prebilič in Bačlija 2013), ki so se neposredno ukvarjale z upravljavsko sposobnostjo, 
bomo v našem delu nadgradili z obravnavo. 


Š 
UPRAVLJAVSKA SPOSOBNOST LOKALNIH SAMOUPRAVNIH SKUPNOSTI n ] EX— 
T. Rožen LOCALIS 


Empirična analiza upravljavske sposobnosti slovenskih občin 


V tem delu obravnave bomo dognanja prikazali na podlagi teoretičnih prikazov javne 
uprave, lokalne skupnosti, lokalne demokracije, lokalnega vladovanja, upravljavske 
sposobnosti ter konceptualnega modela upravljavske sposobnosti v kontekstu in na 
primeru občin Republike Slovenije. Najprej bomo opredelili značilnosti konkretne 
ureditve lokalne samouprave, nalog in javnih politik občin. Nato bomo postavljen 
konceptualni model upravljavske sposobnosti operacionalizirali z merjenjem kategorij 
in spremenljivk za slovenske občine. Po prikazu izvedene empirične raziskave bomo 
preverjali postavljene raziskovalne hipoteze v okviru zastavljenega raziskovalnega 
modela upravljavske sposobnosti. 


1 Ureditev, vloge in značilnosti lokalne samouprave v Republiki Sloveniji 


Pri obravnavi raziskovane teme bomo na podlagi analitičnih in teoretskih prikazov 
lokalne demokracije ter lokalne samouprave prikazali konkretno ureditev tega področja 
v skupnem evropskem prostoru in v Republiki Sloveniji. Lokalna samouprava je 
pravno-sistemska institucija odločanja o lastnih zadevah v lokalni skupnosti, ki je hkrati 
ustavna in zakonska kategorija (Grafenauer 2000, 65). Pravni element je poleg prej 
prikazanega sociološkega tudi konstitutivni element samoupravne lokalne skupnosti. 
Lokalno samoupravo tvorijo pravno urejena razmerja na področju odločanja o skupnih 
zadevah v lokalnih skupnostih in uresničevanju sprejetih odločitev (Grafenauer in 
Brezovnik 2006, 167). 


Pri analiziranju lokalnih skupnosti in raziskavah lokalne politične ravni moramo 
upoštevati dve značilnosti, ki izhajata iz značilnosti teh skupnosti v sodobni družbi in 
imata vpliv tudi na raziskave. To sta številčnost in bližina (John 2006). Številčnost 
izhaja iz dejstva, da je v posamični državi različno število lokalnih skupnosti. To število 
je praviloma takšno, da dopušča deduktivne sklepe, hkrati pa imajo raziskovalci manj 
enot za raziskovanje kot je prebivalcev in bistveno več, kot če preučujejo nacionalni 
raven političnih skupnosti. Bližina izhaja iz dejstva, da so na lokalni ravni ključni 
dejavniki ter institucije v bližji medsebojni povezavi, kot na državni ravni. To pomeni, 
da se ključni ljudje poznajo, kar vpliva na procese in institucije, ki niso tako 
diferencirane kot na državni ravni. Druga značilnost bližine je enostavnejša povezava 
med odločitvami in njihovimi posledicami. Rezultati izbranih javnih politik so bistveno 
hitreje in bolje vidni, kot to velja za državno raven. 


Vse evropske države se ukvarjajo z dilemami okoli svojega sistema lokalne samouprave 
večkrat je odprto vprašanje primerne velikosti enot lokalne samouprave. Pri tem iščejo 

cilj, da bi se implementirali dve strukturni rešitvi, to je: povezovanja in stopnjevanja 
lokalnih skupnosti (Haček 2012, 68). Na to pa vplivajo politični in upravni dejavniki. 
Povezovanje pomeni združevanje virov lokalnih skupnosti, s ciljem bolj učinkovite in 
uspešne izrabe le-teh. Stopnjevanje pa sledi zagotavljanju vseh prednosti participacije, 
vodenja skupnosti, bližine odločanja o lastnih zadevah. Na preseku teh dveh procesov, 
se dinamično išče primerna — optimalna velikost samoupravne lokalne skupnosti in 
število ravni lokalne samouprave. 


11 Opredelitev lokalne samouprave v Republike Slovenije 


Obstoj in pomen lokalne skupnosti za družbeni sistem Evropske unije (EU) je 
poudarjen v ustanovnih in posebnih listinah te sodobne politične povezave. Osnovna 
listina je Evropska listina lokalne samouprave (MELLS) iz leta 1985, ki ima dodatek iz 
leta 2012. Iz nje izhajajo temeljna načela, ki lokalnim skupnostim zagotavljajo ustrezen 
družbeni položaj, da lahko opravljajo svoje poslanstvo. Kako je katera država uspešna 
pri uveljavitvi teh temeljnih načel, je odvisno od vsake države posebej. Vsaka ima 
namreč svoje značilnosti v smislu politične tradicije, ekonomskih in naravnih danosti, 
družbenih razmer ter kulture, kar vpliva na značilnosti in poslanstvo lokalnih skupnosti, 
ki z normativno ureditvijo postanejo lokalne samoupravne skupnosti (Kaučič in Grad, 
2001, 322). 


V Evropski uniji deluje način pravnega reda EU, poimenovan Acguis Communauitaire. 
Pomeni, da je skupni pravni red zasnovan na širših principih in usmeritvah. Pravni red 
vsake posamezne države članice pa mora biti harmoniziran in je hkrati prepuščen, 
koliko je le mogoče vsaki državi posebej. 


S sprejetjem te mednarodne listine so temeljna vprašanja lokalne demokracije, ki jih 
morajo države rešiti v skladu z listino, ta (Vlaj 2006, 285): 

e Pravni temelj lokalne samouprave mora biti priznanje lokalne samouprave v 
državnem pravu (ustava, zakonodaja). 

e Področje dejavnosti in struktura lokalne samouprave: metode in merila za 
razdelitev pristojnosti (načelo subsidiarnosti); zmožnost lokalnih oblasti upravljati 
bistven del javnih zadev prek organov, ki jih sestavljajo demokratično izvoljeni 
predstavniki (načelo demokratičnosti) in njihovih izvršilnih organov ter notranje 
upravne strukture z njihovimi lastnimi ljudmi. 

e Jamstvo avtonomije; status izvoljenih predstavnikov, varstvo meja lokalnih 
oblasti, omejitve nadzora lokalnih oblasti, sodna sredstva. 

e Ustrezni finančni viri (načelo koneksitete): lastni viri in lastnina; pravica lokalnih 
davkov (fiskalna decentralizacija), sistem finančne izravnave, sistem dotacij, 
dostop do trga kapitala, upravljanje virov. 

Pravica združevanja in načelo posvetovanja: sodelovanje lokalnih oblasti: 
Uresničevanje političnih pravic: volilna pravica in demokratični volilni proces; 
svoboda izražanja in združevanja, pravica do obveščenosti in udeležbe na lokalni 
ravni, kjer so v veljavi lokalni referendumi in druge oblike neposredne 
demokracije; možnosti obrambe pred ukrepi lokalnih oblasti; udeležba tujcev v 
Javnem življenju na lokalnih ravni. 

e Demokracija na vmesnih ravneh: kjer so uvedene, delovanje vmesnih oblasti, kot 
so regije. 


V okviru Sveta Evrope, kjer se ukvarjajo s položajem in prihodnostjo lokalne 
samouprave v državah članicah. Te povezave so pred kratkim sprejeli Kijevsko 
deklaracijo, ki poudarja pomen sposobnosti lokalnih skupnosti (Davey 2011). To je 
pomembno zlasti v sedanjem času gospodarske krize, ki jo lahko in mora uspešno 
reševati vlada, kamor na lokalnem področju spadajo tudi občine glede na pravno 
ureditev v Republiki Sloveniji. V tej deklaraciji sprejeti na ravni držav članic Sveta 
Evrope se poudarja pomen sposobnosti samoupravnih lokalnih skupnosti. Dejstvo je, da 
ustrezno usposobljene samoupravne lokalne skupnosti lahko upravičijo svoj obstoj in 
opravijo družbene naloge, ki so jim bile naložene v skladu z načeli lokalne samouprave. 
Načinov zagotavljanja ustrezne sposobnosti in hkrati tudi pričakovanj pa je veliko in se 
razlikujejo med samimi državami članicami evropskih združenj (Evropska unija, Svet 
Evrope). 


Ustava Republike Slovenije je opredelila lokalno samoupravo kot pravno sistemsko 
institucijo in jo hkrati opredelila tudi kot eno izmed svojih demokratičnih načel. Ustava 
Republike Slovenije v splošnih določbah določa: »9. člen: V Sloveniji je zagotovljena 
lokalna samouprava.« (Ustava Republike Slovenije, 2013). 


Ustava Republike Slovenije posebej določa tudi lokalno samoupravo kot eno izmed 
oblik samouprave, in sicer: 
Lokalna samouprava 
138. člen 
(uresničevanje lokalne samouprave) 
Prebivalci Slovenije uresničujejo lokalno samoupravo v občinah in 
drugih lokalnih skupnostih. 


139. člen 

(občina) 
Občina je samoupravna lokalna skupnost. Območje občine obsega naselje 
ali več naselij, ki so povezana s skupnimi potrebami in interesi 
prebivalcev. Občina se ustanovi z zakonom po prej opravljenem 
referendumu, s katerim se ugotovi volja prebivalcev na določenem 
območju. Zakon tudi določi območje občine. 


140. člen 
(delovno področje samoupravnih lokalnih skupnosti) 
V pristojnost občine spadajo lokalne zadeve, ki jih občina lahko ureja 
samostojno in ki zadevajo samo prebivalce občine. Država lahko z 
zakonom prenese na občine opravljanje posameznih nalog iz državne 
pristojnosti, če za to zagotovi tudi potrebna sredstva. V zadevah, ki jih je 
na organe lokalne skupnosti prenesla država, opravljajo državni organi 
tudi nadzor nad primernostjo in strokovnostjo njihovega dela. 

141. člen 
(mestna občina) 
Mesto lahko dobi po postopku in ob pogojih, ki jih določa zakon, status 
mestne občine. Mestna občina opravlja kot svoje tudi z zakonom 
določene naloge iz državne pristojnosti, ki se nanašajo na razvoj mest. 


142. člen 
(dohodki občine) 
Občina se financira iz lastnih virov. Občinam, ki zaradi slabše 
gospodarske razvitosti ne morejo v celoti zagotoviti opravljanja svojih 
nalog, država v skladu z zakonsko določenimi načeli in merili zagotovi 
dodatna sredstva. 


143. člen 
(pokrajina) 

Pokrajina je samoupravna lokalna skupnost, ki opravlja lokalne zadeve 
širšega pomena in z zakonom določene zadeve regionalnega pomena. 
Pokrajine se ustanovijo z zakonom, s katerim se določi tudi njihovo 
območje, sedež in ime. Zakon sprejme državni zbor z dvotretjinsko 
večino glasov navzočih poslancev. V postopku za sprejem zakona mora 
biti zagotovljeno sodelovanje občin. Država z zakonom prenese na 
pokrajine opravljanje posameznih nalog iz državne pristojnosti, mora pa 
jim za to zagotoviti potrebna sredstva. 

144. člen 

(nadzor državnih organov) 

Državni organi nadzorujejo zakonitost dela organov lokalnih skupnosti. 


Vir: Ustava Republike Slovenije, 2013. 


kategorija določena lokalna samouprava ter občine. Na podlagi tega pa več področnih 
zakonov ter tudi podzakonskih aktov določa državno ureditev lokalne samouprave. 
Poleg tega pa v manjšem delu svoje delovanje in obstoj določajo s svojimi predpisi tudi 
občine same. V različnih državnih sistemih so določene organizacije, ki so nosilke 
funkcije entitet lokalne samouprave. V Republiki Sloveniji so to občine, ki so 
opredeljene v slovenskem pravnem redu. Občina je opredeljena kot samoupravna 
lokalna skupnost z opredeljenim teritorialnim področjem, ki ga opredeli država. Država 
je opredelila območja in naloge občin kot nosilcev lokalne samouprave v Republiki 
Sloveniji. V Republiki Sloveniji je na dan 31.12.2012 z zakonodajo ustanovljenih 211 
občin. Posebej je z odločbo Ustavnega sodišča Republike Slovenije ustanovljena občina 
Ankaran, kot 212. slovenska občina. Povprečna velikost občine na dan 31.12.2011 je 
9720 prebivalcev, povprečna velikost občine v Evropski uniji (EU 27) je 5580 
prebivalcev (Haček 2012). 


Zakon o lokalni samoupravi določa, da so organi občine: 
e Občinski svet 
e Župan 

e Nadzorni odbor 


Osrednji organ lokalne samouprave v občini je občinski svet, ki je najvišji organ 
odločanja. Odloča o vseh zadevah v okviru pravic in dolžnosti občine. Občinski svet je 
predstavniški organ v lokalni samoupravi. To izhodišče je opredeljeno v Evropski listini 
lokalne samouprave - MELLS: »Za lokalno samoupravo je temeljno odločanje po 
predstavniškem organu«. Predstavniška telesa neposredno izhajajo iz prebivalstva, 
nosijo pravico lokalnih skupnosti do lokalne samouprave, sprejemajo najpomembnejše 
odločitve in usmerjajo ter nadzorujejo delo izvršilnih organov in svojih uprav (Vlaj 
2006, 216). Občinski svet je neposredno izvoljen na lokalnih volitvah na podlagi 
splošne in enake volilne pravice z neposrednim in tajnim glasovanjem. Tako je 
sestavljen iz predstavnikov političnih strank ali političnih list in je reprezentativno 
politično delo lokalne skupnosti. 


Temeljne naloge župana so, da predstavlja in zastopa občino in predstavlja tudi 
občinski svet, na katerem nima volilne pravice. Župan skrbi in odgovarja za izvajanje 
odločitev občinskega sveta. Od njegovega dela je odvisno ali se te odločitve učinkovito 
izvajajo. Župan je ravno tako kot občinski svet izvoljen na neposrednih in tajnih 
volitvah. Župan ima v slovenskem sistemu lokalne samouprave visoko stopnjo 
legitimnosti, ki izhaja iz večinskega volilnega sistema. Hkrati je nosilec legalnosti kot 
zakoniti zastopnik občine. V skladu z možnostmi pa lahko opravlja minimalistično, 
posredniško ali aktivistično vlogo (Haček 2008, 106) in na ta način usmerja delovanje 
občine. Politična zmogljivost (Grindle 2006) se nanaša na sposobnost reševanja 
konfliktov, odzivnost na zahteve občanov, upoštevanje predstavništva interesov in 
zagotavljanje možnosti za učinkovito politično participacijo. Tako je pomembna 
povezovalna vloga župana v lokalni skupnosti, razvojna vloga župana, vzpostavitev 
sistema participacije (načrtovanje, sodelovanje), izgradnja zaupanja in pa hkrati 
učinkovitosti in odzivnosti. Župan lahko opravlja povezovalno vlogo med vsemi 
deležniki v lokalni skupnosti, izhajajoč iz sistemskih določitev sistema lokalne 
samouprave, ki ga prikazujemo skozi prikaz ključnih sistemskih pravnih rešitev na tem 
področju. Župan je edini pristojen za predlog proračuna občine kot finančnega izkaza 
poslovanja. V proračunu je predvidena in prikazana celotna javna poraba sredstev 
lokalne skupnosti. Strukturo proračuna bomo prikazali v nadaljevanju, saj je povezana z 
določili zakonodaje na področju financiranja občin. Ta vloga pred župana postavlja 
nalogo uravnoteženega delovanja glede na različne potrebe občanov. Le na način 
uravnoteženega delovanja ter konsenzualnega sprejemanja odločitev političnih organov 
(župan in občinski svet) se lahko sledijo cilji zaupanja ljudi, identifikacije, socialne 
kohezivnosti. Tako se v sodobnem času lahko ohranja legitimnost tudi v obdobju med 
volitvami. Pri obravnavi in empirični meritvi upravljavske sposobnosti občin bomo 
upoštevali pomen in vlogo funkcije župana v lokalni samoupravi. 


Nadzorni odbor je najvišji organ nadzora javne porabe v občini. Opravlja nadzor nad 
razpolaganjem s premoženjem občine, nadzoruje namenskost porabe proračunskih 
sredstev ter nadzoruje finančno poslovanje uporabnikov proračunskih sredstev. Ta 
nadzor vsebuje ugotavljanje zakonitosti in pravilnosti poslovanja občinskih organov ter 
organizacij, ki so porabniki občinskega proračuna in ocenjevanje učinkovitosti in 
gospodarnosti porabe občinskih proračunskih sredstev. 

Slika 14: Shema sestave in povezanosti posameznih delov občine 


OBČANI 


OŽJI DELI OBČINE (krajevne skupnosti 


OBČINA, 


ŽUPAN OBČINSKI SVET NADZORNI ODBOR 
OBČINSKA UPRAVA 


OBČINSKI JAVNI ZAVODI IN PODJETJA (nosilci 
gospodarskih in družbenih javnih služb) 


Vir: povzeto po Verbič (2003) in Zakon o lokalni samoupravi (ZLS - UPB2). 


Za odgovornost izvršilnih organov svetov samoupravnih lokalnih skupnosti je nujen 
pogoj, da sta s predstavniškim organom povezana in usmerjena k skupnemu delovanju. 
Dejstvo je, da je ob predstavniškem telesu, ki je nosilec strateškega odločanja v občini, 
izvrševalec teh sprejetih odločitev župan, ki je po zakonu tudi predstojnik občinske 
uprave. 


1.2 Naloge, programi in politike občin 


Javne politike, ki pomenijo procese postavljanja ciljev in sprejemanja političnih 
odločitev, se oblikujejo na državnih in tudi lokalni ravni. Postavljajo jih različni 
legitimni politični organi z določeno stopnjo participacije ljudi. Poznamo naslednje 
vrste javnih politik, ki se sistemsko delijo med lokalno in državno raven. Klasifikacija 
javnih politik pozna naslednje javne politike, opredeljene kot programe. 


Tako kot vlada na državni ravni, lokalna politična izvršna oblast (lokalna vlada) odloča 
tudi o alokaciji resursov-virov med produkcijo privatnih in javnih dobrin in v določitvi 
asortimana javnih dobrin, ki jih bo nudila (Ferfila in Kovač 2000, 85). Tako z 
alokacijskimi politikami vplivajo na razpoložljivost dobrin za uporabo v privatnem in 
Javnem sektorju, spreminjajo način kombiniranj produkcijskih tvorcev v produkciji 
outputa in vplivajo na cene produkcijskih faktorjev in produktov (storitev, ki jih 


Empirična analiza upravljavske sposobnosti slovenskih občin | 121 


zagotavljajo). V skladu z zakonodajo (Zakon o gospodarskih javnih službah ter tudi 
Zakon o javno zasebnem partnerstvu) lahko občine svoje naloge in politike organizirajo 
na različne načine. V Zakonu o lokalni samoupravi je določeno, da občina zagotavlja 
opravljanje lokalnih javnih služb: neposredno v lastni organizaciji (občinske uprave), z 
ustanavljanjem javnih zavodov in javnih podjetij, z dajanjem pravic zasebnim 
izvajalcem (koncesije), z vlaganjem lastnih sredstev v dejavnost oseb zasebnega prava. 
Ravno tako so v zakonu določene neposredne oblike sodelovanja občanov pri 
odločanju. Zakon o lokalni samoupravi pozna naslednje oblike: zbor občanov, 
referendum in ljudska iniciativa. To postavlja pravni okvir oblikam participacije ljudi, 
ki so tako tudi pravno formalno urejene v skladu z načeli lokalne samouprave. Te 
oblike participacije so praviloma uporabljene ali sklicane s strani posameznikov ali 
skupin, ki imajo nasprotna ali drugačna stališča od organov občine, kot sta občinski svet 
in župan. Večja je množičnost teh, manjša je stopnja strinjanja v lokalni skupnosti in 
manjša je stopnja legitimnosti sprejetih odločitev s strani organov, ki so nosilci 
političnih funkcij. 


Transparentnost in javnost delovanja občine ter občinskega sveta je pravno-normativno 
urejeno v več zakonih. Praviloma si občine to uredijo v svojih temeljnih aktih statutih, 
ki določajo, da so seje javne, zapisniki javni ipd. Hkrati pa Zakon o dostopu do 
informacij javnega značaja določa, da mora občina izdelati Katalog informacij javnega 
značaja in posebej določiti skrbnika tega sistema javnih informacij. Tako je že zakonska 
norma, da velika večina dela v okviru občine, javna. Javnost delovanja tako prispeva k 
transparentnosti in posledično k večji odgovornosti, ki je tudi ključna za visoko raven 
upravljavske sposobnosti. Javnost in transparentnost delovanja omogočata, da se lahko 
še ob drugih pogojih vzpostavi zaupanje med občino in občani. 


Iz ustavnih določil izhaja, da spadajo v pristojnost in s tem med naloge občine lokalne 
zadeve, ki jih občina lahko ureja samostojno in zadevajo samo prebivalce občine. 
Država pa lahko z zakonom prenese na občine opravljanje posameznih nalog iz državne 
pristojnosti, če za to zagotovi tudi potrebna sredstva. Tako poznamo naloge in 
pristojnosti občin, ki so lastne (izvirne) ali prenesene (Grafenauer in Brezovnik 2006, 
181). Lahko se pogojno ugotovi, da gre v prvem primeru za pravico občine, v drugem 
primeru pa za dolžnost občine (Grafenauer 2000, 35). Tako za sodobne občine lahko 
naloge delimo na (Šmidovnik 1995, 73): 

e Zadeve lokalnega pomena: to so naloge, ki so izvirno občinske in jih občine 
oblikujejo same v okviru pridobljene avtonomije. To so zadeve za življenje in delo 
prebivalcev ter razvoj gospodarstva. 

e Lokalne zadeve, ki jih občinam določi država s svojimi predpisi: to so naloge, ki 
so opredeljene po posamezni področjih in določajo te dejavnosti. 

e  Prenesene naloge državne uprave, ki jih država s svoji predpisi prenaša v izvajanje 
občinam: v skladu z načelom koneksitete morajo občine za to imeti zadostna 
sredstva, hkrati pa so deležne nadzora državnih organov pri opravljanju teh nalog. 


Iz temeljne zakonodaje, ki opredeljuje lokalno samoupravo v Republiki Sloveniji 
izhajajo neposredne in točno določene izvirne naloge občin, ki so zadeve lokalnega 
pomena in se urejajo za lokalno prebivalstvo. Te so naštete taksativno v 21. členu 
Zakona o lokalni samoupravi (2007): 

— 


. upravlja občinsko premoženje; 

2. omogoča pogoje za gospodarski razvoj občine in v skladu z zakonom opravlja 
naloge s področja gostinstva, turizma in kmetijstva; 

3. načrtuje prostorski razvoj, v skladu z zakonom opravlja naloge na področju 
posegov v prostor in graditve objektov ter zagotavlja javno službo gospodarjenja s 

4. ustvarja pogoje za gradnjo stanovanj in skrbi za povečanje najemnega socialnega 

sklada stanovanj, 

v okviru svojih pristojnosti ureja, upravlja in skrbi za lokalne javne službe; 

6. pospešuje službe socialnega varstva, za predšolsko varstvo, osnovno varstvo 
otroka in družine, za socialno ogrožene, invalide in ostarele; 

7, skrbi za varstvo zraka, tal, vodnih virov, za varstvo pred hrupom, za zbiranje in 
odlaganje odpadkov in opravlja druge dejavnosti varstva okolja; 

8. ureja in vzdržuje vodovodne in energetske komunalne vode; 

9. ustvarja pogoje za izobraževanje odraslih, ki je pomembno za razvoj občine in za 
kvaliteto življenja njenih prebivalcev; 

10. pospešuje vzgojno izobraževalno, informacijsko dokumentacijsko, društveno in 
drugo dejavnost na svojem območju; 

11. pospešuje razvoj športa in rekreacije; 

12. pospešuje kulturno-umetniško ustvarjalnost, omogoča dostopnost do kulturnih 


orke! 


m 


zakonom skrbi za kulturno dediščino na svojem območju; 

13. gradi, vzdržuje in ureja lokalne javne ceste, javne poti, rekreacijske in druge javne 
površine v skladu z zakonom ureja promet v občini ter opravlja naloge občinskega 
redarstva; 

14. opravlja nadzorstvo nad krajevnimi prireditvami; 

15. organizira komunalno-redarstveno služno in skrbi za red v občini; 

16. skrbi za požarno varnost in organizira reševalno pomoč; 

17. organizira pomoč in reševanje za primere elementarnih in drugih nesreč; 

18. lahko podeljuje denarne pomoči in simbolične nagrade ob posebnih priložnostih 
ali obletnicah občanov; 

19. organizira opravljanje pokopališke in pogrebne službe; 

20. določa prekrške in denarne kazni za prekrške, s katerim se kršijo predpisi občine 
in opravlja inšpekcijsko nadzorstvo nad izvajanje občinskih predpisov in drugih 
aktov, s katerimi ureja zadeve iz svoje pristojnostim če ni z zakonom drugače 
določeno; 

21. sprejema statut občine; 

22. organizira občinsko upravo; 

23. ureja druge lokalne zadeve javnega pomena. 


Te raznovrstne izvirne pristojnost nosilcev lokalne samouprave — občine lahko 
razdelimo v naslednje štiri skupine: 
LASTNO DELOVANJE OBČIN (značilnost vsake organizacije) 
1. Upravlja občinsko premoženje. 
2. Določa prekrške in denarne kazni za prekrške, s katerim se kršijo predpisi občine 
in opravlja inšpekcijsko nadzorstvo nad izvajanje občinskih predpisov in drugih 


3: 
4. 

aktov, s katerimi ureja zadeve iz svoje pristojnosti, če ni z zakonom drugače 
določeno. 

Sprejema statut občine. 

Organizira občinsko upravo. 


NEGOSPODARSKE DRUŽBENE DEJAVNOSTI 


1. 


2: 
3: 


8. 


9. 


Pospešuje vzgojno-izobraževalno, informacijsko dokumentacijsko, društveno in 
drugo dejavnost na svojem območju. 

Pospešuje razvoj športa in rekreacije. 

Pospešuje kulturno- umetniško ustvarjalnost, omogoča dostopnost do kulturnih 
zakonom skrbi za kulturno dediščino na svojem območju. 

Ustvarja pogoje za izobraževanje odraslih, ki je pomembno za razvoj občine in za 
kvaliteto življenja njenih prebivalcev. 

Ustvarja pogoje za gradnjo stanovanj in skrbi za povečanje najemnega socialnega 
sklada stanovanj. 

Pospešuje službe socialnega varstva, za predšolsko varstvo, osnovno varstvo 
otroka in družine, za socialno ogrožene, invalide in ostarele. 

Skrbi za požarno varnost in organizira reševalno pomoč. 

Organizira pomoč in reševanje za primere elementarnih in drugih nesreč. 


10. Lahko podeljuje denarne pomoči in simbolične nagrade ob posebnih priložnostih 


ali obletnicah občanov. 


Po Baas KOMUNALNE DEJAVNOSTI 


Pr 


S ST ON i 


. Omogoča pogoje za gospodarski razvoj občine in v skladu z zakonom opravlja 
naloge s področja gostinstva, turizma in kmetijstva. 

V okviru svojih pristojnosti ureja, upravlja in skrbi za lokalne javne službe. 

Skrbi za varstvo zraka, tal, vodnih virov, za varstvo pred hrupom, za zbiranje in 
odlaganje odpadkov in opravlja druge dejavnosti varstva okolja. 

Ureja in vzdržuje vodovodne in energetske komunalne vode. 

Organizira opravljanje pokopališke in pogrebne službe. 

Opravlja nadzorstvo nad krajevnimi prireditvami. 

Organizira komunalno-redarsko službo in skrbi za red v občini. 

Načrtuje prostorski razvoj, v skladu z zakonom opravlja naloge na področju 
posegov v prostor in graditve objektov ter zagotavlja javno službo gospodarjenja s 
Gradi, vzdržuje in ureja lokalne javne ceste, javne poti, rekreacijske in druge javne 
površine. V skladu z zakonom ureja promet v občini ter opravlja naloge 
občinskega redarstva. 


OSTALE DEJAVNOSTI (načelo pozitivne odgovornosti) 


1. 


Ureja druge lokalne zadeve javnega pomena. 


Izvirne naloge občine, ki v največji meri predstavljajo skrb za osnovne javne potrebe in 
v manjši meri oblastno ravnanje, lahko delimo po petih glavnih funkcijah (Grafenauer 
2000, 45): 


Servisna funkcija, ki se kaže v pristojnosti in odgovornosti za izvajanje lokalnih 


javnih služb (kot določa področna zakonodaja npr. na področju šolstva, 


zdravstvenega varstva, socialnega varstva). 
Funkcija gospodarjenja z lokalno infrastrukturo ali lokalnim javnim dobrim. 

e  Pospeševalna (razvojna) funkcija, ki predstavlja usmerjanje razvoja na svojem 
geografskem območju. 

e Funkcija prostorskega urejanja, s katero se vpliva na razvoj v smislu namenske 
rabe prostora in razmeščanja dejavnosti. 

e  Regulativna funkcija, kjer se občina kaže kot oblast in na prisilen (obvezen) način 
ureja razmerja na svojem območju. 


Pomemben predpis, ki govori o izvirnih pristojnostih slovenskih občine in v skladu z 
načelom koneksitete (ki je povzeto tudi v členu ustave Republike Slovenije) tudi 
ustreznimi prihodki le-teh, je Zakon o financiranju občin Ta občinam v 11. členu (ZFO- 
1A) določa naloge, ki veljajo za ugotovitev potrebnih osnov za financiranje občin. To 
so naloge, ki jim morajo opravljati občine na podlagi zakonov in v obsegu, določenim z 
zakoni, ter se nanašajo na 11. člen Zakona o financiranju občin (2008): 
1. Zagotavljanje javnih služb in izvajanje javnih programov na področjih: 
e predšolske vzgoje, 


e osnovnega šolstva in športa, 
e primarnega zdravstvenega varstva in zdravstvenega zavarovanja, 
e socialnega varstva, 
e kulture. 
2. Zagotavljanje lokalnih gospodarskih javnih služb. 
3. Urejanje občinske prometne infrastrukture in zagotavljanja varnosti prometa na 


občinskih cestah. 

4. Požarno varstvo ter varstvo pred naravnimi in drugimi nesrečami. 

5. Prostorske ureditve občinskega pomena, varstvo okolja in ohranjanje narave. 

6. Plačila stanarin in stanovanjskih stroškov. 

7. Delovanje občinskih organov ter opravljanje upravnih, strokovnih, pospeševalnih 
in razvojnih nalog, pa tudi nalog v zvezi z zagotavljanjem javnih služb. 

8. Opravljanje drugih nalog, določenih z zakonom. 


Poleg te osnovne opredelitve nalog občin (iz dveh zakonov) obstajajo tudi področni 
zakoni, ki še dodatno opredeljujejo naloge občin. Obveznost občine je, da zagotavlja 
opravljanje javnih služb, ki jih sama določi, in javnih služb, za katere je tako določeno z 
zakonom lokalne javne službe (Grafenauer in Brezovnik 2006, 183). Naloge in 
pristojnosti občin so tako določene v večji meri z zakoni, ki urejajo posamezna področja 
(npr. Zakon o gospodarskih javnih službah, Zakon o financiranju vzgoje in 
izobraževanja, Zakon o izobraževanju odraslih, Stanovanjski zakon, ...). Naloge in 
pristojnosti slovenskih občin tako opredeljuje 154 zakonov (vir. Katalog pristojnosti 
slovenskih občin Lex Localis). Nato pa še natančneje podzakonski akti ter drugi 
predpisi. Tako morajo občine pri svojem delovanju upoštevati vse pravne vire za 
določitev nalog, pristojnosti in obveznosti. Naloge in pristojnosti občin v skladu z 
ustavo, zakonodajo s področja lokalne samouprave in ostalo zakonodajo, ki določa 
naloge občinam, prikazuje katalog pristojnosti slovenskih občin (Brezovnik 2012), ki 
zaobjema naslednja področja: 
I. Državna ureditev Republike Slovenije 

II. Pravosodje 

HI. Upravno pravo 

IV. Civilno pravo 

V. Kazensko pravo 
VI. Gospodarsko pravna ureditev 
VII. Javne finance 
VIII. Gospodarske dejavnosti 
IX. Negospodarske dejavnosti 
X. Delovno pravo, zdravstveno in socialno varstvo 


Na različnih področjih imajo občine različne pristojnosti in odgovornosti ter tako v 
večji ali manjši meri lahko vplivajo na posamične lokalne javne politike. 


1.3 Finančni prikaz programov občin 


Občine poslujejo v skladu z zakonodajo, ki ureja področje javnih financ. Temeljna 
listina, ki izkazuje finančno poslovanje občin, je občinski proračun. Proračun je 
sestavljen iz podatkov o odhodkih in o prihodkih občin. Razlika med obema predstavlja 
proračunski presežek ali primanjkljaj. Tako lahko delovanja občin prikazujemo s strani 
enega od teh finančnih vidikov, ki pa morata v proračunskem smislu biti izravnana. 


1.3.1 Odhodki občinskih proračunov 


Iz področja javnih financ obstaja programska klasifikacija (Uradni list RS, št. 57/2005, 
8/2005-popr., 138/2006 in 108/2008) dejavnosti javnega sektorja, kamor spadajo tudi 
občine. Izdatki občinskih proračunov in finančnih načrtov neposrednih uporabnikov 
občinskih proračunov se v skladu s programsko klasifikacijo razvrščajo v področja 
proračunske porabe, glavne programe in podprograme. 


Tako lahko tudi po finančni plati vidimo, na katerih področjih imajo občine večje 
pristojnosti in naloge ter tako posledično upravljajo z višjimi sredstvi. Analize!" v 
časovni vrsti kažejo, da občine znotraj sedmih programskih vsebin ustvarijo 80 % 
stroškov. Izstopajo izobraževanje, delovanje sistema, promet, družbene dejavnosti, 
socialno varstvo, urejanje prostora in komunalne zadeve (Oplotnik in Brezovnik 2011, 
41). Programska klasifikacija opredeljuje naslednja področja proračunske porabe s 
prikazano višino sredstev ter prikazanimi deleži porabe sredstev glede na celotno 
finančno porabo slovenskih občin, kar prikazujemo v tabeli 14: 


Tabela 14: Področja porabe občinskih proračunov v letu 2011 
01 POLITIČNI SISTEM 28.696.139,50 1,3% 
EKONOMSKA IN FISKALNA 
02 ADMINISTRACIJA 4.324.005,82 0,2% 
ZUNANJA POLITIKA IN MEDNARODNA 
03 POMOČ 1.707.987,01 0,1% 
SKUPNE ADMINISTRATIVNE SLUŽBE IN 
04 SPLOŠNE JAVNE STORITVE 47.023.968,08 2,2% 


!6 Analiza je zajela podatke o finančnem poslovanju občin v Sloveniji za obdobje od 2002 d0 
2009 in še natančneje od 2007 do 2009. 

05 ZNANOST IN TEHNOLOŠKI RAZVOJ 328.577,99 0,0% 

06 LOKALNA SAMOUPRAVA 198.293.619,01 92% 
OBRAMBA IN UKREPI OB IZREDNIH 

07 DOGODKIH 48.958.679,10 2,3% 

08 NOTRANJE ZADEVE IN VARNOST 927.123,30 0,0% 

10 TRG DELA IN DELOVNI POGOJI 7.114.475,75 0,3% 
KMETIJSTVO, GOZDARSTVO IN 

11 RIBIŠTVO 26.461.782,05 1,2% 
PRIDOBIVANJE IN DISTRIBUCIJA 

12 ENERGETSKIH SUROVIN 9.408.783, 13 0,4% 
PROMET, PROMETNA 

13 INFRASTRUKTURA IN KOMUNIKACIJE 331.765.165,74 15,4% 

14 GOSPODARSTVO 42.991.471,25 2,0% 
VAROVANJE OKOLJA IN NARAVNE 

15 DEDISCINE 167.196.685,94 |7,8% 
PROSTORSKO PLANIRANJE IN 
STANOVANJSKO KOMUNALNA 

16 DEJAVNOST 235.181.830,43 10,9% 

17 ZDRAVSTVENO VARSTVO 25.995.686,38 1,2% 
KULTURA, ŠPORT IN NEVLADNE 

18 ORGANIZACIJE 265.315.240,08 12,3% 

19 IZOBRAŽEVANJE 529.586.072,33 |24,6% 

20 SOCIALNO VARSTVO 96.274.857,88 45% 

22 SERVISIRANJE JAVNEGA DOLGA 64.479.052,57 3,0% 
INTERVENCIJSKI PROGRAMI IN 

23 OBVEZNOSTI 25.051.338,38 1,2% 

XXIV. | SKUPAJ VSA PODROČJA (od 01 do 23): 2.157.082.541,72 | 100,0% 


Vir: Ministrstvo za finance Republike Slovenije (2011). 


Programska klasifikacija je osnova, po kateri občine prikazujejo svoje letne finančne 
izkaze. Le ti so v obliki občinski proračunov za posamezno koledarsko leto in v obliki 
zaključnih računov za posamezno koledarsko leto. Občine morajo v skladu z določili 
MELLS imeti zagotovljene naslednja finančna zagotovila oz. načela, če država, ki 
postavlja sistem lokalne samouprave, želi, da so ustrezno financirane (Vlaj 2006, 79): 
načelo ustreznosti (občina mora imeti lastne finančne vire, s katerimi prosto razpolaga); 
načelo sorazmernosti (finančni viri morajo biti v sorazmerju z nalogami, ki jih določa 
ustava in zakon); začelo samofinanciranja (vsaj del finančnih virov mora izvirati iz 
lastnih davkov in dajatev, ki jih določajo občine same); načelo prožnosti (finančni viri 
morajo biti dovolj raznovrstni in prilagodljivi, da lahko sledijo dejanskemu gibanju 
stroškov pri opravljanju nalog); načelo izravnave (država mora z ukrepi — npr. finančno 
izravnavo - zagotoviti izenačenost med občinami na področju financiranja lokalnih 
zadev); načelo sodelovanja (občine morajo biti vprašane za mnenje o tem, kako se jim 
naj razporedijo finančni viri); načelo samostojnosti (sredstva, ki jih država namenja 
občinam, naj ne bodo strogo namenska za financiranje določenih projektov); načelo 

zadolževanja (občine morajo imeti tudi dostop do trga kapitala za večje naložbe). Če bi 
bila izpolnjena ta finančna zagotovila, bi zagotavljala finančno avtonomijo občinam kot 
osnovno podstat avtonomije, ki je ena izmed stebrnih enot lokalne demokracije. 
Opravljene analize kažejo, da sistem financiranja občin na agregatni ravni ustreza 
skladnosti z osnovnimi načeli in dognanji teorije fiskalnega decentralizma ob opozorilu, 
da so znotraj sistema velike razlike med občinami, ki potrebujejo korekcije ter večjo 
enotnost stroškovne strukture (Oplotnik in Brezovnik 2011, 42). To za slovenske občine 
med drugim pomeni tudi različno upravljavsko sposobnost v skupini finančnih 
dejavnikov, ki so zajeti v predstavljeni raziskovalni model. 


V povezavi med osnovnimi opredeljenimi nalogami slovenskih občin in njihovimi 
izvršenimi proračuni (zaključnimi računi) lahko vidimo natančno, koliko sredstev 
katera občina namenja posameznemu področju. Med občinami obstaja velik razpon med 
najnižjo in najvišjo izkazano vrednostjo povprečnih stroškov (od 319 EUR do 1.167 
EUR na prebivalca), kar kaže na razlike med občinami (Oplotnik in Brezovnik 2011, 
41). 


Občine zagotavljajo svojim občanom zelo širok spekter javnih storitev, javnih dobrin in 
na svojem območju izvajajo raznovrstne programe. Te storitve in dobrine pogosto 
izvajajo tudi z intenzivnimi medobčinskim sodelovanjem, kjer skupaj z drugimi 
občinami izvajajo dejavnosti, ki jih ne organizirajo v popolnoma lastnem oz. 
samostojnem smislu. Tako občine organizirajo področja, za katera so odgovorna skozi: 
skupno ustanavljanje medobčinskih uprav, skupno ustanavljanje javnih podjetij (zlasti 
za obvezne gospodarske javne službe), skupno ustanavljanje javnih zavodov (predvsem 
za negospodarske javne službe), sofinanciranje skupnih projektov (večje občine so 
nosilci projektov, manjše nastopajo v vlogi sofinancerjev). Toda prikazi zaključnih 
računov občin po koledarskih letih v skladu s programsko klasifikacijo odhodkov 
proračunov prikazujejo različne vrste odhodkov, ne glede na načine izvrševanja nalog s 
strani občin. 


1.3.2 Prihodki občinskih proračunov 


Prihodki občinskih proračunov so sestavljeni iz naslednjih večjih skupin (Vir: 
Ministrstvo za finance 2011): 
e Tekoči prihodki 
o davčni prihodki (lokalni in državni — dohodnina) 
e Davki na ravni občine (najvišje je nadomestilo za uporabo stavbnih zemljišč, 
okoljske dajatve) 
e Davki na ravni države (odstopljena dohodnina) 
o nedavčni prihodki (najemnine poslovnih in stanovanjskih prostorov, najemnina 
za gospodarsko javno infrastrukturo v najmanj višini amortizacije) 
Kapitalski prihodki (prodaja premoženja) 
Prejete donacije 
Transferni prihodki (sredstva, pridobljena na javnih razpisih in po operativnih 
programih) 
e Prejeta sredstva iz Evropske unije 

Na kratko opisujemo vrste in značilnosti posamičnih vrst prihodkov slovenskih občin. 
1.3.2.1 Davčni prihodki 


Med davki na dohodek in dobiček je predviden prihodek iz naslova dohodnine za 
financiranje primerne porabe. Primerna poraba predstavlja primeren obseg sredstev za 
financiranje z zakonom določenih nalog. Ministrstvo za finance ugotovi primerno 
porabo posamezne občine na podlagi dolžine lokalnih cest in javnih poti v občini, 
površine občine, deleža prebivalcev, mlajših od 15 let, in deleža prebivalcev, starejših 
od 65 let v občini, števila prebivalcev občine in povprečnine. Za izračun prihodkov 
občine za financiranje primerne porabe (dohodnina) je potrebno ugotoviti tudi primeren 
obseg sredstev za financiranje primerne porabe, ki pomeni merilo za ugotovitev 
prihodkov iz dohodnine za financiranje primerne porabe. Za financiranje primerne 
porabe tako pripada občinam 54% dohodnine, ki se med občine razdeli najprej v višini 
70% vsem občinam enako, ostalih 30% dohodnine ter del od 70% dohodnine, ki 
presega primeren obseg sredstev pa se razdeli kot solidarnostna izravnava v višini 
razlike med 70% dohodnine in primernim obsegom sredstev za financiranje primerne 
porabe. Kot dodatna solidarnostna izravnava se občinam razdeli razlika med dohodnino 
v višini 54 % in prihodki od 70% dohodnine in solidarnostne izravnave, in sicer ta 
pripada občinam, katerih primeren obseg sredstev za financiranje primerne porabe je 
nižji od primerne porabe. 


Med davki na premoženje predstavljajo praviloma največji delež davki na nepremičnine 
(konto 7030), in sicer nadomestilo za uporabo stavbnega zemljišča (NUSZ) za pravne 
osebe in za fizične osebe. Nato so še prihodki od davka od premoženja od stavb ter 
prihodki iz naslova davka na dediščine in darila (konto 7032) in prihodki od davka na 
promet nepremičnin in finančno premoženje (konto 7033). 


Med davke na posebne storitve (konto 7044) je uvrščen davek na dobitke od iger na 
srečo ter tudi drugi davki na blago in storitve (konto 7047), kamor je uvrščena okoljska 
dajatev za onesnaževanje okolja zaradi odvajanja odpadnih voda ter turistične takse. 
Občinske takse od pravnih oseb ter od fizičnih oseb in zasebnikov. Pristojbina za 
vzdrževanje gozdnih cest. V okviru drugih davkov na blago in storitve se izkazujejo 
tudi prihodki iz naslova prihodkov okoljske dajatve za onesnaževanje okolja zaradi 
odlaganja odpadkov. 


1.3.2.2 Nedavčni prihodki 


Med nedavčnimi prihodki predstavljajo največji delež prihodki od premoženja (konto 
7103). Prihodki od najemnin za poslovne prostore, prihodki od najemnin za stanovanja, 
prihodki iz naslova podeljenih koncesij. Zaradi prenosa vodenja infrastrukture v 
poslovne knjige občine, v skladu s Slovenskim računovodskim standardom št. 35, je 
bila v letu 2010 z izvajalcem javne gospodarske službe sklenjena najemna pogodba za 
uporabo vse javne infrastrukture. Višina najemnine naj bi bila enaka višini letne 
amortizacije, in se na odhodkovni strani proračuna namenja za investicije in 
investicijsko vzdrževanje infrastrukture. Lokalne takse in razne pristojbine ter globe in 
druge denarne kazni. Prihodki od glob in drugih denarnih kazni (konto 7120) 


Empirična analiza upravljavske sposobnosti slovenskih občin | 129 


vključujejo prihodke iz naslova glob za prekrške ter nadomestila za degradacijo in 
uzurpacijo prostora. V to skupino spadajo tudi prihodki od prodaje blaga in storitev. 
Med drugimi nedavčnimi prihodki (konto 7141) so zelo pomembni prihodki 
komunalnega prispevka in drugi nedavčni prihodki so tudi drugi izredni nedavčni 
prihodki. Tudi morebitna udeležba na dobičku spada v to vrsto prihodkov. 


1.3.2.3 Kapitalski prihodki 


Prihodki od prodaje osnovnih sredstev. Na tem kontu so prihodki od prodaje 
stanovanjskih objektov in stanovanj in prihodki od prodaje javne komunalne 
Načrtom ravnanja z nepremičnim in premičnim premoženjem občine prodajajo del 
svojega premoženja. 


1.3.2.4 Transferni prihodki 


Transferni prihodki iz drugih javnofinančnih institucij. Predvidena so sredstva iz 
naslova sofinanciranja vzdrževanja gozdnih cest, sofinanciranje medobčinskih 
organov. Požarna taksa je namenski prihodek proračuna, namenja se gasilski dejavnosti 
in na odhodkovni strani predstavlja investicijski transfer. Skupna sredstva iz državnega 
proračuna po ZFO se namenjajo za investicije. Prejeta sredstva iz državnega proračuna 
iz sredstev proračuna Evropske unije. Sredstva, prejeta iz državnega proračuna iz 
sredstev proračuna EU za strukturno politiko. 


Občine v Republiki Sloveniji so tako v letu 2011 imele naslednjo sestavo svojih 
prihodkov, iz katere lahko vidimo relativno pomembnost posamičnih vrst prihodkov: 


Tabela 15: Sestava prihodkov občine Republike Slovenije 2011 


I. |I. SKUPAJ PRIHODKI (70+71+72+73+74+78) 2.061.173.030,93 
DAVČNI PRIHODKI (700+703+704+706) 
Dohodnina, NUSZ, okoljske in občinske takse, davek 

70 na promet nepremičnin 1.416.226.936,78 
NEDAVČNI PRIHODKI (710+711+712+713+714) 
Najemnine, komunalni prispevek, prihodki od prodaje, 


71 dobički javnih zavodov, globe, 328.842.356,71 
KAPITALSKI PRIHODKI (720+721+722) 

12 Prodaja premoženja in osnovnih sredstev 57.490.092,26 
TRANSFERNI PRIHODKI (740+741) 

74 Sredstva za EU projekte s strani države in EU 252.502.449,06 


Vir: Ministrstvo za finance Republike Slovenije (2011). 


Prikaz vrste prihodkov za leto 2011 po posamičnih navedbah nad 5 mio EUR, vse 
skupine, ki niso posebej prikazane, so v višini 14,6 mio EUR (0,7% celotnih prihodkov 
slovenskih občin): 

Tabela 16: Vrste prihodkov občin Republike Slovenije 2011 
SKUPAJ Opis prihodka 2.061.173.030,93 | Delež 
DAVČNI Dohodnina 1.141.811.931,00 |55,4% 
Sredstva Evropske unije in 
države 
TRANSFERNI  |zaprojekte in programe 252.502.449,06 12,3% 
Davki na nepremičnine 
DAVČNI (NUSZ) 175.454.148,02 8,5% 
NEDAVČNI Prihodki od premoženja 
(najemnine poslovnih 
prostorov, stanovanj in 
komunalne infrastrukture) 172.765.222,60 8,4% 
NEDAVČNI Drugi nedavčni prihodki 
(komunalni prispevki) 121.661.265,24 3,9% 
Prodaja osnovnih sredstev, 
KAPITALSKI zemljišč 57.490.092,26 2,8% 
Drugi davki na uporabo 
blaga in storitev 
(okoljske takse za odpadne 
vode in odlaganje 
odpadkov, občinske 
komunalne takse, turistične 
DAVČNI takse) 56.567.551,58 2,1% 
Davki na promet nepremičnin 
in na 
DAVČNI finančno premoženje 28.911.185,75 1,4% 
Drugi prihodki s skupinami 
RAZNI pod 5 mio EUR 14.650.750,61 0,7% 
NEDAVČNI Prihodki od prodaje blaga in 
storitev 11.061.528,60 0,5% 
DAVČNI Davki na dediščine in darila | 9.840.125,63 0,5% 
NEDAVČNI Prihodki od udeležbe na 
dobičku in dividend 
ter presežkov prihodkov nad 
odhodki 9.307.266,58 0,5% 
NEDAVCNI Globe in druge denarne kazni | 9.149.514,00 0,4% 


Vir: Ministrstvo za finance Republike Slovenije (2011). 


Izhajajoč iz prikazanih razmerij med skupinami prihodkov in posameznimi prihodki 
(nad 5 mio EUR) ter obravnavanih pristojnosti občin lahko v ekonomske dejavnike 
občin, ki vplivajo na upravljavsko sposobnost na nivoju prikaza občinskih 
proračunov,vzamemo naslednji skupini: vseh davčnih prihodkov brez dohodnine ter 
vseh nedavčnih prihodkov slovenskih občin. Poleg tega kot kazalnik še upoštevamo 
kapitalske prihodke, ki izkazujejo ravnanje z občinskih premoženjem. Le te kažejo 
občinsko aktivnost in izkazujejo poslovanje z občinskim premoženjem. 

Davčni prihodki, ki so v največji meri sestavljeni iz dohodnine, kot prihodkov države, 
ki so nadalje odstopljeni (v določenem znesku) občinam, predstavljajo absolutno 
največji vir prihodkov občin. Raziskave, ki se ukvarjajo s stroškovno učinkovitostjo 
sistema financiranja občin ugotavljajo, da so agregatno gledano slovenske občine 
finančno ustrezno podprte glede na njihove programske potrebe. Povprečni stroški na 
prebivalca so povprečno za okoli 9 % nižji od pripadajočih virov iz zakonsko določene 
primerne porabe (Oplotnik in Brezovnik 2011, 41). Pri tem prihaja do znatnih razlik 
med posameznimi skupinami občin glede na različne kategorije (mestne občine, 
površina občine). 


Glede na določila pravnega reda Republike Slovenije, ki vključujejo že omenjena 
Zakon o lokalni samoupravi in Zakon o financiranju občin, smo opredelili temeljno 
poslanstvo, naloge, programe in financiranje občin. Poleg tega je s podzakonskim 
aktom opredeljena tudi razvitost občin. Le to potrjuje Vlada Republike Slovenije, ki 
posamični občini ter tako vsem slovenskim občinam podeli določen koeficient 
razvitosti občine. To je opredeljeno v Uredbi o metodologiji za določitev razvitosti 
občin (Ur.l. RS 2012). Ta koeficient se potem uporablja pri določanju pogojev občinam 
za pridobivanje finančnih virov s strani države (npr. stopnja sofinanciranja občinskih 
investicij ali kriterij za vrednotenje vlog občin za finančna sredstva države). 


V skladu s to uredbo se razvitost občin določi na podlagi: 

e  Kazalnikov razvitosti občine, ki so: bruto dodana vrednost gospodarskih družb na 
zaposlenega, osnova za dohodnino na prebivalca občine in število delovnih mest 
na število delovno aktivnega prebivalstva občine. 

e Kazalnikov ogroženosti občine, ki so: indeks staranja prebivalstva občine ter 
stopnja registrirane brezposelnosti in stopnja delovne aktivnosti na območju 
občine. 

e  Kazalnikov razvojne možnosti, ki so: oskrbljenost z dobrinami in storitvami javnih 
komunalnih služb (delež prebivalcev, ki imajo priključek na javno kanalizacijo), 
opremljenost s kulturno infrastrukturo (kulturni spomeniki in objekti javne 
kulturne infrastrukture), delež območij Natura 2000 v občini in poseljenost občine. 


Del teh kazalnikov bomo uporabili tudi pri analizi upravljavske sposobnosti zlasti v 
ekonomskem delu prikaza dejavnikov. Hkrati pa se lahko primerja in analizira 
korelacija med našo izmerjeno upravljavsko sposobnostjo in izračunanim koeficientom 
razvitosti občin, ki bodo vključene v empirični del raziskave. 


Po osnovnem prikazu pravne ureditve slovenskih občin, programov in storitev ter 
financiranja občin bomo zastavili empirično raziskavo, ki bo iskala povezave med 
upravljavsko sposobnostjo ter določenimi postavljenimi drugimi spremenljivkami v 
skladu s predstavljenim konceptualnim modelom. 


2 Merjenje kategorij konceptualnega modela upravljavske sposobnosti 
V prejšnjem poglavju smo prikazali model dejavnikov, ki vplivajo na upravljavsko 


sposobnost enot samoupravnih lokalnih skupnosti. V sistemu lokalne samouprave 
Republike Slovenije so to občine, na katere vplivajo politični, ekonomski, upravno- 

organizacijski ter družbeni dejavniki. V konceptualnem in teoretičnem shematskem 
modelu smo prikazali medsebojno povezanost ter vplive dejavnikov na upravljavsko 
sposobnost. Nadalje pa bomo v treh raziskovalnih hipotezah empirično ugotavljali in 
analizirali domnevne povezave med predstavljenimi spremenljivkami. 


21 Merjenje upravljavske sposobnosti 


Na ravni operacionalizacije merjenja upravljavske sposobnosti sta na voljo dva različna 
modela opravljanja meritev. Obstaja formativni način, kjer se merijo spremenljivke, ki 
vplivajo na upravljavsko sposobnost, jo povzročajo oz. so njeni pogoji. Drug način je 
reflektivni način merjenja, kjer merimo določene spremenljivke, ki so posledica 
upravljavske sposobnosti in jih v različni meri (outputi) povzroča določena raven 
sposobnosti (Addison 2009, 11). Formativni model merjenja oblikuje indekse, medtem 
ko reflektivni oblikuje lestvice upravljavske sposobnosti. Reflektivni model meri 
rezultate delovanja na podlagi določene upravljavske sposobnosti. Tako se merjenje 
delovanja in rezultatov pogosto uporablja kot nadomestek za merjenje upravljavske 
sposobnosti. 


Pri analizah bomo preučevali vpliv upravljavske sposobnosti na druge spremenljivke in 
povezavo upravljavske sposobnosti z drugimi spremenljivkami, je bolj primeren 
formativni model merjenja. Potrebno je ločiti odvisne in neodvisne spremenljivke in 
preučevati njihov vpliv. Tako bomo na operacionalizirani ravni merili spremenljivke, ki 
formirajo, oblikujejo, vplivajo na upravljavsko sposobnost. 


Izhajajoč iz prikazanih teorij lokalne demokracije in uprave ter iz tega izhajajoč teorij 
lokalne samouprave smo upravljavsko sposobnost opredelili skozi oris štirih skupin 
dejavnikov, ki vplivajo na določeno stopnjo te sposobnosti. V posameznih skupinah 
dejavnikov so dejavniki, ki so pomembni za upravljavsko sposobnost in se bodo lahko 
merili z več spremenljivkami in tudi z več kazalniki. Lahko bi govorili o kategorijah, 
lastnostih ali značilnosti spremenljivk, ki kot dejavniki vplivajo na upravljavsko 
sposobnost. Kljub dejstvu, da je razvoj sposobnosti v veliki meri odvisen od politike 
(Grindle 2006), je ta odvisna od pričakovanj javnosti, občanov ter formalnih in 
neformalnih pritiskov. Le ti vplivajo na razvoj institucij za razvoj sposobnosti, politične 
prioritete in časovne zahteve za izboljšanje upravljavske sposobnosti. 


Za politično skupino smo ugotovili, da so pomembne kategorije participacije, 
transparentnosti, legitimnosti, konsenzualnost, odzivnosti in povezovanja ter 
sodelovanje z državno ravnijo. 


Kategorije v ekonomski skupini dejavnikov bodo: ekonomska moč občanov v smislu 
njihovih dohodkov, število delovnih mest v občini glede na število prebivalcev, 
investicijska moč in delež občine med javnimi izdatki, delež lastnih nedavčnih 
prihodkov med vsemi prihodki proračuna, sposobnost pridobivanja EU sredstev, tudi 
ekonomska moč občanov in gospodarstva. 


Pri upravno-organizacijskih kategorijah, ki pokrivajo menedžment in kadrovske vire, so 
naslednje kategorije: kadrovski viri (število in izobrazba), vodenje, sistemi kakovosti, 

stopnja sodelovanja, splošna usposobljenost, sistem izobraževanja in usposabljanja, 
usklajenost delovanja ter sistem nagrajevanja. 


Pri družbenih dejavnikih smo zajeli naslednje kategorije: stopnja razvitosti družbenih 
dejavnosti, pomen in vloga občine v regijskem okolju, pomen in vloga občine v 
državnem okolju, izvajanje programov občine izven zakonskih obveznosti 
(pozitivistično načelo delovanja), participacija občanov, identifikacija občanov ter 
odprtost delovanja občine. 


Poleg teh dejavnikov, ki smo jih opisovali na lokalni ravni, na sposobnost vplivajo 
dejavniki tudi na državni, regionalni in medobčinski ravni, saj so vsi ti soodvisni in 


interaktivni. V sliki 14 prikazujemo kategorije upravljavske sposobnosti, kot izhajajo iz 
konceptualnega modela: 


Slika 15: Prikaz kategorij upravljavske sposobnosti na lokalni ravni 


x FKOMOKMASKI NF IAVNIKI 
DATINI DELAAZNIKI 


Proračun in prihodki 


Participacija 


Legitimnost lokalne skupnosti 
Transparentnost Finančna avtonomija 
Konsenzualnost Ekonomska moč lokalnega 
Odprtost gospodarstva (število, rast, 
Odzivnost dodana vrednost) 
Zmožnost povezovanja Delovna mesta v lokalni 
Sodelovanje z državno skupnosti 


i Plače in dohodki občanov 
ravnijo 


UPRAVLJAVSKA, SPOSOBNOST OBČINE 


Kadrovski viri (zadostnost) Razvitost družbenih 


Menedžment dejavnosti (civilna družba, 
Vodenje posamezniki) 
Splošna usposobljenost Vloga in sodelovanje 
uprave občine na regijskem in 
Strokovna znanja državnem nivoju 
Usklajenost Socialni kapital 
Odprtost delovanja 


Preseganje normativov 


VMIPRAVMO ORGAMI?ACIISKI DFIASMIKI DRIIŽREMI DFLAANIKI 


DRŽAVNA RAVEN DEJAVNIKOV (REGIJSKA IN MEDOBČINSKA) 
Sistem lokalne samouprave 
Makroekonomske in gospodarske razmere 


Sodelovanje državne z lokalno ravnijo 


Merlahčinska snarvisnast sadelavanis 

Samo kategorijo upravljavske sposobnosti bomo empirično izmerili v ožjem smislu z 
analizo delovanja slovenskih občin. Metodologijo in način empirične raziskave kot 
izhodiščno povzemamo iz teorije in do sedaj dveh izvedenih raziskav administrativne 
sposobnosti s strani Fakultete za družbene vede Univerze v Ljubljani v letih 2007 in 
2012 (Prebilič in Bačlija 2013). Izhajajoč iz opravljenih meritev Fakultete za družbene 
vede, modela kakovosti CAF, metodologije za merjenje »good governance« in merjenj 
kvalitete upravljanja smo oblikovali kazalnike, ki bodo vključevali vse štiri skupine 
dejavnikov predstavljenega konceptualnega modela upravljavske sposobnosti. Pri tem 
ne gre za merjenje rezultatov delovanja občin, ampak merjenje dejavnikov, ki vplivajo 
na rezultate. Dejavnike smo razvrstili po štirih skupinah modela ter tako oblikovali 
meta spremenljivke, ki jih bomo konkretno merili s kazalniki. Določeni kazalniki bodo 
merjeni na način odprtih ali zaprtih vprašanj. Medtem ko so nekateri kazalniki merjeni z 
Likertovo lestvico od 1 do 5. 


Kazalniki s področja političnih dejavnikov 
Kot smo prikazali v teoretični utemeljitvi upravljavske sposobnosti in na tem utemeljili 
konceptualni model štirih skupin dejavnikov, smo za politično skupino ugotovili, da so 
pomembne kategorije participacije, transparentnosti, legitimnosti, konsenzualnost, 
odzivnosti in povezovanja. Tako smo v raziskavo vključili naslednje kazalnike: 
e Sistemsko in načrtno vključevanje občanov pri delu občinske uprave 
e Transparentnost in javnost delovanja občine in občinskega sveta v smislu 
načrtnega obveščanja javnosti 
Množičnost civilnih pobud, ki izražajo skupna stališča nasproti občine 
Stopnja sodelovanja med občani in občino 
Konsenzualen način delovanja političnih organov 
Odzivnost občine na pobude in potrebe občanov 
Zaupanje ljudi v odločitve političnih organov 
Povezovalna vloga župana v lokalnih skupnosti 
Razvojna vloga župana v lokalni skupnosti 
Uravnoteženost delovanja glede na različne potrebe občanov 


Te kazalnike smo merili z anketnim vprašalnikom, ki je zajel opisana področja. 
Politični dejavniki upravljavske sposobnosti bodo v nadaljevanju upoštevani pri 
izračunavanju in vrednotenju le-te z določeno ponderirano vrednostjo. Dodana bo utež 
vpliva na celotno usposobljenost v razmerju z ostalimi skupinami dejavnikov iz modela. 


Kazalniki s področja upravno-organizacijskih dejavnikov 

Skupina dejavnikov, ki smo jo poimenovali upravno-organizacijski dejavniki, je 
skupina, ki se nanaša na delovanje uprave kot organizacije. Gre za bolj klasičen 
vodstveno-organizacijski vidik, ki upošteva upravno naravo občin. Upravna narava 
pomeni, da so občine samoupravne organizacijske enote, ki so hkrati tudi nosilci 
oblastnih funkcij. Gre za vidik administrativnega ustroja na lokalni ravni, kar smo 
teoretično analizirali in prikazovali zgoraj. Pri tem smo merili naslednje kategorije: 
kadrovski viri (število in izobrazba), vodenje, sistemi kakovosti, stopnja sodelovanja, 
splošna usposobljenost, sistem izobraževanja in usposabljanja, usklajenost delovanja ter 
sistem nagrajevanja. Tako smo med posamične kazalnike, ki smo jih merili z anketnim 
vprašalnikom, vključili naslednje: 

Zadostnost števila zaposlenih na občini 

Stopnja izobrazbene ravni zaposlenih 

Sistemsko načrtovanje dela 

Sistem kakovosti delovanja občinske uprave 

Sodelovanje med občinami 

Strokovnost in usposobljenost občinske uprave z pomoč drugim občinam 
Sistem izobraževanja in usposabljanja zaposlenih 

Sistem nagrajevanja in motiviranja zaposlenih na občinski upravi 
Splošna usposobljenost občinske uprave 

Usklajenost med županom, občinskim svetom in županom 
Izvršna sposobnost občinske uprave 


Kazalniki s področja družbenih dejavnikov 
Družbeni dejavniki, ki so prisotni v lokalnem okolju in so bodisi na lokalni, regionalni, 
državni ali mednarodni ravni, so ravno tako zajeti v modelu prikaza upravljavske 
sposobnosti. Splošna družbena razvitost, socialni kapital in druge kategorije, značilne 
za lokalno skupnost, ravno tako vplivajo na upravljavsko sposobnost občin. 
Pri družbenih dejavnikih smo zajeli naslednje kategorije: stopnja razvitosti družbenih 
dejavnosti, pomen in vloga občine v regijskem okolju, pomen in vloga občine v 
državnem okolju, izvajanje programov občine izven zakonskih obveznosti 
(pozitivistično načelo delovanja), participacija občanov, identifikacija občanov ter 
odprtost delovanja občine. V skladu s tem smo v raziskavo vključili naslednje 
kazalnike: 

e Pomen občine v državi z vidika prisotnosti državnih institucij (koncept 

dekoncentracije) 

e Pomen občine v regiji z vidika prisotnosti regijskih institucij (glede na statistične 
regije Republike Slovenije) 
Obstoj programov, ki presegajo zakonsko obveznost delovanja občin 
Razvitost civilne družbe na področju športa 
Razvitost delovanja civilne družbe na področju kulture 
Razvitost delovanja civilne družbe na področju dobrodelnih in humanitarnih 
dejavnosti 
Velikost občine glede na zakonske naloge občine 
Aktivna participacija občanov pri delovanju občine 
Sodelovanje in povezovanje občine z drugimi občinami 
Pomen civilne družbe za razvoj občine 
Stopnja identifikacije občanov z občino 


Te kazalnike smo merili z anketnim vprašalnikom za vse slovenske občine. Vprašanja 
so bila zaprtega tipa in z izbiro stopnje strinjanja na lestvici od 1 do 5. 

Kazalniki s področja ekonomskih dejavnikov 

Ekonomsko področje, pomembno za delovanje lokalnih skupnosti, je del prikazanega 
raziskovalnega modela. Pri merjenju tega področja bomo izhajali iz javnih podatkov o 
slovenskih občinah. Na voljo so viri Ministrstva za finance, Statističnega urada RS ter 
Agencije za javni plačilni promet RS. Podatki Ministrstva za finance izhajajo iz 
obveznega poročanja občin, ki so po zakonodaji dolžna v sistem nadzornih institucij 
poročati o svojih računovodskih izkazih. Kazalnike bomo oblikovali na področju 
prihodkov proračunov slovenskih občin, podlagi podatkov o razvoju gospodarstva v 
občini ter podatkov o zaposlitvah in dohodkih občanov. 


Kategorije bodo: ekonomska moč občanov v smislu njihovih dohodkov, število 
delovnih mest v občini glede na število prebivalcev, investicijska moč in delež občine 
med javnimi izdatki, delež lastnih nedavčnih prihodkov med vsemi prihodki proračuna, 
sposobnost pridobivanja EU sredstev. Poleg finančnih podatkov in iz tega izhajajoč 
kazalnikov, vezanih na občinski proračun, bomo upoštevali tudi ekonomsko moč 
občanov in gospodarstva. Dohodki občanov so posredno upoštevani tudi v celotnih 
prihodkih občinskih proračunov (odstopljena dohodnina), ki pa jo upoštevamo posebej 
in ne pri obravnavi občinskih proračunov. Ravno tako pa bomo upoštevali ekonomsko 
moč gospodarskih subjektov v občini, kar ima večje posredne učinke na stanje v občini. 
Kazalniki s področja ekonomski dejavnikov bodo: 
a) Finančni izkaz občine (občinski proračun) 
e tekoči prihodki občinskega proračuna: 

o lokalni davčni prihodki občinskega proračuna (delež med vsemi prihodki 
oz. višina na prebivalca). Izvzeti so odstopljeni davki države (dohodnina), 
ki je posredno upoštevana v višini dohodnine na prebivalca, kot ekonomska 
moč rezidentov občine in posledično občinskega proračuna, relativno 
neodvisno od delovanja občine. Ti prihodki izhajajo iz državnih in 
občinskih predpisov in delovanja občine. 

o nedavčni prihodki občinskega proračuna (delež med vsemi prihodki oz. 
višina na prebivalca). Izhajajo iz občinskih predpisov in delovanja občine. 

e kapitalski prihodki občinskega proračuna (delež med vsemi prihodki oz. višina 
na prebivalca). Izhajajo iz premoženja občine. 
b) Ekonomsko stanje v občini (občani in gospodarstvo) 
višina dohodnine na prebivalca občine 2010 
število delovnih mest v občini na število delovno aktivnega prebivalstva 
bruto dodana vrednost podjetij na zaposlenega 
stopnja registrirane brezposelnosti na območju občine 
stopnja delovne aktivnosti na območju občine 
število podjetij 
prihodki podjetij 


Tako smo vse štiri skupine dejavnikov na podlagi prikaza konkretne ureditve lokalne 
samouprave prikazali s konkretnimi operacionaliziranimi kazalniki. Le-ti bodo podlaga 
za izvedbo terenske raziskave, ki se bo izvedla z anketnim vprašalnikom. Prikazane 
kategorije smo izpeljali s kazalniki, ki bodo v statistični obdelavi v nadaljevanju 
obravnavani kot spremenljivke. Ravno tako bomo iz več spremenljivk opredelili 
sestavljene spremenljivke, ki bodo mera posameznih dejavnikov upravljavske 

sposobnosti. Ta pa bo skupno sestavljena iz štirih sestavljenih spremenljivk ter 
numerično prikazana z indeksom za posamezno občino v vzorcu občin izmed vseh 
občin Republike Slovenije. V kolikor bo analiza pokazala, bomo lahko iz predvidenih 
štiri skupin sestavili še kakšno dodatno skupino kot podskupino na tem mestu 
predlaganim operacionaliziranim skupinam. V sliki 4.3 prikazujemo celoten sistem 
kazalnikov, s katerimi bomo izmerili upravljavsko sposobnost občin v Republiki 
Sloveniji. 


Slika 16: Prikaz spremenljivk za skupine dejavnikov upravljavske sposobnosti 


Upravljavska sposobnost 


Politični 
dejavniki: 
kazalni ki 


Ekonomski 
dejavniki: 
kazalni ki 


Upravno 
organizacijski 
dejavniki: 

kazalniki 


Družbeni 
dejavniki: 
kazalni ki 


1. Sistemsko. in OBČINSKI PRORAČUN 1. Zadostnost 1. Pomen 
načrtno vključevanje 1. Skupni števila zaposlenih na občine w državi z 
občanov pri delu prihodki občin na občini. vidika prisotnosti 
občinske uprave. prebivalca. 2. Stopnja državnih institucij. 
2. Transparentno Tekoči davčni prihodki izobrazbene ravni 2. Pomen 
st in javnost delovanja proračuna na preb. (brez zaposlenih. občine v regiji z vidika 
občine in občinskega dohodnine in transfernih 3. Sistemsko prisotnosti regijskih 
sveta v | smislu sredstev). načrtovanje dela. institucij. 
načrtnega obveščanja 2. Tekoči 4. Sister 3: Obstoj 
javnosti. nedavčni prihodki na kakovosti delovanja programov, 
3. Mncčžičnost prebivalca. občinske uprave. presegajo zakonsko 
civilnih pobud, ki 3. Kapitalski 3: Sodelovanje obveznost delovanja 
izražajo skupna prihodki občin na med občinami. 
stališča nasproti prebivalca. 6. Strokovnost in 
občine. usposobljenost 
4. Stopnja občinske uprave za 
aiina med EKONOMSKO STANJE V pomoč p drugira področju športa. 
občani in občino. OBČIN občinam. 5. Stopnja 
5: Konsenzualen 4. Višina 7. Sistera uspešnosti delovanja 
način delovanja dohodnine na prebivalca izobraževanja in civilne družbe na 
političnih organov. občine 2010. usposabljanja področju kulture. 
6. Odzivnost 5. Stevilo Ke zaposlenih. 6. Stopnja 
občine na pobude in delovnih mest v občini 8. Sistem uspešnosti delovanja 
potrebe občanov. na številodelovno nagrajevanja in civilne družbe na 
7: Zaupanje ljudi aktivnega prebivalstva. motiviranja zaposlenih področju dobrodelnih 
v odločitve političnih 6. Bruto dodana na občinski upravi. in humanitarnih 
organov. vrednost podjetij na 9. Splošna dejavnosti. 
8. Povezovalna zaposlenega. i usposobljenost 7. Velikost 
vloga župana v 7. Stopnja občinske uprave. občine glede na 
lokalnih skupnosti. delovne aktivnosti. 10. Usklajenost zakonske naloge 
9. Razvojna 8. Prihodek med županom, občine. 
vloga župana v lokalni podjetij v občini na občinskim svetom in 8. Aktina 
skupnosti. prebivalca. županom. participacija občanov 
10. Uravmotezenos 9. Stevilo li. Izvīšņa pri delovanju občine. 
t delovanja glede na podjetij v občini na sposobnost občinske 9. Sodelovanje 
različne potrebe prebivalca. uprave. in povezovanje občine 
občanov. z drugimi občinami. 
10. Pomen 
MIR: Anketa FDV marec kiimas družbe za 
2018 nance, Statisti čni urad RS l 
identifikacije občanov 
z občino. 
VIR: Anketa FDY 
marec IMa WIR: Anketa FDY marec 

3 Merjenje spektra lokalnih storitev 


Lokalne skupnosti so občine, katerih ureditev smo prikazali predhodno. To hipotezo, ki 
je povezana s prikazanim konceptualnim modelom, bomo empirično testirali na primeru 
slovenskih občin Izhajali bomo iz meritev upravljavske sposobnosti v skladu z 
metodologijo že opravljenih raziskav Fakultete za družbene vede Ljubljana (Prebilič in 
Bačlija 2013), ki jo bomo razširili z dodatnimi meritvami. Meritve bodo opravljene s 
posamičnimi kazalniki, ki bodo služili pridobivanju in analiziranju konkretnih 
podatkov. 


Upravljavska sposobnost bo nastopala kot neodvisna spremenljivka, katere 
povezanost bomo preučevali z odvisno spremenljivko širina spektra lokalnih 
javnih storitev. Občine v Republiki Sloveniji so nosilke določenih javnih politik. 
Iz tega izhajajo lokalne storitve in programi. Zakonodaja tako določa veliko nalog, 
za potrebe raziskave bomo izbrali področja, ki jih določa osnovna sistemska 
zakonodaja s področja lokalne samouprave in njenega financiranja. Upoštevali 
bomo le naloge in javne storitve, ki smo jih v prikazu osnovnih nalog občin imeli 
natančno naštete in pokrivajo različen in tako širok spekter javnih storitev. 
Neposredno prepisane iz Zakona o lokalni samoupravi smo izbrali naslednje 
naloge občin, ki jih bomo vzeli v nadaljnjo analizo: 

1. Omogoča pogoje za gospodarski razvoj občine in v skladu z zakonom opravlja 
naloge s področja gostinstva, turizma in kmetijstva. 

2. Ustvarja pogoje za gradnjo stanovanj in skrbi za povečanje najemnega socialnega 
sklada stanovanj. 

3. Pospešuje službe socialnega varstva, za predšolsko varstvo, osnovno varstvo 
otroka in družine, za socialno ogrožene, invalide in ostarele. 

4. Ustvarja pogoje za izobraževanje odraslih, ki je pomembno za razvoj občine in za 
kvaliteto življenja njenih prebivalcev. 

5. Pospešuje vzgojno-izobraževalno, informacijsko-dokumentacijsko, društveno in 
drugo dejavnost na svojem območju. 

6. Organizira komunalno-redarstveno služno in skrbi za red v občini. 


Tako bomo ugotavljali : 
e Gospodarske dejavnosti (pogoji za razvoj gospodarstva). 
e Stanovanjske dejavnosti (pogoji in urejanje stanovanjskih vprašanj občanov). 
e Določene družbene dejavnosti (izobraževanje odraslih, glasbeno šolstvo, redarstvo 
se): 
e Socialne dejavnosti (socialne pomoči, javna dela, skrb za posebne skupine in 
varstvo starejših občanov). 


Občine opravljajo večino dejavnosti, ki so naštete med njihovimi obveznimi nalogami. 
Pri pregledu delovanja občin in pri analizi njihovih finančnih izkazov je vidno, da 
večino javnih storitev, ki so obvezne, dejansko opravljajo vse slovenske občine. Med 
temi dejavnostmi je mogoče iskati razlike med občinami le na način, v kakšni meri 
katera izpolnjuje svoje naloge. To lahko prikazujemo z relativnimi prikazi med 
občinami ali v razmerju do slovenskega povprečja. Tako lahko ugotovimo v kakšni 
meri glede na ostale dejavnosti ali glede na povprečje opravljajo določene javne storitve 


Empirična analiza upravljavske sposobnosti slovenskih občin | 139 


(npr. tekoče vzdrževanje občinskih cest ali financiranje delovanja osnovnih šol). V 
izboru merjenja kategorij in iz njih izvedenih kazalnikov smo uvrstili štiri različna 
področja, ki ustrezajo dvema kriterijem: so obvezne naloge, natančno določene v 
osnovni sistemski zakonodaji, in so v veliki meri različno prisotne med občinami. 


Glede na prisotnost omenjenih kategorij iz lokalnih javnih politik bomo oblikovali 
konkretne kazalnike, ki nam bodo prikazovali širino spektra lokalnih javnih storitev. 
Občine, ki bodo imele več teh programov, bodo analitično ugotovljeno imele bolj 
celosten spekter javnih storitev. Izhajajoč iz prikazanih določeni nalog, programov in 
Javnih služb za občine bomo spekter javnih storitev merili z anketnim vprašalnikom z 
zaprtimi in odprtimi tipi vprašanj ter jih kombinirali z javno finančnimi podatki o 
poslovanju slovenskih občin. Kazalniki, ki smo jih izbrali za analizo celotnega spektra 
lokalnih javnih storitev, so: 

e Prisotnost komunalnega opremljanja poslovnih območij (con) v občini 
Gradnja ali zagotavljanje poslovnih prostorov za namen gospodarstva 
Obstoj finančnih spodbud za razvoj gospodarstva 
Urejanje parcel za individualno stanovanjsko gradnjo 
Pridobivanje občinskih ali državnih stanovanj v občini 
Ustanoviteljstvo organizacije za izobraževanje odraslih in glasbene šole 
Organizacija ali prisotnost občinskega redarstva 
Zadostnost proračuna za potrebe socialno ogroženih v občini 
Izvajanje programa javnih del 
Izvajanje socialnih programov za določene skupine občanov (starejši, invalidi,...) 
Ocena pokritosti potreb po varstvu starejših občanov 
Splošna ocena izpolnjevanja pričakovanj občanov od občine 


Ti kazalniki, ki merijo štiri različna področja delovanja občine in njenih javnih storitev, 
bodo uravnoteženi tako, da bodo v meritvi enakovredno upoštevani. 


3 Merjenje politične stabilnosti in avtonomije 


Osnovno tezo našega dela bomo obravnavali tudi s pomočjo pomožnih raziskovalnih 
tez, ki jih bomo v nadaljevanju postavili na podlagi spremenljivk, ki so povezane z 
lokalno samoupravo in upravljavsko sposobnostjo. Vse spremenljivke, ki nastopajo v 
raziskovalnih tezah, bomo za potrebe empirične raziskave operacionalizirali z 
raznovrstnimi kazalniki. 


Politična stabilnost 

Izhajajoč iz dejstva, da bomo upravljavsko sposobnost obravnavali tudi s političnega 
vidika, smo pri oblikovanju pomožnih tez le-to povezali s pojmom politična stabilnost, 
ki jo bomo empirično merili skozi več instrumentov oz. pokazateljev. Politično 
stabilnost na lokalni ravni glede na prikazano normativno pravno ureditev, ter 
posamične organe smo opredelili skozi kategorije sodelovanja med občinskim svetom 
(zakonodajni organ na lokalni ravni in organ odločanja) in županom (izvršni organ na 
lokalni ravni), koordinacijo dela teh soodvisnih samostojnih organov, način sprejemanja 
odločitev na občinskem svetu, usklajenost obeh organov, kvaliteta in učinkovitost 
sodelovanje med državo in občino, splošna ocena politične stabilnosti. 

Konkretni kazalniki so: 
e Obstoj lokalne koalicije (strankarsko, programsko, projektno) na občinskem svetu, 
Kdo večinsko sklicuje seje občinskega sveta? 
Kdo je večinoma predlagatelj sklepov občinskega sveta? 
Na kakšen način so sprejeti sklepi na občinskem svetu: 
Usklajenost delovanja občinskega sveta in župana v korist občine 
Kvaliteta in učinkovitost sodelovanja občine z državo 
Ocena splošne politične stabilnosti 


Avtonomija 

Avtonomija je ena izmed temeljnih značilnosti lokalne samouprave, s katero se 
uresničuje načelo subsidiarnosti. Le z ustrezno podeljeno avtonomijo s strani državne 
ureditve in z zagotavljanjem zadostnih finančnih virov ter pristojnosti lahko od lokalnih 
skupnosti pričakujemo, da bodo ustrezno usposobljene. Ta pojem smo vključili v 
obravnavo, ker izhaja iz osnovnih načel lokalne demokracije in lokalne samouprave, kar 
izhaja iz predstavljenega teoretičnega dela obravnave. Avtonomija slovenskih občin je 
pomembna kategorija z vidika osnovnih značilnosti lokalne demokracije, ki smo jo 
prikazali v teoretičnem delu prikaza lokalne samouprave. 


Avtonomijo na lokalni ravni bomo izmerili z merjenjem pristojnosti oblikovanja lastnih 
programov in storitev občine. Načelo univerzalne pristojnosti namreč dopušča 
oblikovanje samostojnih programov v javno korist v skladu z omejitvami zakonodaje. 
Tu je tako na podlagi avtonomnosti prostor za odzivnost, prilagodljivost lokalne 
skupnosti, da oblikuje del svojih politik popolnoma v skladu s potrebami občanov. 
Pogoj za to so zadostni drugi in finančni viri. Finančni viri so le eden izmed pogojev, ki 
jih lahko občina pridobiva tudi izven lastnih virov (transferni viri prihodkov), v koliko 
se odloči za oblikovanje tovrstnih programov. Kazalnika avtonomnosti bosta dva: 

e Pristojnost oblikovanja lastnih programov in storitev občine 

e  Zadostnost finančnih sredstev za programe in storitve 


UPRAVLJAVSKA SPOSOBNOST LOKALNIH SAMOUPRAVNIH SKUPNOSTI n ] EX— 
T. Rožen LOCALIS 


Empirična raziskava občin Republik Slovenije 


Za preverjanje raziskovalni tez smo opravili terensko raziskavo, anketo med 
slovenskimi občinami. V Republiki Sloveniji je 211'’ obstoječih občin na dan 
31.03.2013. Anketa, ki je bila poslana vsem slovenskim občinam, je obsegala 57 
različnih vprašanj o različnih področjih delovanja občin. Opozoriti velja, da so občine 
odgovarjale o sebi, kar je določen metodološki zadržek pri raziskavi. Na določena 
vprašanja bi dobili odgovore z drugačno kvaliteto, v kolikor bi lahko odgovarjali 
občani, ki lahko občino vidijo drugače kot občina vidi in ocenjuje lastno delovanje. 
Praviloma se v raziskavah respondenti (občine) ocenijo bolje, kar pa velja za vse 
sodelujoče, ki so na ta način pristranski. To sicer nima vpliva na ugotavljanje razlik 
med njimi, če predpostavimo, da so se vse občine v enaki meri ocenile subjektivno. 


Raziskava je potekala po elektronski pošti in je trajala od marca 2013 do junija 2013. 
Elektronska pošta z anketo je bila poslana trikrat, opravljeni so bili tudi telefonski klici 
na občine. S strani občin so odgovarjali župani in direktorji občinskih uprav. Raziskava 
je udeležencem jamčila uporabo podatkov zgolj v znanstvene namene in ni bila 
anonimna. Tako vključuje natančne podatke po posameznih občinah, ki so v anketi 
sodelovale. 


Prejeli smo 114 odgovorov občin kar predstavlja 54% vseh občin Republike Slovenije. 
V nadaljevanju prikazujemo značilnosti zajetega vzorca, ki predstavlja reprezentativen 
vzorec občin Republike Slovenije. 


1 Značilnost vzorca 


Vzorec sodelujočih občine bomo prikazali z vidikov: velikost občin (števila prebivalcev 
v občini,) ter uvrstitve v statistično regijo. Tako bomo preverjali reprezentativnost 
vzorca za Republiko Slovenijo. V vseh slovenskih občinah po podatkih na dan 
31.12.2012 živi 2.058.821 prebivalcev. V vzorcu 114 slovenskih občin je zajetih 
935.136 prebivalcev oz. 45,4 % prebivalcev Slovenije. V vseh slovenskih občinah je na 
občinskih upravah zaposlenih 4847 zaposlenih. V vzorcu 114. slovenskih občin je 
zaposlenih 2250 ljudi oz. 46,4% vseh zaposlenih v slovenskih občinah. 


Občina Ankaran je 212. občina Republike Slovenije, ustanovljena z odločbo Ustavnega sodišča 
Republike Slovenije. Ne deluje pa še v skladu z Zakonom o lokalni samoupravi in je nismo mogli 
zajeti v obseg terenske raziskave. 

1.1 Velikost občin v vzorcu 
Velikost bomo prikazali s številom prebivalcev v občini (razmerje do povprečja, 
uvrstitev v razrede velikosti občin. Najprej prikazujemo razporeditev občin v razredih 


velikosti občin v sliki 16: 


Slika 17: Velikost občin in primerjava s populacijo 

Struktura občin, ki smo jih zajeli v raziskavi, je glede na število prebivalcev zelo 
primerljiva s populacijsko strukturo. V vzorcu je nekoliko manjši delež občin, ki imajo 
od 5.001 do 10.000 prebivalcev in nekoliko manjši delež občin, ki imajo od 3.001 do 
5.000 prebivalcev. Pri obravnavi podatkov slovenskih občin upoštevamo 210 občin." 
Značilnosti občin v vzorcu in vseh občin v Republiki Sloveniji prikazujemo v tabeli 4.4: 


Tabela 17: Značilnosti vzorca in primerjava s populacijo 
Vzorec (N<114) Populacija (N=210) 
Aritmetična | Standardni | Aritmetična | Standardni 
sredina odklon sredina odklon 
Število prebivalcev 8220 9544 9773 21837 
Koeficient razvitosti občine" 1,01 0,18 1,01 0,17153 
Osnova za dohodnino na 
prebivalca" občine 0,42 0,16 0,42 0,16388 


18 V obdelavi podatkov zajemamo 210 občin. Ne upoštevamo Občine Mirna, za katero niso na 
voljo vsi javno finančni podatki kot za ostale občine. 

Število delovnih mest na število 

delovno aktivnega prebivalstva | 0,12 0,12 0,11 0,10354 
Bruto dodana vrednost 

gospodarskih družb na 

zaposlenega 0,33 0,16 0,32 0,16017 
Stopnja registrirane 

brezposelnosti na območju 

občine 0,68 0,17 0,68 0,18854 
Stopnja delovne aktivnosti na 

območju občine 0,61 0,14 0,61 0,138 
Skupaj prihodki občin 8449691 9614476,1 | 10029062 |23438677,8 
Tekoči prihodki-davčni prihodki 

(brez dohodnine) 1037053 1894199,8 | 1326262 5087684,5 
Tekoči prihodki - nedavčni 

prihodki in donacije 1261414 1956261,3 | 1493287 3560446,8 
Kapitalski prihodki 268732 777147,5 |443644 3155545,5 
Prihodek podjetij v občini (1000 

EUR) 264080 524280,0 |432332 2402958,4 
Število podjetij 620 874,1 806 2598,5 
Prihodek na podjetje (1000 EUR) | 329 277,0 312 261,2 
Štev. podjetij na 1000 preb. 67 22,6 67 21,1 


Vir: Statistični urad Republike Slovenije(2011). 


Vzorec občin ki so sodelovale v raziskavi, se nekoliko razlikuje od populacije. 
Povprečno število prebivalcev je nekoliko nižje od povprečja občin. Povprečni 
prihodki občine in število podjetij je nekoliko večje. Bistveno se ne razlikujejo glede 
osnove za dohodnino na prebivalca, števila delovnih mest, bruto dodane vrednosti na 
prebivalca in stopnje registrirane brezposelnosti. Povprečni prihodek na podjetje je celo 
nekoliko višji od populacijskega. 


Tabela: Občine v vzorcu prikazujemo tudi po razporeditvi glede na velikostne razrede 
občin v tabeli 17: 


Tabela 18: Število in delež občin glede na velikostni razred 


Število občin | Število občin | Delež občin 
Velikost občine v populaciji v vzorcu v vzorcu 
Nad 10000 prebivalcev 53 29 55% 
Od 5001 do 10000 prebivalcev 49 23 47% 
Od 3001 do 5000 51 30 59% 
Do 3000 prebivalcev 57 32 56% 


Vir: Statistični urad Republike Slovenije(2011). 


144 | Empirična analiza upravljavske sposobnosti slovenskih občin 


Tako vidimo, da so v vzorcu najboljše zastopane občine od 3001 do 5000 prebivalcev, 
najslabše pa občine med 5001 do 10000 prebivalcev. Vidimo, da so vsi štirje velikostni 
razredi občine zastopani relativno enakomerno ter da so zajete vse velikosti občin. 


V Republiki Sloveniji obstaja poseben status mestnih občin, ki ga ima 11 od 211 
slovenskih občin. V vzorcu je zajetih 6 mestnih občin, kar je 54,5 % teh občin in 
predstavlja sorazmerno pokritost s preostalimi občinami. Tako vzorec reprezentativno 
obsega vse vrste velikosti občin in statusa občin. 


1.2 Regijska pripadnost občine 

Vse slovenske občine so uvrščene v eno izmed dvanajstih (12) statističnih regij, na 
katere je razdeljena država. V vzorcu so zajete vse regije po deležu v vzorcu glede na 
uvrstitev občine v statistično regijo: V tabeli 4.6. prikazujemo število in deleže občin 


glede na pripadnost statistično-razvojni regiji Republike Slovenije: 


Tabela 19: Število in delež občin glede na regijo 


Število občin | Število občin v | Delež občin v 
Regija v regiji vzorcu vzorcu 
Koroška 12 11 92% 
Savinjska 33 22 67% 
Gorenjska 18 12 67% 
Notranjsko-kraška 6 4 67% 
Obalno-kraška J: 4 57% 
Pomurska 27 14 52% 
Podravska 41 21 51% 
Spodnjeposavska 4 2 50% 
Jugovzhodna Slovenija 20 10 50% 
Osrednjeslovenska 26 9 35% 
Zasavska 3 1 33% 
Goriška 13 4 31% 


Vir: Statistični urad Republike Slovenije(2011). 

Tako vidimo, da je v vzorcu najbolj zastopana Koroška regija z 92%, najmanj pa 
Goriška regija z 31% prisotnosti občin v vzorcu. Zastopane so vse statistične regije in 
tako je zagotovljena pokritost celotnega teritorija Republike Slovenije. 


2 Načrt izvedbe raziskave med slovenskimi občinami 


Z obravnavo osnovne in dveh pomožnih raziskovalnih tez na primeru slovenskih občin 
bomo prišli do znanstveno-raziskovalnih rezultatov, ki bodo pomenili prispevek na 

teoretični in praktični ravni ter bodo lahko uporabni za razmišljanje o potrebnih 
spremembah v lokalni javni upravi. 
Osnovna raziskovalna hipoteza (H1) se glasi: 
1. Samo lokalne skupnosti z visoko razvito upravljavsko sposobnostjo lahko delujejo 
v korist svojih prebivalcev z zagotavljanjem celotnega spektra lokalnih javnih 
storitev. 


Pomožna hipoteza 1 (H2) se glasi: 
2. Na upravljavsko sposobnost pozitivno vpliva politična stabilnost delovanja lokalne 
skupnosti. 


Pomožna hipoteza 2 (H3) se glasi: 
3. Na upravljavsko sposobnost občin negativno vpliva nizka stopnja avtonomije 
občine. 
Shematično prikazujemo načrt izvedbe raziskave, kjer so prikazane skupine dejavnikov, 
ki vplivajo na upravljavsko sposobnost in povezave med vsemi postavljenimi 


raziskovalnimi hipotezami v sliki 17: 


Slika 18: Načrt raziskave in raziskovalnih hipotez 

3 Statistične metode 


Za obdelavo poudarkov, pridobljenih pri anketi, bomo uporabili statistične metode 
obravnave spremenljivk in nato statističnega preverjanja postavljenih raziskovalnih 
hipotez iz raziskovalnega modela. Osnovni prikaz rezultatov smo naredili s 
frekvenčnimi porazdelitvami in opisnimi statistikami. Povezanost med dimenzijami 
upravljavske sposobnosti smo analizirali s Pearsonovim korelacijskim koeficientom. Za 
določitev dimenzij ekonomskih dejavnikov smo uporabili faktorsko analizo. Hipoteze 
smo preverili s Pearsonovim korelacijskim koeficientom in enostavno oziroma multiplo 
linearno regresijo. 


4 Osnovni rezultati — predstavitev spremenljivk 


Osnovne rezultate predstavljamo po posameznih sklopih vprašanj, iz katerih smo 
naredili sestavljene spremenljivke in jih uporabili pri preverjanju hipotez. 


41 Upravljavska sposobnost 


Odvisna spremenljivka je sestavljena iz štirih dimenzij: 1) upravno-organizacijski 
dejavniki, 2) družbeni dejavniki, 3) politični dejavniki in 4) ekonomski dejavniki. 


4.1.1 Upravno organizacijski dejavniki 


V tem sklopu je 12 indikatorjev, merjenih na različnih lestvicah. Na šest vprašanj je bilo 
možno odgovoriti pritrdilno ali nikalno, pet trditev so anketirani ocenjevali na lestvici 
od 1 (sploh se ne strinjam) do 5 (popolnoma se strinjam), en indikator pa se nanaša na 
stopnjo izobrazbe večine zaposlenih na OU, pri čemer so možni tri izobrazbeni razredi: 
1 - srednja šola, 2 — višja ali visoka šola in 3 — fakulteta ali magisterij. V sliki 4.6 
prikazujemo delež odgovorov občin, sodelujočih v anketi: 


Slika 19: Upravno organizacijski dejavniki (I) — deleži UO 

Na vprašanja, predstavljena v gornjem grafikonu, so OU odgovarjali trdilno ali nikalno. 


Dobre tri četrtine OU (76,8 %) ima formalno opredeljene cilje in rezultate. Šest desetin 
OU (60,2 %) pomaga tudi drugim občinam. Nekaj več kot polovica OU (57,0 %) jih 

meni, da število zaposlenih zadošča za izvajanje njihovih nalog. Le nekaj več kot 
tretjina OU (35,1 %) ima vzpostavljen sistem izobraževanja in usposabljanja. Med 
anketiranimi OU jih je 28,9 % sedežnih občin skupne občinske uprave ali drugih 
skupnih občinskih služb. Le 8,8 % OU izvaja sistem kakovosti. V sliki 19 prikazujemo 
povprečne vrednosti upravno-organizacijskih dejavnikov: 


Slika 20: Upravno organizacijski dejavniki (II) — povprečne vrednosti 
Občinska uprava uspešno izvede cilje sklepe Cc] ae 
občinskega sveta 4 


Občinska uprava upošteva in deluje v skladu s 
programom župana 


Občinski svet in občinska uprava delujeta nE) 44 
partnersko za iste cilje , 
Občinska uprava je usposobljena za vse naloge Saaz 4,0 


V občinski upravi s sistemom nagrajevanja C) 37 
nagrajujemo uspešne zaposlene H 
T 


Aritmetična sredina 


Za pet trditev so anketirani na UO odgovarjali na lestvici strinjanja od 1 (sploh se ne 
strinjam) do 5 (popolnoma se strinjam). Večina anketiranih se strinja, da njihova UO 
uspešno izvede sklepe in cilje občinskega sveta in da upošteva in deluje v skladu s 
programom župana. Povprečna stopnja strinjanja za ti dve trditvi znaša 4,5. Visoka 
povprečna stopnja strinjanja je tudi s trditvama Občinski svet in občinska uprava 
delujeta partnersko za iste cilje (M=4,1) in Občinska uprava je usposobljena za vse 
naloge (M=4,0). Anketiranci se bolj ne strinjajo kot strinjajo s trditvijo V občinski 
upravi s sistemom nagrajevanja nagrajujejo uspešne zaposlene (M=2,7). V naslednji 
sliki 20. prikazujemo vrsto izobrazbe med slovenskimi občinami, vključenimi v vzorcu: 


Slika 21: Stopnja izobrazbe 


fakulteta ali magisterij Ld 21,9% 


srednja Sola g 6,1% 


T T T T T 1 

Prevladujoč del UO ima večino zaposlenih z višjo ali visoko šolo (71,9 %), nekaj več 
kot petina (21,9 %) ima fakulteto ali magisterij. Le 6,1 UO ima večino zaposlenih s 
srednješolsko izobrazbo. 


Vsakega od predstavljenih indikatorjev v tem podpoglavju uporabimo za izračun 
sestavljene spremenljivke UOD Upravno organizacijski dejavniki. Izračunamo jo tako, 
da preštejemo vse pozitivne odgovore (Slika 1), medtem ko ocene strinjanja s trditvami 
(Slika 2) transformiramo na lestvico od 0 do 1, pri stopnji izobrazbe za srednjo šolo 
dodelimo vrednost 0, za višjo ali visoko šolo vrednost 0,5 in za fakulteto ali magisterij 
vrednost 1. Nato izračunamo povprečje vseh 12 indikatorjev in pomnožimo s 100, da 
dobimo indeks v razponu med 0 in 100. V tabeli 19 prikazujemo opisne statistike za 
sestavljeno spremenljivko Upravno organizacijski dejavniki (UOD): 


Tabela 20: Upravno organizacijski dejavniki (UOD) — opisne spremenljivke 
Aritmetična | Standardni |,,... : Koeficient Koeficient 
N . Minimum | Maksimum : he ; se ; 
sredina odklon asimetričnosti | sploščenosti 
114 |57,63 14,0 27,08 89,58 0,07 -0,40 


Tako smo izračunali vrednost indeksa na podlagi podatkov, pridobljenih z lastno 
raziskavo. Povprečna vrednost indeksa znaša 57,6. Najnižja vrednost indeksa znaša 
27,1, najvišja pa 89,6. V sliki 21 prikazujemo porazdelitev sestavljene spremenljivke 
upravno organizacijski dejavniki: 


Slika 22: 

Porazdelitev spremenljivke upravno-organizacijski dejavniki UOD 

Porazdelitev spremenljivke je dokaj normalna. Koeficient sploščenosti je -0,4, kar 
pomeni rahlo sploščeno porazdelitve. Koeficient asimetričnosti znaša 0,07, kar kaže na 
zelo simetrično porazdelitev. 


4.1.2 Politični dejavniki 


Za ta sklop je bilo prav tako predvidenih 12 indikatorjev, merjenih na različnih 
lestvicah. Na tri vprašanja je bilo možno odgovoriti trdilno ali nikalno, osem trditev so 
anketiranci ocenjevali na lestvici od 1 (sploh se ne strinjam) do 5 (popolnoma se 
strinjam), en indikator se nanaša na število civilnih iniciativ v občini, pri čemer so 
možni štirje razredi: 1 —nobene iniciative, 2 —ena do dve iniciativi, 3 — tri do pet 
iniciativ in 4- več kot pet iniciativ. Deleže občin prikazujemo v sliki 23: 


Slika 23: Politični dejavniki (I) — deleži občin 


Ali vsaj 1x letno izdajate občinsko glasilo? 


Ali sistemsko in načrtno vključujete prebivalce 
pri delu OU? 


Ali so posnetki sej občinskega sveta predvajani 
javno? 


T T T T T 1 

Skoraj vse anketirane OU (91,2 %) izdajajo vsaj enkrat letno občinsko glasilo. Dobra 
polovica (53,3 %) sistemsko in načrtno vključuje prebivalce pri delu OU, le nekaj manj 
(49,1 %) javno predvaja posnetke občinskega sveta. Deleže civilnih iniciativ 
prikazujemo v sliki 4:11: 


Slika 24: Število civilnih iniciativ - deleži 
večkot 5 iniciativ LI 4,4% 
od 3 do 5 civilni iniciativi [E] 13,22 
od 1 do 2 civilne iniciative RR 50,9% 
nobene iniciative ni Cid 31,6% 


T T T T T 

V skoraj tretjini občin (31,6 %) ne beležijo nobene civilne iniciative, v polovici (50,9 
%) eno do dve iniciativi, v 13,2 % občinah tri do pet in v 4,4 % občinah več kot pet 
iniciativ. Aritmetične sredine pokazateljev političnih dejavnikov prikazujemo v sliki 25: 


Slika 25: Politični dejavniki (II) — aritmetične sredine 


Županu so na voljo vse bistvene informacije o 
stanju v občini 


Župan se zelo trudi za konsenzualne rešitve T) 4,5 
ii oj NM A 
segmentov v občini É 
Župan je glavni pobudnik razvoja v občini E) 4,2 
Občina je zelo odzivna na pobude občanov M) 
Delovanje občine je uravnoteženo glede na T—A 41 
različne potrebe d 


Odločitve župana imajo večinoma visoko 
stopnjo podpore med ljudmi 


Občanom zagotavljamo visoko stopnjo T—A 38 
sodelovanja pri delu občine $ 


Aritmetična sredina 


Skoraj vsi anketiranci se povsem strinjajo, da so županu na voljo vse bistvene 
informacije o stanju v občini (M=4,6), da se župan zelo trudi za konsenzualne rešitve 
(M=4,5) in da opravlja povezovalno funkcijo vseh segmentov v občini (M=4,5). 
Nekoliko nižja povprečna stopnja strinjanja je glede trditve, da je župan glavni 
pobudnik razvoja v občini in da je občina zelo odzivna na pobude občanov (obe 
M=4,2). Podobno se strinjajo, da je delovanje občine uravnoteženo glede na različne 
potrebe (M=4,1) in da imajo odločitve župana večinoma visoko stopnjo podpore med 
ljudmi (M=4,0). Najnižje, a še vedno dokaj visoko, je strinjanje s trditvijo, da OU 
občanom zagotavljajo visoko stopnjo sodelovanja pri delu občine (M=3,8). 


Vse zgoraj predstavljene indikatorje uporabimo za izračun sestavljene spremenljivke 
PD Politični dejavniki. Izračunamo jo tako, da preštejemo vse pozitivne odgovore 
(Slika 5), medtem ko ocene strinjanja s trditvami (Slika 7) transformiramo na lestvico 
od 0 do 1, število civilnih iniciativ smo ovrednotili po naslednjem principu: 0 — nič 
iniciativ, 0,333 — ena do dve iniciativi, 0,667 — tri do pet iniciativ in 1— več kot pet 
iniciativ. Nato izračunamo povprečje vseh 12 indikatorjev in pomnožimo s 100, da 
dobimo indeks v razponu med 0 in 100. V tabeli 4.8 prikazujemo opisne statistike za 
sestavljeno spremenljivko Politični dejavniki (PD): 

Tabela 21: Politični dejavniki (PD) — opisne spremenljivke 


Aritmetična | Standardni ee ; Koeficient Koeficient 
N : Minimum | Maksimum h Mo : a6 F 

sredina odklon asimetričnosti | sploščenosti 
114 |72,42 11,22 30,83 94 16 -0,56 0,74 


Vidimo, da je razpon vrednosti indeksa PD med 30,83 in 94,2; povprečna vrednost pa 
znaša 72,4; kar je nekoliko manj kot indeksa UOD. V sliki 26 prikazujemo porazdelitev 
sestavljene spremenljivke politični dejavniki: 


Slika 26: Porazdelitev spremenljivke politični dejavniki PD 

Sestavljena spremenljivka PD je porazdeljena rahlo asimetrično v levo in koničavo, 
vendar še vedno blizu normalne porazdelitve. 


4.1.3 Družbeni dejavniki 


Za ta sklop je bilo prav tako predvidenih 10 indikatorjev, merjenih na različnih 
lestvicah. Na dve vprašanji je bilo možno odgovoriti trdilno ali nikalno, osem trditev so 
anketiranci ocenjevali na lestvici od 1 (sploh se ne strinjam) do 5 (popolnoma se 
strinjam). Deleže občin prikazujemo v sliki 4.14: 

Slika 27: Družbeni dejavniki (I) — deleži občin 


Ali imajo v občini sedež regijske institucije? 70,20% 


Ali imajo v občini sedež državne institucije? 64,90% 

Sedež regijske institucije ima tri desetine (29,8 %) anketiranih občin nekoliko večji 
delež (35,1 %) ima sedež državne institucije. Oceno dejavnikov iz skupine družbenih 
prikazujemo glede na aritmetične sredine v sliki 28: 


Slika 28: Družbeni dejavniki (II) — aritmetične sredine 


V občini uspešno delujejo društva s področja =] 46 
športa z 
V občini uspešno delujejo društva s področja TIIUU— ži 
kulture d 
V občini uspešno delujejo društva s področja 
humanitarnih dejavnosti N < 
Občina ima veliko povezav in stikov z drugimi NE | ša 
občinami K 
V občini izvajamo programe, ki jih zakonodaja ne A) so 
zahteva s 
V občini je visoka stopnja identifikacije občanov ES sz 
z občino a 
Občani aktivno sodelujejo pri večjih občinskih Se 
vprašanjih d 


Civilna družba je velik in pomemben dejavnik 


razvitosti občine es 35 
T T T T 1 
1 2 3 4 5 
Aritmetična sredina 


Najvišje ocenjena trditev, ki se nanaša na družbene dejavnike, je V občini uspešno 
delujejo društva s področja športa, ki je ocenjena s povprečno oceno 4,6. Za malenkost 
nižje (M=4,5) sta ocenjeni trditev V občini uspešno delujejo društva s področja kulture 
in V občini uspešno delujejo društva s področja humanitarnih dejavnosti (M=4,5). 
Anketiranci se manj strinjajo, da ima občina veliko povezav in stikov z drugimi 
občinami in da izvajajo programe, ki jih zakonodaja ne zahteva (obe M=3,9). Najnižje, 
a še vedno nad sredino lestvice, ki pomeni sem neodločen, je ocenjeno strinjanje s 
trditvami, ki se nanašajo na visoko stopnjo identifikacije občanov z občino (M=3,7), 
aktivno sodelovanje občanov z občino (M=3,6) in na civilno družno kot velik in 
pomemben dejavnik razvitosti občine (M=3,5). 

Vse navedene indikatorje uporabimo za izračun sestavljene spremenljivke DD Družbeni 
dejavniki. Pri tem smo združili najvišje tri ocenjene trditve v eno spremenljivko, ki smo 
jo izračunali kot njihovo povprečje. Na ta način smo njihov prispevek v dimenziji DD 
zmanjšali. 


Dimenzijo DD izračunamo enako kot dimenziji PD in UOD: da preštejemo vse 
pozitivne odgovore (Slika 9), medtem ko ocene strinjanja s trditvami (Slika 10) 
transformiramo na lestvico od 0 do 1. Nato izračunamo povprečje vseh indikatorjev in 
pomnožimo s 100, da dobimo indeks v razponu med 0 in 100. V tabeli 21 prikazujemo 
opisne statistike za sestavljeno spremenljivko Družbeni dejavniki (DD): 


Tabela 22: Družbeni dejavniki (DD) — opisne spremenljivke 


Aritmetična | Standardni Ns ; Koeficient Koeficient 
N . Minimum | Maksimum ; se ' a6 ; 

sredina odklon asimetričnosti | sploščenosti 
114 |59,97 16,68 14,29 96,43 0,04 -0,28 


Izračun je pokazal, da je razpon vrednosti indeksa DD med 14,3 in 96,4; povprečna 
vrednost znaša le 59,97. To je manjše od obeh prejšnjih sestavljenih dejavnikov. V Sliki 
29 prikazujemo porazdelitev sestavljene spremenljivke družbeni dejavniki: 


Slika 29: Porazdelitev spremenljivke družbeni dejavniki DD 

Sestavljena spremenljivka DD je porazdeljena rahlo sploščeno, vendar simetrično, kar 
dokazujeta tudi koeficienta sploščenosti in asimetričnosti (TABELA 4.9). Porazdelitev 
ne odstopa bistveno od normalne. 


4.1.4 Ekonomski dejavniki 


Za izračun dimenzije, ki se nanaša na ekonomske dejavnike, smo izbrali deset 
standardiziranih indikatorjev ekonomske razvitosti občine. To so: 1) osnova za 
dohodnino na prebivalca, 2) število delovnih mest na število delovno aktivnega 
prebivalstva, 3) bruto dodana vrednost gospodarskih družb na zaposlenega, 4) stopnja 
delovne aktivnosti na območju občine, 5) skupni prihodki občin na prebivalca, 6) tekoči 
davčni prihodki na prebivalca (brez dohodnine), 7) tekoči nedavčni prihodki in donacije 
na prebivalca, 8) kapitalski prihodki na prebivalca in 9) prihodek podjetij v občini (100) 
EUR na prebivalca in 10) število podjetij na 1000 prebivalcev. 


Standardizacijo smo naredili na naslednji način: 
x — min(x) 
max(x) — min(x) 


X — dejanska vrednost posameznega indikatorja. 

Vse vrednosti standardiziranih indikatorjev se nahajajo na intervalu med 0 in 1. 
Izhajajoč iz prikazane lokalne samouprave bi lahko indikatorje razdelili v 3 dimenzije: 
ekonomska moč 1) gospodarstva, 2) občanov in 3) prihodki občine. S faktorsko analizo 
po metodi PAF (Principal AxisFactoring) smo preverili, ali lahko tudi v našem primeru 


oblikujemo tri dimenzije. Diagram lastnih vrednosti prikazujemo v sliki 30: 


Slika 30: Ekonomski dejavniki — diagram lastnih vrednosti 


Lastna vrednost 


Komponente 

Prelom črte v diagram lastnih vrednosti je pri dveh komponentah, torej je smiselno 
obravnavati spremenljivke v sklopu dveh komponent, čeprav imajo tri komponente 
lastno vrednost nad 1. Delež pojasnjene variance med ekonomskimi dejavniki 
prikazujemo v tabeli 22: 


Tabela 23: Ekonomski dejavniki — delež pojasnjene variance 


Začetno stanje Stanje po ekstrakciji Se por PAS 
rotaciji 
Kom % % % 
pone | Lastna | pojasn | Kumul | Lastna | pojasn | Kumul | Lastna | pojasn | Kumul 
nte | vredno | jene ativa | vredno | jene ativa | vredno | jene ativa 
st varian | % st varian | % st varian | % 
ce ce ce 
l 4,10 |,40,95 |40,95 | 3,68 36,76 |36,76 |3,24 32,36 |32,36 
2 1,85 18,48 |59,43 | 1,43 14,28 |51,04 | 1,87 18,68 |51,04 
3 1,19 11,93 | 71,35 
4 0,86 8,55 79,91 
5 0,77 |7,67 _|87,58 
6 0,48 (4,80  |92,38 
4 0,31 [3,12 | 95,50 
8 0,24 | 2,39 97,89 
9 0,12 1,22 [99,11 
10 0,09 0,89 100,00 


Z dvema faktorjema pojasnimo nekaj nad 50 % variabilnosti spremenljivk (51,0 %), s 
čimer zadostimo kriteriju za izbor števila faktorjev. Spremenljivka, ki se nanaša na 
kapitalske prihodke, ima sicer nizko komunaliteto in bi jo lahko izločili in s tem 
nekoliko zvišali delež pojasnjene variance, vendar se zaradi vsebinskih razlogov 
odločimo, da jo v modelu pustimo. Naredili smo še pravokotno rotacijo (Varimax), da 
bi varianco bolj razporedili med faktorjema, in s tem izboljšali interpretativnost 
faktorjev. Tako na prvi faktor odpade 32,4 % pojasnjene variance, na drugi pa 18,7 %. 
Matriko rotiranih faktorskih uteži prikazujemo v tabeli 23: 


Tabela 24: Ekonomski dejavniki — matrika rotiranih faktorskih uteži 


Faktor 

1 2 
Prihodek podjetij v občini (1000 EUR) na prebivalca 0,80 0,10 
Osnova za dohodnino na prebivalca" občine 0,80 0,14 
Štev. podjetij na 1000 preb. 0,77 0,30 
Število delovnih mest na število delovno aktivnega 0,70 0,18 

prebivalstva 

Stopnja delovne aktivnosti na območju občine 0,54 -0,03 
Bruto dodana vrednost gospodarskih družb na zaposlenega |0,44 0,06 

Tekoči prihodki - nedavčni prihodki in donacije na 

prebivalca 0,18 0,85 

Skupaj prihodki občin na prebivalca -0,29 0,68 

Tekoči prihodki-davčni prihodki (brez dohodnine) na 

prebivalca 0,48 0,65 

Kapitalski prihodki na prebivalca 0,21 0,33 


Na prvem faktorju imajo močne uteži naslednje spremenljivke: 1) prihodek podjetij v 
občini (100) EUR na prebivalca, 2) osnova za dohodnino na prebivalca, 3)število 
podjetij na 1000 prebivalcev, 4) število delovnih mest na število delovno aktivnega 
prebivalstva, 5) stopnja delovne aktivnosti na območju občine in 6) bruto dodana 
vrednost gospodarskih družb na zaposlenega. Faktor torej združuje ekonomsko moč 
prebivalstva in podjetij. Ekonomsko dobro stoječa podjetja seveda pripomorejo tudi k 
večji ekonomski moči občanov, saj so v teh podjetjih zaposleni. Drugi faktor se nanaša 
na ekonomsko moč občine: 1) tekoči nedavčni prihodki in donacije na prebivalca, 2) 
skupni prihodki občin na prebivalca, 3) tekoči davčni prihodki na prebivalca (brez 
dohodnine) in 4) kapitalski prihodki na prebivalca. 


Rezultat faktorske analize nam je dal usmeritev, kako oblikovati dimenziji. Glede na to, 
da so vse spremenljivke merjene na lestvici od 0 do 1, izračunamo kar povprečje 
spremenljivk, ki sodijo v isti faktor, in nato pomnožimo s 100, da imamo enako lestvico 
kot ta ostale dimenzije dejavnikov. V tabeli 4.12 prikazujemo opisne statistike za 
sestavljeno spremenljivko Ekonomski dejavniki: 


Tabela 25: Ekonomski dejavniki (ED) — opisne statistike 


N Aritmetična | Standardni Min. | Maks. Koeficient Koeficient 


Ekonomski 
dejavniki - 
ekonomska moč 
prebivalstva in 
podjetij (ED 1) |114 |29,50 9,89 4,53 |86,50 (1,53 8,94 


Ekonomski 
dejavniki - 
ekonomska moč 
občin (ED 2 114 | 22,34 9,75 7,44 | 55,87 1,47 2,14 


Povprečna ekonomska moč prebivalstva in podjetij znaša 29,5, občin pa 22,3. Občina z 
najnižjo ekonomsko močjo prebivalstva ima indeks 4,53, z najvišjo pa 86,5. Občina z 
najnižjo ekonomsko močjo na ravni občine ima najnižjo vrednost indeksa 22,3, z 


sredina odklon asimetričnosti | sploščenosti 


Empirična analiza upravljavske sposobnosti slovenskih občin | 157 


najvišjo pa 55,87. V sliki 31 prikazujemo porazdelitev sestavljene spremenljivke 
ekonomski dejavniki, ki je prikazan v dveh kategorijah ED1 in ED2. 


Slika 31: Porazdelitev spremenljivke ekonomski dejavniki ED 

Spremenljivka ekonomska moč podjetij in prebivalstva EDI je porazdeljena precej 
koničasto in asimetrično v desno ter ima eno ekstremno vrednost. Bližje normalni 

porazdelitvi je spremenljivka ekonomska moč občin ED2, čeprav je njena porazdelitev 
prav tako koničasta in asimetrična v desno. 


4.1.5 Dimenzija upravljavska sposobnost 


Preden oblikujemo dimenzijo upravljavska sposobnost, si oglejmo še povezanost med 
posameznimi poddimenzijami: Upravno-organizacijski dejavniki (UOD), politični 
dejavniki (PD), družbeni dejavniki (DD), ekonomska moč prebivalstva (ED 1) in 
podjetij in ekonomska moč občin (ED 2). V tabeli 25 prikazujemo povezanost dimenzij 
upravljavske sposobnosti: 


Tabela 26: Povezanost dimenzij upravljavske sposobnosti 
Ekonomski 
URA dejavniki - Ekonomski 
pravno"... | politični Družbeni ekonomska dejavniki - 
organizacijski LA SEM : 
ZASE dejavniki dejavniki moč ekonomska 
dejavniki ` ; OT 
prebivalstvain | moč občin 
podjetij 
Upravno- r sek sek * 
areni zavili l 354(**) 490(**) 0,119 »211(') 
dejavniki p 0,000 0,000 0,207 0,024 
Politični Tr |,354('") 1 ,526(**) 0,174 »213(") 
dejavniki 
` P 40,00 0,00 0,064 0,023 
Družbeni T | 490%) 526(**) 1 396(**) ,375(**) 
dejavniki 
i P | 0,000 0,000 0,000 0,000 
Ekonomski x x x 
dejavniki - 0,119 0,174 396%) 1 :362(**) 
ekonomska |P _| 0,207 0,064 0,000 0,000 
moč 
prebivalstvain | N 
podjetij 114 114 114 210 210 
Ekonomski r H s nm mi 
dejavniki - »211(') »213(") STEE) ,362(**) 1 
ekonomska p 
moč občin 0,024 0,023 0,000 0,000 


** korelacija je statistično značilna pri stopnjo 0,01 
* korelacija je statistično značilna pri stopnjo 0,05 


Kot mero povezanosti med dimenzijami upravljavske sposobnosti smo izbrali 
Pearsonov korelacijski koeficient. Upravno organizacijski dejavniki so najbolj povezani 
z družbenimi dejavniki (r=0,49, p<0,05), nekoliko manj še s političnimi dejavniki 
(r=0,35, p<0,05). Zelo šibko so povezani z ekonomsko močjo občin (r=0,21, p<0,05). 
Najmočnejša povezava med katerima koli paroma dimenzij je med političnimi dejavniki 
in družbenimi dejavniki (r=0,53, p<0,05). S političnimi dejavniki so povezani še 
upravno organizacijski dejavniki (r=0,54, p<0,05) in ekonomska moč občin (r=0,21, 
p<0,05). Ekonomska moč prebivalstva in podjetij je povezana z družbenimi dejavniki 
(r=0,49, p<0,05) in ekonomsko močjo občin (r=0,36, p<0,05). Ekonomska moč občin je 
povezana z vsemi dejavniki, najbolj pa z družbenimi dejavniki (r=0,38, p<0,05). 
Dimenzijo upravljavska sposobnost izračunamo na naslednji način: 

US = 0,3 * UOD + 0,3*PD + 0,2 * DD + 0,1 * ED_1 + 0,1 * ED 2 
Takšne uteži smo izbrali, ker imajo občine najbolj neposreden vpliv na upravno- 
organizacijske in politične dejavnike in le posreden vpliv na družbene in na ekonomske. 


Opisne statistike upravljavske sposobnosti prikazujemo v tabeli 26: 


Tabela 27: Upravljavska sposobnost — opisne statistike 


[Aritmetična |Standardni PISA : Koeficient Koeficient 
N : Minimum /Maksimum . xa p mo s 

sredina odklon asimetričnosti sploščenosti 
210 139,21 15,34 11,82 72,02 -0,08 -1,20 


Povprečna vrednost indeksa upravljavska sposobnost (US) znaša 39,2. Najnižja 
vrednost indeksa znaša 11,8, najvišja pa 72. V sliki 32 prikazujemo frekvenčno 
porazdelitev upravljavske sposobnosti: 


Slika 32: Upravljavska sposobnost — frekvenčna porazdelitev 

Porazdelitve sestavljene spremenljivke je simetrična in rahlo sploščena, a še vedno 
dokaj blizu normalni porazdelitvi. 


Dimenzija upravljavske sposobnosti se lahko primerja tudi z velikostjo občin po številu 
prebivalcev. Ravno tako se lahko primerjajo posamične skupine dejavnikov. Tako v 
tabeli 4.15 prikazujemo povezanost upravljavske sposobnosti in velikosti občin: 

Tabela 28: Upravljavska sposobnost — povezanost z velikostjo občine 
Upravno- a ee TO Kronom 
Upravljavska Pravno"... | Politični | Družbeni J . | dejavniki - 
organizacijski zo Ay ._.,. | ekonomska moč 
sposobnost aha dejavniki | dejavniki . a ekonomska 
dejavniki prebivalstva in Goad 
rare moč občin 
podjetij 
r STEN 385(**) 253(**) | 564(**) | ,417('") ,303(**) 
Stevilo 
prebivalcev P (0,000 0,000 0,007 0,000 0,000 0,001 
N (114 114 114 114 114 114 


** korelacija je statistično značilna pri stopnji 0,01 
* korelacija je statistično značilna pri stopnji 0,05 


Upravljavska sposobnost narašča z velikostjo občin (r<0,54, p<0,05). Gledano po 
posameznih dimenzijah je velikost občin najbolj povezana z družbenimi dejavniki 
(r=0,56, p<0,05), najmanj pa s političnimi dejavniki (r=0,25, p<0,05). Povprečni indeks 
upravljavske sposobnosti je prikazan tudi po občinah glede na velikostni razred v tabeli 
28: 


Tabela 29: Število in delež občin glede na velikostni razred 


: Povprečni indeks 
Stevilo občin | upravljavske 
Velikost občine v vzorcu sposobnosti 
Nad 10000 prebivalcev 29 63 
Od 5001 do 10000 prebivalcev 23 57 
Od 3001 do 5000 30 54 
Do 3000 prebivalcev 32 50 


Vir: Statistični urad Republike Slovenije 2011 


Tako vidimo, da se izmerjena celotna upravljavska sposobnost (izražena v indeksu) 
manjša tudi v povprečju med občinami, razvrščenimi v posamične velikostne razrede. 


4.2 Celovitost spektra javnih storitev 
Celovitost spektra javnih storitev trditev smo merili z 11 vprašanji, na katere je bilo 


možno odgovoriti nikalno ali trdilno. Deleže odgovorov občin glede celovitosti spektra 
javnih storitev prikazujemo v sliki 33: 

Slika 33: Celovitost spektra javnih storitev — deleži občin 

Velika večina občin (92,1 %) sofinancira programe javnih del. Skoraj tri četrtine občin 
(71,9 %) pomaga gospodarstvu s finančnimi spodbudami. Dve tretjini občin (66,7 %) je 
tudi ustanoviteljic glasbene šole. Nekoliko manj občin (64,0 %) ima zadovoljene 
potrebe po varstvu starejših občanov, 60,5 % pa ima zadosti sredstev za potrebe 
socialno ogroženih. Nekaj več kot polovico občin (56,1 %) je komunalno opremilo 
parcele za stanovanjsko gradnjo oziroma so zgradili komunalno opremo za poslovno 
cono (54,4 %). Slaba polovica občin (48,2 %) je ustanoviteljica organizacije za 
izobraževanje odraslih. Skoraj tretjina (32,5 %) jih je priskrbela neprofitna stanovanja. 
Za izračun dimenzije smo prešteli pozitivne odgovore, pri čemer smo, da bi vsebinsko 
uravnotežili prispevek nekaterih elementov, nekatere od njih združili. V prvi skupini so 
naslednji indikatorji: 1) Ali ste v vaši občini v zadnjih štirih letih gradili komunalno 
opremo za poslovno območje (cono)? 2) Ali ste v vaši občini v zadnjih štirih letih 
gradili poslovne prostore za namen gospodarstva? in 3) Ali ste v vaši občini v zadnjih 
štirih letih s finančnimi spodbudami pomagali gospodarstvu? V drugi skupini sta 
indikatorja: 1) Ali ste v občini v zadnjih štirih letih komunalno opremljali parcele za 
individualno stanovanjsko gradnjo? in Ali ste v zadnjih štirih letih kupovali ali gradili 
oz. pridobili neprofitna stanovanja? Ostali indikatorji so pri izračunu dimenzije 
obravnavani samostojno. V tabeli 28 prikazujemo opisne statistike za celovitost spektra 
javnih storitev: 

Tabela 30: Celovitost spektra javnih storitev — opisne statistike 


Aritmetična | Standardni sli k Koeficient Koeficient 
N . Minimum | Maksimum í ne . R . 

sredina odklon asimetričnosti | sploščenosti 
114 | 60,73 19,74 12,50 100,00 -0,19 -0,719 


Najnižja vrednost indeksa Spekter javnih storitev znaša 12,5, najvišja pa 100. 
Povprečna vrednost znaša 60,73. V sliki 30 prikazujemo porazdelitev celovitosti spektra 
Javnih storitev v našem vzorcu: 


Slika 33: Celovitost spektra javnih storitev — porazdelitev spremenljivke 

Spremenljivka celovitost spektra javnih storitev je porazdeljena dokaj normalno, saj sta 
koeficienta asimetričnosti in sploščenosti pod abs(1). 


4.3 Politična stabilnost 


Politično stabilnost smo merili s sedmimi indikatorji. Glede enega so se anketirani 
opredeljevali trdilno ali nikalno, za tri pa so izbirali med več možnostmi (stopnjevano), 
tri trditve so ocenjevali na lestvici strinjanja od 1 do 5. 


Na vprašanje, ali ima župan na kakršenkoli način oblikovano večinsko koalicijo v 
občinskem svetu, je 50,9 % občin odgovorilo trdilno, ostalih 49,1 % nikalno. V sliki 34 
prikazujemo odstotke sklicevanja sej s strani župana: 

Slika 34: Število sej, ki jih ni sklical župan 

V 94,7 % občin je vse seje sklical župan, v 5,3 % občin ni sklical največ dve seji. Tako 
vidimo, da je ta dejavnik politične stabilnosti prisoten v veliki večini občin v zajetem 
vzorcu raziskave. V sliki 35 prikazujemo deleže sprejetih sklepov, ki jih je predlagal 


Župan: 


Slika 35: Število sprejetih sklepov, ki jih je predlagal župan 

V treh desetinah občin (29,8 %) so bili sprejeti vsi sklepi, ki jih je predlagal župan, v 
šestih desetinah (59,6 %) najmanj 95 %. V slabi desetini občin (9,6 %) je bilo sprejetih 
med 90 in 94 % vseh županovih predlogov, v eni občini pa manj kot 80 %. V sliki 36 
prikazujemo deleže načina sprejetja sklepov na občinskem svetu: 

Slika 36: Način sprejetja sklepov v občinskem svetu 

V polovici občin je bila večina sklepov sprejetih soglasno, v 43,9 % občinah navajajo, 
da je prišlo do manjšinskega preglasovanja za 10 % do 20 %, v 5,3 % občinah je prišlo 
do nasprotovanja v 30 % do 40 %, v eni občini pa je bilo večinoma preglasovano tik 
nad 51 %. V sliki 37 prikazujemo aritmetične sredine trditev o politični stabilnosti: 


Slika 37: Politična stabilnost (trditve) — aritmetična sredina 

Trditev Občinski svet in župan delujeta usklajeno v korist občine je na lestvici strinjanja 
od 1 do 5 ocenjena s povprečno oceno 4,3. Povprečno strinjanje s trditvijo, da je občina 
politično stabilna, znaša 3,9. Anketiranci so trditev Sodelovanje občine in države je 
dobro in učinkovito ocenili s povprečno oceno 3,5. 


Vse ocenjevalne lestvice indikatorjev smo dali na interval med 0 in 1, nato izračunali 
povprečje teh indikatorjev in jih pomnožili s 100. Tako smo dobili dimenzijo Politična 
stabilnost (PS). V tabeli 38 prikazujemo opisne statistike politične stabilnosti: 

Tabela 31: Politična stabilnost — opisne statistike 


Aritmetična | Standardni 528 ; Koeficient Koeficient 
N : Minimum | Maksimum ; ag ; a ; 

sredina odklon asimetričnosti | sploščenosti 
114 | 75,46 11,70 32,00 96,43 -0,68 1,17 


Indeks politične stabilnosti znaša najmanj 32 in največ 96,4. Povprečna vrednost 
indeksa znaša 75,46. V sliki 39 prikazujemo porazdelitev spremenljivke politične 
stabilnosti: 


Slika 38: Politična stabilnost — porazdelitev spremenljivke 

Porazdelitev sestavljene spremenljivke PD je nekoliko asimetrična v levo in koničasta. 


4.4 Avtonomnost 


Dimenzijo avtonomnosti smo merili z dvema trditvama na lestvici strinjanja od 1 do 5. 
V sliki 40 prikazujemo aritmetične sredine obeh trditev v našem anketiranem vzorcu 
slovenskih občin: 

Slika 39: 

Anketirani predstavniki občin se dokaj strinjajo s trditvijo, da imajo v občini pristojnost 
oblikovati svoje potrebne programe in storitve (M=3,7). Precej manj se strinjajo, da 
imajo za to dovolj finančnih sredstev (M=2,6). V tabeli 39 prikazujemo opisne statistike 
za politično stabilnost: 


Tabela 32: Politična stabilnost — opisne statistike 
Aritmetična | Standardni sa ; Koeficient Koeficient 
N s Minimum | Maksimum : oy F ve . 
sredina odklon asimetričnosti | sploščenosti 
114 | 54,50 18,15 12,50 100,00 0,00 -0,30 


Povprečna vrednost dimenzije avtonomnost znaša 54,5. Najnižja vrednost je 12,5, 
najvišja pa 100. V naslednji sliki 41 prikazujemo porazdelitve spremenljivke politična 


stabilnost: 
Slika40: Politična stabilnost — porazdelitev spremenljivke 
30— 
25— 
20— 
2 
8 15— 
wn 
10-4 
zo 
oH 
o 20 40 60 80 100 


Avtonomnost 


120 


Empirična analiza upravljavske sposobnosti slovenskih občin | 167 


Porazdelitev sestavljene spremenljivke avtonomnost je blizu normalni, kar dokazujeta 
tudi koeficienta asimetričnosti in sploščenosti, ki sta blizu 0. 


5 Preverjanje raziskovalnih hipotez 


V tem delu statistične obdelave podatkov bomo z izbranimi metodami preverjali 
veljavnost osnovne in dveh pomožnih raziskovalnih tez. V skladu s statističnim 
metodami bomo na izbranem vzorcu slovenskih občin opravili obdelavo podatkov. 
Osnovna raziskovalna teza (H1) se glasi: 

H1: Samo lokalne skupnosti z visoko razvito upravljavsko sposobnostjo 

lahko delujejo v korist svojih prebivalcev z zagotavljanjem celotnega 

spektra lokalnih javnih storitev 


Najprej preverimo hipotezo s korelacijsko analizo, pri čemer kot mero povezanosti 
upoštevamo Pearsonov korelacijski koeficient. Rezultate korelacijske analize 


prikazujemo v tabeli 40: 


Tabela 33: Povezanost celovitosti javnih storitev in upravljavske sposobnosti 


Celovitost spektra javnih storitev 
: RRNA ; T 1 

Celovitost spektra javnih storitev 

P 

xK 

Upravljavska sposobnost Sa) 

P 0,000 

Tr xK 
Upravno organizacijski dejavniki SAO 

P 0,000 

r xK 
Politični dejavniki ei) 

P 0,004 

r xK 
Družbeni dejavniki Ba) 

P 0,000 
Ekonomski dejavniki - ekonomska moč |£ ,349(**¥) 
prebivalstva in podjetij p 0.000 
Ekonomski dejavniki - ekonomska moč |T ,306(**) 
občin p 0,001 


** korelacija je statistično značilna pri stopnjo 0,01 
* korelacija je statistično značilna pri stopnjo 0,05 


Celovitost spektra javnih storitev je srednje močno povezana z upravljavsko 
sposobnostjo (r=0,53, p<0,05). Gledano po posameznih poddimenzijah upravljavske 
sposobnosti je celovitost spektra javnih storitev najbolj povezana z družbenimi 
dejavniki (r=0,54, p<0,05), na drugem mestu so upravno-organizacijski dejavniki 

(r=0,40, p<0,05), na tretjem pa ekonomska moč prebivalstva in podjetij (r=0,35, 
p<0,05). Nato naredimo še regresijsko analizo,ki jo prikazujemo v tabeli 41: 


Tabela 34: Vpliv upravljavske sposobnosti občin na celovitost javnih storitev — 
regresijska analiza 


Nestandardizi | Standardizira 

rana beta na beta T p R kvadrat 
Konstanta -2,217 -0,232 0,817 
Upravljavska 0,285 
sposobnost 1,12 0,534 6,685 0,000 


Z regresijsko analizo smo preverili vpliv upravljavske sposobnosti na celovitost spektra 
javnih storitev. Delež pojasnjene variance znaša 0,29, kar je sprejemljivo, beta 
koeficient pa pozitiven in je statistično značilen. Hipotezo, da se z upravljavsko 
sposobnostjo občin povečuje celovitost spektra javnih storitev, lahko potrdimo. 


V nadaljevanju preverimo še vpliv posameznih poddimenzij na celovitost spektra javnih 
storitev. V tabeli 42 prikazujemo vpliv vseh vrst poddimezij na celovitost spektra: 


Tabela 35: Vpliv dimenzij upravljavske sposobnosti občin na celovitost spektra 
javnih storitev —regresijska analiza 
Nestandardizirana Standardizirana 
b VIF 
beta eta t p R kvadrat 
Konstanta 10,976 0,998 0,32 
Upravno- 
organizacijski 
dejavniki 0,265 0,188 2,082 0,04 1,353 
Politični dejavniki |.0 07, -0,04 -0,438 | 0,662 | 1,408 
Družbeni dejavniki | 0 456 0,385 3,565 | 0,001 | 1,931 
Ekonomski 0,318 
dejavniki - 
ekonomska moé 
prebivalstva in 
podjetij 0,307 0,154 1,736 0,085 | 1,3 
Ekonomski 
dejavniki - 
ekonomska moé 
obéin 0,144 0,071 0,814 0,417 | 1,265 


Z vsemi poddimenzijami upravljavske sposobnosti pojasnimo 


31,8 % variance 


celovitosti spektra javnih storitev, kar je primerljivo kot če bi upoštevali celotno 
dimenzijo US. Največji pozitiven vpliv na celovitost spektra imajo družbeni dejavniki, 
statistično značilen pozitiven vpliv imajo tudi upravno-organizacijski dejavniki, ostali 
dejavniki so se izkazali kot manj pomembni. 

H2: Na upravljavsko sposobnost pozitivno vpliva politična stabilnost 
delovanja lokalne skupnosti. 


Tako kot H1, najprej preverimo hipotezo s korelacijsko analizo, nato naredimo še 
regresijsko analizo. V tabeli 43 najprej prikazujemo korelacijsko analizo: 


Tabela 36: Povezanost politične stabilnosti in upravljavske sposobnosti 


Politična 
stabilnost 
še r T 1 
Politična stabilnost 
P 
skok 
Upravljavska sposobnost pili 
P 0 
r xk 
Upravno-organizacijski dejavniki SAU 
P 0 
r xk 
Politični dejavniki ABA 
P 0,002 
r xk 
Družbeni dejavniki Zo) 
P 0,005 
duad a m : ; ee TE -0,024 
Ekonomski dejavniki - ekonomska moč prebivalstva in podjetij 
P 0,798 
T 
Ekonomski dejavniki - ekonomska moč občin OGRE 
P 0,351 


** korelacija je statistično značilna pri stopnjo 0,01 
* korelacija je statistično značilna pri stopnjo 0,05 


Politična stabilnost je srednje močno in pozitivno povezana z upravljavsko 
sposobnostjo (r=0,37, p<0,05). Gledano po posameznih dimenzijah je politična 
stabilnost najmočneje povezana z upravno organizacijski dejavniki (r=0,38, p<0,05), ni 
pa povezna z ekonomskimi dejavniki. 


V nadaljevanju naredimo še regresijske analize. Kot odvisne spremenljivke uporabimo 
dimenzijo upravljavska sposobnost in tiste dimenzije, kjer je statistično značilna 
povezanost s politično stabilnostjo. V tabeli 44 prikazujemo vpliv politične stabilnosti 
na upravljavsko sposobnost z vidika pokazateljev regresijske analize: 

Tabela 37: Vpliv politične stabilnosti na upravljavsko sposobnost občin —regresijska 


analiza 
Nestandardizirana | Standardizirana 
beta beta t p R kvadrat 
Konstanta 33,746 6,257 | 0,000 0.129 
Politična stabilnost | 0,297 037 4211 [0,000 |` 


S politično stabilnostjo lahko pojasnimo 12,9 % variabilnosti upravljavske sposobnosti, 
kar je dokaj malo. Ker je beta koeficient pozitiven in statistično značilen, lahko 
povzamemo, da se s politično stabilnostjo povečuje upravljavska sposobnost občin. 
Postavljena raziskovalna hipoteza je potrjena. 


V nadaljevanju še preverimo, kako močan vpliv ima politična stabilnost na posamezne 
poddimenzije upravljavske sposobnosti. Rezultate regresijska analize prikazujemo v 
tabeli 45: 


Tabela 38: Vpliv politične stabilnosti na upravno organizacijske dejavnike US — 
regresijska analiza 


Nestandardizirana | Standardizirana 

beta beta t p R kvadrat 
Konstanta 23,751 2,969 | 0,004 0.133 
Politična stabilnost | 0,449 0,375 4,285 (0,000 , 


S politično stabilnostjo lahko pojasnimo 13,3 % variabilnosti upravno-organizacijskih 
dejavnikov, kar je podobno kot v primeru celotne dimenzije US. Beta koeficient je 
pozitiven in statistično značilen, torej lahko potrdimo, da se s politično stabilnostjo 
povečuje upravno-organizacijska sposobnost občin. Postavljena raziskovalna hipoteza 
je v tem delu potrjena. 


V naslednji tabeli 46 prikazujemo vpliv politične stabilnosti na politične dejavnike z 
regresijsko analizo: 


Tabela 39: Vpliv politične stabilnosti na politične dejavnike US —regresijska analiza 


Nestandardizirana | Standardizirana 

beta beta t p R kvadrat 
Konstanta 51,481 7,7713 | 0,000 0.084 
Politična stabilnost | 0,277 0,289 3,199 | 0,002 í 


Zanimivo je, da s politično stabilnostjo pojasnimo zelo malo variabilnosti političnih 
dejavnikov US — le 8,4 %. Ker je beta koeficient pozitiven in statistično značilen, lahko 
potrdimo, da se s politično stabilnostjo izboljšujejo politični dejavniki US. Hipotezo 
lahko tudi v tem delu potrdimo. 


Empirična analiza upravljavske sposobnosti slovenskih občin | 171 


V naslednji tabeli 47 prikazujemo vpliv politične stabilnosti na družbene dejavnike z 
regresijsko analizo: 


Tabela 40: Vpliv politične stabilnosti na družbene dejavnike US -regresijska analiza 


Nestandardizirana | Standardizirana 

beta beta t p R kvadrat 
Konstanta 31,957 3,218 | 0,002 0.068 
Politična stabilnost | 0,371 0,26 2,855 | 0,005 i 


Še manjši je vpliv politične stabilnosti na družbene dejavnike US, saj znaša delež 
pojasnjene variance zgolj 6,8 %. Beta koeficient je pozitiven in statistično značilen, 
torej lahko potrdimo, da se s politično stabilnostjo izboljšujejo družbeni dejavniki US. 
Hipotezo lahko tudi v tem delu potrdimo. 


Kot je razvidno iz korelacijske matrike v preglednici 15, politična stabilnost ne vpliva 
na ekonomske dejavnike US. 


H2: Na upravljavsko sposobnost občin vpliva stopnja avtonomije občine. 


Tako kot hipotezo 1 in 2 tudi hipotezo 3 preverimo s korelacijsko in regresijsko analizo. 
Povezanost s korelacijsko analizo prikazujemo v tabeli 48: 


Tabela 41: Povezanost politične stabilnosti in upravljavske sposobnosti 


Avtonomnost 

T 1 
Avtonomnost 

P 

$ xK 
Upravljavska sposobnost 271") 

P 0,003 

T * 
Upravno organizacijski dejavniki 213(*) 

P 0,023 

r 
Politični dejavniki 0,163 

P 0,084 

Tr skok 
Družbeni dejavniki 273(**) 

P 0,003 
Ekonomski dejavniki - ekonomska moč prebivalstva in |! 0,095 
poet p 0,313 

Se oer eset T 0,17 

Ekonomski dejavniki - ekonomska moč občin 

P 0,071 


172 | Empirična analiza upravljavske sposobnosti slovenskih občin 

Z večjo avtonomijo občin se povečuje upravljavska sposobnost občin vendar pa je 
korelacija zelo šibka (r=0,28, p<0,05). Avtonomija je povezana še z upravno- 
organizacijskimi dejavniki (r=0,21, p<0,05) in družbenimi dejavniki (r=0,27, p<0,05). 


Rezultate regresijske analize prikazujemo v tabeli 49: 


Tabela 43: Vpliv avtonomnosti na US občin-regresijska analiza 
Nestandardizirana | Standardizirana 
beta beta t p R kvadrat 
Konstanta 48,353 17,889 | 0,000 0.077 
Aytonomnost | 0,144 0,277 3,056 [0,003 | ` 


Z avtonomijo občin lahko pojasnimo 7,7 % variabilnosti njihove upravljavske 
sposobnosti. Beta koeficient je pozitiven in statistično značilen, torej lahko potrdimo, da 
se z večjo avtonomnostjo občin povečuje upravljavska sposobnost občin. Hipotezo 
lahko potrdimo. 


Hipotezo preverimo še za posamezne poddimenzije US občin in sicer za upravno- 
organizacijske dejavnike in družbene dejavnike, za ostale dejavnike pa je že iz 
korelacijske matrike razvidno, da avtonomija nanje ne vpliva. Povezanost avtonomnosti 
in dejavnikov upravno-organizacijske skupine prikazujemo v tabeli 50: 


Tabela 44: Vpliv avtonomnosti na upravno organizacijske dejavnike občin- 
regresijska analiza 
Nestandardizirana | Standardizirana 
beta beta t p R kvadrat 
Konstanta 48,671 11,908 | 0,000 0,045 
Avtonomnost | 0,164 0,213 2,309 | 0,023 


Avtonomnost ima zelo majhen vpliv na upravno-organizacijske dejavnike občin, saj 
znaša delež pojasnjene variance zgolj 4,5 %. Beta koeficient je sicer pozitiven in 
statistično značilen, tako da je hipoteza v tem delu potrjena: z večjo stopnjo avtonomije 
se povečuje upravno-organizacijska sposobnost občin. V tabeli 51 prikazujemo 
rezultate regresijske analize: 


Tabela 45: Vpliv avtonomnosti na družbene dejavnike občin-regresijska analiza 
Nestandardizirana | Standardizirana 
beta beta t p R kvadrat 
Konstanta 46,325 9,658 | 0,000 0.074 
Avtonomnost | 0,25 0,273 2,998 | 0,003 

Z avtonomijo občin lahko pojasnimo 7,4 % variabilnosti družbenih dejavnikov 
upravljavske sposobnosti, kar je dokaj malo. Beta koeficient je pozitiven in statistično 
značilen, lahko torej potrdimo, da se z večjo avtonomnostjo občin povečujejo družbeni 
dejavniki občin. Hipotezo lahko potrdimo. 


6 Sklepi empirične raziskave slovenskih občin 


V skladu s prikazanimi statističnimi metodami smo na zajetem vzorcu slovenskih občin 
potrdili osnovno raziskovalno hipotezo H1, da upravljavska sposobnost občin pozitivno 
vpliva na celovitost spektra lokalnih javnih storitev v občini. Celovitost spektra javnih 
storitev je srednje močno povezana z upravljavsko sposobnostjo (r=0,53, p<0,05). Z 
regresijsko analizo smo preverili vpliv upravljavske sposobnosti na celovitost spektra 
javnih storitev. Delež pojasnjene variance znaša 0,29, kar je sprejemljivo, beta 
koeficient pa pozitiven in je statistično značilen. 


Ravno tako smo s statističnimi metodami potrdili pomožno raziskovalno hipotezo H2, 
da je upravljavska sposobnost povezana s politično stabilnostjo občin. Politična 
stabilnost je srednje močno in pozitivno povezana z upravljavsko sposobnostjo (r<0,37, 
p<0,05). S politično stabilnostjo lahko pojasnimo 12,9 % variabilnosti upravljavske 
sposobnosti, kar je dokaj malo. Ker je beta koeficient pozitiven in statistično značilen, 
lahko povzamemo, da se s politično stabilnostjo povečuje upravljavska sposobnost 
občin. 


Tudi raziskovalno hipotezo H3, ki smo jo označili za pomožno raziskovalno hipotezo, 
ki povezuje upravljavsko sposobnost slovenskih občin z avtonomijo, smo potrdili. Z 
večjo avtonomijo občin se povečuje upravljavska sposobnost občin, vendar pa je 
korelacija zelo šibka (r=0,28, p<0,05). Z avtonomijo občin lahko pojasnimo 7,7 % 
variabilnosti njihove upravljavske sposobnosti. Beta koeficient je pozitiven in 
statistično značilen, torej lahko potrdimo, da se z večjo avtonomnostjo občin povečuje 
upravljavska sposobnost občin. 

UPRAVLJAVSKA SPOSOBNOST LOKALNIH SAMOUPRAVNIH SKUPNOSTI . ] JE) 


T. Rožen LO CALIS 


Zaključek 


Lokalna demokracija, ki poteka v lokalnih skupnostih, je podvržena mnogim 
dogajanjem v sodobni družbi. Dotikajo se je makro procesi globalizacije na eni strani 
ter zahteve lokalnih prebivalcev na drugi strani. Vmes je država s postavljenim 
sistemom lokalne samouprave na podlagi izvedenega procesa decentralizacije. Lokalne 
skupnosti so organizirane kot politične skupnosti in delujejo hkrati kot upravne 
skupnosti. Predstavljajo osnovna in temeljna družbena okolja za življenje prebivalcev 
sodobnih držav. Iz tega izhajajoč ugotavljamo, da je sposobnost teh skupnosti, da 
opravljajo svoje posebno poslanstvo in družbeno vlogo, ključna kategorija pri razvoju 
lokalne samouprave. 


Upravni procesi na lokalni ravni so organizirani funkcionalno in organizacijsko. Iz 
njihove funkcije izhajajo naloge in cilji, ki so opredeljeni z lokalno javno politiko. 
Organizacijsko so določeni v smislu institucije ter organizacijskih rešitev. Ugotovili 
smo, da so upravni procesi v lokalni enoti avtonomni in za uspešno in učinkovito 
izpeljavo terjajo določene ravni upravljavske sposobnosti. Spoznanje pri tem je, da so 
faze upravljanja in nosilci upravljanja soodvisni ter da jih lahko obravnavamo po 
podsistemih, ki predstavljajo različne vidike obravnave. Uspešnost lokalne skupnosti je 
odvisna od vseh skupaj. Javna uprava na lokalni ravni ima menedžerski, politični in 
legalistični pristop, kot posledico prej omenjene kompleksne narave. Tu moramo 
opozoriti na razmerje med politiko in upravo, kjer se na eni strani postavljajo cilji in se 
na drugi strani uresničujejo. Meja med obema poloma upravljanja na lokalni ravni ni 
ostra, uresničevanje ciljev ni samoumevno, opravka imamo z omejeno racionalnostjo. 
Upravni in politični cilji se razlikujejo, kar lahko vodi k neučinkovitosti in tudi 
neuspešnosti. Sklepamo lahko, da je med obema skupinama dejavnikov pomembna 
uravnoteženost in usklajenost z jasno opredeljeno odgovornostjo glede na naravo 
funkcije. S tem kasneje prikazujemo dve skupini dejavnikov usposobljenosti z 
zaključkom, da je pomembna celovitost, ki terja usklajevanje. 


Pri obravnavi problematike v našem delu je upoštevano, da se pri upravnih procesih 
dogajajo spremembe (globalizacija in potrošništvo), ki imajo za posledico razvoj družbe 
soodvisnosti javnega in zasebnega sektorja tudi na lokalni ravni. Paradigma novega 
javnega menedžementa, ki je sicer nadgrajena z novimi (integrirano upravljanje, nova 
javna služba), je pustila pečat pri upravnih procesih. Ugotavljamo, da je vidik 
uporabnika (kot potrošnika javnih storitev) poudarek na merjenju rezultatov in 
primerjavah le-teh, skrb za učinkovitost javnih storitev ter tekmovalnost (analogno 
tržnim razmeram) v današnji javni upravi že prisotni kot nekaj osnovnega. Ti vidiki se 
ne spreminjajo, ampak se kombinirajo s sodobnimi spoznanji na področju vladanja, ki 

jih prikazujemo kot koncept vladovanja, za katerega smo v raziskovalnem delu 
ugotovili, da je uporaben na lokalni ravni. 


Lokalne skupnosti so večplastne skupnosti ljudi, ki živijo na točno opredeljenem 
ozemlju. So politične, upravne, kulturne, družbene in ekonomske skupnosti, pri čemer 
samo poudarjamo različne vidike. Bistveno je, da gre za skupne dejavnosti na osnovi 
skupnih potreb ter obstoječo skupno zavest. V procesih globalizacije so lokalne 
skupnosti podvržene sodobnim pogosto nasprotujočim se procesom. Glede lokalnih 
skupnosti lahko sklenemo, da so pomemben dejavnik politične socializacije in 
demokracije. Obenem izpostavljamo, da se preko njih v družbi uresničuje načelo 
subsidiarnosti, kar še krepi njihov družbeni pomen. 


Lokalna demokracija krepi delovanje celotne družbe z izgradnjo zaupanja na podlagi 
legitimnosti in odprtosti delovanja na lokalni ravni. Širše družbeno ugotavljamo 
prednosti lokalne demokracije, kot so: razpršitev družbene moči, različnost rešitev in 
odzivov in omogočanje političnih in upravnih inovacij v družbi ter ekonomska raba 
družbenih virov. Lokalnost predstavlja družbeno diverzifikacijo kot posledico 
objektivnih razlik med okoljem in ljudmi v različnih lokalnih skupnosti. Ugotovimo 
lahko, da so lokalitete gradniki globalizacije, ki z interakcijo ustvarjajo participacijo in 
odzivnost. Med ugotovitvami ob zaključku obravnave lahko poudarimo, da so 
značilnosti lokalne demokracije glede na te procese na državni ravni naslednje: ljudje 
imajo večjo možnost vplivanja na odločanje (demokratičnost in participacija), 
legitimnost oblasti je višja (bližina in večja stopnja skupnega odločanja), obstaja bolj 
neposredna odgovornost nosilcev oblasti, lokalni problemi se rešujejo bolj odzivno in 
fleksibilno in obstaja večja interaktivnost odločanja in posledično višja stopnja 
konsenzualnosti sprejetih rešitev. Sklepna ugotovitev glede lokalne demokracije je, da 
se mora v prihodnje še krepiti sistem reprezentativnosti z večanjem participacije, 
dialoga v skladu s konceptom vladovanja, ki je nadomestil pojem klasičnega 
hierarhičnega vladanja. V lokalni sferi in tudi širše se morata nadalje krepiti zaupanje in 
sodelovanje, ki bistveno pripomoreta h krepitvi skupnosti in posledično blaginji 
posameznika. Tu je uporaben pojem socialnega kapitala, ki vključuje in upošteva 
soodvisnost med javno in zasebno sfero delovanja v skupnosti. 


Lokalna samouprava kot normativno pravna izpeljava lokalne demokracije predstavlja 
lokalni politični in upravni sistem. Ta je del lokalnega družbenega in ekonomskega 
okolja. Vsi štirje segmenti so soodvisni med seboj ter hkrati v povezavi z državno 
ravnijo. Država kot suverena skupnost podeljuje lokalni ali regionalni ravni določeno 
stopnjo avtonomije in odgovornosti. Vidiki političnega odločanja, ki so hkrati znak 
zanesljivosti javne uprave, so: strokovnost, zakonitost, ekonomska učinkovitost — 
upravičenost, pravičnost, politična usmeritev — politična filozofija, konsistentnost 
javnih politik. Pri lokalni samoupravi se vršijo avtonomni procesi, ki zagotavljajo 
participacijo ter temeljijo na učinkovitosti. To je ugotovitev, ki smo jo predstavili v 
konceptualnem modelu, s katerim skozi omenjene štiri vidike prikazujemo pojem 
upravljavske sposobnosti. Tako smo v pričujočem delu prikazali obravnavo 
upravljavske sposobnosti lokalnih samoupravnih skupnosti. Sklepamo, da je to ključen 
pojem pri obravnavi lokalne ravni, ki govori o tem, ali je smiselno organizirana v 
skladu z vrednotami lokalne demokracije (avtonomija, participacija, učinkovitost). 

Lokalna samouprava je koordinator različnih sektorskih ter multidisciplinarnih javnih 
politik. Na kontinuumu med učinkovitostjo in demokratičnostjo išče rešitve, za katere 
politično nosilci prevzemajo odgovornost ne glede na načine vladovanja, ki so jim 
podvrženi. Eden izmed sklepov naše obravnave je, da se na lokalni ravni krepi naloga 
vodenja skupnosti, ki vključuje tudi odgovornost za širši družbeni razvoj. To je v skladu 
z dognanji teorije (vladovanje), lastnostmi lokalne demokracije (participacija) in 
dogajanjem v družbi (tveganje in sistem lokalne samouprave. Pod vodenje skupnosti 
lahko štejemo oblikovanje lokalne identitete, predstavljanje skupnosti, opredelitev norm 
ravnanja v skupnosti, skrb za kohezivnost skupnosti, zagotavljanje pluralnosti, iskanje 
konsenza, odpravljanje nesoglasij ter spodbujanje lokalne ekonomije. To so naloge, ki 
širijo pojem upravljavske sposobnosti na področje družbenih dejavnikov, kar je 
vključeno v konceptualni model. To smatramo kot izvirni prispevek k področju 
obravnave lokalne uprave oz. javne uprave. Pokazatelji nizke stopnje sposobnosti in 
zaradi tega neustreznih procesov so: politična nestabilnost med lokalnimi političnimi 
strukturami, neučinkovito menedžersko ravnanje, šibki odnosi z zunanjim okoljem 
lokalne skupnosti ter razlike med kulturo oblasti in kulturo ostalih deležnikov pri 
procesih lokalne skupnosti. 


V prostoru Evropske unije se sistem lokalne samouprave razvija na podlagi skupnih 
pravil, regionalizacije oz. razvoja regij, demokratizacije Vzhodne Evrope, poudarka na 
skupnih okoljskih politikah in krepitvi urbanih politik, kar predstavlja razvoj mest in 
urbanega menedžmenta. Poleg tega se na podlagi spoznanj novega javnega 
menedžmenta krepi sodelovanje javnega in zasebnega sektorja na področju javnih 
investicij in javnih storitev. Med zaključki lahko navedemo tudi skrb za procese 
demokratičnosti na lokalni ravni ter zagotavljanja dobrega načina sprejemanja 
odločitev. Vse to nas utrjuje v sklepih o potrebni celoviti obravnavi lokalnih skupnostih 
in njihovih upravljavskih sposobnostih, ki jim moramo pristopati široko in povezano, 
čemur smo sledili pri izgradnjo konceptualnega modela upravljavske sposobnosti. 


Sposobnost je na splošno opredeljena kot kombinacija virov, zmožnosti, organizacije, 
politike ter potreb. Izgradnja poteka s časovno komponento glede na različno stopnjo 
težavnosti in potrebnih sprememb za izgradnjo sposobnosti. Upravljavska sposobnost je 
opredeljena kot sposobnost javnih oblasti, da mobilizira, razvija in usmerja svoj 
človeški, fizični in informacijskih kapital v smislu izvajanja svojih politik. Gre za 
zmožnost delati potrebne stvari na ustrezen način. Ugotovljeno je, da poznamo več vrst 
sposobnosti in več strategij na področju javnih politik, ki vodijo k sposobnosti. Tako so 
opredeljene strategija prilagoditev, kvaliteta izvajanja storitev ter strategija razvoja, ki 
vodijo k izgradnji upravljavske sposobnosti. 


Upravljavsko sposobnost je razdeljena na sposobnosti privabljanja in uporabe ter 
upravljanja virov, sposobnost sprejemanja odločitev (to se razširi v vladovanje), 
izvedbe in razvijanja politik in vrednotenje doseženih rezultatov za prihodnje procese. 
Tako pri izgradnji sposobnosti govorimo o povratnem procesu, ki na podlagi nabiranja 
izkušenj krepi dejavnike sposobnosti. Izvirnost rezultatov je v tem, da smo pri 
obravnavi in opredelitvi upravljavske sposobnosti opredelili dejavnike oz. skupine 
dejavnikov. Večinoma se za sposobnost v smislu merjenja tega uporabljajo rezultati 
delovanja organizacije. Nedvomno so rezultati posledica sposobnosti, hkrati pa vplivajo 

na dejavnike, ki smo jih izpostavili. Dimenzije sposobnosti so zunanje in notranje, kot 
smo tudi poudarili dejavnike. Pri lokalnih samoupravnih skupnosti je bistven element 
okolja oz. zunanjih dejavnikov država. Država postavlja razmerje do lokalnih enot s 
konkretnim sistemom lokalne samouprave sledeč načelu subsidiarnosti. Razmerje med 
državo in lokalnimi skupnostmi je soodvisno, od samega sistema lokalne samouprave 
(glede na različne tipologije) je odvisno, kako je razporejena družbena moč. Področja 
sposobnosti vključujejo sposobnost vladovanja, funkcionalno — instrumentalno 
sposobnost in upravno sposobnost. Vse te delne opredelitve lahko strnemo v celoto. 
Celovitost je strateško pomembna, saj zagotavlja stabilno stopnjo sposobnosti. 
Upravljavska sposobnost lokalnih skupnosti je opredeljena skozi značilnosti lokalne 
demokracije, kot smo jo opredelili. Gre za sposobnost doseganja avtonomnosti, 
zmožnost zagotavljanja participacije in sposobnost učinkovitosti. Kategorije, s katerimi 
izkazujemo sposobnost, so glede političnega odločanja, demokratične zmogljivosti, 
zmožnosti odzivanja ter skladnosti političnih ciljev z možnostmi in potrebami 
skupnosti. Na osnovi upravljavske sposobnosti se krepi lokalna demokracija, ki ima 
širši družbeni pomen in potencial izven lokalnega prostora. Tako za prihodnost preko 
pomena lokalne demokracije tudi upravljavska sposobnost zlasti v smislu političnih 
dejavnikov predstavlja pomembno kategorijo. Tudi zaradi spremenjenih in oteženih 
ekonomskih okoliščin se potrebujejo nove in inovativne politične rešitve, ki se lažje 
oblikujejo in uresničijo ravno zaradi sposobnosti lokalnih enot. 


V našem delu v obravnavo upravljavske sposobnosti zajemamo relevantno dogajanje v 
družbi. Obravnava je tako družbeno aktualna ter relevantna in tako prispeva k aktualni 
znanstveni razpravi tega področja. Tako je vodenje skupnosti kot pomembna naloga 
v povezavi tudi državnem nivoju, ki vključujejo civilno družbo. Upoštevajo izgradnjo 
zaupanja, medsebojnih odnosov ter sodelovanja med člani skupnosti. Vodenje 
skupnosti je v razvoju. Poleg vodenja skupnosti sta aktualna pojma zadnjih nekaj 
desetletij novi javni menedžment in vladovanje, ki smo ju povezali z aktualnim 
pojmovanjem upravljavske sposobnosti. Ravno vladovanje je način delovanja lokalnih 
vlad, ki je povezan tudi z družbenimi dejavniki v celotnem lokalnem prostoru. Izvirnost 
prispevka pričujočega dela je, da se pri obravnavi in izgradnji konceptualnega modela 
upošteva tudi vidik, ki ga na znanstveno področje prinaša koncept vladovanja. Ta 
pomeni omrežni način delovanja z vključevanjem večjega števila deležnikov v 
sprejemanje javnih politik in na osnovi tega izvajanja programov in ukrepov. 


V našem delu je tako bil postavljen raziskovalni cilj skonstruirati in utemeljiti 
konceptualni model upravljavske sposobnosti lokalnih samoupravnih skupnosti. V 
konceptualni model so bili na podlagi spoznanj s področja lokalne demokracije ter 
procesov javne uprave uvrščeni vsi relevantni dejavniki, razvrščeni po skupinah. Pri 
obravnavi procesov in struktur na lokalni ravni, ki sodelujejo pri urejanju lokalnih 
zadev, so bila upoštevana sodobna dogajanja na področju vladanja v smislu vladovanja 
ter na področju upravljanja v smislu novega javnega menedžmenta. Oba razvojna toka 
vplivata na oblikovanje koncepta upravljavske sposobnosti lokalnih samoupravnih 
skupnosti. V zaključku lahko poudarimo, da konceptualni model upravljavske 
sposobnosti zajema štiri skupine dejavnikov: politične, ekonomske, upravno- 
organizacijske in družbene. Izvirni prispevek pričujočega dela je v tem, da smo pri 

obravnavi in konstruiranju pojma sposobnosti upoštevali vse dejavnike po shematskih 
skupinah dejavnikov in tako zagotovili celovitost. Ta celovitost zagotavlja, da lahko 
kakršenkoli bodoči dejavnik, ki se v družbi pojavi, uvrstimo v konceptualni model. 
Hkrati smatramo, da je izvirnost v smislu opredeljevanja dejavnikov in ne rezultatov. 
Na dejavnikih se gradijo lastnosti organizacij, ki smo jo opredelili kot sposobnost, torej 
lastnost, usmerjeno v rezultate. Obenem moramo zaključiti, da je ugotovitev našega 
dela v smislu celovitosti takšna, da je lahko določena lokalna enota visoko sposobna le 
v eni skupini in šibka v drugih. To je strateško tvegano, saj če se dejavniki iz tiste 
skupine poslabšajo (npr. ekonomska ali politična situacija), se bo skupna sposobnost 
preveč zmanjšala. Zato je za lokalne enote dobro, da imajo dejavnike iz vseh skupin 
med sabo uravnotežene in da se krepijo na vseh področjih. Tako nihanje v eni skupini 
ne bi povzročilo nihanja v skupni upravljavski sposobnosti. 


Lokalna demokracija, kot smo prikazali, ima širši družbeni pomen od lokalnega okolja. 
Zmožnosti političnih inovacij presegajo obstoječe družbene paradigme in poudarjajo 
značilnosti lokalnih demokracij. Bližina med oblastnimi strukturami in prebivalci, 
odzivnost oblasti, odprtost delovanja so značilnosti političnih sposobnosti. V primeru 
nizke stopnje sposobnosti se s strani lokalnih prebivalcev povečajo zahteve po večji 
reprezentativnosti, policy participaciji in uspešnosti ter učinkovitosti. Zlasti v 
spremenjenih ekonomskih okoliščinah, ki terjajo nove rešitve na področju demokracije. 
Kot posledica procesov globalizacije se lahko lokalne skupnosti ali demokratične 
prakse v teh prenašajo, ne glede na neposredno geografsko bližino. Upravljavska 
sposobnost ima tako tudi demokratično dimenzijo, ki jo izražamo skozi politične 
dejavnike. 


Politični dejavniki temeljijo na politični naravi lokalnih skupnosti, kje potekajo procesi 
oblikovanja javnih politik ter odločanja. Ti dejavniki sposobnosti zagotavljajo 
pripadnost lokalnim skupnostim (preko politične avtoritete in legitimnosti), optimalno 
izrabo virov (politične prioritete), menedžeriranje sprememb (anticipacija dogajanja 
okolju), konsezualnost in kooperativnost. Kategorije, ki smo jih opredelili pri političnih 
dejavnikih, so: participacija, legitimnost, transparentnost, konsenzualnost, odprtost, 
odzivnost, zmožnost povezovanja ter sodelovanje z državno ravnijo. Že prikazano 
vladovanje je v našem delu vključeno v obravnavo sposobnosti. Politične strukture in 
politični menedžment, ki so povezani z upravnim menedžmentom, so povezani s 
sposobnostjo. Politične strukture, ne glede na omrežni način delovanja, ohranjajo 
najvišjo stopnjo odgovornosti za sprejete odločitve. Ta temelji na demokratični 
legitimnosti in se potrjuje skozi participativne načine delovanja. Izraba virov skupnosti, 
tako javnih kot zasebnih, je sposobnost, ki jo mora ustvariti za del delovanja lokalnih 
samoupravnih skupnosti. Družbene spremembe, ki so jim podvržene lokalne skupnosti, 
predstavljajo vplive okolja, ki jih morajo zaznati nosilci političnih procesov, ter jih 
upoštevati pri snovanju politik. Te politike vsebujejo odgovore na probleme, ki jih na 
lokalni ravni zaradi bližine med oblastjo in prebivalci rešujejo s konsenzom in 
kooperativnostjo. Nosilci političnih funkcij morajo tako biti snovalci konsenzov, 
politični inovatorji, družbeni katalizatorji, nosilci sprememb ter povezovalci sistemov. 

Ekonomski vidik sposobnosti lokalnih samoupravnih skupnosti poudarja ekonomske 
vire, ki so na voljo v lokalnih skupnosti. Na lokalno ekonomsko okolje vplivajo 
ekonomske razmere na lokalni ravni in tudi v globalnem prostoru. Ravno tako imajo 

ekonomske razmere v državi vpliv na lokalne skupnosti. Na lokalnem nivoju smo 
obravnavali ekonomsko moč prebivalcev- občanov, samoupravne lokalne skupnosti — 
občine, in lokalnega gospodarstva. Vse to vpliva na upravljavsko sposobnost s tega 
vidika. Pri lokalnih javnih službah in javnih storitvah je pomembna ekonomija obsega, 
ki deluje v prid večjim lokalnim skupnostim ali združevanju določenih funkcij med 
različnimi enotami. Kategorije, ki spadajo med ugotovitve s tega področja in govorijo o 
lokalnih ekonomskih dejavnikih sposobnosti, so: proračun in prihodki lokalne 
skupnosti, finančna avtonomija, ekonomska moč lokalnega gospodarstva (število, rast, 
dodana vrednost), delovna mesta v lokalni skupnosti, plače in dohodki občanov ter 
velikost občine (ekonomija obsega). Lokalne skupnosti ustvarjajo pogoje za razvoj 
gospodarstva v lokalni skupnosti ter lahko preko tega izboljšujejo svojo sposobnost. 
Finančna moč skupnosti lahko bistveno prispeva k sposobnosti, saj so finančni viri 
osnova za ustvarjanje lokalnih politik, ki se kažejo v programih ter storitvah. V vsakem 
primeru so lokalnim skupnostim na voljo omejeni ekonomski viri in z uspešnim 
finančnim menedžmentom morajo iskati presek zmožnosti in virov. To z vidika 
ekonomije obsega lahko krepijo tudi z uspešnim povezovanjem z drugimi skupnostmi 
ob hkratnem ohranjanju avtonomije. Zlasti v času gospodarske krize so tudi pred 
lokalnimi skupnostmi na tem področju izzivi povečani, saj delijo gospodarsko usodo 
države in širših skupnosti. 


Upravno-organizacijski dejavniki so notranji dejavniki lokalnih samoupravnih 
skupnosti, ki govorijo o strukturah in procesih znotraj organizacije. Vključujejo ljudi 
kot najpomembnejši vir organizacije. Upravljanje s človeškimi viri, ki imajo strokovna 
znanja, je osrednji dejavnik v tej skupini. Poleg tega smo ugotovili, da govorimo o 
menedžmentu politik, virov in programov. V prvem primeru govorimo o tem, kaj in 
zakaj naj bo narejeno. Nato, kako je lahko narejeno. In z vidika programov, kako to 
narediti. Javni menedžment, ki ga prištevamo v to področje, je menedžment, ki poteka v 
javnih organizaciji in ima klasične prvine načrtovanja, organiziranja, vodenja in 
nadziranja. Ustvarja organizacijsko strukturo, v svoje delovanje sprejema in vključuje 
vplive okolja na organizacijo ter izkorišča priložnosti v okolju. Menedžerska 
sposobnost v javnem sektorju vključuje finančni menedžment, kadrovski menedžment, 
menedžment virov ter menedžment informacijske tehnologije. Za te dejavnike so 
pomembni uspešnost, učinkovitost ter doseganje rezultatov in ciljev. Kategorije, ki smo 
jih vključili na tem področju, so: kadrovski viri, menedžment, vodenje, splošna 
usposobljenost uprave, strokovna znanja ter usklajenost. Na tem področju je pomembna 
tudi zmožnost vzpostavljanja uspešnih povezav z drugimi organizacijami, izvajanje 
koordinacijskih procesov za reševanje problemov, koordinacija med ločenimi 
organizacijskimi funkcijami ter mehanizmi za organizacijsko-institucionalno učenje. V 
tej skupini smo upoštevali sposobnosti upravljanja in sposobnosti izvajanja politik. Med 
zaključki pa lahko poudarimo, da je bistven menedžment človeških virov, ki s svojim 
znanjem, veščinami in izkušnjami tvori jedro upravno-organizacijskih dejavnikov 
upravljavske sposobnosti lokalnih samoupravnih skupnosti. 


Družbeni dejavniki v lokalni skupnosti so dejavniki iz lokalnega okolja, ki poleg javnih 
organizacij predstavljajo tudi zasebno civilno sfero ter posameznike. Civilna družba se 
v skladu z načeli vladovanja aktivno vključuje v delovanje skupnosti tudi glede 
političnih in razvojnih vprašanj. Je nosilec sorazmerno manjše družbene odgovornosti, 

pridobiva pa na družbeni moči, kar predstavlja v lokalni skupnosti izziv, ki ga mora 
javna oblast reševati. Sposobnost skupnosti je odvisna od mnogih vplivov, kamor 
uvrščamo stabilnost, varnost, stopnjo poznavanj ljudi med seboj, porazdelitev virov in 
povezanost. Kategorije, ki smo jih vključili v konceptualni model sposobnosti, so: 
razvitost družbenih dejavnosti (civilna družba, posamezniki), vloga in sodelovanje 
občine na regijskem in državnem nivoju, socialni kapital, odprtost delovanja in 
preseganje normativov delovanja. Sposobnost na področju družbenih dejavnikov govori 
o zaupanju in povezanosti v skupnosti. Stopnja družbene kohezivnosti je dejavnik, ki 
vpliva na rezultate delovanja skupnosti kot celote. Ravno tako smo pri modelu 
upoštevali, da med naloge, ki pridobivanju na pomenu na lokalnem nivoju, spada 
vodenje skupnosti. Skupnost na lokalnem nivoju je tesneje povezana kot na višjih 
ravneh. Ravno tako obstaja določena stopnja skupne zavesti in identitete, ki opredeljuje 
lokalno enoto. Upravljavska sposobnost v svoji celovitosti vključuje tudi te družbene 
vidike, ki zaradi poudarka lokalne demokracije v smislu participativnosti pridobiva na 
pomenu zlasti na lokalnem nivoju. 


Lokalna demokracija s holističnega družbenega pogleda presega lokalne meje in vpliva 
na širše demokratične procese v družbi. To še povečuje pomembnost upravljavske 
sposobnosti, ki omogoča, da se uresničijo vse zmožnosti participacije, demokracije in 
učinkovitosti, sicer uveljavljene na lokalnem nivoju tudi širše. Demokratičnost se iz 
lokalnega nivoja širi na državni nivo, in tako se lahko prenašajo inovativne politične 
prakse. Aktivno državljanstvo, izhajajoč tudi iz zavesti o skupnosti, se lahko udejanji z 
ustrezno ravnijo upravljavske sposobnosti lokalnih enot. 


Pri obravnavi upravljavske sposobnosti je bila empirično potrjena postavljena trditev, 
da le lokalne samoupravne skupnosti z dovolj visoko usposobljenostjo lahko 
zagotavljajo celovite javne storitve na lokalni ravni. To je hkrati tudi ena izmed 
utemeljitev za obstoj lokalnih enot. Poleg etične utemeljitve, da lahko urejajo 
samostojno lokalne zadeve, ki se tičejo njihovih interesov je pomembna tudi 
utilitaristična utemeljitev v smislu koristnosti lokalnega urejanja. Ta temelji na 
učinkovitosti, ki poleg učinkovitih procesov vključuje tudi ekonomsko učinkovito 
izrabo virov. Problematično z vidika lokalnih skupnosti in hkrati odločilno ozko grlo 
sposobnosti je odločitev državne ravni glede stopnje avtonomije, ki jo izpelje pri 
postavitvi sistema lokalne samouprave. Načelo subsidiarnosti mora biti uravnoteženo z 
načelom koneksitete, da lahko govorimo o smiselnih, racionalnih in utemeljenih enotah 
lokalne samouprave, ki avtonomno prevzemajo zaupane ji naloge. 


Konceptualni model upravljavske sposobnosti je predstavljal raziskovalni model za 
izvedbo empirične raziskave na podlagi postavljenih raziskovalnih hipotez. Vsi 
dejavniki so bili v delu empirične raziskave operacionalizirani in izmerjeni na primeru 
občin Republike Slovenije. Rezultati so bili pridobljeni s terensko raziskavo med 
slovenskimi občinami in javno dostopnimi podatki o občinah. Od obstoječih 211 občin 
se jih je odzvalo 114, kar pomeni 54 % vzorec, ki je glede na velikost in geografsko 
lego občine reprezentativen. 


Osnovna raziskovalna hipoteza, izpeljana iz raziskovalnega modela, je bila postavljena 
v razmerju med dejavniki usposobljenosti in vidikom širine rezultatov. V empiričnem 

raziskovalnem delu naše raziskave je bila preverjena povezava med stopnjo 
upravljavske sposobnosti ter celovitostjo spektra javnih storitev občin v Republiki 
Sloveniji. Osnovna raziskovalna hipoteza se je glasila, da le občine z visoko 
upravljavsko sposobnostjo lahko nudijo svojim občanom celovit spekter javnih storitev. 
Ta hipoteza je bila potrjena in tako potrjena pomembnost opredeljene upravljavske 
sposobnosti na izvajanje resornih politik oz. javnih storitev z relevantno opredeljenih 
področij delovanja občin v Republiki Sloveniji. Za celovit spekter javnih storitev so bili 
upoštevani: gospodarska politika, stanovanjska politika, socialne politike, politika 
izobraževanja odraslih ter nadzora javnega reda na lokalni ravni. S statističnimi 
metodami je bila dokazana pozitivna povezanost, da boljša upravljavska sposobnost, 
izmerjena skozi dejavnike, pomeni višjo celovitost spektra javnih storitev. Poleg 
osnovne raziskovalne hipoteze smo postavili dve pomožni raziskovalni hipotezi. Prva 
pomožna raziskovalna hipoteza govori o vplivu politične stabilnosti na raven 
upravljavske sposobnosti in je bila potrjena. Ravno tako smo potrdili drugo pomožno 
raziskovalno hipotezo, da avtonomija lokalnih skupnosti pozitivno vpliva na sposobnost 
oz. da nižanje avtonomije ustvarja upravljavsko nesposobne občine. 


Pričujoče delo ima teoretične in praktične zaključke ter sklepe. Bistveno je, da je bila 
upravljavska sposobnost opredeljena kot pojem, ki govori o tem, ali so občine sposobne 
opravljati svojo družbeno vlogo oz. poslanstvo v skladu z značilnostmi lokalne 
demokracije in lokalnih skupnosti. Ali so sposobne oblikovati in izvajati lokalne 
politike? Ali imajo zadostne finančne in druge vire na voljo? Ali imajo sposobne 
upravno organizacijske procese in strukture? Ali imajo takšno lokalno družbeno okolje, 
ki s sodelovanjem in zaupanjem ustvarja lokalno skupnost? Vse to po ugotovitvah 
našega dela opredeljuje upravljavsko sposobnost skozi štiri skupine dejavnikov: 
politične, ekonomske, upravno-organizacijske in družbene. Ugotovljeno je, da ti 
dejavniki delujejo kot kompleksna celota in krepiti se morajo vsi, če želimo, da je v 
strateškem smislu zagotovljena zadostna lokalna upravljavska sposobnost. To je hkrati 
tudi naloga države, ki s sistemom lokalne samouprave vse to opredeljuje in hkrati lahko 
predstavlja največjo oviro krepitvi sposobnosti lokalnih enot. Med praktičnimi zaključki 
na osnovi empirične raziskave občin Republike Slovenije lahko poudarimo potrditev 
raziskovalne hipoteze, da le občine z višjo ravnijo upravljavske sposobnosti nudijo 
občanom širši spekter javnih storitev. To je ugotovitev, povezana s smiselnostjo obstoja 
upravljavsko manj sposobnih občin ki same ne zmorejo zagotavljati dobrin, zaradi 
katerih občine sploh obstajajo in opravičujejo svoj družbeni obstoj in družbeno vlogo. 
Tako lahko zaključimo, da je pojem upravljavske sposobnosti uporaben kot orodje za 
analize in razmišljanje o reformi lokalne samouprave s ciljem, da imajo občine takšne 
pogoje, da lahko opravljajo svoje poslanstvo. V času globalizacije in potrošništva so 
pričakovanja prebivalcev visoka, in tako se tudi položaj in vloga lokalnih skupnosti 
spreminja. Njihova upravljavska sposobnost zlasti v skladu z načelom univerzalne 
pristojnosti ter vrednotami avtonomije, svobode ter učinkovitosti postaja ključna za 
doseganje blaginje prebivalcev lokalnih skupnosti. Etična in utilitaristična utemeljitev 
se prepletata in le lokalne enote z visoko upravljavsko sposobnostjo lahko utemeljijo 
svoj obstoj. S konceptualnim modelom smo analitično razdelali in sintetično prikazali, 
kaj je pomembno za sposobnost ter tako nakazali niz praktičnih možnosti za njeno 
krepitev. Tako je na voljo širok nabor ukrepov za krepitev posamezne skupine 
dejavnikov, ki delujejo kot celota. S tem smo prispevali k boljšemu razumevanju tega 

področja, ki ima pomembno družbeno vlogo. Le-ta se bo v prihodnje zaradi prikazane 
narave procesov globalizacije še krepila. Tako je konceptualni model izhodišče za 
nadaljnje izboljšave. Hkrati je dobro izhodišče za nadaljnje empirične raziskave ter tako 


omogoča nadaljnjo krepitev teoretičnih in praktičnih spoznanj področja lokalne 
samouprave. 

ma Oa 
UPRAVLJAVSKA SPOSOBNOST LOKALNIH SAMOUPRAVNIH SKUPNOSTI . ] FX 


T. Rožen LOCALIS 


Priloge 
PRILOGA A: Anketni vprašalnika za slovenske občine, marec 2013 


Občina: 

Stevilo redno zaposlenih v vaši občinski upravi: — 

1. Ali število redno zaposlenih zadošča za izvajanje vseh nalog občinske uprave? 
1. DA 
2. NE. Koliko dodatnih ljudi bi potrebovali: — 


Od 1 do4 | Od5do9 Od 10 do 15 | Več kot 15 
oseb oseb oseb oseb 


2. Kakšno izobrazbo ima večina zaposlenih v vaši občinski upravi: 


srednjo šolo višjo ali visoko fakulteto, 
šolo magisterij ... 


3. Ali ima občinska uprava v naprej formalno opredeljene cilje delovanja in 
pričakovane rezultate dela: 
1. DA 2. NE 


4. Ali v okviru vaše občinske uprave izvajate kakšen sistem kakovosti: 
1. NE 
2. DA. In sicer: 

ISO standard CAF Drug sistem kakovosti 


5. Ali vaša občinska uprava pomaga, svetuje ali kako drugače sodeluje pri delu 
katerekoli druge občine: 
1. DA 
2. NE 
6. Ali je vaša občina sedežna občina skupne občinske uprave ali drugih skupnih 
občinskih služb? 
1. DA 
2. NE 
7. Ali imajo zaposleni na občini izdelan kakršenkoli načrt ali program izobraževanj, 
usposabljanj ali širitve znanj? 
1. DA 
2. NE 
8. Ali sistemsko in načrtno vključujete prebivalce pri delu vaše občinske uprave? 
1. NE. 

2. DA kako: internet, glasilo, razgrnitve, okrogle 
mize 
9. Naša občina redno vsaj 1x letno izdaja občinsko glasilo? 
1. DA 2. NE 


10. Posnetki seje občinskega sveta so predvajane na enega izmed načinov, ki je 
dostopen občanom (lokalna TV,...)? 
1. DA 2. NE 
11. Ali lahko ocenite število civilnih iniciativ ali kakršnihkoli organiziranih civilnih 
skupin v vaši občini v zadnjih štirih letih: 
1. NOBENE 
2. Odl do 2 civilni iniciativi 
3. Od3 do 5 civilne iniciative 
4. Več kot 5 civilnih iniciativ. 
12. Ali imajo v vaši občini sedež enote državnih institucij ali ministrstev (upravna 
enota, CSD, inšpekcije, bolnišnice? 
1. DA 2. NE 
13. Ali imajo v vaši občini enote delovanja regijski javni zavodi (muzeji, galerije,...)? 
1. DA 2. NE 
14. Ali ste v vaši občini v zadnjih štirih letih gradili komunalno opremo za 
poslovno/obrtno cono/območje? 


1. DA 
2. NE 
15. Ali ste v vaši občini v zadnjih štirih letih gradili poslovne prostore za namen 
gospodarstva? 
1. DA 
2. NE 
16. Ali ste v vaši občini v zadnjih štirih letih s finančnimi spodbudami pomagali 
gospodarstvu? 
1. DA 
2. NE 


17. Ali ste v občini v zadnjih štirih letih komunalno opremljali parcele za individualno 
stanovanjsko gradnjo? 
1. DA. Ocena velikosti 30 hiš 
2. NE 
18. Ali ste v zadnjih štirih letih kupovali ali gradili oz. pridobili neprofitna stanovanja v 
vaši občini? 
1. DA. Število stanovanj 
2. NE 
19. Ali je vaša občina ustanovitelj ali soustanovitelj organizacije, ki se ukvarja z 
izobraževanjem odraslih? 
1. DA 2. NE 
20. Ali je vaša občina ustanovitelj ali soustanovitelj glasbene šole? 
1. DA 2 .NE 
21. Ali ima vaša občina na kakršenkoli način organizirano občinsko redarstvo ? 
1. DA 
2. NE 

22. Ali sredstva proračuna za področje sociale v vaši občini zadoščajo za potrebe 
socialno ogroženih v vaši občini? 
1. DA (za nekaj zmanjka) 


2. NE 
23. Ali v občini sofinancirate programe javnih del? 
1. NE 


2. DA. Število javnih delavcev 2012? 
24. Ali v občini izvajate kakšne občinske socialne programe za posebne skupine ljudi 
(starejši, invalidi,...)? 
1. NE 
2. DA. Koliko teh programov? 3 
25. Kako ocenjujete potrebe po varstvu starejših občanov vaše občine (ne glede na 
to,kje in v katerih domovih za starejše so vaši občani?) 
1. Potrebe so v celoti zadovoljene 
2. Potrebe niso zadovoljene, 
26. Ali ima župan na kakršenkoli (strankarsko, programsko, projektno) način 
oblikovano večinsko koalicijo na občinskem svetu? 
1. DA 
2. NE 
27. Koliko sej v tem mandatu ni sklical župan, ampak občinski svet? 
1. Vse je sklical župan 
2. Odl do 2 seji ni sklical župan 
3. Od3 do 5 sej ni sklical župan 
4. Več kot 5 sej ni sklical župan 
28. Koliko sklepov, ki jih predlaga župan na občinskem svetu, je sprejetih (vaša ocena)? 


1. 100% vseh predlogov 

2. Od 95% do 99% predlogov 
3. Od 90% do 94% 

4. Od 80% do 89% 

5. Manj kot 80%. 


29. Na kakšen način so sprejeti sklepi na občinskem svetu: 

1. Večina sprejetih sklepov je sprejetih soglasno (VSI ZA) 

2. Večina sklepov ima manjšinsko nasprotovanje: 10-20% glasov PROTI 

3. Večina sklepov ima večje nasprotovanje: 30-40% glasov PROTI 

4. Večina sklepov je sprejetih s tesnim preglasovanjem (tik nad 51% ZA) 
Na lestvici od 1 do 5 ocenite vaše strinjanje z naslednjimi trditvami (1- sploh se ne 
strinjam, 5 — popolnoma se strinjam): 


TRDITEV 1/2 |3 [41/5 
30.Občinska uprava je usposobljena za vse zakonske naloge občine 1/2 |3|4]|5 
31.Obéinska uprava upošteva in deluje v skladu s programom župana | 1 | 2 | 3 | 4 | 5 
32.Občinski svet in občinska uprava delujeta partnersko za iste cilje 1/2 |3|4]|5 
33.Občinska uprava uspešno izvede sklepe občinskega sveta 1/2 |3|4]|5 
34.V občinski upravi s sistemom nagrajevanja nagrajujemo uspešne 1/2 |3/4|5 
zaposlene 

35.Naša občina občanom zagotavlja visoko stopnjo sodelovanja pri 1/2 |3/4/(/5 
delu občine 

36.Župan se zelo trudi za dosego konsenzualnih rešitev z občani ali 
skupinami občanov 

37.Naša občina je zelo odzivna na razne pobude občanov 
38.Odločitve župana imajo večinoma zelo visoko stopnjo podpore 
med ljudmi 

39.Zupan opravlja povezovalno funkcijo vseh segmentov v občini 
40.Župan je glavni pobudnik razvoja v občini 

41.Županu občine so na voljo vse bistvene informacije o stanju v 
občini 

42.Delovanje občine je primerno uravnoteženo glede na različne 
potrebe ljudi. 

43.V občini izvajamo tudi programe in storitve za občane, ki jih 
zakonodaja od nas ne zahteva 

44.V naši občini zelo uspešno delujejo društva s področja športa 
45.V naši občini zelo uspešno delujejo društva s področja kulture 
46.V naši občini zelo uspešno delujejo društva s področja 
dobrodelnih in humanitarnih dejavnosti 

47.Naša občina je po številu prebivalcev dovolj velika za samostojno 
izvedbo vseh naših zakonskih nalog 

48.Naši občani aktivno sodelujejo pri večjih občinskih vprašanjih 
(izražanje mnenj, pobud ...) 

49.NaSa občina ima zelo veliko povezav in stikov z drugimi 
občinami 

50.Civilna družba je velik in pomemben dejavnik razvitosti naše 
občine 

51.V naši občini obstaja visoka identifikacija občanov z občino 
52.Našim občanom v veliki večini izpolnimo pričakovanja od občine 
53.Občinski svet in župan delujeta zelo usklajeno v korist občine 
54.Sodelovanje naše občine z državo je dobro in učinkovito 
55.Naša občina je zelo politično stabilna 

56.V občini imamo pristojnost oblikovati svoje potrebne programe in 
storitve za občane 

57.V občini imamo dovolj finančnih sredstev za oblikovanje svojih 
programov in storitev za občane 


112 |3/4/5 
1/2 |3,;4/|5 
112 |3/4/5 
1/2 |3,;4/|5 
1/2 |3,;4/|5 
112 |3/4/5 
112 |3/4/5 
112 |3/4/5 
1/2 |3,;4/|5 
1/2 |3,;4/|5 
112 |3/4/5 
112 |3/4/5 
112 |3/4/5 
112 |3/4/5 
112 |3/4/5 
1;2 |3,|4/|5 
1/2 |3,;4/|5 
1/2 |3,;4/|5 
1/2 |3,;4/|5 
1/2 |3,;4/|5 
112 |3/4/5 
112 |3/4/5 

PRILOGA B: Analiza anketnega vprašalnika z vidika skupine dejavnikov in kazalnikov 
upravljavske sposobnosti 


Vprašanje iz anketnega vprašalnik, marec SKUPINE 
ST | 2013 DEJAVNIKOV KAZALNIK 
12 Ali imajo v vaši občini sedež enote državnih | DRUŽBENI Pomen občine 
institucij (upravne enote, inšpekcij ...) DEJAVNIKI v okolju 
a a ao vvi okini erore es Wi pruzaeni [Pomen občne 
s ee DEJAVNIKI v okolju 
starejše...) 
V občini Izvajamo tudi programe 1n storitve DRUŽBENI A pina javnih 
43 | za občane, ki jih zakonodaja od nas ne 
DEJAVNIKI programov 
zahteva 
44 V naši občini zelo uspešno delujejo društva | DRUŽBENI Razvitost 
s področja športa DEJAVNIKI civilne družbe 
45 V naši občini zelo uspešno delujejo društva | DRUŽBENI Razvitost 
s področja kulture DEJAVNIKI civilne družbe 
m X Sva ore eatin JE ee DRUZBENI Razvitost 
ee ee eS TM ee DEJAVNIKI civilne druzbe 
dejavnosti 
re me Ken eae, ejo pri večjih | DRUŽBENI ERPI 
občinskih vprašanjih (izražanje mnenj, DEJAVNIKI articipacija 
pobud ...) 
49 Naša občina ima zelo veliko povezav in DRUŽBENI Participacija 
stikov z drugimi občinami DEJAVNIKI pacij 
50 Civilna druzba je velik in pomemben DRUZBENI Transparentno 
dejavnik razvitosti naše občine DEJAVNIKI st 
5] V naši občini obstaja visoka identifikacija | DRUŽBENI Transparentno 
občanov z občino DEJAVNIKI st 
Naša občina je po številu prebivalcev dovolj EKONOMSKI Obseg 
47 | velika za samostojno izvedbo vseh naših h 
i DEJAVNIKI delovanja 
zakonskih nalog 
8 Ali sistemsko in načrtno vključujete POLITIČNI Participacija 
prebivalce pri vašem delu občinske uprave | DEJAVNIKI pact) 
9 Ali vaša občina redno vsaj 1x letno izdaja | POLITIČNI Transparentno 
občinsko glasilo DEJAVNIKI st 
10 NE MA občinskega aie še ki i POLITIČNI Transparentno 
predvajane na enega izmed načinov, ki je DEJAVNIKI a 
dostopen občanom 
k: Ki ona SR število O JE POLITIČNI Na 
ali kakršnihkoli organiziranih civilni DEJAVNIKI egitimnos 
skupin v vaši občini 
35 Naša občina občanom zagotavlja visoko POLITIČNI Participacija 
stopnjo sodelovanja pri delu občine DEJAVNIKI mo 
36 Župan se zelo trudi za dosego POLITIČNI Konsenzualnos 


konsenzualnih rešitev z občani ali 


DEJAVNIKI 


t 

skupinami občanov 


37 Naša občina je zelo odzivna na razne POLITIČNI Od AG 
pobude občanov DEJAVNIKI 
38 Odločitve župana imajo večinoma zelo POLITIČNI ae deia 
visoko stopnjo podpore med ljudmi DEJAVNIKI 
39 Župan opravlja povezovalno funkcijo vseh | POLITIČNI Konsenzualnos 
segmentov v občini DEJAVNIKI t 
s i : j . x... | POLITIČNI ; 
40 | Zupan je glavni pobudnik razvoja v občini DEJAVNIKI Odzivnost 
41 Županu občine so na voljo vse bistvene POLITIČNI Cerino 
informacije o stanju v občini DEJAVNIKI 
42 Delovanje občine je primerno uravnoteženo | POLITIČNI Uravnoteženos 
glede na različne potrebe ljudi. DEJAVNIKI t 
Ali število zaposlenih na občini zadošča za VERAY PROD h 
l izvajanje vseh nalog občinske uprave ORGANIZ ACHS (kadrovski 
KI DEJAVNIKI virov 
san : m f UPRAVNO 
2 IE nu večina zaposlenih v ORGANIZACIJS REN 
KI DEJAVNIKI 
Ali ima občinska uprava v naprej formalno |UPRAVNO Funkcija 
3 | opredeljene cilje delovanja in pričakovane | ORGANIZACIJS aatto gena 
rezultate dela KI DEJAVNIKI 
Ali v okviru vaše občinske uprave izvajate DERAYNO Kakovost 
4 kakšen sistem kakovosti ORODJE CI? delovanja 
KI DEJAVNIKI 
Ali vaša občinska uprava pomaga, svetuje | UPRAVNO y 
; 5 tare ; Sodelovanje z 
5 | ali kako drugače sodeluje pri delu katerekoli | ORGANIZACIJS drusimi 
druge občine KI DEJAVNIKI 8 
Ali je vaša občina sedežna občina skupne UPRAVNO Sodelovati 
6 |občinske uprave ali drugih skupnih ORGANIZACIJS drueimi J 
občinskih služb KI DEJAVNIKI a 
Ali imajo zaposleni na občini izdelan UPRAVNO Izobrazba 
7 | kakršenkoli načrt ali izobraževanj, ORGANIZACIJS kadioy 
usposabljanj ali širitve znanj KI DEJAVNIKI 
De . ‘ UPRAVNO ; 
i/o eee locas | oe 
8 KI DEJAVNIKI 
si s ; h UPRAVNO ; 
UE. oma S 
KI DEJAVNIKI 
tai jež ; m ; UPRAVNO i 
32 enna oh 3 ee uprava delujeta ORGANIZACIJS ee 
si J KI DEJAVNIKI oi 
x ira UPRAVNO s 
KI DEJAVNIKI 


V občinski upravi s sistemom nagrajevanja 


nagrajujemo uspešne zaposlene 


UPRAVNO 
ORGANIZACIJS 
KI DEJAVNIKI 

Nagrajevanje 
zaposlenih 


PRILOGA C 


Opisne statistike posameznih spremenljivk (trditev) za merjenje upravljavske 


sposobnosti. 


Tabela C-1: Upravno organizacijski dejavniki (trditve) — opisne statistike 


Aritmetična 
sredina 


Standardni 
odklon 


Minimum 


Maksimum 


Koeficient 
asimetričnosti 


Koeficient 
sploščenosti 


Občinska uprava je 
usposobljena za 
vse naloge 


4,0 


0,8 


-0,58 


0,74 


Občinska uprava 
upošteva in deluje 
v skladu s 
programom Župana 


4,5 


0,7 


-1,01 


0,78 


Občinski svet in 
občinska uprava 
delujeta partnersko 
in za iste cilje 


4,1 


0,9 


-0,84 


0,49 


Občinska uprava 
uspešno izvede 
cilje sklepe 
občinskega sveta 


4,5 


0,6 


-1,19 


V občinski upravi s 
sistemom 
nagrajevanja 
nagrajujemo 
uspešne zaposlene 


114 


2,7 


1,2 


0,12 


-1,03 


Tabela C-2: Politični dejavniki (trditve) — opisne statistike 


Aritmetična 
sredina 


Standardni 
odklon 


Minimum 


Maksimum 


Koeficient 
asimetričnosti 


Koeficient 
sploščenosti 


Občanom 
zagotavljamo 
visoko stopnjo 
sodelovanja pri 
delu občine 


114 


0,85 


-0,44 


0,15 


Zupan se zelo trudi 
za konsenzualne 
rešitve 


114 


4,5 


0,61 


-1,23 


1,66 


Občina je zelo 
odzivna na pobude 
občanov 


4,2 


0,71 


-0,59 


0,20 

Odločitve župana 
1999999majo 
večinoma visoko 
stopnjo podpore 
med ljudmi 


114 


4,0 


0,59 


-0,27 


1,01 


Zupan opravlja 
povezovalno 
funkcijo vseh 
segmentov v občini 


114 


4,5 


0,63 


-0,93 


0,94 


Župan je glavni 
pobudnik razvoja v 
občini 


113 


4,2 


0,67 


-0,46 


-0,02 


Zupanu so na voljo 
vse bistvene 
informacije o 
stanju v občini 


114 


4,6 


0,55 


-0,78 


-0,48 


Delovanje občine 
je uravnoteženo 
glede na različne 
potrebe 


114 


4,1 


0,62 


-0,53 


1,54 


TABELA C-3: Družbeni dejavniki (trditve) — opisne 


statistike 


Aritmetična 
sredina 


Standardni 
odklon 


Minimum 


Maksimum 


Koeficient 
asimetričnosti 


Koeficient 
sploščenosti 


V občini izvajamo 
programe, ki jih 
zakonodaja ne 
zahteva 


114 


3,9 


0,92 


-0,70 


V občini uspešno 
delujejo društva s 
področja športa 


114 


4,6 


0,65 


-1,52 


V občini uspešno 
delujejo društva s 
področja kulture 


114 


4,5 


0,78 


-1,75 


V občini uspešno 
delujejo društva s 
področja 
humanitarnih 
dejavnosti 


114 


4,4 


0,79 


-1,37 


Občani aktivno 
sodelujejo pri 
večjih občinskih 
vprašanjih 


114 


3,6 


0,94 


-0,51 


0,21 


Občina ima veliko 
povezav in stikov z 
drugimi občinami 


114 


3,9 


0,82 


-0,41 


0,21 


Civilna druzba je 
velik in pomemben 
dejavnik razvitosti 
občine 


114 


3,5 


0,91 


-0,52 


0,28 


V občini je visoka 
stopnja 
identifikacije 
občanov z občino 


114 


3;7 


0,77 


-0,25 


-0,21 

PRILOGA C 
Razvrstitev občin glede na skupne dimenzije upravljavske sposobnosti: 
Ekonomski 
a Ubiavno dejavniki - | Ekonomski 
: Upravljavska pravno | politični Družbeni | ekonomska | dejavniki - 
Ime obcine organizacijski uae Eaa E 3 
sposobnost en dejavniki dejavniki moč ekonomska 
dejavniki : Sats 
prebivalstva | moč občin 
in podjetij 
Ptuj TI 90 85 86 34 41 
Koper/Capodistria 76 67 95 96 48 45 
Vrhnika 76 81 91 93 37 20 
Slovenj Gradec 15 12 81 89 34 56 
Celje 74 90 78 VE 46 35 
Trzin 73 63 86 82 87 33 
Velenje 71 65 89 89 37 38 
Mokronog - 
Trebelno il 83 83 13 Ail 34 
Zreče a 82 86 64 36 39 
Žalec 70 75 79 93 35 19 
Trbovlje 70 73 88 82 30 22 
Ravne na 
Koroškem 69 73 81 82 34 27 
Skofja Loka 69 63 89 86 38 23 
Markovci 68 52 94 86 28 42 
Dravograd 68 15 81 15 32 27 
Postojna 67 73 76 80 38 30 
Kranj 67 73 71 89 41 23 
Komen 66 67 78 88 28 25 
Jesenice 66 83 61 86 31 24 
Sentjur 65 75 88 61 27 16 
Sempeter - Vrtojba 65 63 75 75 48 41 
Šoštanj 65 60 74 8 45 53 
Hodoš/Hodos 64 69 88 64 12 27 
Radlje ob Dravi 63 63 88 68 26 20 
Gornji Petrovci 63 75 80 70 16 10 
Mežica 63 73 85 54 35 13 
Moravske Toplice 63 69 82 64 23 24 
Ormož 63 8; 78 61 24 26 
Zirovnica 62 81 68 57 33 24 
Bled 62 60 al 71 38 44 

Ribnica 62 67 18) 68 33 13 
Ivančna Gorica 61 48 86 82 35 18 
Gornji Grad 61 19 78 54 21 12 
Vojnik 61 WE 71 70 26 13 
Cerklje na 

Gorenjske 61 50 76 82 42 Dil 
Podvelka 60 54 83 64 18 40 
Cerknica 60 54 80 mil 36 15 
Brda 59 52 76 79 31 22 
Straža 59 69 80 49 28 20 
Sveti Tomaž 59 63 83 61 19 15 
Mislinja 59 67 78 60 24 15 
Šmarje pri Jelšah 59 60 78 68 27 14 
Hajdina 59 56 76 68 26 28 
Slovenske Konjice 59 81 5 61 32 18 
Radovljica 58 56 66 79 36 24 
Semič 58 69 74 57 24 16 
Prevalje 58 58 76 65 28 20 
Gornja Radgona 58 73 66 57 30 20 
Vitanje 58 65 76 60 22) 16 
Črna na Koroškem 58 48 88 54 32 30 
Sevnica 58 48 83 68 28 1G 
Središče ob Dravi 56 54 60 89 23 17 
Radeče 56 58 TE Sil 28 18 
Piran/Pirano 56 50 58 68 41 55 
Dobrepolje 56 60 ® 52 30 15 
Sveti Andraz v 

Slov. 56 52 76 70 20 12 
Medvode 56 54 2 61 40 17 
Selnica ob Dravi 56 56 18 61 28 iy 
Starše 59 52 78 57 20 29 
Zavrč 55 54 83 58 14 11 
Bloke SE) 67 68 49 31 20 
Loška dolina 55 44 83 57 37 ity 
Prebold 55 60 70 51 36 18 
Sveti Jurij v Slov. 55 63 73 52 22 16 
Podéetrtek 55 63 60 Sil 28 36 
Tržič 55 56 2) 52 28 30 

Šmartno ob Paki 54 56 81 42 34 16 
Radenci 54 69 73 36 28 17 
Ajdovščina 54 48 15 58 35 22 
Rogaška Slatina 54 JR] 61 39 28 20 
Vodice 54 54 73 50 36 21 
Cerkvenjak 54 54 76 57 16 17 
Rogatec 54 69 58 57 22 21 
Senéur 54 42 76 58 42 24 
Črnomelj 53 58 64 64 27 1 
Osilnica 53 60 71 51 14 18 
Gorje 53 56 71 52 27 15 
Vuzenica sb) 40 94 38 24 24 
Puconci 52 46 73 61 21 23 
Kostanjevica na 

Krki 52 50 63 65 30 22 
Kobarid 52 31 83 64 26 24 
Šmarješke Toplice 32 56 67 49 36 16 
Kidričevo 52 48 76 45 34 20 
Rače - Fram Sl 32 68 54 Dil 20 
Divača Sil 54 66 43 35 31 
Hoée - Slivnica Sil 54 63 SE) 34 5 
Šentjernej sil 50 63 61 29) 20 
Muta 50 52 65 smi 26 9 
Mengeš 50 40 71 54 42 9 
Trebnje 50 35 70 64 39 + 
Lovrenc na 

Pohorju 48 40 71 54 20 24 
Benedikt 48 42 65 64 19 3 
Lenart 48 58 52 44 34 Zl 
Kozje 47 44 55 65 2il 22 
Vransko 47 50 63 43 2X] 8 
Razkrižje 47 48 68 37 26 20 
Kungota 46 50 Sb) 56 24 2 
Sveta Trojica v 

Slov 46 46 71 37 20 9 
Jezersko 46 44 66 37 28 2il 
Šalovci 45 46 68 40 15 2 
Križevci 45 50 58 42 30 3 
Žiri 44 33 65 49 33 8 

Solčava 44 29 65 43 26 43 
Ljubno 43 33 71 37 35 14 
Destrnik 43 54 58 29 22 12 
Nazarje 42 31 56 40 47 27 
Rogašovci 42 40 70 Bil. 6 7 
Odranci 41 42 53 45 24 ity 
Moravée 39 257: 63 38 30 13 
Verzej 39 52 48 23 22 22 
Kuzma 38 48 60 14 5 19 
Sveti Jurij 37 40 50 31 18 ity 
Borovnica 35 27 48 39 39; 13 
Loški Potok 35 46 3l 39 2 17 


